
Rudens apyaušris tuščioje, beržynėlių išrai- 
žytoje atviroje vietovėje. Iš drėgnų rūko ūkanų 
išniro žingine judantis kavalerijos eskadrono 
smaigalys. Pasklido rikiuote keliolika raitelių, 
vedamų jauno karininko, besipuikuojančio 
nutrūktgalvišku grožiu, kurį tik šiek tiek temdė 
karo sukeltas nuovargis. 

Kavalerijos eskadrono smaigalys persikėlė 
per upokšnį, pakilo ant nedidelės apvalainos 
aukštumėlės, prajojo pro beržynėlį, šen bei ten 
pamargintą rachitiškų pušelių. 

Rūkas, kaip paprastai rudenį, nesisklaidė, o 
melancholiškai skydo, nardindamas visa į šal- 
tą, žvarbią rūkaną. 

Karininkas retkarčiais atviru delnu tvodavo 
į kardo, pritvirtinto prie balno, rankeną, temp- 


davo vadžias kairėn ar dešinėn, šen bei ten 
sukdavo žirgą, ragindavo ar stabdydavo jį, iš 
vienos ar kitos pusės trumpais lankstais lenk- 
damas būrį, trikdydamas jo ritmą. 

Jis buvo neramus, o ūmūs nervingi judesiai 
demonstravo nuotaiką, kuri galėjo pranašauti 
nekontroliuojamo pykčio ar įniršio sprogimą. 
Kiti švoležeriai* stengėsi nekreipti į tai dėme- 
sio, nors nuolankumas, su kuriuo žiūrėjo į jau- 
nojo raitelio įnorius, bylojo apie jo neginčijamą 
autoritetą būryje. 

Kita apvalaina aukštuma iškėlė eskadrono 
smaigalį aukščiau rūko, o kai jis liko už jų žirgų 
pasturgalių, iš rūkanų išniro dar vienas būrys, 
didesnis nei pirmas, nuo kurio minkštais, siū- 
buojančiais šuoliais atsiskyrė vienišas raitelis. 

Jis pasivijo priešakinį būrį ir suriko: 

— Raaangultai! Po velnių, Rangultai! 

Šaukiamasis kažką sušvokštė pro sučiauptas 
lūpas. Smogė atviru delnu į kardo rankeną, net 
pirštų krumpliai sutratėjo. 

Raitelis stebėjo tai jausdamas viduje įtampą, 
kurios nė nemėgino slėpti. Priartėjo prie Ran- 
gulto ir, žvelgdamas jam tiesiai į veidą, tarė: 

— Keistas kraštas. 


* Švoležeriai - Napoleono armijos lengvoji kavalerija 
(vert. past.). 


— Rūkas, - atsakė Rangultas, paragindamas 
žirgą tris keturis žingsnius į priekį. 

- Keistas rūkas! - šūktelėjo raitelis susily- 
gindamas su Rangultu. 

- Eik šalin, Rudzki! - atsakė Rangultas ir vėl 
atsiplėšė kelis žingsnius pirmyn. 

- Keistas kraštas ir keistas rūkas, - Rudzkis 
vėl jį pasivijo. 

— Pasakiau: eik šalin! 

— Kunkuliuoji, grafe? 

— Kaip matai. 

- Tai atvėsinsiu, jeigu galima... 

Tada abu jojo vienas į kitą. Kažkurio žirgas 
tūptelėjo ant pasturgalio. Pasturgalis prie pas- 
turgalio, kamana šalia kamanos, sprandas gre- 
ta sprando. Spaudė vienas kitą. Nė vienas nesi- 
traukė. Reikalas pakibo tarp pokšto ir rimties, 
sauvalės ir pykčio, priešiškumo ir ryžtingumo. 
Galėjo persvirti į vieną ar kitą pusę. 

Šūvis, ataidėjęs iš tolo, iš šalto rūko, buvo it 
delno pliaukštelėjimas į delną. Paskui artėjantis, 
tolstantis ir vėl artėjantis arklių kanopų bildesys 
ir trumpa, tiršta kanonada. Ir mirtina tyla. 

Rangultas ir Rudzkis pasileido šuoliais kiek 
įkabindami. Lygumoje tarp beržynėlių skersai 
buvo išsiskleidęs eskadronas. Ant velėnos tyso- 
jo keli nejudantys kūnai su avikailiais į viršų iš- 
verstomis kepurėmis. Pasiutęs žirgas. Numestas 


titnaginis šautuvas. Merdintis švoležeris su nu- 
kirstu petimi. Ant ieties pamautas kazokas kon- 
vulsijose. Ant ašuotės krūmo kruvina papacha. 

Rangultas prajojo tarp nukautųjų. Pasotino 
akis mirtimi. Apsisuko balne ir pažvelgė atgal 
į susirietusį, įspraustą į kadagį kūną su kelioni- 
niu krepšiu ant viršaus. 

— Kaip vaikas, - pasakė švelniai žvelgdamas 
į Žuvusįjį. 

Prijojo Rudzkis. Nelipdamas nuo žirgo 
bakstelėjo gulintįjį kardo galu ir pridūrė: 

- Gatavas! 

Jis palinko nuo balno, geležte užkabino krep- 
šį ir timptelėjo jį aukštyn. Žuvusysis mašinaliai, 
kaip kartais tai rodoma filmuose, sulaikė jį. 

Karininkai atšoko. 

Gulįs vyriškis iš lėto ištiesė kojas ir pasirėmė 
nančiu žvilgsniu. Atsargiai atsistojo nepaleis- 
damas krepšio. Apsidairė. Susvyravo. Laisva 
ranka pačiupinėjo savo veidą, galvą ir galūnes. 
Atsisuko į karininkus ir apsivėmė. Prijojo kiti. 
Eskadronas susuko kraštus ir apsupo vyriškį, 
kuris vėmė ilgai ir smarkiai. Baigdamas padarė 
tokį judesį, lyg ketintų nusišluostyti rankove, 
bet susilaikė tirdamas bedugnes striukės ki- 
šenes. Rangultas persilenkė per arklio spran- 
dą ir padavė vyriškiui nepriekaištingai švarią 

baltą nosinę, papuoštą auksine monograma. 
Lyg būtų ne iš šio pasaulio. 

Vyriškis po akimirkos paėmė ją. Nusišluos- 
tė lūpas, veidą, rankas ir norėjo grąžinti nosinę 
Rangultui, bet, pastebėjęs to judesio netinka- 
mumą, trumpai pamąstęs įkišo ją į savo krepšį. 

Jis išsitiesė, paskui aptampė ant savęs mun- 
durą. 

- Su kuo turime garbės? - paklausė Rangul- 
tas, surimtėdamas ant balno. 

- Leitenantas Semenas Hošovskis iš vyriau- 
siojo vado būstinės, - atsakė vyriškis. 

— Pas ką? 

— Pas kavalerijos antrąjį inspektorių, gene- 
rolą Liamontą. 

- Liamontas už pusės dienos kelio. Būstinė 
Aranceve. 

— Ten turiu adresą. 

— Tokiu atveju prašome drauge su mumis. 
Septintasis eskadronas, pirmoji grandis, gvar- 
dija, Andžėjus Rangultas, kapitonas. 

— Esu dėkingas, - pasakė Hošovskis, mė- 
gindamas išeiti iš jį supančių švoležerių žie- 
do. - Mano arklys krito prie Verėjos, antras - 
netoliese. Vijosi mane keletą varstų. Jūsų kariai 
išgelbėjo man gyvybę. 

Rangultas suragino kumelę, pertraukė švo- 
ležerių žiedą ir šūktelėjo vachmistrui: 


- Leitenantui Hošovskiui pabalnotą arklį! 

Eskadronas pajudėjo glaudžia rikiuote. Iš 
už horizonto kilo blyški rudens saulė. Prasidė- 
jo diena be švytėjimo. 

Kraštas nebuvo keistas, Rudzkis klydo. Nie- 
ko jame iš tikrųjų nebuvo keista, nes jis nieko 
neslėpė užantyje, visa buvo lyg ant delno, jokių 
paslapčių. Kai dauba, tai dauba. Kai purvas, tai 
purvas. Kai rūkas, tai rūkas. Kiaurai persmel- 
kiantis ankstyvas šaltis. Mėnesį nesiliaujantys 
lietūs. Į žemę sutrypianti lyguma, stačiai nepa- 
keliama monotonija, sekvencijos ilgos lyg liga. 

Kraštas, kuris rengia piktą sąmokslą. 

Tarsi negyvenamas, tuščias, bet kad tik tas. 
Lyg ir abejingas, tačiau pasiryžęs viskam. Ta- 
rytum atviras, norisi tarti, atlapas, bet drauge 
tykantis lyg laukinis žvėris. 

O kur žmonės, ten begėdiška, demonstraty- 
vi prievarta visko, kas gyva ir negyva. 

Tarp kita ko, skirtumas tarp vieno ir kito ne- 
didelis. Matai prieš save gyvybę, prajoji, atgręži 
galvą, o ten jau nebėr gyvybės. Tarsi ji būtų be 
skundo praėjusi, susitaikiusi su savo laikinumu 
begalybės akivaizdoje. 


Geraširdiškumo regimybė kaip spąstai. 
Koks nors nusilenkimas ligi žemės, kokia šyp- 
sena, šiltas gestas, širdį maloninanti frazė, bet 
neduok Dieve tuo apsigauti, patikėti. 

Kraštas, kuris panorėjęs kiekvieną užkankins 
mirtinai, o jei paleis, tatai atsitiks savaime. Šituo 
atžvilgiu jis neatsako už jokius savo demonus, 
nes, kad ir kas būtų ir kaip būtų, jo kaltę atpirks 
jo neaprėpiamumas, jo neatsiejamas sąstingis. 
Įeinama į tą kraštą lengviau negu į kurį kitą, bet 
ilgainiui grimztama giliau, kol visiškai sustings- 
tama. Nemalonus, nepermaldaujamas, šiurkš- 
tus, prasčiokiškas, bet ne keistas. 

Tad Rudzkis klydo, kai apleistuose kuni- 
gaikščių Rohatynskių rūmuose sostinės priei- 
gose trečią sykį pasakė Rangultui: 

— Iš tikrųjų keista šalis, grafe. 

Popietę sugėrė prieblanda. 

Kariai šėrė arklius, rišo juos apleistose arkli- 
dėse, greta esančiame parke kirto malkas, statė 
šautuvus į gubas šildėsi prie aplinkui užkurtų 
laužų, šluostė kardus, galando ietis, gėrė deg- 
tinę. Įsakymai, pokštai, juokai, keiksmai, kiek 
tingus plušėjimas - amžinas kariuomenės įsi- 
kūrimo užgrobtoje šalyje ritualas. Rangultas 
stebėjo tai tarsi pro langą, žengdamas atsargiai 
ir be minčių, stabteldamas prie raitelių, pasi- 
klausydamas jų kalbų. 


Nuo rūmų laiptų į jį žiūrėjo leitenantas Ho- 
šovskis, žmogus dar nesenas, kresnas, platus, 
sėlinančių judesių, iš vienos pusės aštrus lyg 
skustuvas, iš antros bukas lyg valstietiškas no- 
ragas, o viduje tamsus lyg naktis. 

Jis turėjo matyti, kaip prie Rangulto priėjo 
liaunas karininkas ilgais šiaudų spalvos plau- 
kais, krintančiais jam ant veido iš po odinės ke- 
purės. Gestas, su kokiu jis kreipėsi į kapitoną, 
žodžiai, kurių Hošovskis neišgirdo, žvilgsnis, 
tyrinėjantis atletišką vado figūrą, buvo gėrėji- 
masis, kantrybė ir šiurkštus švelnumas. 

Rangultas suvirpo. Jo tiesius pečius purtė 
šiurpulys po šiurpulio. Blanki šypsena, skirta 
liaunam karininkui. Juodu pajudėjo plienu ap- 
kaustyto įėjimo link. 

Hošovskis traukėsi jiems iš kelio. Eidamas 
į vieną iš rūmų flygelių praėjo pro vachmistrą, 
kuris, padedamas kelių kareivių, kirvuku laužė 
vieno iš rūsių delno storumo duris. Akies kam- 
pu pamatė, kaip jie dingo ištuštėjusių rūmų 
tamsoje. 

Prireikė trijų ketvirčių valandos šalčiui ir 
drėgmei iššluoti iš erdvaus salono su matomais 

prabangos pėdsakais. Antikine alegorija puoš- 
tame bedugniame židinyje smagiai liepsnojo 
rūmų baldai. Rangultas jais šildėsi nugarą. Su 
juo buvo trys pavaldiniai, grandies karininkai. 
Skurdūs, sulysę, nešvarūs. Jų paakiai patamsė- 
ję, veidai blyškūs, sutraukti, bet nepaisant nuo- 
vargio spinduliuojantys pasitikėjimą savimi ir 
tą akiplėšiškos bravūros atmainą, kuri leido 
juos apibūdinti kaip garbingus karo sūnus. 

Rudzkis, vyriausias iš jų, neaukštas, pla- 
čiapetis, švoležeriškas, pažymėtas išraiškin- 
gu randu nuo kaktos iki žiaunos, tysodamas 
viename iš užsilikusių fotelių, žaidė pistoletu. 
Taikydamasis šen bei ten, visai neblogai imi- 
tavo šaudymą. Jo fizinė priešingybė buvo Vo- 
laninas, lieknas jaunuolis su ant kaktos krin- 
tančiais šiaudų spalvos plaukais. Jis sukinėjosi 
po saloną su sunertomis už nugaros rankomis, 
traukdamas šauniu tenoru: 


Zapredala kukuryka za dudu, 
Zapredala kukuryka za dudu. 


Lokiškas Drešeris, pasipuošęs tankiais ūsais, 
visas tiesiog jūsų malonybė, žmogus siela, ku- 
ris vienu smūgiu perskels kaukolę, geruolis, ko 
gero, užsiundantis skalikais sentikius, bet aps- 
kritai, nepaisant liesėjimo požymių, petingas 


ir šikningas, ant stalelio, inkrustuoto Karelijos 
beržo langeliais, rideno kaulelius. 

Iš lauko sklido išvedžiojamų sargybų ko- 
mandos ir arklių žvengimas. Kartkarčiais židi- 
nyje viršum liepsnos šaudavo kibirkščių spie- 
čius, nukrypdavo į šoną, pažirdavo ir dingdavo 
kažkur prie palubės pilkumos. 

Drešeris susižėrė kauliukus ir surikiavo juos 
pagal taškų skaičių. Tada kreipėsi į Volaniną: 

- Nemoki kokios kitos dainelės, Ksaverai? 

- Nesuprantu? - Volaninas sustojo lyg įbes- 
tas. - Kokios kitos? 

- Reikalas tas, Ksaverai, kad istorijos apie 
gaidį, kurį pardavė Vinicos turguje, mes jau 
truputį atsivalgėme ir, neįsižeisk, ji įgriso. Ar 
ne tiesa, Rudzki? 

Rudzkis nukreipė ranką su pistoletu į ber- 
niokišką Volanino figūrą. 

- Norit mane dėl šios priežasties nušau- 
ti? - Volaninas pažvelgė į nutaikytą pistoleto 
vamzdį. 

— Ne tave, - atsakė jam Rudzkis, - tik tą 
prakeiktą paukštį, apie kurį dainuoji iki šleikš- 
tulio. 

Staiga jis kilstelėjo ranką virš vaikino gal- 
vos ir nesitaikydamas paspaudė gaiduką. Šūvio 
trenksmas susimaišė su trapiu stiuko smūgiu į 
marmuro grindis. 

— Maždaug taip, - paaiškino Rudzkis. 

Kapitonas Rangultas atsitiesė ir išplėštas iš 
stingulio pažvelgė pro petį. 

Iš pistoleto vamzdžio nuvinguriavo dūmų 
juostelė. 

- Tai ne istorija apie gaidį, - paaiškino Vola- 
ninas, nuo munduro kratydamas tinko dulkes. 

— O apie ką? - paklausė Drešeris. 

— Apie merginą. Ji nunešė gaidį į turgų ir 
pardavė už kelis grašius, kad nusipirktų sau 
skarą. 

— Graži? 

— Skara? 

— Ne, mergina. 

— Gražesnės nesi matęs, Drešeri. 

Rudzkis suriko, vėl užtaisydamas pistoletą. 

— Po velnių! Ponai! Kada aš paskutinį sykį 
esu matęs merginą? Bent kokią! 

Drešeris grįžo prie kauliukų. Rudzkis vėl už- 
siėmė pistoleto taikymu, o Volaninas dainele. 

Liepsna židinyje rijo vis kitus baldus, lie- 
tus sruvo angliškų langų stikleliais, vėjas ūža- 
vo kamine. Rangultą apėmė karštis, Drešerį 
snaudulys, Rudzkį nekantrumas. Visa rado 
savo priklausomybę. Tylą nutraukė dar vienas 
šūvis ir pabirusio veidrodžio skambesys. Kapi- 
tonas Rangultas dviem šuoliais įveikė stalą ir 
atstumą, kuris skyrė jį nuo fotelio pasienyje. 


Rudzkis nė nespėjo atsistoti, kai Rangultas il- 
gais pirštais griebė jam už gerklės ir pakėlė nuo 
baldo. 

- Klausyk, tu... maita! - urzgė pro sukąstus 
dantis. - Prisiekiu Dievu... Dievu... 

— Stovėt! - sušuko Drešeris ir pašoko nuo 
stalo. 

Volaninas savo siauru kūnu įsmigo tarp su- 
sikibusių vyrų. 

— Stovėt! - pakartojo Drešeris išskirdamas 
karininkus. - Ramiai, tai niekis, niekis, Jendru- 
si (vardo Andžėjus mažybinė forma - vertėjo 
pastaba). Dovanok kvailiui. Rudzki, atiduok 
pistoletą. Ramiai, ramiai, ponai. Tai nuovargis, 
tik nuovargis, tiktai nuovargis. 

Rangultas sunkiai alsavo. Jis grįžo prie židi- 
nio. Pasakė tyliai, bet taip, kad šiurpulys galėjo 
nueiti per stuburą: 

— Kada nors tave užmušiu, Rudzki. 

Jis palinko prie liepsnos ir nežiūrėdamas į 
kitus abejingai paklausė: 

- O kurgi tas... na, kaip jis ten... Semenas iš 
štabo? 

- Hošovskis, - pasakė Drešeris, nenuleisda- 
mas akių nuo besiblaškančio lyg žuvis Rudzkio. 

- Taigi, būtent Hošovskis. Tai kur jis? 

— Nuo atvykimo jo nemačiau, - pranešė Vo- 
laninas. 

Kapitonas Rangultas nenoriai pasitraukė 
nuo ugnies ir atsitiesdamas liepė: 

— Tai surask jį. Ir kviesk vakarieniauti. 

Volaninas tučtuojau išėjo. Jau į pilką prie- 
blandą. 

Po dviejų ketvirčių valandos jis grįžo, pali- 
kęs aikštę ir laužų šviesas. Grįžo į aukštą vesti- 
biulį, tamsų lyg šulinys, kertantį rūmus pusiau. 
Bet po kelių žingsnių, lyg kieno paliestas, su- 
stojo ir apsidairė. Matėsi nedaug. Netrukus po 
to nė nesušnarėjęs pro praviras duris įsėlino į 
didelę, kaip ir visi rūmai, tuščią salę su kolona- 
domis abiejose pusėse, kurios savo simetrija ir 
kartojimusi teikė begalybės įspūdį. Lauke degę 
laužai apšvietė ją paslaptingu, nerealiu spinde- 
siu. Volaninas peržengė slenkstį ir berniokiškai 
susidomėjęs pažvelgė į savo šešėlį, nutįsusį tarp 
kolonų. Jam einant pro langus šešėlis dingdavo 
ir vėl atsirasdavo nenatūraliai padidėjęs, sie- 
kiąs net aukštai kybančią antresolę, o salė atro- 
dė galo neturinti. 

Kol pagaliau priėjo jos galą, šešėlis spėjo at- 
sirasti ir keliolika kartų dingti. Jaunuolis ryžosi 
grįžti iki durų ir tiksliai suskaičiuoti, tarp kita 


ko, velniaižin kodėl, vietas, kuriose tarpulangės 
pradangina jo fantomą. Tada jis pastebėjo, kad 
neturi ko skaičiuoti, nes jo šešėlis nesiranda. 

Pats sau jis sudarė įspūdį žmogaus, susirū- 
pinusio dėl fakto, kad šviesa, kai atsisuka į jos 
šaltinį dešiniu šonu, sustoja ant jo, o kai kairiu 
šonu - sklinda per jį kiaurai. 

Iš esmės nieko ypatinga, tačiau vis dėlto... 

Norėdamas akivaizdžiai patikrinti, ar tas 
skirtumas susijęs su kažkokiu jo natūros pu- 
siškumu, pasuko nuo durų iki salės vidurio 
ir atsistojo nugara į laužus už lango. Jo šešėlis 
padidėjo, sustambėjo, paryškėjo ir tai, kas ste- 
bino, priartėjo. Volaninas mostelėjo jam ranka. 
Kaip ir turi būti pagal gamtos dėsnius, šešėlis 
atsakė. Kad neliktų abejonių, pasveikino šešė- 
lį kita ranka. Atsakymas buvo lygiai toks pat. 
Volaninas dabar atsigręžė veidu į laužus. Nieko 
neturėtų pasikeisti. Bet pasikeitė. Pažvelgęs pro 
petį už savęs nepamatė nieko, išskyrus nebylią 
sieną. 

Tarsi būtų įstrigęs į pusiau gyvybę, pusiau 
egzistavimą, į kažkokį vienpusiškumą. 

Dėl viso pikto, kaip ir anksčiau, pamojo sau 
ranka. Siena tylėjo. 

- Kas yra, po galais? - suurzgė. 

Jam atsakė diskretiškas krenkštelėjimas iš 
viršaus. 

Volaninas pažvelgė. Prietemoje sujudėjo 
kresna Hošovskio, rankomis atsirėmusio į an- 
tresolės barjerą, figūra. 

— Ar tai jūs, leitenante? - paklausė Volani- 
nas. 

— Niekas kitas, - atsiliepė jam iš viršaus. - Su- 
siradau čia nuošalią vietą ir saugią sofą. 

— Nejau jus pažadinau? 

— Miegu jautriai, - atsakė Hošovskis nesi- 
judindamas iš vietos. - Mane iš esmės viskas 
žadina. 

— Ieškau jūsų, pone, nemažai laiko, - teisi- 
nosi Volaninas. 

— Na, tai sėkmingai, - konstatavo leitenan- 
tas palaukęs, kol nutils aidas. - O kokiu reika- 
lu, jeigu galima paklausti? 

— Grafas Rangultas atsiuntė mandagiai pra- 
šyti. 

— Prašyti? Ko gi? 

— Vakarienės. 

Leitenantas Hošovskis akimirką dingo Vo- 
laninui iš akių. Šis tik pasitraukė prie langų, 
bet pats dabar šviesoje pametė visa, kas buvo 
už jos ribų. Taigi ir antresolę. 

— Nesu alkanas, -Volaninas išgirdo Hošovs- 
kio balsą gerokai arčiau, bet iš to paties aukš- 
čio... - Ir neslepiu, kad esu pavargęs. Noriu 
miego. Jeigu tai nebūtina... 


— Nuogąstauju, pone leitenante, kad būti- 
na. Grafas Rangultas pasijaustų atsisakymo 
užgautas. 

- Grafas Rangultas? Ar gerai išgirdau? 

- Taigi taip, pone leitenante. 

Kol nuskambėjo aidai, Hošovskis atsidūrė 
priešais Volaniną, lyg be garso būtų atskridęs 
iš antresolės su per petį užkabintu kelioniniu 
krepšiu. Kiveris buvo įkištas kišenėn, o galva 
nuskusta iki odos. 

- Grafas Rangultas, - murmėjo jis pats sau, 
sekdamas paskui švoležerį smulkiais žingsne- 
liais, o jo balso tone galima buvo girdėti vien 
priešiškumą ir ironiją. 


Visa kabojo ore. Nieko nereikėjo provokuo- 
ti. Jokių varžytinių, nes visa buvo akimirksniu 
išvaržyta. Tik palošti. 

Baimė prieš baimę, nuovargis prieš nuovar- 
gį, kontuzijos prieš kontuzijas, o nešvara prieš 
nešvarą. Tad juos skyrė net ir tai, kas turėtų 
sieti. Tai, kas turėjo skirti - kaip, nesigilinant 
į reikalo esmę, žemiškumas ir pakilumas, bes- 
palviškumas ir puošnumas, žavesys ir netašytu- 
mas, pateisinamas išdidumas ir demonstratyvus 

kuklumas, kariškumas ir civiliškumas - padarė 
juos vienus kitiems svetimus anksčiau, negu 
pažino vieni kitus. Bet ką čia kalbėti! Leitenan- 
tą Hošovskį dar ten, laukuose, iškart suerzino 
švoležerių smarkumas, jaunatviškas veržlumas, 
o švoležerius - jo principingumas. 

Ta pati armija, bet pasauliai skirtingi. 

Ir ta idiotiška kviestinė vakarienė. Nuostabus 
stalas, užtiestas kažkokiu purvinu skuduru. Per 
vidurį žalvario žvakidė be vienos žvakės. Skys- 
tas srėbalas alavo dubenėliuose ir suplėkę džiū- 
vėsiai. Šviesa tik nuo židinio liepsnos. Vakarie- 
nė, kurią dera valgyti greitai, slapčia ir tylomis. 
O čia Rudzkis įsiplepėjo, nei penki, nei devyni. 
Nes kas gi kare apie karą šneka, išskyrus tuos, 
kurie niekada jo neragavo. Bet Rudzkis jį paži- 
no, pakako pažvelgti į jo veidą, tad kas yra? Aiš- 
ku kas. Žinojo tai Rudzkis, kai paklausė Hošovs- 
kio apie kampanijos likimą, ir žinojo Hošovskis, 
kai atsakė laikąs ją dar nebaigta. 

- Na, o Maskva, - įsiterpė Drešeris, akimir- 
ką išsiskyręs su kauliukais, - išdidi carų sosti- 
nė, galima sakyti, ranka pasiekiama... 

— Nesiginčiju, - Hošovskis buvo abejingai 
mandagus ir atšiauriai malonus. 

- Atidengta lyg kurtizanė, - susiejo Rudzkis. 

— Užimsime ją, jei Dievas duos, per savaitę, 
o gal greičiau, - gyrėsi Drešeris. 


- Ir papuotausime, - Rudzkis pašoko nuo 
kėdės. - Dievo į tai nepainiodami. 

Leitenantas Hošovskis nuleido galvą virš du- 
benėlio su nebaigto srėbalo likučiais. Karinin- 
kams patarnaujantis kavaleristas apdriskusiu 
kiteliu, vaiduokliškas kamerdinerio, liokajaus, 
vežiko ir kareivio mišinys, atkakliai stypsojo už 
Rangulto nugaros nesitraukdamas nė per žingsnį 
ir įžūliai spoksojo į Hošovskį tarsi būtų žinojęs, 
kas jam leistina, iki kur gali pajudėti atitinkamai 
išaukštintas iki išaukštinimo tų, kuriems tarnavo, 
jis, gvardijos eskadrono gyventojas svetimo at- 
žvilgiu. Iš tikro svetimo atžvilgiu. 

Kažkur rūmų gilumoje laikrodis išmušė 
septynias. Už lietaus merkiamų langų jau buvo 
visiškai tamsu. 

- Tai plati šalis, - tyliai tarė Hošovskis, - ir 
Žiema ateina. 

Rudzkis jam suriko, kad švoležerių kardai ją 
atidarė, švoležerių arkliai ją trypė ir švoležerių 
kraujas aplaistė, tad žino, kad plati. 

- Tai žinome, - pridūrė Drešeris. 

- Geriau negu jūs, pone leitenante, - užtvo- 
jo Rudžzkis. 

Hošovskis pasviro į šalį. Nedaug, bet pasviro. 

— Iš tikrųjų? 

— Kas iš tikrųjų? 

- Iš tikrųjų geriau? 

Rudzkis jau buvo atitinkamai užtaisytas. 
Leitenantas Hošovskis nebegalėjo jam stoti 
skersai kelio. Pastebėjęs tai Rangultas pirštų 
krumpliais sudavė į stalą. 

Rudzkis suurzgė: 

— Pasakojo man pulke... teisingai sakau, 
pulke... - ir nutilo. 

— Apie ką? - paklausė Hošovskis, nors tai jo 
nedomino. 

— Apie štabo šiknius! Ir įspėjo: jų vengti lyg 
maro. 

Hošovskis pažvelgė Rangultui į veidą. Ži- 
dinio liepsnose jis atrodė lyg ne šio pasaulio 
gyventojas. Pernelyg užaštrintas nuovargio, 
pastūmėtas mirties link. Veidas, kuris sutiko 
su pralaimėjimu. 

Paklausė Rudzkio, neperkėlęs žvilgsnio į jį: 

-— Turiu vilties, kad kalbate ne apie mane? 

— Esu tokios prigimties, - atsakė Rudz- 
kis, - kad kalbu, apie ką fantazija... 

— Prašau, nutilk, - Rangultas antrą kartą 
pirštų krumpliais sudavė į stalą. 

— Svečias klausia, aš atsakau, - pasiteisino 
Rudzkis ir vėl pašoko nuo kėdės. 

— Pasakiau: nutilk! - įsakė Rangultas. 

Norėjo dar kažką pridurti, bet staiga jį ištiko 
kosulio priepuolis, kurio negalėjo įveikti. Nuo 
stalo pabėgėjo prie langų. Draugužiai, netgi 


ir Rudzkis, paniuro. Rangultas grįžo su delnu 
prie lūpų. Išblyškęs ir prakaito išpiltas. 

— Atsiprašau, leitenante, - šnibždėjo jis. 

Šiaip taip reikalas buvo išsemtas. Karinin- 
kai nutilo. Rudzkis vėl klestelėjo ant kėdės. 
Drešeris parito ant stalo kauliukus. Volaninas 
jautėsi saistomas kavaleristų solidarumo, antra 
vertus, šiek tiek slėgė atsakomybė už Hošovs- 
kį, kurį čia atvedė, ir pasiuntė jam susirūpinusį 
mergišką šypsnį. O kapitonas Rangultas buvo 
toli. Tai buvo geras momentas padėkoti už vai- 
šes ir išeiti. Hošovskis nusprendė tuo pasinau- 
doti. Jis atsistojo, sumušė kulnimis, nusilenkė 
ir švoležerių nestabdomas nužingsniavo durų 
link. Net ir Rudzkis, vis dar nesotus skandalo, 
nusprendė, kad čia jo neišskels. 

Keli žingsniai skyrė Hošovskį nuo durų, kai 
jas užblokavo patrulis. Vachmistras su trimis 
raiteliais. Vyrai buvo augaloti, todėl liesokas, 
sukruvintas, ant kojų siūbuojantis mužikas 
šalia jų atrodė lyg skalikų nuvarytas kiškis. 
Reikalas buvo kasdienis. Kareiviai netoliese 
sugavo šnipą. Mėgino jį apklausti, bet muži- 
kas neprakalbo. Truputį jį apkūlė, bet jis buvo 
kietas riešutas, laikėsi tvirtai. Nebuvo ko ilgai 
svarstyti, reikalas paprastas lyg viela, o eska- 
dronas, nors sumažėjęs kiek daugiau nei kuopa, 
yra gvardietiškas. Jei mužikas nekalba, tai ant 

kablio jį. Ne toks paprastas reikalas su vynu. 
Prie sienos priremtas vachmistras prisipažino, 
kad, jiems pavykus išlaužti iš vidaus užblokuo- 
tas tvirtas kamaros duris, be šnipo, rado kelio- 
lika apsamanojusių vyno butelių. Nei vieno, 
nei kito neieškojo. Duris išlaužė dėl tvarkos. Su 
mužiku viskas aišku. O su vynu? 

— Nešk jį čia, Sulga, - nusprendė Rangultas, 
išsklaidydamas vachmistro viltis. 

- Klausau, jūsų malonybe! 

Patrulis atidavė pagarbą ir išėjo. Hošovskis 
nusekė įkandin jo. 

Rangultas sustabdė jį prie durų. 

— Paragausime kunigaikščių vyno, leitenante. 

Hošovskis atsakė, kad jaučiasi pavargęs, 
mirtinai pavargęs, kad per pastarasias savaites 
be paliovos buvo kelyje, kad... 

- Už nuovargį, - pertraukė jį Rangultas 
tonu, nepaliekančiu pasirinkimo galimybių. 

Hošovskis labai nenoriai liko. Didžiosios 
armijos nelaimei. 


PA 
Po valandos visa atrodė taip: ta pati svetai- 
nė, tas pats stalas, tie patys žmonės, o visa kita 
kitaip. Nors kodėl gi? 


Vietoj apdriskusio skuduro, alavo indų ir 
suplėkusių džiūvėsių - monetų stulpeliai, de- 
vocionalijos, bižuterija. Tarp jų apsamanoję 
buteliai vyno, geriamo iš pirmų pasitaikiusių 
puodelių. Prastų žvakių šviesa, židinio lieps- 
nos šiluma, baldų jau nedaug likę. Švoležeriai, 
lydimi nepastovios sėkmės, lošė kauliukais. 
Vertybės ir pinigai keliavo iš vienos pusės į 
kitą. 

Hošovskis, už nugaros sunėręs rankas, ste- 
bėjo ne tiek lošimą, vykstantį be emocijų, na, 
kareivišką pramogą laikui užmušti, kiek to lo- 
šimo objektus. Matėsi, kad pinigų kiekis ir ver- 
tė brangenybių, kurias jauni vyrai pralošinėjo 
ir išlošinėjo vieni iš kitų, jam žadino neslepia- 
mą godulį. Ne draugiškumo sumetimai vertė 
jį likti salone ilgiau, negu reikalavo situacija, o 
godumas. 

Tai neliko nepastebėta raitelių, vienų ki- 
tiems su provokuojančiu demonstratyvumu 
perduodančių luidorus, dukatus, guldenus, 
rublius, žiedus, apyrankes. 

— Nesileisite įkalbamas, leitenante? - abe- 
jingai klausė Drešeris, pirštais glamonėdamas 
aukso grandinėlę. 

— Ne, tikrai ne, - atsakė Hošovskis tramdy- 
damas pagundą. - Nesugebėsiu, niekada nesu 
lošęs. O be to, neturiu pinigų. 

Volaninas pasiūlė paskolinsiąs. Hošovskis 
atsakė negalėsiąs grąžinti. 

Rudzkis prunkštelėjo, neturėdamas tam 
priežasties, bet rezultatyviai. 

— Lošiant kauliukais ir išlošiama, - pasakė 
kaip jis, net gana draugiškai. 

— Neturiu laimės, - Hošovskis sujudėjo, bet 
liko savo vietoje už trijų žingsnių nuo židinio 
su vienu įšilusiu, kitu šaltu šonu. 

Rangultas pripylė vyno į sidabro puodelį 
ir vienu mauku išgėrė jį. Pažvelgė į Hošovskį. 
Plieninėse kapitono akyse blizgėjo susierzini- 
mo liepsnelės. Be kita ko, juos sukiršino mir- 
ties bausmė, kuriai išvedė pažemintą valstietį, 
tariamą šnipą. Patruliui išėjus po kelių minu- 
čių Hošovskis mandagiausiai, kaip tik įstengė, 
pareiškė nuomonę, kad kablys, ant kurio pa- 
kibs nelaimėlis, armijai nesuteiks jokių žinių 
apie priešininką, nes valstietis neatrodo esąs 
apie ką nors informuotas. Ir jei kankinamas 
ryžtųsi kalbėti, ką jam seilės atneš ant liežu- 
vio, kas jį suprastų? Ar tai kartais ne numesta 
miniai atmata, nusilenkimas kareivių brolijai, 
žiaurumo duoklė gal ir aukštesnių tikslų labui, 
bet aukos faktu pripažintų niekiniais? Ar tai ne 
savivalė, lydinti karinius veiksmus nuo tada, 
kai jie vyksta, bet kurios būtina vengti, jei tai 
įmanoma, kažkas, kas gal ir paakina armiją, bet 


kiekvieno kario likime palieka žaizdų, nevertų 
to, kas pasiekta? Trumpai tariant, leitenantas 
Hošovskis kliedėjo, skatinamas nevaržomo ir 
veikiausiai nebaudžiamo noro įsipykti švole- 
žeriams ir išprovokuoti jų pyktį, kuris, nera- 
dęs aukos, smogs jiems patiems. Bet taip pat 
gali būti, kad mirtinai nuvargusiam nepakako 
ištvermės susierzinimui sutramdyti. Tiek pat 
nuvargęs kapitonas Rangultas pasirinko tą an- 
trą galimybę, kai pro sukąstus dantis košdamas 
žodžius pareiškė savo įsitikinimą apie neišven- 
giamumą blogio, kurį neša bet koks karas, net 
ir teisingiausias, švenčiausias, kad taip jis atro- 
do iš lauko, o ne iš štabo, jei leitenantas Ho- 
šovskis būtų malonus į tai atsižvelgti. 

— Tokiu atveju išgerkite, pone, vyno, - tarė 
Drešeris po valandėlės su tuo nepriklausomu 
nuo aplinkybių, šikningu, nieko jam nekainuo- 
jančiu, tad vertu ne daugiau nei gašli šypsena 
geraširdiškumu. - Už laimę. 

Hošovskis, neatitraukdamas žvilgsnio nuo 
pinigų ir bižuterijos, išsiblaškęs paklausė: 

- Vyno? 

- Už laimę, - Drešeris pakartojo. 

- Jums, ponai, jau esu sakęs, - atsikirto Ho- 
šovskis. - Aš negeriu vyno. 

— Bet šito paragauti verta, - taikingai 
tarė Volaninas. - Nuostabus keliolikos metų 

burgundiškas vynas, ne toks kaip actas, ku- 
riuo mus girdo. 

Hošovskis atsisakė galvos judesiu, ir reika- 
las įstrigo. Švoležeriai kauliukus atidėjo. Rudz- 
kis pasviro iš kėdės į šoną, o Rangultas atsi- 
stojo nuo stalo. Jis du kartus priėjo prie lango 
ir du kartus nuo jo pasitraukė. Prabilo tyliai, 
vos lenkdamas riktelėjimą Rudzkio, kuris nuo 
įkarščio tapo net purpurinis. 

— Pone leitenante, vis dėlto paragaukite to 
vyno. 

Hošovskis atsakė esąs tarnyboje. Tad Ran- 
gultas paklausė, ar tai reiškia prielaidą, kad 
švoležeriai ne tarnyboje. Leitenantas paaiški- 
no, kad tokios sugestijos nesiekė. 

Rangultas paėmė butelį ir pripylė tuščią Vo- 
lanino puodelį. Pakišo jį Hošovskiui. Pakėlė 
ranką. 

— Už Didžiosios armijos sėkmę, - sušnibž- 
dėjo. 

Hošovskis nereagavo. 

- Tai yra tostas, - Rangultas priėjo prie lei- 
tenanto per rankos ilgį. Jame būta svetimumo, 
bet ne priešiškumo. Ieškojo santarvės. 

- Didžioji armija, jei jai lemta laimėti, pada- 
rys tai be mano tosto, - suirzo leitenantas. - Jei- 
gu Žus, mano tostas jos neprikels. 


- Žus? - Drešeris pakilo didelis lyg kalnas, 
besišypsantis, tingus ir grėsmingas. - Ar gerai 
mes nugirdome, ponai? 

Užsitęsusi tyla nužudys. Ant tuščių rūmų 
sienų atsispindėjo židinyje degančios liepsnos 
šviesos. Rudzkis, kuris spėjo kelis sykius pa- 
šokti nuo stalo ir vėl atsisėsti, suriko su buteliu 
rankoje: 

— Už imperatoriaus garbę ir sveikatą! 

Hošovskis žvelgė į jį valandėlę, paskui per- 
kėlė žvilgsnį į Rangultą, tada į du kitus kari- 
ninkus. Visi buvo įsitempę, nors kiekvienas 
savaip. Rangulto įtampa buvo kilusi iš karščio 
ir nevykusiai menkinamos kančios, sublimuo- 
ta opozicija niekuo nepažeistai Drešerio įtam- 
pai ar lanksčiam nerūpestingumui, su kuriuo 
susisaistė Volaninas, ar to momento prieš pat 
sprogimą, kuriame sustingo Rudzkis. Laikrodis 
vestibiulyje išmušė tris ketvirčius po aštuonių. 

Hošovskis padėkojo karininkams už va- 
karienę, pasikalbėjimą ir galimybę stebėti pa- 
trauklų lošimą. Jis jau netrauks jų dėmesio savo 
asmeniu. Nepriklauso žmonėms, su kuriais 
linksmai leidžiamas laikas. Žino tai ir gal kiek 
lengvabūdiškai piktnaudžiavo ponų švoležerių 
svetingumu. Jau vėlu, jie turi savo reikalų, jis 
privalo skirti laiko saviems. Todėl dabar atsi- 
sveikins ir išeis. 

— Po tosto, - sutiko Rangultas. 

Hošovskis pajudėjo durų link. Kelią pastojo 
Drešeris. 

— Didžiojoje armijoje nėra kario, kuris atsi- 
sakytų šito tosto, - tarė jis nesuteikdamas vil- 
ties, kad kam nors iš čia pavyks išsmukti. 

Hošovskis atsigręžė į Rangultą. 

- Jūs, pone, užsispyręs? - paklausė. 

— Pasitaiko, - atsakė kapitonas. 

— Juokingas aplinkybių sutapimas, - Ho- 
šovskis sustojo per pusę žingsnio, - nes man 
irgi yra panašiai. Mano užsispyrimas irgi pa- 
remtas įsitikinimu. 

Rudzkis suriko: 

— Kokiu įsitikinimu? Kieno įsitikinimu? 

Hošovskis ramiai atsakė: 

- Nematau priežasčių, kodėl tostu turėčiau 
gerbti diktatorių, kurį ne nuo šios dienos kal- 
tinu tuštybe, egoizmu ir nežabotu pasipūtimu. 
Kampanija, kurioje dalyvaujame, yra geriau- 
sias to pavyzdys. Neketinu sutikti su ponų švo- 
ležerių egzaltacija, net jei ji kyla iš kilniausių 
paskatų. O dabar leiskite pasišalinti. 

— Neleisime! - Drešeris pažvelgė į Ran- 
gultą ieškodamas pritarimo. Bet jo nesulau- 
kė. Drešerio žvilgsnis bylojo: turime jį čia, 
Jendrusi. Rangulto žvilgsnis atsakinėjo: ne- 
būtinai. 


Nes jei draugužiai, ypač Drešeris ir Rudzkis, 
pripažino, kad po to, kas pasakyta, Hošovskis 
sveikas negali išsisukti, tai Rangultas atrodė 
jau tuo pasibodėjęs. Leitenanto žodžiai jo ne- 
supykdė, o ketinimas išeiti iš svetainės atitiko 
kapitono nuostatą. Tai gera mintis. Tegu eina 
sau po velnių. Tegu išgeria už imperatoriaus 
garbę ir sveikatą ir eina velniop. 

Laikydamas ranką ant kardo rankenos ir ją 
mygdamas, Rudzkis sušvokštė: 

— Tuštybė, sakai! Pasipūtimas! Egzaltacija! 

Rangultas įėjo į vyrų tarpą, užstodamas 
Hošovskį. 

— Nė velnio... - suurzgė Rudzkis. - Impera- 
torius! Išlaisvintojas! Išvaduotojas! Tautos išga- 
nytojas, Lenkijos... taip, Lenkijos, sakau... mūsų 
mylimos Tėvynės... kas tai? Kas, klausiu? 

Hošovskis bejėgiškai žiūrėjo į įkaušusius 
įsiaudrinusius karininkus. Dar vienas mėgini- 
mas išeiti iš svetainės buvo nesėkmingas, nes 
Drešeris, didelis lyg kalnas, užblokavo savimi 
duris. Su nuolankumu, kuris kartais mumyse 
atsiranda iš bejėgiškumo, Hošovskis tarė: 

— Ogi tai, pone karininke, kad nemėgstu, 
kai žodžiu „Lenkija“ arba „Tėvynė“ valo sau 
burnas girti kavaleristai. 

Rudzkis sustaugė mosuodamas kardu į vi- 
sas puses. Kur kirto, ten priešas. To jam reikėjo. 

Žiūrėkite visi, kiek sveikatos, smarkumo, tvir- 
tybės, tikėjimo! Koks įkarštis! 

Su santūrumu, kuris davėsi jam tiek lengvai, 
kiek karininkų tarpusavio ginčas atrodė vis ab- 
surdiškesnis, Rangultas pasiteiravo leitenanto: 

- Kalbėdamas apie girtus kavaleristus, pone, 
manęs, žinoma, neturėjote omenyje? 

Lygiai taip pat santūriai Hošovskis jam at- 
sakė: 

— Man nemalonu, pone kapitone, bet nega- 
liu paneigti. 

Ir išblyško. 

O Rudzkis amo neteko. Ir gerai, nes jo jau 
būtų per daug. 

Volaninas priėjo prie Drešerio. Rangultas 
pasilenkė prie ugnies židinyje. Jo veidas buvo 
nenatūraliai įkaitęs ir kakta padengta riebiu lyg 
pokostas prakaitu. 

— Dėl Dievo meilės, leitenante... - sušnibž- 
dėjo. 

— Ko čia šauktis Dievo, Jendrusi, - smagiai 
tarė Drešeris. - Tegu Rudzkis nukerta jam 
galvą. 

Rangultas neatsigręžė nuo ugnies. Ti- 
kriausiai jausdamas nugara draugų žvilgsnius 
pasakė taip tyliai, lyg būtų norėjęs likti neiš- 
girstas: 

— Gal mane įžeidėt, pone leitenante. 


Hošovskis sutriko. Turbūt suvokė, kad nerei- 
kėjo pertempti stygos. Turbūt suprato, kad už- 
sispyrimas, kuriuo neapdairiai pasigyrė, neturi 
peržengti ribos, už kurios yra svetimų dalykų, 
neapibrėžtų reikalų, galutinių sprendimų erdvė. 

Valandėlę vėliau, draugužių audringai re- 
miamas, kapitonas Rangultas pareikalavo sa- 
tisfakcijos. 

Hošovskis, praradęs viltį pasišalinti iš svetai- 
nės be grumtynių su Drešeriu - grumtynių, ku- 
rios, sprendžiant iš priešininko kūno masės, jam 
negalėjo baigtis sėkmingai - grįžo prie stalo. 

Buvo linkęs išgerti vyno iš sidabrinio Vo- 
lanino puodelio, net jei tai būtų suprasta kaip 
tostas imperatoriaus ir jo Didžiosios armijos 
garbei, bet neatrodė, kad švoležeriams dabar 
tai būtų rūpėję. Prieš keliolika minučių buvo 
kas kita, dabar tai galėjo virsti bereikšmiu ges- 
tu. Tad Hošovskis jo nepadarė. 

Židinys baigė kūrentis, žvakės buvo besude- 
gančios, pasaulis už lango paniro į visišką tamsą. 

— Manau, kad galėčiau jūsų atsiprašyti, pone 
grafe, - švelniai pasakė Hošovskis. 

Jo niūrų negražų veidą akimirką nuskai- 
drino nedrąsi šypsena. Rangultas jam atsakė 
tokiu pat blyškiu šypsniu. Situacija nebuvo 
vienareikšmiška nei juo labiau galutinė. Leite- 
nanto deklaracija teikė viltį. Tai bylojo Rangulto 

šypsena, o po jos taikus gestas. Atsiprašymo 
priėmimas baigė vaidą, panaikindamas afron- 
tą, kuris ištiko imperatorių, armiją, eskadroną, 
švoležerius, gvardiją ir kada ir kas ten būtų, 
nes leitenantas dabar panėšėjo į sutramdytą 
žmogų, linkusį už viską atsiprašyti. Rangultas, 
aiškiai išvargintas kivirčo, kaip tik norėjo leisti 
leitenantui suprasti, kad jo atgaila baigia reika- 
lą, kai išgirdo nerimo ir įtarimų kupiną Dreše- 
rio atodūsį: 

— Kristau... Jendrusi. 

Žydros mergaitiškos Volanino akys sakyte 
sakė: negali mums tai padaryti, kapitone. O ant 
apopleksinio, skersai rando perkirsto Rudzkio 
veido buvo parašyta: nė žingsnio atgal, grafe. 

Nė žingsnio atgal sakė ir erdvios svetainės, 
kurioje nebebuvo nei baldų, nei daiktų, dvasia. Ji 
pakibo virš jaunų vyrų, jų įvesta į vidų, tamsėjan- 
ti gęstant ugniai, jau nepriklausoma nuo tų vyrų. 
Jeigu švoležeriai ją įsivedė, tai tik ji, įžūli Didžio- 
sios armijos dvasia, galėjo juos išvesti. 

— To man nepakaks, - tarė Rangultas tokiu 
tonu, lyg praneštų ką nors visiškai priešinga. 

— Ką turite omenyje, grafe? - Hošovskį nu- 
stebino tai, ką išgirdo. 

Rangulto žvilgsnis spruko kažkur į šalį. 

Hošovskis blyškiai šyptelėjo ir pridūrė len- 
gviausiai, kaip tik sugebėjo: 


— Nepripažįstu dvikovų ir neprisiimu jose 
jokio vaidmens. Šiuo klausimu su imperatoriu- 
mi mūsų nuomonės sutampa. 

— Maita! - suurzgė Rudzkis blykstelėjęs kar- 
do geležte. 

Rangultas paprašė jo nusiraminti, tiesiog 
nutilti. 

— Nagi, grafe... - šnypštelėjo Rudzkis, nepa- 
ilstantis nuo savo emocijų. 

Rangultas atnaujino prašymą. 

— Jis įžeidinėja Lenkiją, imperatorių, armi- 
ją, viską, kas mums švenčiausia, o aš turiu 
tylėti? - Rudzkis pašoko ant sulenktų kojų ir 
meistrišku kirčiu paliko be galvos Jekaterinos 
Didžiosios biustą, stovintį ant paaukštinimo 
greta apšaudyto veidrodžio. - Tai tu, grafe, ty- 
lėk, jeigu gėdos žodžiai... 

Jis neužbaigė, nes pamatė virš savęs spaz- 
miškai sutrauktą kapitono veidą, jo stiklinį 
žvilgsnį, o jame prieš tris valandas nuskambė- 
jusį grasinimą. Jeigu turėjo jį kada nors įvertin- 
ti rimtai, tai dabar. Ir atsitiko taip, kad Rudzkis 
nusileido. Atsitraukė už nugaros slėpdamas 
kardo geležtę. Bet nenusileido Rangultas, kaž- 
kas jame įsitempė ir neatsileido. Linksmasis 
Drešeris buvo šalia. Rangultas pamėgino ati- 
tokti, pasimuistė, apsidairė. Karščio banga 
įkaitino jo kaktą. Suspaudė ir ištiesė plaštaką. 

Bejėgiškai palinko lyg ketindamas nuvirsti ir 
skėlė Hošovskiui antausį. 

Jau išsidėsčiusią aplink rūmus kavaleriją su- 
judino kažkoks nerimas. Arkliai sužvengė. 

Rangultas atsitraukė kelis žingsnius stebė- 
damasis dėl to, kad tikras pyktis virto pozuotu 
gestu, anachronišku ir numirėlišku ritualu. 

— Pone, jūs įširdote, pone grafe, visai be reika- 
lo, - tarė Hošovskis ir dabar jau jis, nustebęs ne 
mažiau nei kapitonas, pareikalavo atsiprašyti. 

Rangultas striukės rankove šluostėsi nuo 
kaktos prakaitą. Ji tuoj pat tapo lyg stiklinė. 
Draugužiai susirūpinę pažvelgė į jo veidą. Pa- 
neigė galvos judesiu. Jie atsiduso. 

— Tokiu atveju... - Hošovskis garsiai nurijo 
seiles. Pažvelgė į duris. Jos buvo atlapos. 

Rangultas dusliai paklausė: 

— Kas tokiu atveju? 

Neatrodė, kad Hošovskis sugebės rasti žodį, 
kuris galėtų pasukti įvykius. Gal toks ir buvo, 
žodžių yra daug, bet leitenantui jie buvo nepa- 
siekiami. Kuo apdairiausiai, kaip galėjo, parei- 
kalavo satisfakcijos. 

— Jūs, pone? - niekinamai paklausė Ran- 
gultas. 

Iš vestibiulio buvo girdėti kaustytų kulnų 
smūgiai į grindis. Tarpduryje pasirodė švole- 
žeris lyg ąžuolas. Išsitiesė ir atraportavo: 


— Atvyko Liamonto raiteliai. Lauko kance- 
liarija už dviejų mylių nuo čia. 

Rangultas padėkojo už informaciją. Volani- 
nas sukikeno lyg mergina. Drešeris žingsniu, 
lengvu pagal kūną, kurį nešiojo, perėjo išilgai 
svetainės. Rudzkis davė visišką ramybę kardui. 
Rangultas grįžo ant fotelio. 

Hošovskis bejėgiškai laukdamas priėjo prie 
lango. Lietus liovėsi. Į stiklus smogė šiaurės vėjas. 
Rangultas paprašė paduoti vyno. Volaninas pri- 
ėjo prie jo su buteliu. Rangultas nugėrė iš jo didelį 
gurkšnį ir, remdamas butelį į šlaunį, nutarė: 

- Na, gerai, leitenante. Čia ir dabar, jeigu 
malonėsite. 

Hošovskis nedelsdamas jam atsakė: 

— Nei čia, nei dabar. Turiu svarbių raštų 
generolui Liamontui. Neįteikęs jų negaliu rizi- 
kuoti savo asmeniu. 

— Juos įteikus, pone karininke, - priminė 
Drešeris, - priklausančios ar nepriklausančios 
jums satisfakcijos suteikimas bus neįmano- 
mas. 

— O kodėl gi? 

— O todėl gi, kad generolas Liamontas su 
dvikovomis kovoja neofito vertu uolumu. 

Volaninas nesiliovė kikenęs. 

— Supranti, pone, jaunystėje tai buvo jo vie- 
nintelė pramoga. 

— Šiaip ar taip, - susumavo Drešeris, - dvi 
mylios - tai du ketvirčiai valandos, vienas ką 
tik baigėsi, liko antras. Bet ne daugiau. 

Rudzkis tarė pagal savo būdą ramiai: 

— Ketvirčio valandos bailiui per maža. 

Hošovskis bejėgiškai riktelėjo: 

— Ponai, neturite teisės! Esu tarnyboje! 

Drešeris jį nuramino: 

- Jei jau taip, tai, pone, turi mūsų gvardie- 
tišką žodį, kad raštus įteiksime, lyg jūs pats tai 
padarytumėt, jei neduokdie... 

Rangultas pakilo nuo fotelio ir, dėdamasis 
nuobodžiaujančiu, niekinamai tarė: 

— Bet kokiu atveju esu jūsų paslaugoms. 

Leitenantas Hošovskis, nieko nevaizduoda- 
mas, aiškiai nusiminęs, vienišas, su tragedijos 
nuojauta, savo nelaimei išsilaisvinęs iš prie- 
tarų, vienukart integralus ir pašalinis, gimęs 
pralaimėti kaip švoležeriai laimėti, atsakė, kad 
atsidėkodamas už pono kapitono pasirengimą 
irgi yra jo paslaugoms. Jis, deja, taip pat. 


= 
Pasirinko salę su kolonomis išilgai. Tą pa- 
čią, į kurią, ieškodamas leitenanto, užsuko Vo- 
laninas; jo šešėlis atspindėjo tik į vieną pusę. 


Dabar tai jau buvo nesvarbu, nes švoležeriams 
reikėjo atlikti pareigą dėl garbės, o kiekviena 
tokia pareiga visa kita darė nesvarbų. 

Beje, tiesą sakant, nieko kita nebuvo. Ir net 
jei būtų, tai ne svarbiau už tai, kas yra. O tai, 
kas yra, tai dvikova. Šventa pareiga. 

Be visa ko, tai geriau nei kauliukai. Jeigu tai, 
kas geriau, galima sieti su tuo, kas svarbiau, tai 
geriau nė būti negali. 

Tad be visa ko karininkai patenkinti. Pokš- 
tų, linksmybės, savivalės nuotaika persidavė ir 
iki tol įsitermpusiam Rangultui, kuris šaipėsi 
iš Rudzkio, negalinčio nubrėžti tiesios linijos. 
Drešeris ruošė pistoletus. Volaninas vijo nuo 
langų kareivius, žiūrinčius į apšviestą viduje 
įspūdingą salę. 

Kadangi šviesos iš aikštės buvo mažai, ka- 
rininkai nutarė apšviesti ją iš vidaus. Tam pa- 
aukojo iš antresolės sofą, ant kurios Hošovs- 
kis numigo, kol kapitono pasiuntinys atvyko 
kviesti nelaimingos vakarienės. O jei jau kal- 
bama apie tai, leitenantas buvo susikaupęs ir 
susijaudinęs. Jo paprastas veidas rodė kraštuti- 
nį susirūpinimą pasekmėmis įvykio, kurį pats 
išprovokavo. Buvo toks įspūdis, kad nesąmonė 
pranoko jo vaizduotę. 

Nes šalia viso šio susikirtimo akiplėšišku- 
mo, šalia viso aštrumo buvo jame ir kažkokios 

senatviškos apatijos. Čia neliko vietos kokiai 
nors staigiai, jaunai mirčiai. Antra vertus, ne- 
galima buvo apie ją negalvoti, taip skaudžiai 
ji žymėjo savivalę. Ne bereikšmis čia buvo ir 
nuovargis, tas nesitraukiantis karštligiškos 
iliuminacijos sujudintas nuovargis, kuris suė- 
męs jau nebepaleis. 

Leitenantas, visiškai susibičiuliavęs su tuo 
nuovargiu, paleido jį į priekį, kai kreipėsi į 
Drešerį klausdamas apie dvikovos taisykles. 

- Pirmiausia pistoletai, maloningasis, - at- 
sakė jam linksmai Drešeris, - pirmiausia pis- 
toletai. 

Hošovskis pašniukštinėjo šen bei ten, mėš- 
lungiškai spausdamas kurjerio krepšį. Net pa- 
darė tokį gestą, lyg norėtų prieiti prie Rangulto, 
bet tas davė ženklą, kad liktų savo vietoje. 

— Po šimts pypkių, ponai! - sušuko Volani- 
nas plodamas delnu į delną. - Ši diena baigia- 
si geriau negu prasidėjo! Rudzki, toliau nuo 
langų. 

Savo įgimtą liaunumą, mergiškumą jis den- 
gė berniokiška narsa. Šis derinys, priešingai 
nei laukta, susidėvėjo, ir jaunutis karininkas 
liko nesusiformavęs. 

Po kelių minučių Drešeris pakvietė prieši- 
ninkus prieiti vienam prie kito. Priminė jiems, 
kad dvikova yra ne menkniekis, tad atsižvelg- 


damas į taisykles prašo juos ištiesti vienas ki- 
tam ranką ir dovanoti nuoskaudas. Hošovskis 
buvo armijoje įgijęs pakankamos patirties, kad 
Drešerio žodžiuose įžvelgtų bet kokį šansą iš- 
vengti bėdos. Bet jo pasirengimas taikytis ne- 
buvo įgyvendintas. Dėl tos pačios priežasties 
Rangultas apsiribojo gestu, kuris nieko nepa- 
siūlė, nieko nepaneigė. Bet kai jauni vyrai atsu- 
ko vienas kitam nugarą, kiekvienas jų įžvelgė 
kito akyse siūlymą susitaikyti, kuris bus atmes- 
tas dėl nuo jų nepriklausančių priežasčių. 

Drešeris paklausė leitenanto, ar jis nieko 
prieš, kad jo sekundantas būtų kornetas Ksa- 
veras Volaninas iš Voluinės bajorų, į tai Ho- 
šovskis atsakė, kad jam tai būsianti garbė. Tad 
Rangulto sekundantu tapo Rudzkis. 

Bet tas potencialiai paskutinis ritualas ne- 
pasižymėjo iškilumu. Drešeris vis tebebuvo 
atvira siela, Volaninas nepaliaujamai links- 
mokas, Rudzkis netoli sprogimo. Pro langus į 
neįsivaizduojamai dvokti, kai ugnis pasiekė 
apmušalus ir pagalves, o plotas priešais rūmų 
frontoną ėmė iš lėto užsipildyti kariuomene. 
Ginklų žvangėjimas, komandos, pastočių tarš- 
kėjimas, arklių prunkštimas maišėsi tarpu- 
savyje, augo ir, palyginti su visa tuo, dvikova, 
priešingai, menkėjo. Ji virto gėdinga fiziologija, 

biologiniu traukuliu, kurį pravartu būtų buvę 
turėti jau praeityje. Buvo antraktas, jį reikėjo 
kuo nors užpildyti, na, tai užpildė. O dabar, kai 
kavalerijos gaivalas su tuo savo nepakartojamu 
prakaito, pakinktų, machorkos, parako, narsos 
kvapu, tuo tuščiu klegesiu arba iškalbinga tyla 
apgulė ištuštėjusius kunigaikščių Rohatynskių 
rūmus, keturi švoležeriai ir vyriausiosios būs- 
tinės kurjeris buvo kaip pačiam sau susivaryta 
rakštis. Velniai žino, ką daryti su ta idiotiška, o 
tuo pat metu šventa dvikova. 

Ko čia reikalavo garbė? Garbė reikalavo aki- 
vaizdžių, taigi baisių dalykų. Pamiršk pasaulį ir 
susikaupk ties dalyku, kuris tapo ja. Instinktas 
buvo pakantesnis. Spruk, brolau, kur pipirai 
auga, su garbe ar ir be, nes kas tau iš jos išmė- 
ginimo valandą. 

Semenas Hošovskis darė puolančio į pani- 
ką Žmogaus įspūdį. Paprastai išblyškęs, dabar 
tapo tiesiog pilkas. Pistoletas jo netvirtame, 
putliame delne virpėjo. Pasirinkimas, tarp kita 
ko, buvo už jo pasirinkimo, priešingai nei Ran- 
gultas, kuris, užčiuopdamas erdvę tarp gar- 
bės ir instinkto, įėjo į ją tvirtai. Po komandos 
„Halt, duotos Drešerio, jis atsigręžė greičiau, 
nusitaikė tvirčiau, sustingo labiau. Šūvis buvo 
meistriškas. Kulka beveik kliudė leitenanto 
smilkinį ir įsmigo į durų staktą per colį už jo 


nugaros, atskėlusi jos briauną. Įvyko taip, kaip 
turėjo įvykti. 

Hošovskis neatsakė. Jis nuleido ranką su 
pistoletu, perdėdamas jį iš rankos į ranką, kuria 
visą laiką spazmiškai spaudė prie savęs sunkų 
krepšį. Beje, kai tik sustatė priešininkus nuga- 
romis vieną į kitą su pakeltais aukštyn ginklais 
stačiu kampu sulenktose rankose, prieš ko- 
mandą „eik“ Drešeris paprašė Hošovskio, kad 
dvikovos laikui patikėtų jam krepšį. Hošovskis 
atsisakė paaiškindamas, kad, kol gyvas, negali 
jo atiduoti niekam nė akimirkai. Tada Rudz- 
kis atsiliepė iš salės galo: „Kvaily, juk jau esi 
miręs.“ O tai netiesa. Hošovskis dabar buvo 
gyvesnis nei kas nors iš likusiųjų. Turėjo pa- 
justi tai, kai kelis sykius sugniaužė ir ištiesino 
dešinės rankos pirštus, o paskui pamankštino 
riešą. Striukės skvernu nusišluostė prakaitą ir 
perdėjo pistoletą. Pasvėrė jį, suėmė, suspaudė. 
Karinis amatas nebuvo jam svetimas. Švoleže- 
riai stebėjo tą pasirengimą egzekucijai su sti- 
prėjančia nuostaba. Ar tai įmanoma, kad kapi- 
tonas nepataikytų? Ar leitenantui galvoj gerai, 
jei jis mano, kad dar tebėra gyvas? 

Rudzkis tykojo su kardu, priglaudęs jį už 
nugaros. Volaninas užstojo Hošovskį. Pasakė 
griežčiausiai kaip sugebėdamas: 

— Nė žingsnio toliau, Adonai. 

Rangulto tikrumas pasikeitė netikrumu, 
kai Hošovskis žaibišku judesiu pakėlė ginklą ir 
kruopščiai nusitaikė. Tai šiek tiek užtruko. Švole- 
žeriams velnišką amžinybę. Leitenantas nuleido 
ranką. Papūtė į vamzdį. Ištraukė pirštą iš gaiduko 
aptaiso. Iš vestibiulio girdėjosi kaustytų batų bils- 
mas į grindis ir pakelti vyriški balsai. Ant plačiai 
praskėstų kojų stovėjo leitenantas lyg kažkoks 
vaiduokliškas gnomas. Apgaubtas ramybės. Vėl 
taikėsi atidžiai ir tvirtai į kapitono kaktą, tarsi 
be egzekucijos neegzistuotų pasaulis. Rangulto 
veidas nuo prakaito tapo lyg stiklinis, oda atrodė 
irstanti į miltelius. Hošovskis šiek tiek spustelėjo 
gaiduką, skaičiuodamas jo eigą. Po kelių sekun- 
džių atleido. Vėl paspaudė per vieną taktą smar- 
kiau. Metalinis liežuvėlis pajudėjo tris ketvirtą- 
sias savo kelio. Dar ketvirtis takto, ir tamsa. Platūs 
Rangulto pečiai ėmė drebėti. 

Staigus trūktelėjimas vos neišplėšė durų 
nuo vyrių, ir ant slenksčio su tarnybiniu verž- 
lumu sustojo galionuotas karininkas. 

— Generolas Liamontas atvyko! - pranešė jis 
su tuo amžinu nejįteisintu pranašumu ir kartu 
nuolankumu, kokį sau priskiria ir kokį patiria 
tie iš kanceliarijos tų iš lauko atžvilgiu. 

Švoležeriai į jį nekreipė dėmesio. Rangultas 
kaip drebėjo, taip tebedreba, o Hošovskis kaip 
taikėsi, taip tebesitaiko. 


To nustebintas karininkas pridūrė iš iner- 
cijos: 

- Generolas Liamontas prašo poną kapito- 
ną ir jo pavaldinius būti pasirengusius... - nu- 
traukė jis, žiūrėdamas į nebylią sceną. 

Rangultas atsiliepė iš salės gilumos: 

— Nuogąstauju, Heltreinai, kad tai neįma- 
noma. 

Hošovskis staiga nuleido ranką su pistoletu. 

— Ne, kodėl gi... - tarė šypsodamasis, vieną 
akimirksnį paversdamas visą įvykio dramatiš- 
kumą mažmožiu, incidentu, niekniekiu. - Lei- 
tenantas Semenas Hošovskis iš vyriausiojo 
vado kanceliarijos pas kavalerijos inspektorių. 

- Prašau eiti su manimi, - atsakė jam 
Heltreinas, bet ne iš karto išvedė leitenan- 
tą iš salės, taip kad jis dar turėjo valandėlę 
pažaisti su švoležeriais. Padarė tokį gestą 
lyg ketindamas grąžinti pistoletą Drešeriui, 
o kai šis priėjo, leitenantas sviedė jį jam po 
kojomis. Atsisuko į švoležerius nugara ir su 
per petį permestu krepšiu be žodžių pasuko 
durų link, versdamas galionuotąjį karininką 
pajudėti jam įkandin. 

Kol paliko salę, dar pasiuntė švoležeriams 
spindulingą šypsnį, kokį sunku buvo nujaus- 
ti niūriame, uždarame veide. Rangultas pečius 
atšliejo į sieną, paskui lėtai susmuko ant grindų. 

Rudzkis, nors paprastai taip nebūna, sustingo. 
Volaninas subrendo. Drešeris, grožio jautis, vi- 
siškai apkvaišo. 


Netrukus po to rūmų aukšto, paversto kance- 
liarija, apskritame kambaryje Heltreinas peržiū- 
rėjo Hošovskio atvežtus raštus ir dokumentus. 

Leitenantas atsisėdo ant jam pasiūlytos kė- 
dės ir, apimtas tylos, žvakių šilumos, vietos 
jaukumo, stebėjo blėsčiojančias liepsneles, at- 
sispindinčias neuždengtuose languose, kuriais 
sruvo rudeninis lietus. 

Leitenantas nesigalynėjo su miegu, kuris at- 
silygino jam saikingumu:. Jis nei miegojo, nei 
nemiegojo, bet kokios mintys jį lenkė nepasi- 
duodamos emocijoms, o tingulį, koks jį visada 
apimdavo atlikus pavojingą misiją, šį sykį, gal 
dėl oro, gal dėl nutikimų, sustiprino nedidelis 
karštis, kaulų maudulys, sausumas gerklėje, sil- 
pnumas. 

Vieną momentą Heltreinas staiga atsistojo 
ir nuo rašomojo stalo pasuko prie durų, papra- 
šęs leitenanto jo palaukti. 

Hošovskis apsidžiaugė. Dabar mintis apie 
ėjimą kur nors jam buvo ypač nemiela. Be to, 


mėgo pusiau primerktomis akimis stebėti kan- 
celiarijos darbą ir, jei jam tik leisdavo, neati- 
traukdavo mieguisto žvilgsnio nuo vokų, lako, 
antspaudų ir odinių krepšių, į kuriuos slėpda- 
vo raštus priklausomai nuo jų svarbos. 

Kartais įsivaizduodavo save, kaip visiškai 
įnikęs į štabo procedūras rūšiuoja, lakuoja, 
antspauduoja, duodamas reikalams eigą arba 
juos stabdydamas, iškeldamas juos ar sumen- 
kindamas, kaip paklūsta kanceliariniam ritua- 
lui, kurio esmė yra toks jam artimas skrupu- 
lingumas. 

Tuo metu Heltreinas nužingsniavo ne- 
apšviestu koridoriumi ir prisistatė generolo 
Liamonto būstinėje, įrengtoje bibliotekoje be 
knygų. Išsitiesė visu savo galionuotu aukščiu 
priešais tvirtą vyriškį, kuris tuo metu maudėsi 
puskubilyje, pilname pamuilių putų. 

Generolas, liedamas ant savo trumpai nu- 
kirptos galvos iš medinio kaušo, paklausė ki- 
miu balsu, ištreniruotu įsakinėjant ir barantis: 

— Kas ten, Heltreinai? 

- Atvyko kurjeris iš vyriausiojo vado būsti- 
nės, - atsakė karininkas. 

— Su kuo? 

— Su šituo, be kita ko, - Heltreinas parodė 
perkirptą melsvą voką. 

— Skubu? 

Karininkas linktelėjo galva. 

— Svarbu, pone generole. 

Liamontas išėmė laišką iš voko ir atitraukęs 
jį ištiestos rankos atstumu nuo akių, kaip daro 
toliaregiai, perskaitė. 

Tada tvojo delnu į masyvią šlaunį, ištašky- 
damas aplinkui vandens ir pamuilių purslų. 

- Pakviesk Rangultą! - įsakė. 

- Klausau. 

Generolas pakilo iš puskubilio nesigėdy- 
damas karininko ir ordonanso. Jo kūnas buvo 
iškilus, raumeningas, spinduliuojantis polinkį 
į prievartą ir vyriškus pojūčius. Jis apsigaubė 
paklode. Pasivaikščiojo minkštu kilimu kažką 
niūniuodamas, paskui nei iš šio, nei iš to ap- 
rėkė su puskubiliu besigalynėjantį ordonansą. 
Buvo patenkintas išgirdęs ant laiptų Rangulto 
žingsnius. Jis pažinojo tą nenaudėlį kaip save, 
nors vienas į kitą nebuvo panašūs. 


2 
Judviejų skirtumą, be kita ko, sudarė tai, 
kad Rangultas, kol tapo kariu, juo nebuvo, o 
Liamontas buvo. 
Tas skirtumas kartą visiems laikams nustatė 
ir nulėmė jų tarpusavio santykius. 


Todėl visa, kas buvo tarp jų, turėjo būti su- 
vaidinta. Kas nesuvaidinta, tas išnykdavo. Kas 
sykį išnykdavo, jau nebeatsirasdavo. Savaip 
turėjo vienas kito saugotis. Bet ilgainiui tai 
jiems sekėsi vis lengviau. Neieškojo nieko; kai 
kas dingdavo, gaudė kitą vėją, kuris išpūsdavo 
jų bures, o nesibaigiantys karai pūtė ir pūtė. 
Mėgo tą jėgą. Ji nešė juos į tą patį tikslą vieną 
šalia kito, bet kiekvieną kitaip. Tą antrą, paly- 
ginti su pirmuoju, jie laikė nesvarbiu. O pir- 
ma buvo akivaizdu. Liamontui, nes Rangultas 
nuo tam tikro laiko ėmė pailsti. Niekas apie 
tai dar nežinojo. Mat Rangultas buvo jaunas, 
o Liamontas - nejautrus. Padarė sau, ką ga- 
lėjo, o vis dėlto svarstymai, skausmas, begalė 
neįsivaizduojamos kančios aplinkui, branda, 
kuri šitaip gyvenant turi pasivyti, padarė savo. 
Rangultas ėmė gniužti. Gyvenimas nesugalvo- 
jo nieko, kas sugniuždytų Liamontą, be visa ko, 
todėl, kad Liamontas iki tapdamas kariu buvo 
juo, o Rangultas - ne. 

Bet nei Rangultas nebuvo toks jaunas, nei 
Liamontas nebuvo toks nejautrus, kad tą le- 
dinį rugsėjo vakarą, o iš tikrųjų jau naktį, to 
nepastebėtų. Tai užgriuvo juos tuo pačiu laiku, 
kai tik švoležeris įėjo į biblioteką ir prisistatė 
be žodžių ir gestų. Tik kad Liamontas nutarė 
pokyčio nepastebėti, tad maskavo savo įspūdį 

mina, nes, šiaip ar taip, tai jį pribloškė. O Ran- 
gultas pirmąkart santykiuose su Liamontu nie- 
kam neatstovavo. Jam taip buvo patogiau. 

— Manau, kad laiškas, pone generole, - atsa- 
kė linksmai, kai Liamontas, laikydamas pirštais 
melsvą voką, paklausė, ar žinąs, kas tai yra. 

— Mane visada stebino jūsų nuovokumas, - 
tarė Liamontas, su nuostaba kraipydamas gal- 
vą. - Jus, senosios gvardijos švoležerius, sunku 
nustebinti. 

Kelis sykius apėjo aplink stalą, o paskui nei iš 
šio, nei iš to šovė niuksą į Rangulto šoną. Šis su- 
dejavo, susiraukė, palinko pirmyn ir toks liko. 

Tai pasitaikydavo anksčiau. Liamontas mito 
smurtu kaip liūtas mėsa, net bičiulystė nuo to 
neapsaugodavo. Tvodavo netikėtai į šoną, pilvą 
ar nugarą dailiam lyg graikų statula kavaleris- 
tui, o tas su tokiu pat užsidegimu apsimesdavo 
atsakas taikliu kirčiu. 

Šį sykį jis neatsakė. Tai patvirtino generolo 
įtarimą, kad tai, kas yra tarp jų, jau nėra tuo, 
kas buvo. Iš prigimties kietas kitų ir savęs at- 
žvilgiu, nutarė neparodyti pretenzijos ir likti 
Rangulto atžvilgiu toks, koks Rangultas turi 
būti jo atžvilgiu. O įtarimą kol kas į šalį. Jis tarė 
guviai: 

— Tiksliau, tai yra sprendimo kopija... Tai- 
gi Garbės legiono ordinas! Garbės legiono 


ordinas, mano vaikine. Gavai Garbės legiono 
ordiną. Pagaliau. Atvyko pasiuntinys, nežinau 
kodėl per vyriausiojo vado būstinę... Kažkoks 
lankas, kanceliarinė, kurva mac, celebracija. 
Šiaip ar taip, jį gavai. Jau nieko nepasikeis. 

Jis priėjo prie Rangulto, griebė jo smulkų 
veidą delnais, pasistojo ant pirštų ir pabučiavo 
į kaktą. 

-— Besiersą ištiks apopleksijos smūgis! - su- 
šuko jis. - Į carų sostinę pirma įžengs seniau- 
sioji gvardija, grenadieriai, flankieriai, kirasyrai 
ir kam dar lems likimas, o paskui juos tu. Es- 
kadronas, skylėtas lyg kandžių sukapota skran- 
da. Jį papildys kiti. Ir įžengsi kaip reikiant. Te- 
nubaudžia mane Dievas, jeigu nėra taip, kaip 
sakau. Tai bus didžioji diena pulkui, korpusui, 
armijai. Noriu matyti Prancūzijos maršalo Be- 
sierso, to kaimo šundaktario ir prostitutės sū- 
naus, veido išraišką. Netaisyk manęs. Žinau, ką 
sakau. Šundaktario ir prostitutės! Eikš, mano 
vaikine, apkabinsiu tave! 

Kaip norėtų užsimiršti, nusikeikti, grįžti! 
Vėl stvėrė savo tvirtais delnais kapitono veidą 
ir staiga sustingo, atidžiai žvelgdamas į jį. 

— Palauk, palauk... Na, prieik arčiau žvakės. 
Sulysai, labai sulysai. 

— Tai karas, generole, - atsakė Rangultas. 

Liamontas paklausė: 


53 


54 


— Pažįsti ką nors geresnio? 

— Už karą? Ne, pone generole. 

— Tad klysti. Yra du dalykai geresni už karą. 
Stangri markitantė ir aromatinga kava. Būtent 
tokios tuoj išgersime. 

Jis įsakė tyliai besitvarkančiam ordonansui 
užsakyti kavos, pypkės ir tabako. Ordonansas 
išlėkė iš bibliotekos. Rangultas tik dabar jį pa- 
stebėjo. Lyg nieko nebūtų pasikeitę, Liamon- 
tas patrynė rankas. Sustojęs priešais švoležerį, 
kondotjeras be tėvynės, abipusiai įsimylėjęs 
lenkų kavaleriją, tėviškai priekaištaudamas pa- 
sakė: 

— Sulysai, labai sulysai, nenaudėli. 


10 

Leitenantą pažadino atgalinį paštą ruošęs 
Heltreinas. 

Ir gerai, nes sapnas buvo kankinantis. O bū- 
tent sapnavo baslį. Jo šeimai, kad ir kaip žiau- 
riai tai skambėtų, banalų daiktą. Stovėjo prie 
griovos žiočių, šalia trakto, kuris ėjo per jos 
vidurį. Baslys nesudarė rimto įspūdžio, buvo 
per plonas, primenantis nudrožtą pieštuką. Bet 
vieta buvo rimta. Tuščia ir nuošali. Atvedė di- 
džiagalvius arklius nuolaidžiais pasturgaliais, 


negailestingai sukapotus sparvų. Gulėdamas 
ant rankų, surištų prie strėnų, be kelnių ir apa- 
tinių, su kol kas laisvomis virvių kilpomis ant 
kojų kulkšnių, pagalvojo: menki arkliai. Lyg ta 
absurdiška jo situacijoje pastaba turėtų kokią 
nors reikšmę, taip kaip neturėjo reikšmės, nes 
negalėjo turėti, erotinis susijaudinimas, kuris jį 
ištiko, apie tai bylojo baslį mėgdžiojantis sty- 
rantis pimpalas. 

Šurmuliuojančioje gaujoje vadovavo ketu- 
ri įžūlūs, arogantiški raiteliai, iš kurių galima 
buvo laukti visko, išskyrus atleidimą. Buvo vi- 
dudienis su tvoskiančia kaitra, pakibusiais žy- 
drame danguje ereliais, diena, kuri atsisveikina 
su pavasariu jau virstančiose stepėmis lygu- 
mose į rytus nuo Styro, kai žemė, atsikračiusi 
kanalų, liūdmeldžių, pelkynų jau pasibodėjusi 
vandenimis, pasiduoda stepių sausroms, dar 
išsaugodama savo derlią, juodžemišką drėgmę. 
Tad visa, kas dera, o sau negaili nieko, yra didu, 
sultinga, spalvinga. 

Priėjo du iš tų keturių. Pirmas, dar vaiki- 
nas, bet jau sugadintas, žvelgdamas į pimpalą, 
išaugusį iš kuokšto tankmės, pasakė: bravo, lei- 
tenante, bravo. Antras, pažymėtas randu nuo 
žiaunos iki maumens, įsakė: užmauk, ir Ho- 
šovskis pajudėjo su vis plačiau prasiveriančio- 
mis šlaunimis prie gulinčio baslio smaigalio. 

Susijaudinimas neslūgo. Įtarinėjo, kad mirties 
bausmės vykdymas su tuo susijęs, kaip ir stai- 
gus ketvirto raitelio atsiskyrimas. Trakto dul- 
kės buvo karštos ir minkštos lyg pelenai. Kaip 
tik stengėsi įsivaizduoti susilietimą su mediniu 
smaigaliu, kai jį pažadino paštą rengęs Heltrei- 
nas. 

Dviejų vokų jis neuždarė. Tik paženklino 
juos apskritais antspaudais ir jų trinktelėjimai 
pažadino Hošovskį iš miego. Trys kiti vokai 
buvo užlakuoti. Vieni ir kiti suvynioti į perga- 
mentą ir paslėpti tamsaus brezento krepšyje. 

— Gatava, - tarė Heltreinas matydamas, kad 
leitenantas pabudo. 

Laikrodis vestibiulyje išmušė ketvirtį po 
vienuoliktos. Lietus tai lijo, tai vos lašnojo. 
Aikštė pritilo. 

— Tai viskas? - paklausė Hošovskis nepakil- 
damas nuo aukso spalvos kėdės. Jam nedavė 
ramybės stipri, niekuo neišprovokuota erekcija. 

— Nevisiškai. 

Karininkas, kuris tai pasakė, negirdimai 
įeidamas į kanceliariją, nuo Heltreino skyrėsi 
rytietiškais bruožais. Jis buvo kaulėto veido, 
žema kakta, aistringomis storomis lūpomis ir 
įkypomis akimis po mongoliška vokų kloste. 

— Turiu kelis klausimus, jeigu, pone, leisi- 
te, — tarė jis šiltu, minkštu balsu. 


Hošovskis linktelėjo. 

— Prašau mums pasakyti, ar scena, kurios 
liudytoju netyčia tapo kapitonas Heltreinas, 
apačioje, pobūvių salėje, buvo dvikova? 

— O kaip jūs manote? 

— Kapitonas Heltreinas mano, kad dvikova. 

Hošovskis pakilo nuo kėdės, paėmė nuo 
stalo brezentinį aplanką, kurį paruošė Hel- 
treinas, ir paslėpė jį kurjerio krepšyje. Rytietis 
karininkas paprašė jo atsisėsti dar valandėlę. 
Pateisino savo smalsumą funkcija, kurią atlie- 
ka prie generolo. Prisistatė vaikščiodamas nuo 
langų iki durų. Nors jo batai buvo apginkluoti 
tokiais pat masyviais, kaip ir Heltreino, kulni- 
mis, vaikščiojo be garso. Tad kai neklausė, tai 
jo nebuvo. 

Hošovskis ne iš karto grįžo ant kėdės. Pa- 
sakė sausai: 

— Kapitonas Heltreinas neklysta. 

— Ar jūs, pone, žinote, - irgi ne iš karto pa- 
klausė rytietis karininkas, kurio pavardės Ho- 
šovskis nenugirdo, - kad generolas Liamontas 
visu griežtumu kovoja su dvikovomis nepri- 
klausomai nuo priežasčių, dėl kurių jos vyksta? 

— Man sakė apie tai. 

— Bet tai nesustabdė jūsų? 

Nieko neaiškindamas, Hošovskis šyptelėjo. 
Pasakė nedraugiškai: 

— Matyt, kad ne. 

— Kiek jums metų? 

— Baigiu trečią dešimtį. 

— O nuo kada prie armijos? 

— Dvejus metus, maždaug. 

- Visą laiką vyriausiojo vado būstinėje? 

— Pradėjau artilerijoje. Pas Antonovičių. 

Hošovskio pokalbis nedomino. Tarnybiniai 
ryšiai jo nesiejo su rytiečiu karininku, juo la- 
biau pavaldumas. Heltreinas paruošė atgalinį 
paštą, jis turi jį pasiimti ir išeiti. Daugiau nie- 
kas jam neturi rūpėti. Bet priežastis, dėl kurios 
vis dėlto taip nepasielgė, buvo tingulys, keistas, 
niekada taip nepatirtas nenoras veikti. 

— Pone leitenante, - išgirdo už nugaros 
minkštą migdantį balsą, - ar pamiršote galimą 
netolimą paaukštinimą, aukštesnio laipsnio 
suteikimą, pakėlimą, trumpai tariant, ar galvo- 
jate apie savo ateitį? 

— Tam tikra prasme, - atsakė Hošovskis. 

- Atsiprašau, kokia prasme? 

— Tokia, kokia leidžia mano kondicija. Ar- 
mija yra šansas tokiems kaip aš. 

— Tad, pone, būkite malonus pamiršti dvi- 
kovą. Nevyko jokio kivirčo tarp jūsų ir pono 
Rangulto. Jūs niekada jo nebuvote sutikęs. 

— Kaip tai niekada? - nustebo Hošovskis. 

Rytietis karininkas nukirto: 


— Niekada gyvenime. 

Heltreinas irgi pakilo nuo stalo ir dabar abu 
jie lyg grifai sukosi aplink leitenantą. Nusisku- 
tę, nusiprausę, išsilyginę, nepaliesti karo, tarsi 
būtų buvę ne šalia, o virš jo. 

— Mėginčiau ginčytis, - po geros valandėlės 
Hošovskis prakalbo veikiau sau, negu besisu- 
kiojantiems aplink jį vyrams. 

— Be rezultatų, - atšovė jam rytietis kari- 
ninkas. - Rangultas yra Didžiosios armijos 
simbolis, jos legenda, o armija be legendos ne- 
gali egzistuoti. Jis buvo su ja visur. Prie Jenos, 
Austerlico, Vagrame. Užiminėjo Estremadūrą, 
šturmavo Madridą. Tai dėl tokių kaip jis vyksta 
mūšiai, kampanijos ir karai. Imperatorius yra 
aukštai. Patenka į mitą. O Rangultas visada gre- 
ta, su kareiviais, visada lauke, ugnyje, puolime, 
žygyje. Legenda yra po ranka, petys prie peties, 
balnas prie balno. Tai sustiprina ir iškelia iki 
tikslų, atrodytų, neįvykdomų, nepasiekiamų. 
Rangultas yra simbolis ir legenda. 

- Bet ne tiktai, - tyliai tarė Hošovskis. 

— Tiktai, - taip pat tyliai atsakė jam kari- 
ninkas. 

Hošovskis pasveikino tingumą, padėkojo 
nenorui, buvo patenkintas, kad liko ant auk- 
sinės kėdės prie sienos, nes pokalbis ėmė do- 
minti. Tarė nesuprantąs skirstymo į asmenį ir 

simbolį, jo požiūris į pasaulį esą nesutinkąs su 
tokia antinomija. 

Vyrai pažvelgė vienas į kitą. Į pokalbį įsi- 
traukė Heltreinas. Jis paklausė tiesiai, be jokio 
apdairumo, kuris buvo girdimas rytiečio kari- 
ninko tone. 

- Ar nemanote, pone leitenante, kad Di- 
džiosios armijos dvasia pernelyg jakobiniška? 

— Respublikoniška, - pagalvojęs pataisė jį 
Hošovskis. 

— Sakykim, - sutiko Heltreinas. 

— Niekada apie tai negalvojau, - Hošovskis 
blyškiai šyptelėjo. 

— Ar girdėjote, pone, kad į didįjį Prancūzi- 
jos maršalą Diu Rok kai kurie karininkai ir net 
kareiviai kreipiasi „pilieti Diurok?“ 

- Jei tai ir tiesa, neteko būti šalia ir to girdėti. 

— Ar tai imperatoriui malonu? 

— Tai ne mano reikalas. 

— O ką manote apie kunigų sušaudymus Is- 
panijoje? 

- Šaudė juos? 

Heltreinas pažvelgė į rytietį karininką, ir 
abu tai patvirtino linktelėdami galva. 

- Šia tema neturiu savo nuomonės, - atsakė 
Hošovskis. 

— Taigi, leitenante, kad ir ko jūsų klausi, 
atsakymas yra vienas ir tas pats: nežinau, ne 


mano reikalas, nesu ten buvęs. Esate, pone, ne- 
pagydomai šalia armijos, šalia kavalerijos. 

Rytietis karininkas pridūrė: 

— Jūsų, pone, keliai nesusikirto su legenda. 
Ir nesusikirs. Kaip jūs norite kautis dvikovoje 
su legenda? 

— Yra dar ir žmogus, - pastebėjo Hošovs- 
kis. 

— Už jūsų ribos, pone leitenante, - rytietis 
karininkas buvo minkštas lyg katinas. - Kal- 
bant be užuolankų, jūs nesate lygus jam nei 
laipsniu, nei kilme. Nenoriu būti nemandagus, 
bet tokia dvikova jums per didelė garbė. 

Kariuomenė miega. Lietus visiškai liovė- 
si. Vienišas daužėsi šiaurės vėjas. Hošovskis 
kumščiais patrynė akis. Jų baltymai paraudo. 
Nenoriai pakilo nuo kėdės. 

- Nesiginčiju, - pasakė paprastai. 

— Malonu kalbėtis su išmintingų žmo- 
gumi, - pataikavo jam Heltreinas. - Bet kas 
saugosi, tą ir Dievas saugo. Todėl nenorėdami 
gundyti nelabojo pageidaujame, kad iš Aran- 
cevo išvyktumėte iki aušros. Iki to laiko pa- 
ruošiu likusį paštą, arklius, maisto produktų ir 
eskortą, kuris palydės jus iki Volčyno. Toliau 
susitvarkysite pats. Kaip visada, ar ne tiesa? 

Hošovskis linktelėjo galva. Tačiau paprašė 
patalpų ir poros valandų miegui. 

— Tai savaime aišku, - sutiko Heltreinas. - Iki 
ketvirtos. Užteks? 

Hošovskis atsakė, kad neužteks, bet atrodo, 
kad pasirinkimo jis neturi. 

— Mums nemalonu, leitenante, - tarė rytie- 
tis karininkas, - bet iš tikrųjų jo neturite. 

Hošovskis išėjo iš kanceliarijos. Buvo po 
pusiaunakčio. 


Ei 

O prieš pusiaunaktį bibliotekoje, virtusioje 
generolo būstu, prie sulankstomo stalo, už- 
kloto sniego baltumo šiugždančia staltiese ir 
porcelianiniais indais, generolas painformavo 
Rangultą nušalinąs jį nuo karo. 

— Beveik trisdešimt metų, mažai betrūks- 
ta, - pasigyrė generolas, - kur tik buvo lieja- 
mas kraujas, ten buvo senasis Liamontas. Apie 
karą žinau viską. Taip pat ir tai, kad jame pa- 
sitaiko kvailų atsitikimų. Koks nors atsitiktinis 
smaigalys, pasiklydusi kulka. Kokia nesąmonė, 
kokia nors, iš teisybės, fantasmagorija. Todėl 
iki užimant Maskvą noriu turėti tave šalia sa- 
vęs. Tokia mano valia. 

Negalėjo būti nieko blogiau. Žinią apie ap- 
dovanojimą Garbės legiono ordinu Rangultas 


sutiko abejingai. Jis buvo sotus visų pagarbos 
ženklų, kiekvienas naujas grėsė varginančia 
ceremonija. O perspektyva nežinia kiek laiko 
būti šalia Liamonto ir neaišku kokį atlikti vaid- 
menį kėlė paniką. Savaitę po savaitės augančią 
įtampą jis iškęsdavo kautynių lauke, mūšiuo- 
se, kai tekdavo vyti priešą ir nuo jo sprukti, 
kivirčydamasis su Rudzkiu, pagautas azarto 
ir girtuokliaudamas. Toks buvo šuoliuojantis 
iš niekur į niekur kavalerijos gyvenimas, prie 
kurio jo sužeistam organizmui prisitaikyti ne- 
buvo sunku, nes nuo berniokiškų metų nieko 
kita nemokėjo. Nuo jaunystės ir šlovės kapitalo 
minusavo tik savo susidėvėjimą, misdamas už 
atlyginimą. 

Staigus situacijos pasikeitimas galėjo būti 
pradžia gėdingo nuopuolio, pažymėto dar ne- 
baigtos dvikovos gėda. 

Apėmus panikai, Rangultas nerado argu- 
mento, kuris galėtų įtikinti generolą, kad sau- 
godamas savo didvyrį nuo atsitiktinio pavojaus 
pasmerkia jį tikram pavojui. 

Genamas karščio, nerimo, neapibrėžtos 
gėdos, sekinančių dvejonių, neturėjo kur ieš- 
koti tiesos, kad apsigintų nuo savęs tokio, 
koks buvo, net jei panika praeitų pro šalį. O 
ji persmelkė Rangultą kiaurai. Jis buvo nugin- 
kluotas. 

Jeigu kietai miegotum, riebiai valgytum, 
sveikai gertum, reguliariai dulkintum, kas rytą 
kūną trintum šiurkščia pirštine su ledo gaba- 
lėliais viduje, pagal poreikį turėtum pykčio ir 
mandagumo, tylėjimo ir iškalbos, rimties ir 
linksmumo, jei nepriklausomai nuo to, kaip 
praėjo diena, galėtum atsidrėbęs ant pagalvės 
perskaityti vieną panelės de Kiudė skyrių ir jei- 
gu iš viso turėtum pagalvę, būtų gerai kuriam 
laikui pasišalinti iš karo. Jeigu būtum, nepai- 
sant visokių kvailius klaidinančių regimybių, 
kuilys, tysantis kasdienybėje, būtų gerai ne- 
jausti karo. Bet jo būklė buvo tokia, kad karas 
jam buvo reikalingas kiekvieną dieną. 

Jis neturėjo generolui argumentų. Veltui 
jų ieškojo. Bejėgiškumas gimdo pyktį, pyktis 
gesina bet kokį pasitenkinimą ir gramzdina į 
sąstingį. Sąstingio esmė yra karštis, ne šaltis. 
Rangultą apėmė liepsna. Tiesa, trumpam, bet 
pakako, kad pagautų Liamontą už apsipešio- 
jusių marškinių atlapų, pritrauktų jį prie savęs 
per lauko staliuką ir paklaustų į drūtą snukį: 

— Ką nušalini nuo karo, generole? Mane? 

Tai būtų blogai baigęsi kiekvienam. Rangul- 
to padėtis esant pas Liamontą buvo ypatinga, 
jis dar nebuvo atšauktas, bet pertempti stygos 
nereikėjo. Švoležeris pasiekė savo nebaudžia- 
mumo ribą ir, ačiū Dievui, sustojo ties ja. 


Liamontas suėmė Rangulto riešus taip sti- 
priai, kad ilgi, liesi pirštai net suspurdėjo, kris- 
dami žemyn per senojo kario raumeningą krū- 
tinę ant lauko staliuko, tarp porcelianinių indų. 

— Tokia yra mano valia, - pakartojo Lia- 
montas pro sukąstus dantis, leisdamas švole- 
žeriui suprasti, kad nemėgintų piktnaudžiauti 
generolo atlaidumu, nes peržengs ribą, prie 
kurios Apvaizda jį sustabdė. Po valandėlės jis 
pridūrė rodydamas lėkštę: - Valgyk mėsos. 

Rangultas pasilenkė pasirengdamas valgyti 
generolo raginamas, kai jį ištiko kosulio prie- 
puolis. Jis tęsėsi kiek tinkamas ir buvo matyti, 
kad juo labiau Rangultas nori jį sutramdyti, 
juo labiau jis iš jo sprūsta. Jau atrodydavo, kad 
kosulys sudirgo, sudirgo ir pasitraukė, kai po 
valandėlės grįždavo dar įnirtingesnis. Tai, kas 
užėjo laiku, praskaidrindamas virš vyrų paki- 
busią nuotaiką, laiku pasitraukti nenorėjo. 

Per pertrauką tarp vieno ir kito kosulio 
priepuolio Liamontas prisiminė bjaurų rudenį 
šioje baisioje šalyje, tarsi mėgindamas patei- 
sinti kosulį, bet kai švoležerio veidas pasidarė 
purpuro spalvos, o ant nosinės, kuria užsiden- 
gė lūpas, liko rusvos seilių su krauju žymės, ne- 
slėpdamas nerimo paklausė: 

— Dėl Dievo, vaikine... tai gal ne tuberku- 
los? 

Rangultas paneigė galvos judesiu, o kai ko- 
sulys pagaliau pasitraukė, atsakė pailsęs: 

— Ne, ne. Kažkoks laikinas krūtinės negala- 
vimas. 

— Turiu vilties, - griežtai tarė Liamontas ir 
rodydamas lėkštę pakartojo: - Juo labiau val- 
gyk mėsos. 

Rangultas pasigalavo su aukštu, puriu žleg- 
tainiu, sutrynė šakute skrebučius ir padėjo sta- 
lo įrankius. 

— Nesu alkanas. 

— Kaip tai gali būti? - nepatikėjo generolas. 

- Aš po vakarienės, - Rangultas stumtelėjo 
lėkštę nuo savęs. 

Generolas suirzo: 

— Kai buvau tavo metų, nebuvo vakarienės, 
kurios nesuvalgyčiau. Kaip tai gali būti, kad 
jaunas vyras kare nėra alkanas? Kas darosi? 

— Blogai miegu. Kad ir kur atsigulčiau, 
nubundu prieš aušrą ir jau negaliu užmigti, — 
Rangultas pasukiojo savo ilgus, aiškiai į artritą 
linkusius pirštus. - Bijau. 

Generolą tiesiog bloškė prie sienos. 

- Tu? Ko? 

Rangultas pamuistė galvą, bet žvilgsnio ne- 
nudelbė. 

— Savęs, - atsakė tyliai. - Nuo tam tikro 
laiko. 


Generolas lyg replėmis griebė Rangultui už 
peties ir išplėšęs švoležerį iš kėdės pritvojo prie 
sienos. Pasakė su įkarščiu: 

- Tu, kapitone, sakyk senam Liamontui vis- 
ką, išskyrus viena, kad bijai. To jam nesakyk 
niekada. Atsimink. Niekada. 

Jis atsisuko ir suurzgė jiems patarnavusiam 
ordonansui: 

- Eik šalin, šunie! 

Kareivis išlėkė iš bibliotekos lyg iššautas iš 
patrankos. 

Generolas atleido varžtus ir tvardydamasis 
pyktį pakeitė dalykišku rūpinimusi. 

— Rytą atsiųsiu tau savo mediką. O dabar eik 
miegoti. Daug valgysi ir daug miegosi. Pasirū- 
pinsiu tuo. 

Rangultas nusijuokė taip niūriai, kaip be- 
jėgiški ir susikūprinę buvo jo pečiai. Jis išėjo 
jausdamas palengvėjimą. 

Liamontas kelis sykius apsuko ratą aplink 
stalą, paskui nesivaldydamas smarkiai spyrė į 
jį iš apačios. Indai ir valgio likučiai pasklido po 
patalpą. Į vidų įslinko ant pirštų pusiau sulin- 
kęs ordonansas. Ir iškart pritūpė. Kai pritūpė, 
generolas sustingo. O kai sustingo, pasidarė 
taip neįsivaizduojamai tylu, lyg jau būtų buvę 
po visko. Bet nebuvo. 

12 

Po pusiaunakčio leitenantas Hošovskis su 
kurjerio krepšiu per petį kirto aikštę įstrižai, 
eidamas į Heltreino jam skirtą būstą viename 
iš rūmų flygelių. Praėjo pro laužus su snūdu- 
riuojančiais prie jų kareiviais ir pateko į nedi- 
delę žvyruotą alėją su buksmedžių eilėmis abi- 
pus. Alėja, susikirsdama su purvinu, lentomis 
išklotu taku, vedė į parką už rūmų. Prie šio su- 
sikirtimo jį pasivijo kapitonas Rangultas. 

- Ieškau jūsų, - tarė dirbtiniu tonu, kai stai- 
ga išniro iš tamsos, kurios jau nesklaidė laužai 
iš aikštės. 

— Na, ir koks rezultatas? - paklausė leite- 
nantas, stengdamasis švoležerį apeiti. 

Rangultas užstojo leitenantui įėjimą ant 
lentų, padengtų visur esančiu purvu. 

— Prašau nesišaipyti, - pasakė tyliai. - Prisi- 
statau jūsų paslaugoms. Sužinojau, kad nenu- 
matytos aplinkybės verčia jus išvykti iš Aran- 
cevo iki aušros. Sutvarkykime tai kuo greičiau. 

— Apie ką jūs kalbate? 

— Apie dvikovą. 

— Dabar, naktį? 

— Vėliau nebus galimybių. 

- Ir ačiū Dievui. 

— Ką tai reiškia? 


— Kadjos nebaigsime. 

Buvo pernelyg tamsu, kad Hošovskis galėtų 
įžiūrėti kapitono veidą, bet būdas, kaip jis pasi- 
traukė du žingsnius ne tiek į naktį, kiek į kaž- 
kokią priklausomybę, pasirengimą paklusti, 
tokį svetimą jam antraeiliškumą, lėmė, kad lei- 
tenantas priešingumo pagrindu, nieko iš savo 
pusės neveikdamas, iškilo aukščiau švoležerio. 
Ir taip iškilęs paprašė neatimti iš jo trumpo 
miego, kokį jam skyrė. Rangultas atsakė leite- 
nantui, kad yra linkęs tai suprasti. 

- Taigi? - aštriai paklausė Hošovskis. 

— Mūsų ginčą baikime kuo greičiau, - atsa- 
kė Rangultas. - Jis mane slegia. 

Jau nebeprisiartino prie Hošovskio ir stovė- 
jo vis bejėgiškesnis tamsoje, atrodė, lyg jo atle- 
tiška, aukšta figūra ėmė susilieti su naktimi. 

Hošovskis permetė krepšį ant kito peties. 
Pažvelgė ten, kur degė kareivių laužai. Pasakė 
mandagiai, bet negailestingai: 

— Tai jus tikriausiai nustebins, bet aš tam 
neteikiu reikšmės. Be abejo, jūs mane įžeidėte, 
bet to suvokimas manęs nežudo. 

- Tai garbės reikalas, Hošovski. 

— Nusileidau prieš savo valią. Tai kartais 
pasitaiko. Nesu be kaltės. Todėl kai sakau: pa- 
likime reikalą užmarštyje, nesakau nieko, kas 
galėtų jus užgauti. 

Jis nuleido galvą ir slėpdamas, kaip buvo 
pratęs, tarp aukštai pakeltų pečių, padarė šuolį 
į šalį, nepataikė ant lentos ir nugrimzdo į purvą 
iki pusės blauzdų. Pasakė suirzęs, kad nesikaus 
vėl dvikovoje, kad eis miegoti, o prieš auš- 
rą išvyks iš Arancevo. Kartą visiems laikams. 
Pajudėjo flygelio link. Kitaip nei kapitonas, jis 
nesusiliejo su naktimi, o išsiskyrė iš jos, tarsi 
nutviekstas kažkokios šviesos. 

— Linkiu labos nakties, grafe! - šūktelėjo iš 
tolo. 

— Hošovski! 

Kapitono balso tembras buvo kupinas to- 
kios emocijos, kad nejautrus leitenantas susto- 
jo lyg įbestas. Jis atsigręžė. Tai lėmė ne užuo- 
jauta, o smalsumas. Žmogus, kuris taip šaukia, 
turi būti pasirengęs viskam. 

— Man su tuo bus sunku gyventi, - isteriškai 
pasakė Rangultas. - Labai sunku. 

Hošovskis paklausė iš tamsos: 

- Sunkiau negu numirti? 

— Numirti?- Rangultas atsakė ne iš karto. - 
Nesuprantu... 

— Aš šaudau taikliai, - paaiškino Hošovs- 
kis. - Neprašaunu. Ko tikitės, grafe? 

Kitaip nei karas, ne visa yra konvencija. 
Pasitaiko rimtų dalykų. Atrodo, kad tai, ką 
Rangultas, susigyvenęs su nebaudžiamumu, 


nepratęs už ką nors atsakyti, be galo įtikėjęs 
savo neprieinamumo pojūčiu, ėmėsi dar vie- 
nos savivalės, praktiškai neturėjusios sukelti 
pasekmių, pasirodė esą kategoriška. Švoležerio 
pasiųstas signalas, kad nieko nėra amžina ir 
niekas nėra galutinis, įskaitant ir netaiklų šūvį, 
leitenanto nebuvo deramai suprastas. 

Iš arklidžių pasigirdo arklių prunkštimas. 
Atsiliepė sargybiniai. Kažkoks nerimas pakėlė 
varnų pulkelį. Vėjas košė kiaurai. 

— Man nereikia jūsų gyvybės, grafe, - Ho- 
šovskis grįžo į takelio susikirtimą su buksme- 
džių alėja greitu dalykišku žingsniu. - Iš ti- 
krųjų nereikalinga. Bet... - nutraukė per pusę 
žodžio. 

— Bet? - Rangultas palinko į jo pusę. 

— Neslėpsiu, kad man būtų ne pro šalį jūsų 
pinigai. 

- Pinigai? 

Hošovskis patvirtino galvos linktelėjimu. 

— Kokie pinigai? 

— Visi. Visi, buvę ant stalo, kai pasidavėte 
azartui. 

— Nežinau, apie ką kalbate, leitenante. 

— Noriu dėl jų sulošti. 

- Kuo? 

— Kauliukais. Jūs statote visus pinigus. Aš 
šūvį. Jūs išlošiate, aš prarandu šūvį. Aš išlošiu, 

pasiimu pinigus, o nebaigtos dvikovos likimas 
lieka mano dispozicijoje. Tai gal nėra garbinga 
išeitis, bet vis dėlto išeitis. 

- Jūs keistas žmogus, Hošovski, - tarė Ran- 
gultas, lyg leitenanto pasiūlymas būtų jo ne- 
kliudęs ar susijęs su kuo kitu. 

Leitenantas atsakė, kad tatai nelengvina jo 
gyvenimo. 

— Armijoje? 

— Ne, apskritai. 

Platūs Rangulto pečiai suvirpo nuo nervingo 
kikenimo, kuris po akimirkos virto kosulio per- 
traukiamais juoko spazmais. Kažkuris kareivis 
nubudo prie laužo aikštėje, pasikėlė ant alkūnės 
ir stengėsi įžiūrėti tos linksmybės šaltinį. Bet 
šaltinis išdžiūvo, liko tik nuodingas, nesiliaujan- 
tis kosulys. Kol jis pasitraukė, Hošovskis išnyko 
tamsoje ir lietuje, kuris vėl ėmė krapnoti. 


k: 

Tai, ką leitenantas išgirdo apie Rangultą iš 
rytiečio karininko, buvo tik pirma tiesa. Antrą 
Onorė Revalakas ketino paskelbti laikraštyje 
„Militaris“ ir taip tikriausiai būtų įvykę, jeigu 
rašinio nebūtų sulaikęs inspektorius Liamon- 
tas, pasinaudodamas savo įtaka imperatoriaus 


spaudos skyriuje. Jis apkaltino Revalaką piktais 
kėslais, primindamas jo sekretorystę direk- 
torate ir bičiulystę su Sen Žiustu. Prikišo jam 
priešiškumą lenkų kavalerijai, kuri neva per- 
nelyg demonstratyviai celebravusi dvarininkų 
ritualus, niekindama respublikoniškas dory- 
bes ir visą tą armijoje sklindančią jakobinišką 
smarvę. Tatai nebuvo neįmanoma. Revalakas, 
nuskurdęs ir iki pat dugno degeneravęs vienos 
iš seniausių provansališkos šeimos palikuonis, 
su neofito uolumu pripažino iškraipytus lais- 
vės, lygybės ir brolybės šūkius ir su tuo įkarš- 
čiu ėmė nekęsti viso, kas nebebuvo respubliko- 
niški paistalai. 

Niekšiškas liliputas su šlykščia arbūzo dy- 
džio galva, tabaluojančia ant lankstaus lyg stie- 
bas kaklo, kuris savo ruožtu kilo iš krūtinės, 
nuo vaikystės sukaustytos geležiniu korsetu, 
negalėjo pamilti augaloto Rangulto, su tokiu 
pavydą keliančiu lengvumu nešiojančio apo- 
lonišką galvą, kai pirmą sykį išvydo jį Marso 
laukuose priešais juo susižavėjusį Bonapartą. 
Gal Revalakas iki gyvenimo pabaigos įsiminė 
tą kaitrų rugpjūčio sekmadienį ir pirmojo kon- 
sulo išdavystę. 

Priežastis, dėl kurių provansalietis galėjo 
nemėgti lenkų kavalerijos, be kita ko, vis rei- 
kalingesnės Prancūzijai, galima berti lyg iš 

rankovės, kiekvieną pateikiant įtikinamesnę 
nei ankstesnė. 

Net ir tai, kad žemas ūgis ir vandeningas 
blyškumas, kurie, kaip jis manė, leido jam so- 
lidarizuotis su brigados vadu, konsulu ir paga- 
liau su imperatoriumi, per Paryžiaus paradą 
buvo išmėginti ir išmėginimo neišlaikė. 

Bet tai ir visa kita, ką galima buvo panaudo- 
ti prieš provansalietį, neperžengė plačios, bet 
baigtinės komentaro erdvės. Ten, kur baigėsi 
komentaras, prasidėjo faktai. O jie nebuvo pa- 
lankūs Rangulto legendai. 

Pavyzdžiui, tas, kad Ispanijos karo metu ant 
saulės išdegintos Estremadūros aukštumos pa- 
našus į žvakę ispanų grandas, vadovavęs pur- 
viniems, pusiau nuogiems, fanatiškiems niek- 
šams, būrio akyse išmušė kardą iš Rangulto 
rankų ir būtų jį kiaurai pervėręs špaga, jei ne 
arčiausiai buvusio švoležerio dėmesys ir treni- 
ruotumas. 

Kad prie Jenos Rangultą išgelbėjo vachmis- 
tras Sulga, kai paskutinę akimirką stvėrė už 
apynasrio krintančią kumelę ir taip apsaugo- 
jo savo vadą nuo brandenburgiečių pėstinin- 
kų ašmenų. Tik gėdingas išsiblaškymas galėjo 
būti tokio raitelio apsižioplinimo priežastis, 
nes griovys, kurį jie turėjo įveikti, netapo kliū- 
timi nė vienam kitam kavaleristui. Kad kelio- 


mis valandomis vėliau tose pačiose kautynėse 
Rangultas specialiai sulėtino puolimo tempą, 
priversdamas kairįjį Biondžio kavalerijos flan- 
gą priimti ant savęs visą prūsų artilerijos ugnį, 
nuo kurios nepajėgė apsiginti. 

Kad pasitaikė tokių žygių ir maršų, per ku- 
riuos Rangultą diržais pririšdavo prie balno, 
toks būdavo girtas, o dar kalbama apie tai, 
kad 1809 metais Meteze bretonų flankieriai 
vos nenudobė mirtinai nuo vyno apspangusio 
pirmojo švoležerio, kai įsivėlė su jais į peštynes 
prie vieno viešnamio. 

Komentaras prie šių žinių buvo ištisa didelė 
jakobiniška šlykštynė, bet faktų Revalakas ne- 
išpūtė. 

Ir net tai, kas iš tolo dvokė prielaida, iš arti 
pasirodydavo esą teisybė: kad, pavyzdžiui, ku- 
nigaikštis Juozapas įsakė tautinio himno au- 
toriui sukurpti kareivišką dainą apie pirmąjį 
švoležerį, kuri po savaitės pastangų ir muzikos, 
ir poezijos požiūriu pasirodė esanti tokia ne- 
vykusi, kad niekam nepavyko jos išklausyti iki 
galo. 

Tie faktai senajam Liamontui nebuvo nau- 
jiena. Tikriausiai jis galėtų nuo savęs dar kelis 
pridurti. Atsižvelgdamas į tai prieš metus iki 
karo su Rusija Krasinskiui pritarus, jis parinko 
Rangultui palydą. 

Iš pirmo žvilgsnio lyg ir vykusią. 

Bebaigiantis keturias dešimtis leitenantas 
Adonas Rudzkis, apleisto dvaro prie Lochovo 
nuomininkų sūnus, per visus karus, kuriuose 
buvo narsus, nors pagarbos ženklų negavęs 
kombatantas, nešėsi mozūrišką vargą, godumą 
ir storžieviškumą. 

Jo visur tykojo girtuoklystės, kivirčai, ka- 
reiviškas erzelys. Bet nė viena šių ydų nepajėgė 
jo pakloti. Kiekvienoje daugiau ar mažiau val- 
domoje sumaištyje jis sėjo visišką nusiaubimą. 
Ant savo rankų turėjo daug nekalto kraujo. 
Jo buvimas pašonėje reiškė galimybę išeiti iš 
kiekvieno skandalo, kiekvienos girtos keblios 
padėties, bet kokios gėdingos tarpukario situa- 
cijos. Tarp karų, nors ir kaip mažai tikėtinai tai 
skambėtų, tas grėsmingas triukšmadarys buvo 
naudingas taikos siekiui. 

Nes karo metu, laukuose, buvo Drešeris. 
Visiškas pilietis iš Pinsko pelkių. Didelis lyg 
spinta, jis nesitraukė nuo Rangulto toliau nei 
jo arklio pasturgalis, gindamas kautynėse jo 
nedėmesingą dešinę pusę. Tai teikė kapitonui 
patogumą būti tik kardu, nes skydas visada 
buvo šalia. 

Volaninas prisitaikė prie tų dviejų. Jaunutis, 
bet patyręs, kanapių spalvos šviesumo, mergai- 
tiškai gležnas, paukštiškai įsičiulbėjęs, jis tapo 


neprilygstamu raiteliu, patikimu šauliu, o fech- 
tavimo srityje Rudzkio stebimas darė didelę 
pažangą. 

Tokiai parinktai draugijai inspektorius Lia- 
montas iškėlė du uždavinius. 

Pirmą, aiškų, kad kur ir kada būtų, lyg akies 
vyzdį fiziškai saugoti Rangultą. 

Antrą, neaiškų uždavinį, sunkti į švoležerio 
gyslas bravūros nuodus jų sumažėjus, ir nulei- 
dinėti persipildžius. Šiaip nuolat palaikyti ka- 
pitoną pusiausvyros tarp Žmogaus ir mašinos 
būsenos. Bet arčiau mašinos. 

Su aiškiu uždaviniu lig tol susidorodavo 
nepriekaištingai, su neaiškiu susitvarkyti ne- 
pajėgė. 

Bet Liamontas apie tai nežinojo. 

Tad kai Rangultas, grįžęs jau vidurnaktį, 
papasakojo apie keistą Hošovskio pasiūlymą, 
jie nusprendė, kad verta tatai išbandyti. Jeigu 
Rangultas praloš, ras kokią nors išeitį. Jeigu 
išloš, reikalas bus baigtas. Ir iš tikrųjų kodėl 
turėtų neišlošti? Juk ką jie kada pralošė? Ko- 
kias moteris, brangenybes, pinigus? Kokias 
kautynes, karus, kampanijas? Ką, kada ir kam 
pralošė? Kodėl turėtų pralošti tokiais jiems 
palankiais kauliukais kurjeriui, kuris niekada 
jais nėra lošęs? Nežinomam kariui, menkam 
leitenantui, štabo šikniui, plebėjui su šiaudais 

batuose, chamui su mėšlu panagėse, žmogaus 
maitai. 

Rėkė tai vis garsiau ir skardžiau. 

— Dievo nebūtų danguje, o imperatoriaus 
žemėje, jei praloštum, Jendrusi, - išsklaidė 
abejones Drešeris. 

Netrukus po to laikrodis vestibiulyje išmu- 
šė antrą nakties. O tai varginanti valanda. 

Kai kapitonas Rangultas paklausė Hošovs- 
kio apie lošimo taisykles, šis atsakė siūląs atlik- 
ti po dešimt trijų kauliukų metimų. Lems su- 
rinktų taškų suma. Drešeris pastebėjo, kad tai 
primityvus lošimo būdas, nes dalyviai kliaujasi 
vien aklu atsitiktinumu. 

Hošovskis teisinosi nežinąs kitokio būdo, o 
mokytis nei vieta, nei laikas netinkami. 

Iš tikrųjų buvo nakties vidurys ir vieno iš 
rūmų aukšto aklinas koridorius. Tamsą sklaidė 
pastatyta ant grindų žvakidė su dviem žvakė- 
mis. Prie jos patiesta pamušalu į viršų milinė, 
o ant jos kauliukai, bižuterija, pinigai. Aplink 
švoležeriai ir leitenantas. 

Jis ir pradėjo lošimą priklaupęs ties mili- 
ne. Ilgai gniaužė saujoje kauliukus. Kažką sau 


murmėjo lyg norėdamas juos užburti, paskui 
metė ant pamušalo. Iškrito vienetas, ketvertas 
ir penketas. 

— Dešimt, - garsiai suskaičiavo Volaninas. 

— Gal, pone, būtumėte malonus užrašinė- 
ti?— paklausė jo Hošovskis. 

Drešeris pasišiaušė. 

-— Netikit mumis, leitenante? 

— Norėčiau, kad tai būtų užrašyta. 

Kardo galu Volaninas ant sienos po raide 
„H“ išgremžė skaičių „10“. 

Rangultas kauliukų neglamonėjo, metė juos 
atsainiai, kaip tai darytų kiekvienas laimės kū- 
dikis. Iškrito du ketvertai ir penketas. Volani- 
nas ant sienos po raide „R“ išgremžė skaičių 
s3- 

Antrą seriją Hošovskis atidarė trimis pen- 
ketais, Rangultas uždarė vienu penketu ir še- 
šetais. Kapitonas dėjosi abejingas, o Hošovskis 
prikando lūpą. 

Trečioje serijoje Rangultas gavo dvylika, o 
Hošovskis dešimt. 

Drešerio teiginys, kad švoležeriai nepratę 
niekada nieko ir su niekuo pralaimėti, lyg ir 
pildėsi. Esama tvarkos net chaose, kuris sun- 
kina gyvenimą. Tikėjimas tvarka ir hierarchija 
užkerta kelią atsitiktinumui. Jis nepaliktų nė 
per žingsnį švoležerių ir tą niūrią naktį, jei ne 

kažkoks akliname koridoriuje netikėtas karš- 
to vėjo gūsis. Jis staiga nulenkė žvakių šviesas 
taip, kad sunkios vaško ašaros nuriedėjo ant 
patiestos milinės. 

Drešeris žvilgtelėjo sau per petį ir slapčia 
persižegnojo. 

Tuo pat metu generolas Liamontas atitraukė 
rankas nuo veido ir, kildamas nuo kėdės, tarė 
balsu, kuriame buvo girdėti grasinimas: 

— Tačiau jei prieitum prie išvados, kad nu- 
sidėjau nuolankumo stoka, puikybe ar karei- 
višku storžieviškumu, atmink, kad tai padariau 
ne dėl savęs. Matei mane mūšio lauke. Matei 
ugnyje, pozicijoje, kur džiuginau Tavo širdį pa- 
nieka mirčiai, o dabar matai mane sujaudintą 
nerimo, prislėgtą rūpesčio. Toks vaizdas negali 
Tau teikti džiaugsmo. Todėl atnaujinu nuže- 
mintą prašymą: atsiųsk, Viešpatie, angelą. At- 
siųsk vieną iš tų narsiųjų dvasių, kuri atsistos 
šalia Rangulto ir nepaliks jo iki karo pabaigos, 
saugodama jį nuo blogio demonų, baidydama 
abejonių chimeras, saugodama nuo atsitiktinės 
mirties, padėdama aplenkti pavojų, nes karys, 
dėl kurio meldžiu, to vertas. 


Liamontas ryžtingų žingsniu priėjo prie 
durų ir atlapojo jas. Sargybiniai išsitiesė ra- 
miai. 

Generolas akimirką žvelgė į koridoriaus 
prietemą. Pasitraukė žingsnį iš šilto skersvėjo, 
kuris traukė kažkur iš dešiniojo rūmų sparno, 
lyg ten būtų užsilikusių vasaros likučių. Skers- 
vėjis buvo trumpas ir perskriejo lyg dvasia. 

Generolas grįžo į biblioteką. Atsiklaupė prieš 
tuščią sieną ir nuolankiai nulenkė sprandą. 

- Atsiųsk angelą, Viešpatie, - kartojo paš- 
nibždomis. 

Liamontas savo rūpesčiais iki tol nevargino 
Dievo. Ne todėl, kad jų įveikimas neperžengda- 
vo jo galimybių, o todėl, kad Liamonto Dievas 
buvo pats Liamontas. Tokiu Dievu jis galėjo pa- 
sikliauti, kitas nesiskaitė. Jeigu meldėsi, - o tai 
jam pasitaikė per gyvenimą kelis sykius, - tai 
kažkam, ko negalėjo įsivaizduoti, o įsivaizduo- 
ti kažką, kas nėra jis pats, yra laiko gaišinimas 
ir piktnaudžiavimas savo gera valia. 

Abstrakcijos vargai neatitiko jo prigimties. 

Senas karys nematė priežasčių, kodėl Die- 
vas, stačiokiškų pokštų, tulžingų pašaipų res- 
publikonų, o paskui imperatoriaus armijoje 
taikinys, būtų kažkas daugiau negu jis pats, 
Liamontas, tik tiek, kad kitoje, su kuo pagaliau 
galėjo sutikti, geresnėje vietoje. 

Jeigu nuo Liamonto kažkiek priklausė im- 
peratoriškosios kavalerijos likimai, tai kitų 
kariuomenės rūšių likimai tuo pačiu laipsniu 
galėjo priklausyti nuo Viešpaties Dievo. Kitų 
armijų, kitų kareivių... 

Liamonto pasaulis, kaip žinoma, buvo karai. 
Amžius ir patyrimas, iš teisybės, bylojo jam, kad, 
be karų, esama ir kitų žmonių būties apraiškų, 
kad karų metai skiria tuščius taikos metus, kad 
karai turi priešininkų net ir tarp garbingų, nors 
pavojingai klystančių žmonių, bet per jo ilgą gy- 
venimą neįvyko nieko, kas reviduotų jo prievar- 
tos, smurto, galutinumo aprobavimą. 

Absoliutindamas drąsą ir garbę, jis neuž- 
krovė ant Dievo pečių nieko, kas galėtų pra- 
nokti dieviškas galias, nors ir todėl, kad paži- 
nojo savas. Jos yra didelės, bet jis perlenktų, 
jeigu teigtų, kad yra beribės. 

Todėl retos generolo maldos nebuvo prašy- 
mai, o tik priminimai, kad abipusius įsipareigo- 
jimus jis, karys, vykdė sąžiningiau. Juo giliau jis 
brido į metus, juo labiau stiprėjo jo įsitikinimas, 
kad jis daugiau nuveikė Dievui, negu Dievas 
jam, kad Dievas yra jo skolininkas, nors to dėl 
savo daugybės reikalų nesiteikia prisiminti. 

Tad nuolankūs generolo prašymai niekada 
nebuvo nuolankūs, o sausose invokacijose vi- 
sada būta grasinimo žymių. 


Su Liamontu reikia sugyventi - tai buvo jo 
credo. 

Pernelyg didelio kliovimosi Sutvėrėju, 
kliovimosi tuo, kuris niekada nežadėjo tesė- 
ti, gėdingos pasekmės, žmogiškų, dažniausiai 
drumstų rūpesčių patikėjimas jam bylojo, kad 
glaudžių juos siejančių santykių niekada neter- 
šė įtartini reikalai. 

Ko lauki, Liamontai, - paklausė jo iš pradžių 
Dievas. Abipusiškumo, - išgirdo atsakymą. 

Per prabėgusius metus niekas nepasikeitė. 

Bet šiandien, kai aiškiai pajuto lengvą oro 
gūsį, plaukiantį iš didžiulių rūmų gilumos, 
atnešantį kvapą nežinia ko, - pavasario, atgi- 
mimo, vaikystės, - kuris apgaubė su bejėgėms 
būtybėms būdingu švelnumu, pagalvojo, kad 
Dievas pirmą kartą atsakė jam taip, lyg nebūtų 
buvęs generolas Liamontas. 

Kuo malda, ne kitokia nei ankstesnės, sukė- 
lė tokį atsaką? 

Kokia tai šiluma? Kokia malonė? Koks atsa- 
kymas? Kieno užuojauta? 

Dėl viso pikto skubiai persižegnojo. Dar 
sykį žvilgtelėjo šen bei ten. Žiloje galvoje pra- 
lėkė kurčia mintis. O jei tai ne Dievas atsiliepė 
šį sykį? 

Sargybiniai tiesėsi ir tiesėsi, kai atsargiai 
pravėrė duris, net nuo to tiesimosi suglebo. 

Liamontas lyg senis pasitraukė per slenkstį 
ir uždarė duris. 
Bet nevisiškai. Liko plyšys. 

Jauni vyrai buvo patenkinti. Reikalams vis 
dėlto būdinga tai, kad jie klostosi savo amžiną- 
ja tvarka, pagal savo vertybių skalę, ir naktinis 
lošimas tai patvirtino. 

Pirmasis Žečpospolitos kavaleristas nega- 
lėjo pralošti anoniminiam vyriausiosios vada- 
vietės kurjeriui. 

Iki galo nesuvoktas švoležerių nerimas, kad 
reikalas gali susiklostyti nepalankiai ir sukelti 
Rangultui, taip pat tam tikru laipsniu visiems, 
konfūzą, nepatogumų, nepalankaus pasirinki- 
mo spaudimą, kad gali juos pervilkti per plyšį 
tarp garbės ir jos neigimo, pažeisti jų nepažei- 
džiamumą, subraižyti jų glotnumą, jų skaidru- 
mą paversti neskaidrumu - buvo pašalintas. 

Kiekvieną kauliukų konfigūraciją kapito- 
nas laimėdavo su nedidele, bet neabejotina 
persvara. 

Apvaizda nepersistengė savo palankumu, 
perdėtai nepadėjo jokia jėga, išskyrus tą, kurią 
nešiojosi savyje. Ir to pakako. 


Ant aklino koridoriaus sienų Volanino kar- 
du išgremžti po aštuonis skaičius dviem lygio- 
mis eilėmis leidosi prie grindų sumų link. 

Po raide „H“ ji sudarė 84. Po raide „R“ - 112. 

Skirtumas buvo pakankamas. 

— Fortūna tau nei motina, nei meilužė, - tarė 
Drešeris net neslėpdamas šiokios tokios užuo- 
jautos. - Bet pripažink, leitenante, kad mažai 
kas pelno jos palankumą. 

Hošovskis buvo linkęs pripažinti, kad ka- 
rininkas sako tiesą, kai palinkęs, su rankomis 
striukės kišenėse vaikštinėjo smulkiais žings- 
neliais iš vienos vietos į kitą. Jis nešėsi ramybę 
žmogaus, pasinaudojusio savo šansu. Jei nebū- 
tų pamėginęs, jį kankintų įtarimas, kad save ne- 
pakankamai vertina, kad vertas daugiau, negu 
jam atrodo. Kad tik pats save nuginė į antraei- 
liškumą. Kad pasirinkimuose, kurie jam teko, 
klaidingai apėjo aklą atsitiktinumą, palankų 
aplinkybių sutapimą, savo laimę. Naktinis loši- 
mas patvirtino tiesą apie jo prigimtinį sėkmės 
stygių, kuris ne kyla iš aplinkybių, bet yra jo 
prigimties esmė. Kitaip nei Rangultas, jis turi 
tik tai, ko negali neturėti. Tai daro jį silpnesnį 
pasauliui, bet nepalaužiamesnį savo atžvilgiu. 
O be to nėra to blogo, kas neišeitų į gera. Tiesa, 
jis neišlošė pinigų, bet pralošė tą velnišką šūvį. 

Nuo jo yra laisvas. 


85 


86 


Jis sustojo. Ne be gailesčio pažvelgė į begė- 
diškai ant satininio blizgančio milinės pamu- 
šalo suverstas brangenybes ir tarė su palengvė- 
jimu, nors liūdnai: 

— Neklydau. 

Drešeris palingavo lyg lokys. 

— Kada, maloningasis? 

— Kai po vakarienės pasakiau ponams kari- 
ninkams, kad neturiu laimės. 

— Bet, pone, turi dar du metimus, - priminė 
Rangultas. 

Hošovskis pasakė tyliai: 

- Jūs taip pat. 

— Pagal taisykles, kurias jūs nustatėt, - įsi- 
terpė Drešeris. 

-— Tai jau neturi reikšmės, - Hošovskis skės- 
telėjo rankomis. - Partija baigta. Mano ir kapi- 
tono reikalai taip pat. 

Rudžzkis išdidžiai burbtelėjo: 

— Baigsime, kai mesi! 

Leitenantas nenoriai pasilenkė prie milinės, 
pakėlė kauliukus ir tuoj pat numetė. Jie net ne- 
pasklido. Trys šešetai. 

Rudzkis stvėrė žvakidę nuo grindų ir pa- 
švietė virš milinės. Rangultas po valandėlės 
jį atstūmė, atsiklaupė ir metė kauliukus taip 
pat su panieka, kaip ir leitenantas. Trys vie- 
netai. 


— Neįtikėtina! - sušuko Rudzkis. 

Drešeris ir Volaninas sustingo nejudėdami. 

Rangultas nepakilo nuo kelio, kai Hošovskis 
metė paskutinį sykį. Kaulai pasklido kiekvienas 
į kitą pusę ir kiekvienas vienodai ambicingai. 
Kairėje pusėje šešetukas, dešinėje šešetukas, 
per vidurį irgi ne prasčiau. 

- Čia nelabasis maišo, - sušnibždėjo Ru- 
dzkis. 

Rangultas delsė. Jis atsistojo ir padavė kau- 
liukus Volaninui. 

— Padaryk su jais ką nors, Ksaverai. 

Volaninas perdėjo juos kelis kartus iš ran- 
kos į ranką. Hošovskis ironiškai šyptelėjo. Pa- 
stebėjęs tai Rudzkis suurzgė: 

— Nelaimėsi, leitenante. 

Volaninas kvėptelėjo į saują ir padavė kau- 
liukus Rangultui. 

— Mesk drąsiai, - tarė. 

Ir Rangultas drąsiai metė. Trys vienetai. 

Hošovskis paprašė Volanino, kad malonėtų 
užrašyti skaičius. 

Volaninas po raide „H“ išgremžė kardu 18 
ir 18, po raide „R“ - 3ir 3. 

Leitenantas paklausė sumos. Volaninas ty- 
lėjo. Leitenantas paklausė, ar jis turįs problemų 
su aritmetika. Volaninas įniršęs išgremžė po 
raide „R 118, po „H“ - 120. 

Leitenantas padėkojo švoležeriams. Jis įgu- 
dusiu judesiu, lyg niekuo kitu per gyvenimą 
nebūtų užsiiminėjęs, sušlavė nuo milinės pi- 
nigus ir brangenybes. Prikimšo tuo striukės 
kišenes, o tai, kas netilpo, susižėrė į krepšį ir 
laiptais nulipo žemyn. 

Karštas skersvėjis šįkart padvelkė nuo laip- 
tų aklinos sienos pusėn ir, tarsi apsižvalgęs po 
rūmų užkaborius, grįžo iš kur atėjęs. Žvakių 
liepsnelės ėmė šokti ir visai užgeso. 

— Ponai, - iškilmingai pareiškė Rudzkis, - už- 
uodžiu sieros kvapą. 

Tai, kas iškelta per aukštai, krinta Žemai. 
Perdėtai šlovinamas žūva nežinomybės bedug- 
nėje. Bjauriau niekšėja tai, kas yra netikra. 

Kapitonas Rangultas demistifikavosi savo 
draugužių akyse. Kare pasitaiko visko, mirtis 
nepranokstama. Ji yra klaidos pasekmė. Klai- 
dos motina būna nuovargis, o nuovargis pri- 
skiriamas prie žmogaus ydų. O dėl ydų nieko 
nepadarysi. 

Tatai suprantama ir atleistina. 

Prieš penkis įsiutintus flankierius net ir Her- 
kuleso bus maža. Kumelę po savimi net ir po- 


nas kunigaikštis Vagramė prarado. Kartą buvo 
ispanų grando viršus, bet kiek kartų kapitono! 
Atsitiktinė kulka gali nukauti ir imperatorių, 
nors jis neva nemirtingas. Visa tai suprantama. 
Bet pralošti kauliukais štabo šikniui, kuris jų 
niekada anksčiau nė rankose nėra laikęs, kaip 
tai reikėtų suprasti? 

Sėkmės pabaiga. O kare sėkmės pabaiga yra 
lavono žymė. Kas ja pažymėtas, tas žuvęs. Rudz- 
kis, Drešeris, Volaninas buvo per arti kapitono, 
kad jų nepatrauktų paskui save. Reikėjo eva- 
kuotis, bet taip, kad jo nepadarytų vienišo. Bet 
kaip nutolti nepaliekant? Sunkus reikalas. Ne- 
turėjo teisės su juo susitvarkyti. Ir nesusitvar- 
kė, kai liko sustingę su pretenzija. Rudzkis su 
atvira, Drešeris ir Volaninas su slapta. Bet visos 
trys dvokė panašiai. Tai jautė kapitonas, kai lai- 
kė nosinę prie veido. Atitraukinėjo ją tik tada, 
kai iš antro ar trečio butelio traukė vyno. 

— Po velnių, ponai, - negalėjo atsistebėti 
Rudzkis. - Visus pinigus, visus pinigus. 

Jį pristabdė Volaninas: 

— Nepiktžodžiauk, Adonai. Tavų ten kaip 
tik buvo mažiausiai. 

— Man ne tai svarbu, Ksaverai. 

— O kas? 

— O tai, kad dabar niekas iš mūsų netu- 
ri nieko. Kareivio algos paimtos iš anksto, 

brangenybės iškeliavo. Nei aš gausiu iš tavęs, 
nei tu iš Drešerio, nei Drešeris iš grafo. Kaip 
atsigaivinsime azartu? Iš kur imsime vynui, ta- 
bakui, moterims? Man toks karas nepatiks. 

— Rudzkis teisus, - pritarė bičiuliui Dreše- 
ris. - Būdavo įvairiai, Ksaverai. Kartą tu pralo- 
šei man, kitą kartą aš Andžėjui, bet kas nors iš 
mūsų turėjo tuos pinigus. Neišeidavo iš mūsų 
draugijos. 

— O dabar išėjo, - sukikeno Volaninas. 

Rudzkis suurzgė: 

— Mūsų pinigai! 

— Visi pinigai, - pribaigė jį Drešeris. 

Bet jiems svarbu buvo ne tik pinigai. Jiems 
buvo svarbu kažkas, ko nesugebėjo nusakyti. 
Pinigai buvo konkretybė. Jie buvo vyrai, - ir tai 
buvo aišku iš pirmo žvilgsnio, - kuriems visa, 
išskyrus konkrečius dalykus, buvo klampi dir- 
va. Todėl kalbėjo apie pinigus, bet kiekvienas 
galvojo apie kai ką daugiau. Pavyzdžiui, apie tai, 
kad Hošovskis niekšiškai juos apšvarino. Kapi- 
tonas užtikrino, kad atiduos viską iki grašio, kai 
tik grįš iš karo. Drešeris priminė kapitonui, kad 
grįžti turi keturiese, o tai nelabai tikėtina. 

— Rusiška kampanija baigta, - netvirtai pri- 
minė jam Volaninas. 

- Bet Andžėjaus ir Hošovskio reikalas - ne, - 
Drešeris iš tiesų susirūpino. - Šūvis neatloštas. 


Volaninas vėl prunkštelėjo. Neįtikėtina, kaip 
tą vaikiną traukė dainuoti, juokauti, dūkti. 

— Mes pralošėme pinigus, - kikeno jis, - o 
kapitonas gyvybę, ar ne? 

Drešeris su juo sutiko. 

— Leitenantas norėjo Jendrusį nužudyti. 
Mačiau tą troškimą jo akyse. 

- Jį išgelbėjo Heltreinas, - Volaninas nega- 
lėjo, o gal ir nenorėjo tramdyti linksmumo. 

— Neilgam, - burbtelėjo Rudzkis. 

Pirmą kartą jie kalbėjosi apie Rangultą taip, 
lyg jo jau su jais nebūtų buvę. Lyg būtų atsi- 
skyrę: jie su bėdomis, bet gyvenimo pusėje, o 
Rangultas nebūtinai. 

Buvo jau kone trečia valanda. Jie užėmė 
pirmą iš krašto aukšto kambarį. Jame buvo 
likusi dvigulė lova su baldakimu, kurią pasi- 
rinko Rangultas, ir dėl kontrasto plikas me- 
dinis suolas, dejuojantis po Rudzkiu. Drešeris 
atsisėdo ant palangės, o Volaninas vaikštinėjo 
aplink. 

Jis niūniavo dainelę apie nemirtingą Vini- 
cos gaidį. Bendro likimo draugai nekreipė į tai 
dėmesio. Už lango intermezzo. Nutilo vėjas, 
lietus, atrodė net ir naktis, neteikusi nė toli- 
miausios aušros požymių. Kornetas po kurio 
laiko paklausė Rudzkio, ar jis iš tikrųjų suuo- 
dęs sieros kvapą. 

- Taip sakoma, Ksaverai, - sumurmėjo Ru- 
dzkis. 

- O aš iš tikrųjų atsispindėjau ant sienos tik 
iš vieno šono, - susirūpino kornetas. 

Bet niekam tai nebuvo įdomu. Nepaisant 
to Volaninas papasakojo, kaip jis nesėkmingai 
norėjo įžiūrėti savo atvirkščią šešėlį pokylių 
salėje, kur jį buvo pasiuntęs kapitonas, kad pa- 
kviestų Hošovskį vakarieniauti. 

— Manote, kad tai ką nors reiškia? 

Nė vienas jam neatsakė. Tik Rudzkis jau po 
ketvirčio valandos, bet netiesiogiai. 

— Leidome sau pasmarkauti su hanoverie- 
čiais, - pradėjo jis palyginti tyliai. - Nuvedė 
mus į prefektūrą Anguleme. Kvietė paeiliui. 
Aš buvau ketvirtas. Ant stalo gulėjo knyga. At- 
verčiau nežiūrėdamas. O ten Robespjeras per 
visą puslapį. Pažinau jį iš karto. Toks pat šaltas 
mandagumas, toks pat niūrumas. Lyg iš akies 
trauktas mūsų leitenantas. Žinote, ką padarė 
Robespjerui? 

— Giljotinavo, - atsakė Drešeris. 

- Taigi, - Rudzkis palingavo galva, o suolas 
po juo suinkštė. 

Už lango pasigirdo sargyba. 

Volaninas paklausė susidomėjęs: 

— Tai pokštas, Adonai? 

Rudzkis atsakė jam klausimu: 


— O kaip manai, Ksaverai? 

— Aš manau, - Drešeris šiek tiek pagalvo- 
jo, - kad jei leitenantą įmurkdytume snukiu į 
mėšlą, krepšius sudegintume, rytą pakeltume 
eskadroną... 

- Tai kas? - akimirksniu sukluso kornetas. 

— Tai būtų kaip anksčiau, - trumpai nukirto 
Rudzkis. 

Rangultas staiga pasikėlė ant alkūnės. Jis 
šaltai, be emocijų skėlė į sieną butelį su vyno 
likučiais. Jie nuvarvėjo purpuriniu krauju. Pa- 
sakė, palinkęs nuo lovos krašto, lyg ruošdama- 
sis vemti: 

— Atsilošiu daiktus ir šūvį. 

Karininkai susižvalgė. Rudzkis pasikėlė nuo 
suolo. Volaninas sustojo. 

— Už ką, Jendrusi?- paklausė Drešeris. 

— Už luidorus, dukatus, zlotus, rublius, ko 
bus... 

- Iš kur paimsi? 

— Pasiskolinsiu. 

Volaninas šūktelėjo: 

- Trečią valandą nakties?! Iš ko?! 

Nelengvai, bet Rangultas atsikėlė. Negali- 
ma sakyti, kad nebepastovėjo ant kojų. Paprašė 
korneto atnešti ąsotėlį vandens. Kornetui po 
kelių minučių grįžus, Rangultas buvo bebai- 
giąs sagstytis ir tvarkytis. Dar tik vandens ant 

galvos. Išpylė vienu šliūkštelėjimu, paskui pasi- 
purtė lyg šuo ir pasuko durų link. 

- Iš ko, grafe? - paklausė jo Rudzkis. 

Jau tarpduryje Rangultas atsakė: 

— Iš imperatoriaus. 


18 

Leitenantas Semenas Hošovskis buvo užda- 
ras ir apdairus žmogus. Suvokdamas savo vie- 
tą, pasistengė nugludinti savo aštrius kampus, 
kol jų atsikratė. 

Tačiau ir jis nepajėgė išsilaisvinti nuo liūde- 
sio ir svajonių, tų pavergiančių akimirkų, pavyz- 
džiui, po vasaros saulėlydžio, kai oras prisisunkęs 
nušienautos pievos kvapų, arba prieš pat gegužės 
aušrą po naktinio lietaus, gal nuo šalčio standžią 
popietę, kai drauge su liepsnomis pakuroje dega 
piktos mintys, aštriu kardu smigdamos į dangų. 

Tad nebuvo laisvas nuo ištinkančių žmones 
nušvitimų ir jaudulių, metams bėgant ginė juos 
toliau nuo savęs pripažindamas, kad tai silpny- 
bės, nederančios kietam vienišam gyvenimui. 
O gyveno jis kietai ir vienišai. Emocijos lenkė 
jį vis didesniu lanku, kol išnyko iš akiračio. Iš 
esmės atprato nuo liūdesio ir džiaugsmo. Pri- 
pažino, kad šitaip bus lengviau. 


Nepriekaištingai sveikas, tvirtas, jau sudegi- 
nęs, kaip manė, tai, ką dar galima buvo sudegin- 
ti, skrupulingas ir gudrus, lengvai paklūstantis 
bet kokiai drausmei, jis puoselėjo įsitikinimą 
apie savo civiliškumą, priešpriešindamas jį ar- 
mijai. Taip pat ir armija abipusiškumo pagrin- 
dais priešpriešino jį sau. Nei Hošovskis jautėsi 
armijoje gerai, nei armija su Hošovskiu. Nieko 
jiems abipusiai nestigo, tik jie išsiskyrė. 

Nes armija buvo nepagydomai akiplėšiška, 
patraukliai graži, istorijai nežinomai rezultaty- 
vi, nepasotinamai alkstanti sėkmės, užtikrintai 
vedama imperatoriaus genijaus ir jo keliasde- 
šimties maršalų narsos, 0 tuo pat metu neiš- 
vengiamai pralaiminti. Be tikslo, perspektyvos, 
idėjos, netrukus be priešo, prie sienos, į kurią 
atsitrenkusi, jeigu nebus sustabdyta, suduš. 

Tad armija, nepaisant jos tobulybės, yra 
anachroniška. 

Iki galo nesuvoktu būdu leitenantas visa 
tai nutuokė. Dėl šalto išskaičiavimo dalyvavo 
anachroniškame žygyje jis, vyras, esąs per 
šimtmetį aukštesnis už tuos, kuriems sąžinin- 
giausiai tarnavo, kaip tik galėdamas. 

Kapitonas Rangultas, kad ir kokios šmėklos 
būtų jį apsėdusios, buvo savimi, o leitenantas 
ne. Jis išsiskyrė su visa ir viskuo, bet ne su savi- 
mi. Save jis išsaugojo. 


95 


96 


O keli dalykai jį skyrė. Kai godžiai žiūrėjo 
į krūvą pinigų ir brangenybių, kuriuos švole- 
žeriai pralošinėjo ir išlošinėjo vieni iš kitų, jis 
buvo savimi apsėstas sunkiai tramdomo noro 
tatai turėti. Toks turtas leistų jam, pavyzdžiui, 
po imperatoriaus karų apsistoti Paryžiuje, ka- 
pitalėlį įnešti į kuriuos nors bankininkų namus 
ir gyventi iš deramos pensijos. Laisvą laiką 
skirtų aritmetikai, lankytų Eurjė paskaitas, o 
prieš jas užsuktų į vieną nedidelę kavinę, ku- 
riomis giriasi prancūzų karininkai, užsisakytų 
kavos, karštų raguolių ir laikraštį, o vakarus 
skirtų vyno stiklui ir šachmatams nuo dūmų 
aprūkusioje smuklėje. 

Puoselėjo tokias svajones likusiam gyveni- 
mui. Tai, kas atsitiko drėgną ir jau ledinę rug- 
sėjo naktį Arancevo dvare prie Maskvos, svajo- 
nę pavertė tikrove. 

Reikėtų tik kažkurį iš eilės kartą perskai- 
čiuoti, ką išlošė. Suskirstyti, užrašyti, paslėpti, 
užsklęsti, pagalvoti, ką kam kaip patikėti, su- 
tvarkyti, deponuoti, žodžiu, negaištant laiko 
sutvarkyti savo ateitį. 

Buvo jau keturios valandos, o Hošovskis 
dar nė neįpusėjo darbo. Kažkelintą kartą skyrė 
sidabrą nuo aukso, grandinėles nuo kabučių, 
segtukus nuo medalių, žiedus nuo apyrankių, 
naujesnes brangenybes nuo senesnių, luidorus 


nuo guldenų, kronas nuo dukatų, zlotus nuo 
rublių. Apsėstas godumo, tvarkė visą tą ka- 
ruose užgrobtą, iš kažko išloštą, kažkam laiku 
negrąžintą niekalą, kas ketvirtį valandos vis la- 
biau jį pavergiantį. 

Flygelio kambarys, drėgnas urvas su linguo- 
jančiu stalu ir čiužiniu su blakėmis ant grindų, 
sudarė smarkų kontrastą, jei buvo perspekty- 
va greitai juos palikti. Mintis apie išvykimą iš 
Arancevo prieš aušrą su eskorto priedanga, su 
turtais, gerokai pranokstančiais kareivišką algą, 
kokios jis galėjo tikėtis, skaidrino sielą, pavers- 
dama leitenantą žmogumi, kuris pirmą kartą 
per daugelį metų buvo patenkintas savimi. 


19 
Draugužiams rūpėjo ne vien pinigai, o Ran- 
gultui - ne vien draugužiai. Jo santykiai su jais, 
nepaisant artumo, buvo šalti. Nepasinaudojo 
proga su jais susibroliauti. Karinis gyvenimas 
žygiuose, prie laužų, balne, perpildytose būsti- 
nėse, visada kitų jaunų vyrų būryje, teikė jam 
nesibaigiančių progų vyriškai draugystei, ku- 
riomis jis nepasinaudojo. 
Jį nuolatos ženklino aristokratiškas neįžvel- 
giamumas. Tai, ką broliai švoležeriai suvokė 

kaip glaudžius santykius, dažniausiai buvo vai- 
dyba, įgeidis, apsimetimas. 

Iš tikrųjų jo nedomino, ar Drešeris turės ta- 
bakui, Volaninas moterims, o Rudzkis ar išliks 
įsimylėjęs karą. Ar jie galės atsiduoti kasvaka- 
riniam azartui, vienintelei, be žudymo, tikrai 
aistrai, ir ar netrukus kampanija tikrai dar su- 
teiks jiems progą atkusti. Nei jam tatai rūpėjo, 
nei gėdino. 

Tačiau kuo tikriausiai, abejonių dėl to negalėjo 
būti, jis pripažino sau teisę iškilti aukščiau tokio 
lojalumo. Bet nematė priežasčių tokį pat lojalu- 
mo stygių taikyti ir savo legendos atžvilgiu. Jį taip 
ilgai tikino, kad jis nepriklausąs sau, kol pajuto 
tam tikrą patogumą laikytis tos taisyklės. 

Nors įtarus patoso atžilgiu, jis nepajėgtų 
būti abejingas savo juokingumui. Neabejotinai 
slėpta pašaipa, pajuokos už akių, niekinamos 
pastabos, tolydžio dažnėjantys įžeidimai, įžū- 
lėjantis nepaisymas, vis tulžingesnis ir šiaip į 
tai be aiškių priežasčių linkusių jaunų vyrų ty- 
čiojimasis - tai ne šios kampanijos ar kito būsi- 
mojo karo, o viso gyvenimo, jo likimo vaizdas. 
Kareivišku, dvarininkišku, vyrišku suvokimu 
jis taps nuosavybe leitenanto Hošovskio, rusiš- 
kos šiukšlės, kuris tuo būdu įsiskverbs į grafo 
Andžėjaus Rangulto legendą, mirtinai ją ap- 
nuodydamas. 


Kad ir kas atsitiktų paskui, dabar jis privalo 
susigrąžinti savo likimą. Vienintelis kelias į tai 
yra mėginimas atsilošti šūvį. Ir kapitonas Ran- 
gultas patraukė į šį kelią. Girtas nuo trijų bur- 
gundiško vyno butelių, blaivus nuo nelaimės, 
kokia jį ištiko. 

Paryčiu tarp ketvirtos ir penktos valandos 
jis pareikalavo iš Hošovskio revanšo. Sąžinin- 
go revanšo, pakartojo jis, pakėlęs balsą iki riks- 
mo. 

— Už ką, jeigu galima sužinoti? - paklausė 
nustebęs Hošovskis. 

Rangultas ištraukė iš užančio pilną pinigų 
džuto maišą. 

— Užteks?- paklausė. 

— Be abejo, - atsakė Hošovskis. 

Rangultas pristūmė stalą prie čiužiniu už- 
dengto gulto, nubraukė nuo jo dulkes, iš kitos 
pusės pastatė taburetę, atgaivino bebaigiantį 
degti žvakigalį. 

- Jei suloštume, - reikšmingai tarė Hošovs- 
kis. 

Jau gana pasitikintis savimi Rangultas pa- 
sakė: 

— Esu pasirengęs. 

— Bet aš ne, - leitenantas atsitraukė prie kal- 
kėmis balintos sienos. - O lošimo partijai rei- 
kia dviejų. 

Jis buvo prisikimšęs pinigų lyg kaplūnas 
grūdų. Vienus turėjo kišenėse, kitus iškaišytus 
kurjerio krepšio makštyse. 

Prieš ketvirtį valandos iki Rangulto vizito 
spėjo visus juos suskaičiuoti, kruopščiai surū- 
šiuoti, užrašyti ir net preliminariai paskirstyti 
sėkmingai ateičiai. Ką, kam ir kada. 

Kaip jau sakyta, jis buvo skrupulingas žmo- 
gus, tad ką galėjo numatyti, tai numatė. 

Išskyrus viena: kad Rangultas yra už pasi- 
rinkimo ribos. 

Leitenanto atsakymas rėmėsi nuomone, 
kad jis išlošė pagal taisykles, kurias švoleže- 
riai pripažino, neįsipareigojęs revanšui, su- 
sitaikęs su savo galimybėmis. Apvaizda davė 
jam pergalę ir jis jokiu būdu negundys jos dar 
kartą. Rangulto argumentas, kad, kitaip nei 
jis, Hošovskis turi pasirinkimą, nes kada pa- 
norėjęs gali pasinaudoti teise į šūvį, leitenanto 
nesujaudino. 

— Net jei tai būtų mirtinas šūvis? - paklausė 
jis vieną momentą. 

Rangultas tai patvirtino. 

- Ir jūs galite nepataikyti, - pridūrė aitriai. 

Hošovskis vaikščiojo po kambarėlį. Tar- 
si toliau nuo grindų, aukščiau, jis sušvelnėjo. 
Tarė taip švelniai, lyg abu būtų persikėlę į kitą 
laiką, į geresnę, ne tokią atšiaurią vietą. 


— Aš neprašaunu pro šalį, pone grafe. Esu 
tokios prigimties. Ji mane kankina labiau, negu 
jūs manote. Prašau neieškoti čia ironijos. 

Rangultas jam atsakė: 

— O man sykį tai pasitaikė, pone leitenante. 

Jis siektelėjo milinės, apčiupinėjo ją, ištrau- 
kė pistoletą, atlaužė gaiduką. Šešiakampį vamz- 
dį nutaikė į Hošovskio kaktą. Tvirtai pridūrė: 

— Bet tik kartą. 

Didelė įtampa turėjo būti ant kapitono vei- 
do, didelė neviltis jo šviesiose akyse, didelis 
ryžtas ginkluotos rankos ir valia nesitraukti nė 
žingsnio. Leitenantas Hošovskis tučtuojau pa- 
klausė apie taisykles. 

— Dešimt trijų kauliukų metimų. Lemia taš- 
kų suma, - atsakė Rangultas. 

Hošovskis atkreipė dėmesį, kad tai prasčio- 
kiškas partijos lošimo būdas. 

- Bet greitas! - konstatavo Rangultas. 

Hošovskis apėjo stalą ir atsisėdo ant gulto. 
Abu buvo lygūs. Rangultą iškėlė taburetė ir ūgis, 
leitenantą pažemino kresnumas ir gultas. Ran- 
gultą pažemino situacija ir prievarta, kurios jis 
buvo priverstas griebtis, kad prikalbintų leite- 
nantą revanšui, o leitenantą paaukštino ramybė, 
kuria jis reagavo į prievartą. Tad pagaliau jiedu 
buvo lygūs, veidas priešais veidą. Ir šitaip pradė- 
jo antrą lošimą. Rangultas metė pirmas. 

Heltreinas buvo atkaklus. 

Kornetas Volaninas nuleido basas kojų 
pėdas nuo lovos su baldakimu ir užsitraukė 
ant savęs sulamdytų, nešvarių, per didelių 
marškinių skvernus. Jis apsidairė nesąmo- 
ningai, kaip pasitaiko iš miego pažadintiems 
kį, paskui į Drešerį, atšliejusį pečius į krosnį, 
tada į du susijaudinusius karininkus ir mie- 
guistai atsakė: 

-— Na, taigi. 

— Kas, na, taigi? - nekantriai paklausė Hel- 
treinas. 

— Ogi nieko. 

Rudzkis pačiupinėjo ranka lovą, kurią buvo 
užėmęs kartu su kornetu. 

— Ko jie nori, Ksaverai? 

— Kapitono, - atsakė Volaninas. 

— Neabejotinai jo nėra, - pažymėjo Rudz- 
kis, iškalbingai dairydamasis aplinkui. 

- Taip jiems ir atsakiau, - tarė kornetas. 

Rūmų miegamajame buvo tamsu ir šalta, 
dvokė šlapimu ir grobimais. 

Puošnūs Heltreinas ir rytietis karininkas 
turėjo suuosti tą tvaiką, dar sumišusį su pyki- 
nančiu išlaistyto vyno kvapu. 


Iš miego išplėšti draugužiai irgi atrodė nu- 
stebinti kapitono nebuvimo. Jis išėjo vidury 
nakties pinigų; jeigu jų nerado, turėtų grįžti, 
jeigu rado - juo labiau. Be to, jo pažadas buvo 
toks neįtikėtinas, kad į jį neatsižvelgė, kai su- 
migo apkaušę nuo vyno. 

Rudzkis pakartojo: 

— Grafo čia nėra. 

- Tai žinome, - rytietis karininkas buvo švel- 
nesnis nei Heltreinas, - kaip ir tai, kad jo nėra 
jau ilgokai. 

Drešeris atsiliepė nuo krosnies: 

— Tokiu atveju jūs žinote daugiau nei mes. 

Rudzkis, nedaug ilgesnis nei platesnis, de- 
monstratyviai išsiplėtojo salotinės spalvos lo- 
voje, Volaninui palikdamas vos kraštelį. 

— Kalbinčiau, kad tuo reikalas būtų baig- 
tas, - pasakė jis jau būdamas išsivadavęs iš 
mieguistos būsenos, pasirengęs viskam, pra- 
linksmintas horizontalios padėties karališ- 
koje lovoje komiškumo. 

— Ponai karininkai, - rytietis karininkas 
tvardėsi gal mažiau, negu norėjo, bet labiau, 
negu galėjo, - klausiame trečią kartą. Kur ka- 
pitonas Rangultas? 

- Dviem kartais per daug, - suskaičiavo 
Rudzkis. 

— Tai labai rimtas reikalas, - įspėjo Hel- 
treinas. 

- Tu teisus, Heltreinai, - Rudzkis nė galvos 
nepakėlė. - Gvardijos kareivių varginimas nak- 
tį prieš lemiamą puolimą nėra niekniekis. 

Heltreinas pasitraukė prie durų. 

— Šansą suteikiu net ir tiems, kurie to nenusi- 
pelno. Tad klausiu apie Rangultą paskutinį sykį. 

- Paskutinį? - Volaninas melancholiškai 
žvelgė į savo basas, purvinas kojas. 

Rytietis karininkas ir Heltreinas tai patvir- 
tino. 

Nuo šaltos krosnies vėl atsiliepė Drešeris: 

- Turime vilties, ponai, kad sugebėsite ište- 
sėti žodį. 

Rytietis karininkas ir Heltreinas sumišo. 

— Rytą raportuosite. Visi trys. 

Rudzkis nusijuokė. 

— Neslėpsiu, kad tai mums ne naujiena. 

— Šįkart pamėginsime jus kažkuo nustebin- 
ti, - rytietis karininkas atsakė Rudzkiui išdi- 
džia šypsena. 

Rudzkis pripažino tik savo šypseną, ir tai ne 
visada. Jis išlipo iš lovos ir, traukdamas aukštyn 
kelnes, prisiartino prie rytiečio karininko. 

— Tarp kita ko, gerai, kad tave matau, - tarė 
jam į veidą, - nes nuo kažkurio laiko man ne- 
duoda ramybės vienas faktas. 

- Koks, jeigu galima sužinoti? - rytietis ka- 
rininkas nesiliovė šypsotis. Bet mandagumas 


nuo jo veido dingo kaip ir rusvumas. Jo vietą 
užėmė šaltumas ir iš šypsenos teliko grimasa. 

— Neseniai man pasakojo, sakau, nese- 
niai, - Rudzkiui nesisekė susitvarkyti su kel- 
nėmis, - kad per artilerijos apšaudymus prie 
Polocko ar Vitebsko, jau nebeatmenu, suteršei 
savo gražią uniformą. O kalbant be užuolankų, 
prišikai savo plačkelnes. Sakyk, kokiu stebuklu 
tau pavyko nuslėpti tai nuo senojo Liamonto? 
O gal nenuslėpei? 

Grimasa, likusi po šypsenos, pavertė ry- 
tietišką veidą kauke. Karininkas apsisuko ant 
kulno ir išėjo iš kambario. Po akimirkos tą patį 
padarė Heltreinas, priminęs švoležeriams, kad 
raportas jų neaplenks. 

Bet jie ir be to tatai žinojo. Rytietis karinin- 
kas ir Heltreinas buvo rimti žmonės. Jie neklau- 
sinėtų apie kapitoną prieš aušrą, jei neturėtų 
priežasčių. Turėjo jų turėti, net ne todėl, kad 
be ceremonijų pažadino švoležerius ir buvo 
nebaudžiamai atkaklūs dėl Rangulto legendos 
išaukštintų pretorijonų atžvilgiu, o todėl, kad 
ligi šiol negirdėtas jų pretenzijų tonas bylojo 
apie išskyrimą. 

Iš ko mus nori atskirti? - tarsi klausė žvilgs- 
niai, kuriais draugužiai čiupinėjo vieni kitus. 

Kuo leidome save užklupti? Kokios pasaulio 
galios stumia mus iš centro į pakraščius? Kam 

atsibodo mūsų narsa? Kas nenori, kad jam tar- 
nautume? Ar Liamonto karininkai nežinojo, 
kur yra kapitonas, kai atėjo apie jį klausti? 

Nelauktai jie daug nutuokė, bet per mažai, 
kad ką nors tikra žinotų. Esama tokios vietos 
pažinimo kelyje, iš kurios nieko nematyti. Jie 
buvo joje. Be kapitono, Jendrusio, grafo. Kaip 
niekada tapę našlaičiais. 

Hošovskio būstas rūmų flygelyje šiek tiek 
prieš penktą ryto atrodė slogus. Iš jo nors bėk. 
Virš linguojančio stalo palinkę kapitonas ir 
leitenantas - ne geriau. Jų verčiau nematyti. 
Leitenantui iš dešinės kas akimirką stingstanti 
žvakigalio liepsnelė, kapitonui iš kairės — pis- 
toletas. 

Šiaurys vėjas be vargo veržėsi pro Žemai 
uždengtą langelį, gindamas į vidų šaltį, kurio 
įkyrumą sunku įsivaizduoti. 

Temperatūra, nuovargis, priešaušris abu 
vyrus atšaldė tiek, kad jų sušildyti nepajėgė nė 
azarto emocijos. Galima sakyti, kad jiedu šiuo 
atžvilgiu jau buvo už bet kokių galimybių ri- 
bos. Tad jie reaguoja taip, tarsi nuo trijų juodų 
kauliukų konfigūracijų niekas nepriklauso, jei- 


gu net ir priklauso, jų tatai nejaudina, o jeigu 
jaudina, nuovargis ir šaltis nuginkluoja aistrą, 
paverčia ją upe be srovės. 

Hošovskis ilgai purtė kauliukus saujoje, kol 
metė juos ant stalo. Vienas nuriedėjo kairėn, 
kitas dešinėn, o trečias nukrito ant grindų. 

Leitenantas palinko ir ėmė ieškoti jo tamso- 
je. Jo pirštai užkliuvo už kažko, kas savo faktū- 
ra buvo panašus į jį. Pakėlė daiktą ir prikišo jį 
prie šviesos. Rangultas stirksojo ant suolo ne- 
bylus, o jo galva buvo atremta ant peties kaip 
miegančio paukščio. 

Jis atmerkė akis, kai išgirdo spragtelint ati- 
daromą futliariuką, iš vidaus dengtą perline 
mase. Hošovskis atidžiai žiūrėjo į jaunos mo- 
ters atvaizdą. 

— Prašau man tai atiduoti, - pasakė po va- 
landėlės kapitonas tiesdamas ranką. 

Hošovskis nuo jos atsitraukė. 

- Kas tai? - susidomėjo. 

— Moteris, - atsakė Rangultas. 

— Be abejo, - sutiko Hošovskis. - Ir netgi 
graži. 

Jis pakėlė žvakigalį, prikišo jį prie atvaizdo, 
o pats nesiartino prie stalo. 

- Bet ne, - pridūrė pagalvojęs, - nelabai 
graži. 

Rangultas siektelėjo ranka giliau. 

— Pone leitenante, prašau man tai atiduoti. 

Hošovskis dar toliau pasitraukė. 

— Bet dvasinga. Žmona? Sužadėtinė? Mei- 
lužė? 

— Man artimas asmuo. 

— Kiek artimas? 

- Artimiausias. 

Hošovskis padėjo futliariuką ant stalo, užda- 
rė jį ir stumtelėjo prie Rangulto. Tarė minkštai: 

— Gera turėti ką nors artimą. Jūsų metimas, 
kapitone. 

Rangultas futliariuko nepaslėpė. Pasakė, 
kad trūksta vieno kauliuko. Hošovskis irgi tai 
pastebėjęs. Rangultas į tai atsiliepė, kad dviem 
kauliukais lošti nepavyks, o Hošovskis tarė, 
kad nėra to blogo, kas neišeitų į gerą. Kapito- 
nas palinko prie juodų nuo purvo grindų ir, 
pasišviesdamas žvakigaliu, ieškojo dar juodes- 
nio kauliuko. Hošovskis jam nepagelbėjo, tad 
kiek užtruko, kol Rangultas pridėjo trečiąjį 
kauliuką prie dviejų likusiųjų. Pažvelgė virš lei- 
tenanto galvos ir pašnibždėjo: 

— Ojūs... pone, nieko neturite? 

Hošovskis gūžtelėjo pečiais. 

- Jūsų metimas, - pasakė. 

Rangultas parideno kauliukus per stalą. 

- Sveikinu, - tarė Hošovskis. 

— Klausau? 


— Pasakiau: sveikinu. Jūs išmetėt šešiolika 
taškų. 

Surinko kauliukus. Papurtė juos. Nuleido 
saują ant stalo, bet jos neatgniaužė. Baldas su- 
dejavo ir palinko jo pusėn. 

— Ne. Neturiu nieko, - atsakė prikimusiu 
balsu ir paleido kauliukus. Du dvejetai ir ke- 
tvertas. - Man nesiseka, - pridūrė, ir nežinia 
apie ką tai, apie lošimą ar apie vienišumą. - Ne- 
turiu laimės. Jūsų metimas. 

Rangultas apžvelgė kambarį. Suvirpo nuo 
šalčio. Pakėlė futliariuką ir įsistebėjo į jį taip 
pat atidžiai, kaip leitenantas prieš valandėlę. 

— Niekada nemaniau, - pasakė tyliai. 

— Ką? 

— Kad ji dvasinga. Niekada nemaniau, kad 
ji dvasinga. 

— Meilė? - paklausė Hošovskis. 

Rangultas pagalvojęs patvirtino tai. 

— Aš to nepažįstu, - pareiškė Hošovskis. — 
Čia, Rusijoje, kokia nors markitantė, anksčiau 
du, tris kartus viešnamyje. Nepažįstu to. 

Rangultas pertraukė leitenantą kažkokiu 
nuklydusiu žvilgsniu ir paprašė mesti kauliu- 
kus. Hošovskis atsakė jau tai padaręs. 

Aplinkui vis tebetvyrojo nuostabą kelianti tyla. 
Čia atsiliepė arklys, ten sargyba, bet visa buvo taip 
sustingę, lyg pasaulio dar niekas nebūtų sukūręs. 

Rangultas uždengė delnu kauliukus. Sulenkė 
pirštus, kelis sykius juos ištiesino ir vėl sulenkė. 
Atsiliepė, žiūrėdamas į tamsų langą, papuoštą 
voratinkliu kampe: 

— Klausėt manęs, ar tai meilė. Ką jums at- 
sakiau? 

— Kad tai meilė. 

- Pamelavau. Aš to irgi nepažįstu. Visada 
maniau, kad karas, kariška šlovė, Tėvynė... Jau 
vėlu? 

Hošovskis persisvėrė per stalą. Tarė su stai- 
gia viltimi, kurią palaikė švenčiausios tiesos 
antplūdžiu: 

— Po valandos pradės aušti. 

— Po valandos? - paklausė Rangultas ir vos 
nuobliuotomis stalo lentomis nedrąsiai kyšte- 
lėjo liesus pirštus prie leitenanto. Nežinia, ką 
tas gestas turėjo reikšti. 

— Maždaug, - atsakė jam leitenantas. - Bet 
ponas... norėjote kažką man pasakyti. 

- Iš tikrųjų? 

— Susidarė toks įspūdis. 

Kapitonas perkėlė žvilgsnį nuo lango ant 
palinkusio leitenanto veido. Įsmeigė į jį žvilgs- 
nį. Blykstelėjo suirzimu. 

— Jums? - prakošė pro sukąstus dantis. 

Hošovskis patvirtino ir pasigailėjo dėl to. 
Per jį nuplaukusi šilumos banga atvėso, grįžda- 


ma priešiškumu ir patvirtindama įtarimą, kad 
valandą prieš švintant paliktuose kunigaikščių 
Rohatynskių rūmuose, užimtuose sumigusios 
kavalerijos, bet koks žmoniškumas yra iliuzija. 
Jis dalykiškai paprašė baigti lošti. 

— Kas meta? - sąmoningai paklausė Ran- 
gultas. 

- Jūs, pone, - atsakė Hošovskis. 

Rangultas tuoj metė tris šešetukus. 

— Baigta, - pasakė leitenantas neslėpdamas 
palengvėjimo. - Jūs atsilošėte šūvį. 

Kapitonas neatrodė apsvaigęs nuo pergalės, 
kai be ceremonijų siekė leitenanto pinigų, pir- 
miausia iš kurjerio krepšio. 

- Tiktai šūvį! - Leitanantas patraukė jį prie 
savęs ir uždengė rankomis. 

Nepaisydamas stingdančio šalčio, nuovar- 
gio, nuobodulio Rangultas užsiplieskė. 

- Juokaujate?! - suriko jis. 

Hošovskis niūriai nusijuokė. 

— Čionai? Penktą ryto? 

Jis padarė gestą, leidusį kapitonui suprasti, 
kad čia jis niekas. 

Bet kapitonas su tokia nuomone nesutiko. 

— Negalėjau atsilošti tiktai šūvį. Jeigu grįšiu be 
pinigų, niekas nepatikės, kad ką nors atsilošiau. 

— Pone grafe, - šaltai tarė Hošovskis, nors 
tas šaltumas buvo netikras, - po akimirkos čia 

ateis eskortas išvesti manęs iš Arancevo. Susi- 
tarkime, kad be liudytojų. Jūs nepralošėte pi- 
nigų, su kuriais atėjote, ir atsilošėte šūvį. Esu 
didžiadvasiškas, bet tai turi savo ribas. 

Hošovskis priėjo prie žemų masyvių durų ir 
stumtelėjęs atlapojo jas. 

— Prašau jus jau išeiti. 

Rangultas sugargaliavo nuo kosulio. 

— Su visais pinigais! 

Abu vienu metu puolė prie pistoleto. Lei- 
tenantas buvo greitesnis. Pasinaudodamas 
švoležerio įsibėgėjimu permetė jį per stalą ant 
čiužinio ir pistoleto vamzdžiu prismeigė prie 
sienos. Durys su trenksmu užsidarė. Žvakigalis 
suplasnojo nuo skersvėjo ir užgeso. Kažkur arti 
pirmąkart sulojo šuo. 

Rangultas atitoko. Tarė lyg ne į jį, o jis būtų 
nutaikęs pistoletą į leitenanto kaktą: 

— Klausyk, maita, gal tu nežinai, kur esi. 
Aš tuojau galiu įsakyti išplakti tave botagais, 
nudirti odą, draugužių kardais sukapoti tave į 
skiautes, snukį į mėšlą sugrūsti... 

— O aš galiu tave nušauti, - ryžtingai per- 
traukė jį Hošovskis. 

Kapitonas bloškėsi į šalį visu savo dideliu, atle- 
tišku kūnu, bet leitenantas primygo jį ne juokais. 

— Mėgink, maita! - Rangultą suėmė kosulys 
po Hošovskio keliu. 


Tą pačią akimirką masyvias duris atlapojo 
taip smarkiai, kad jos vos neišlėkė iš vyrių. 

Ant slenksčio, apšviesti laužų likučių, sto- 
vėjo rytietis karininkas ir Heltreinas, lydimi 
iki dantų ginkluotų kareivių. Jie akimirką pra- 
tino akis prie tamsos, kol įėjo į vidų. Heltrei- 
nas tučtuojau susišlavė pinigus nuo stalo. Po 
valandėlės be ceremonijų ir vikriai apieškojo 
leitenantą, atimdamas visą jo suplanuotą ateitį. 
Kurjerio krepšys buvo rekvizuotas. 

Hošovskis puolė prie jo. 

— Prie sienos! - įsakė jam Heltreinas. 

Kareiviai atsistojo jam iš abiejų šonų. Šau- 
tuvai su atlenktais durtuvais, skersai persijuosę 
šovininėmis, su kiveriais ant akių. 

- Žengte! - įsakė Heltreinas. 

Kareiviai išvedė kapitoną. 

Dar kiek laiko girdėjosi jo kosulys. 

Hošovskis liko tuščioje, tamsioje patalpoje. 
Be pinigų, be jokių pinigų. Vėl be jokių pini- 
gų. 


22 
Kiekviename tūno kvailys. Konfabuliato- 
rius, mitomanas, svajotojas ir kvailys. Klausi- 
mas tik tas, kiek greitai grįžtama prie to, kas 

įmanoma ir įtikima. Hošovskiui tam prireikė 
valandos. Daug, turint omenyje pratybas, ku- 
rias jam trisdešimt metų rengė tikrovė. Šiaip ar 
taip, šeštą ryto leitenantas jau neturėjo jokios 
kitos svajonės, išskyrus norą išsimiegoti. Jautė, 
kad net ir to negali sau leisti. Kai Rangultą iš- 
vedė, jis bejėgis susmuko ant gulto ir, iki ausų 
paniręs į stingulį, nepakilo nuo jo tris ketvir- 
čius valandos. 

Jam nebuvo jame blogai. Turėjo jausti šaltį, 
traukiantį nuo durų, neužsidarančių staiga įė- 
jus kareiviams, bet net ir jis jo nelietė. Niekas jo 
nelietė. Jis tarsi pasidengė šeriais, impregnuo- 
jančiais jį nuo išorės. 

Kažkurį laiką įsivaizdavo puodelį garuo- 
jančios kavos, paskui cigarą, tada pakaitomis 
viena ir kita. Ėmė švisti, kai į jo galvą užklydo 
moteris. 

Mintys apie dulkinimą retai jį užvaldydavo, 
nes išmoko jas nuo savęs laiku nuginti. Todėl 
retai vesdavo jį į pagundą. Jei jau vesdavo, tai 
po tokias purvo, trivialumo, mazochizmo, iš- 
krypimo erdves, kad gėda buvo prisiminti. 

Kai nežinia kodėl atmerkė akis, bundančios 
pilkos lyg maišas dienos šviesoje sublizgo fut- 
liariukas su merginos atvaizdu. Jis gulėjo ant 
grindų ten, iš kur jį pakėlė lošdamas su kapito- 
nu. Nepaėmė jo. Nei pistoleto, kurio Heltreinas 


nepasiėmė greičiausiai pamanęs, kad tai leite- 
nanto ginklas. 

Jis įsivaizdavo gerai įsimintą merginos vei- 
dą. Nieko nesakantį, prakaulų, neišraiškingą, 
iš kurio visa dvelkė išmintimi ir bejėgiškumu 
pasaulio banalumo akivaizdoje. Mąslų ir dva- 
singą veidą ant ilgo, kiek paukštiško kaklo. Dėl 
kitų stygiaus Hošovskiui dingtelėjo mintis apie 
kūną, iš kurio tas kaklas ir veidas ėmė pradžią. 
Įsivaizdavo jį priešingą veidui, didelį, turtingą, 
pieningą, motinišką, sudrausmintą siauros ta- 
lijos ir grakščių rankų. Iš teisybės jis buvo per- 
nelyg sušalęs, mieguistas ir atbukęs, kad pats 
sau ką galvoje sukurtų. Moters kūnas pats jame 
susikūrė skverbdamasis į sąmonę ir traukda- 
masis lėtos švytuoklės judesiu. Jis suvokė, kad, 
kiek šis kūnas jo mintyse taps motiniškas ir 
drauge moteriškas, gundantis, kiek merginos 
veidas atrodys jam draugiškas, o gal net arti- 
mas, tiek ji skirta Rangultui, kaip ir tie pinigai, 
kuriuos turėjo ir kurių jau nebėra, ir kaip susiję 
su jais planai, iliuzijos... gėda pačiam sau prisi- 
pažinti... svajonės. 

Bato nosimi pasiekė futliariuką ir ištraukė jį 
iš po stalo. Tada jis pats atsidarė. Palinko virš at- 
vaizdo ir turėjo įspūdį, kad tai ne prieblanda ir 
ne bundančios dienos šviesos žaismas, o ironiš- 
ka šypsena sujudino prakaulų merginos veidą. 

Jis pasiėmė Rangulto pistoletą ir nutaikė į at- 
vaizdą. Merginos tai neišgąsdino. Trūktelėjo už 
gaiduko, bet jam atsakė tik kapsulės trakštelėji- 
mas. Pažvelgė į vamzdį. Jis buvo neužtaisytas. 

— Ar tai jūs, pone leitenante? - Rytietis kari- 
ninkas persilenkė pusiau ir pažvelgė į vidų pro 
neuždarytas duris. Jis neperžengė slenksčio. 

Hošovskis paslėpė futliariuką kišenėje ir 
nepadėdamas pistoleto atsakė: 

— Kaip tik apie tai mąstau. Yra palyda? 

- Bus, - pasakė karininkas. - O kol kas pra- 
šyčiau, pone, eiti su manimi. 

- Mielai, - sutiko Hošovskis ir kaip stovėjęs 
priėjo prie durų. 

Rytietis karininkas iškalbingai pažvelgė į 
ginkluotą ranką, paskui į kabantį ant vinies jo 
paltą. 

- Jūs, pone, jau čia negrįšite, - pranešė 
mandagiai. 

— Malonu tai girdėti, - taip pat mandagiai 
atsakė jam Hošovskis. 

Kai ėjo pro dar rusenančius laužus, Hošovs- 
kis pajuto neturįs ant peties krepšio. Keista, bet 
daugelio rizikingų ekspedicijų draugui nepaju- 
to jokių sentimentų. 

Gilus kurjerio krepšys, artimas lyg brolis, 
liovėsi jam ką nors reiškęs. Pasijuto išties gerai 
pagaliau nuo jo išsivadavęs. 

Rytietis karininkas vedė leitenantą per kie- 
mą tarp laužų, iš kurių vieni dar ruseno, kiti 
šaudė paskutinius kibirkščių spiečius, o kai ku- 
rie jau buvo visai ataušę. 

Šiugždėjo po kulnais drėgnas žvirgždas. 
Praėjo pro įvažiuojamąją dalį ir užbėgo ant 
laiptų priešais rūmų frontoną. Paskui vis tvir- 
tesni jų žingsniai girdėjosi vestibiulyje, kuris, 
kaip ir visas parteris, buvo išklotas marmuru, o 
vėliau ant laiptų, vedančių ant aukšto. Priešais 
aukštas duris sargybiniai išsitiesė lyg pagal ko- 
mandą ramiai. Čia prisijungė Heltreinas ir trys 
vyrai įėjo į generolo būstinę. Liamontas sėdėjo 
ant minkštos taburetės, petimi atsišliejęs į ko- 
modą. Su naktine kepuraite ir naktiniais marš- 
kiniais, slepiamais po flaneliniu šiltu chalatu, 
buvo panašus į žmogų, kurį naktis keleriais 
metais pasendino. Jo mėsinga ranka klaidžiojo 
žvilgančia ištaigingo baldo politūra. 

- Prašau raportuoti, - Heltreinas pašnibž- 
domis kreipėsi į leitenantą. 

- Semenas Hošovskis iš vyriausiosios būsti- 
nės, - prisistatė kurjeris. 

Generolas nereagavo. Galima buvo susi- 
daryti įspūdį, kad jis nepastebėjo įėjusių ka- 
rininkų. 

Rytietis karininkas žengtelėjo priešais Hel- 
treiną, palinko prie generolo ir sušnabždo: 

- Jūsų malonybė... 

Liamontas tylėjo. Karininkas pažvelgė į 
Heltreiną, šis į leitenantą, o leitenantas į parką 
pro neuždengtą langą. 

Rytietis karininkas nedrąsiai palietė Lia- 
monto petį. Generolas pakėlė galvą. Nebyliai 
pažvelgė į jį. 

— Yra leitenantas Hošovskis. 

Liamontas linktelėjo galva. Paklausė nesą- 
moningai: 

- Leitenantas? 

— Hošovskis, - pakartojo rytietis karininkas. 

- Aha. 

Liamontas per petį pažvelgė į Hošovskį ir 
Heltreiną, stovinčius kiek atokiau. Jo žvilgs- 
nis buvo nuovokus. Visas tas seniokiškas su- 
glebimas Hošovskiui pasirodė keliantis juoką. 
Naktinė kepuraitė netiko prie įdegusio, lyg 
iš šikšninių diržų nupinto veido, o naktiniai 
marškiniai ir chalatas nederėjo prie kresno, 
ūmaus kūno. 

Leitenantas pasijuto generolui dar labiau 
svetimas, negu jo pavaldiniams. 

Su rimtimi jis visada buvo kaip lygus su lygiu, 
o juokdarysčių vengė. Dabar pajuto, kad teks su 
ja susigrumti, pačiam ja nesinaudojant. 


Nepatogumų esama visokių. Su daugu- 
ma jų jam buvo tekę susidurti. Nepatogumas 
konfrontacijos su generolu, kuris kažkuo prieš 
jį dėjosi, galėjo jį įveikti. Kad apsigintų, leite- 
nantas nutarė priminti sau ir Liamontui iš tie- 
sų esąs tik leitenantas, užtat iš vyriausiojo vado 
būstinės. Mintyse išmėgino toną. 

Tinkamiausias jam pasirodė užgauto žmo- 
gaus tonas. 

Kai paskesnę akimirką, išėjus rytiečiui kari- 
ninkui ir Heltreinui, paklausė oficialiausiai, kaip 
tik sugebėjo: klausau, pone generole, - balso 
šaltukas net jį patį pašiurpino. 

O Liamonto gal ir ne, nes jis akimirksniu 
pasikeitė. Lyg tas pasikeitimas būtų buvęs jam 
po ranka. 


24 

Galėtų turėti geresnį. Pokštavimo pakeitimas 
grėsme būtų šis tas. Iš pokštavimo perėjimas į 
liūdesį - jei ne juokina, tai jaudina. Rimtoje pa- 
dėtyje pokštavimu remtis lyg lazda būtų šio to 
verta idėja, bet iš pokštavimo peršokti į nekan- 
travimą tolygu nedelsiant atsiskleisti, o to senasis 
Liamontas negalėjo norėti. Juo labiau kad, kitaip 
nei švoležeriai, jis leitenantui pajuto pagarbą, 

ypatingą pagarbą. Per ilgą savo karinį gyvenimą 
sutiko daug karių ir buvo išmokęs juos skirti. 

Trumpai tariant, generolas turėjo per mažai 
laiko, kad susirastų būdą perprasti Hošovskį. 
O kai nerandama būdo, skeliama mažiausio 
pasipriešinimo kryptimi, kuri paslaugiai ran- 
dasi kiekvienąsyk pareikalavus. 

— Ar žinai, apie ką kalbu? - paklausė gene- 
rolas aukštu tonu, perleisdamas Hošovskiui 
persvaros lauką, kurio dar joks argumentas 
neįteisino. 

Hošovskis patvirtino tai galvos linktelėjimu. 

— Iki vakaro susirinks karo lauko teismas. 
Nuosprendis gali būti tik vienas. Sušaudymas, — 
Liamontą sujaudino tokia perspektyva. - Pirmiau 
degradavimas ir gvardijos kompanijos, o gal ir 
eskadrono paleidimas. Supranti, leitenante, ką tai 
reiškia? Imperatoriui, armijai, maršalams? 

Hošovskis nuleido galvą ir spoksojo į savo 
išklypusius purvinus batus. 

Generolas priėjo arčiau, gunktelėjo ir iš 
apačios pažvelgė Hošovskiui į akis. Juos skyrė 
metai, ir iš pirmo žvilgsnio tik tiek. Abu buvo 
kresni, plačiapečiai, diržingi. 

- Supranti, apie ką kalbu? 

— Apie katastrofą, - atsakė leitenantas ne be 
pasitenkinimo ir nusišypsojo. Nelaimė jį pra- 
linksmino. 


- Visko galėjau tikėtis, - tarė Liamontas tiek 
įsigilinęs į savo mintis, kad nereagavo į leite- 
nanto akiplėšiškumą. - Bet yra išsigelbėjimas. 

- Koks? - Hošovskis su kukliu pasisekimu 
slopino savo niūrų linksmumą. 

— Dvikova. 

— Nutraukė, pone generole. 

— Kas? 

— Vienas jūsų, generole, pavaldinys. 

— Heltreinas nieko nematė. Nieko negirdė- 
jo. Niekur neįėjo. 

Liamontas nusigręžė, atsitiesė ir prisiarti- 
no prie vieno lango. Jau aušo, kvadratinės jo 
figūros kontūrus švelnino minkštas pilkumas. 
Leitenanto įsilinksminimas gal jam labai pa- 
gelbėjo. Šiaip ar taip, žodžiai, kuriuos genero- 
las ištarė košdamas pro dantis, atėjo lengviau, 
negu galėjo numatyti. 

— Kapitonas Andžėjus Rangultas žuvo dvi- 
kovoje dvyliktųjų metų rugsėjo dešimtą dieną 
tarp aštuntos ir devintos valandos vakaro nuo 
rankos vyriausiojo vado būstinės kurjerio, lei- 
tenanto... 

- Hošovskio, - pasakė leitenantas, lyg reikalas 
nebūtų su juo susijęs. Bet jo linksmybė išblėso. 

- Taigi, - Liamontas pasikėlė ant pirštų galų 
ir neatsisukdamas nuo lango dalykiškai pa- 
klausė: - Dėl ko kilo dvikova? 

— Dėl menkniekio, - tarė Hošovskis tokiu 
tonu, kad galima buvo manyti, jog kalbama 
apie reikalą, su kuriuo jis neturi, neturėjo ir 
ateityje neturės nieko bendra. 

— Menkniekio? - Liamontas pažvelgė sker- 
somis. 

— Dėl visiško menkniekio, pone generole. 
Pulko, korpuso, imperatoriaus ar kažko ten 
garbės... 

— Kaipgi tatai menkniekis, tamsta Hošovski? 
Imperatoriaus, Napoleono Bonaparto garbė... 

- Taigi kad menkniekis. Imperatoriaus gar- 
bė, Didžiosios armijos garbė, korpuso, pulko, 
eskadrono garbė... o ir Tėvynės, tautos, istori- 
jos garbė. Kad ir kur pasisuksi, ką tik paliesi, 
tai garbė. O iš tikrųjų tuščias juokas. Ir ką ten 
Rangultas, grafas, kavalerijos pasididžiavimas, 
armijos brangakmenis, kampanijos legenda... 

- Tad jis turi žūti. 

- Prieš baudžiamąjį būrį, - suurzgė sau Ho- 
šovskis. 

Liamontas išgirdo jį. Jis nebuvo pratęs prie 
pavaldinių akiplėšiškumo, bet Hošovskis toks 
nebuvo. Juos skyrusį atstumą Hošovskis ne- 
baudžiamai sutrumpino, tarsi visoje to pokal- 
bio dviprasmybėje būtų jo viršus. Dėl Liamon- 
to nekantrumo leitenantas arbitraliai skyrė sau 
privilegiją būti šaltam ir nemandagiam, tai jį 


šiame pokalbyje išaukštino. Jis neginčijamai 
jautėsi esąs aukščiau. Teisindamas save dėl to- 
kio įsitikinimo paklausė: 

— Kas yra karininkas, kuris apiplėšia karinę 
kasą? 

— Dėl tavo kaltės, leitenante, - atsakė jam 
Liamontas. 

— Man nežinant. Dievas mano liudytojas. 
Galiu tai įrodyti. 

— Nesu tuo įsitikinęs. O įrodyti galima tik 
tai, ką tau leis įrodyti. Armija yra malūnas. Tu 
jame esi vien grūdelis. Sumals tave ir niekas to 
nė nepastebės. 

Liamontas atkakliai styrojo prie lango, 
žvelgdamas į parką, besileidžiantį upės link, at- 
gręžta nugara, su naktine kepuraite ant galvos 
ir prasiskleidusiais chalato, kuris vos pajudėjus 
šlavė grindis, skvernais. Jis pasakė jau nusira- 
minęs, tikras dėl to, kam ryžosi: 

— Dvikova bus baigta. Prieš vidurdienį jūs 
nušausite kapitoną Rangultą. Paskui prie liu- 
dytojų pasakysite, kad buvote išprovokuotas 
užgaulaus kapitono elgesio ir jo nepadoraus 
pasisakymo apie imperatorių. Tai apsaugos 
nuo bausmės. Liudytojai patvirtins, kad Ran- 
gultas buvo apgirtęs nuo stipraus burgundiško 
vyno, blaivas niekada nebūtų taip pasielgęs. 
Bet jūs, leitenante, turėjote teisę neatsižvelgti į 

tą aplinkybę. Iškart po to eskortas palydės jus 
iki vyriausiojo vado būstinės. 

Liamontas pagaliau atsigręžė nuo lango 
ir, apglostydamas ant savęs drabužius, ženg- 
telėjo greičiau į pokalbio, o ne diktato nuo- 
tolį. Tarė su palengvėjimu, kad laiko tai jau 
praeitimi. 

— Tuo reikalai bus baigti. 

Hošovskis traukėsi durų link tokiu judesiu 
ir tokia poza, tarsi tai, kas liks bibliotekoje ar 
joje neliks, priklausė vien nuo jo. Jis atsiliepė 
kimiu balsu: 

- Jeigu su tuo sutiksiu, pone generole. 

—- Nemanau, kad turi kokią nors kitą išeitį, 
leitenante. 

Generolas tarė tai, kaip tariama žodžius už- 
baigus reikalus. Dėl tvarkos. 

Hošovskis, priešingai nei Liamontas dabar, 
norėjo turėti truputį laiko. Jis apžvelgė biblio- 
teką. Ji nepriminė jam tų, kurias buvo tekę pa- 
žinti. Joje buvo užmojo ir prabangos, bet nebu- 
vo dvasios, ne todėl, kad iš jos buvo išgabentos 
knygos, bet todėl, kad jų buvimas, sprendžiant 
iš vietos, kurią jos galėjo užimti, kuklumo, ne- 
pavertė jų šių patalpų esme, daugių daugiausia 
jos buvo ornamentas. 

- Aš irgi ne, - sutiko jis po valandėlės. 

Liamontas priėjo prie durų. 


— Džiaugiuosi, kad vienas kitą supratome, 
leitenante. 

Jis parodė Hošovskiui koridorių. Iš jo pa- 
kvipo dulkėmis. 

— Tačiau ne iki galo, - atsakė leitenantas. - Dėl 
vieno reikalo aš nenusileisiu. 

— Kokio? - Generolas sustojo per pusę 
žingsnio. 

- Pinigų. 

— Kokių pinigų? 

- Tų, kuriuos pasiėmė Heltreinas, atėjęs ka- 
pitono. 

— Tai nebuvo jūsų pinigai. 

- Išlošiau juos garbingai. Pagal taisykles. 

— Iš ko? 

- Iš Rangulto. 

— Kada? 

- Vakar prieš vidurnaktį. 

- Jūs nelošėte kauliukais dėl pinigų su Ran- 
gultu, nes prieš dvi valandas Rangultas žuvo 
dvikovoje. 

Liamontui palengvėjo, nes Hošovskis priėjo 
prie durų. Uždarė jas, bet neišėjo iš kambario. 
Po pauzės tvirtai pasakė: 

- Noriu turėti tuos pinigus, generole. 

- Išeik! - įsakė Liamontas. Jis suplevėsavo 
chalatu, švystelėjo skalbiniais, numetė naktinę 
kepuraitę. Jam stigo munduro. 

- Tuos, kuriuos Rangultas atnešė, irgi. No- 
riu gauti visus pinigus. 

- Išeik! 

-— Visus pinigus! 

— Lauk! -isteriškai riktelėjo Liamontas. 

Sargyba įsitempė lyg templė prieš nutrūk- 
dama. Kažkas bėgo laiptais aukštyn. 

— Kaip pageidaujate, generole, - ramiai pa- 
sakė Hošovskis. 

Čia pat už durų jis prasilenkė su šnopuo- 
jančiu Heltreinu. Išėjo kitoks nei įėjo. Kad ir ką 
apie save manytų, jau negrįžtamai kitoks. 

Rytų Voluinė. Kelios dienos kelio už Hory- 
nio Ovručo link. Speiguotos žiemos, kaitrios 
vasaros, rudeniniai lietūs. Pasiturima ir nyku. 

Tėvas, stačiatikių kunigas, irgi Semenas, 
žemas, pilvotas, ryžtingas, nuvedė jį pas Dol- 
montovičius. O ten irgi nykuma, tik užmigdy- 
ta prabangoje. Orlovo žirgai, Podolės skalikai, 
rusų kurtai, anglų porcelianas, prancūzų lite- 
ratūra, vokiečių muzika. Kartu ir pasirinktinai, 
bet visa kažkur šalia. Jei paklaustų, šalia ko, tai 
niekas nežinotų. Kas žingsnis liokajus, tarnas, 
vežikas, šaulys, kamerdineris, berniukas toks, 


berniukas anoks. Bet berniukai neblizgina, 
vežikai nevažnyčioja, o šauliai nešaudo. Gauja 
besitrainiojančių po kambarius, vestibiulius, 
koridorius, indų podėlius, daržines ir arklides 
dykūnų, palaižūnų, užkietėjusių dykaduonių. 
Dvaras didelis, šaltas net ir vasarą, nepaisant 
minios tuščias. 

Dolmontovičiai irgi neaiškūs. Jauni išdykę, 
seni paniurę. Kiekvienas didelis ir tamsus, kai- 
tros ar šalčiai, lyg bedugnė. 

Aukštos kaktos, karštos akys, o dantys lyg 
šunų. Kai nusišypso, nugara perbėga šiurpulys. 

Hošovskius priėmė antrą popiet akmeninių 
laiptų papėdėje. 

Patriarchališkas Eustachijus Dolmontovi- 
čius, o užjo visa minia. Išvarginti to visuotinio 
žemės, oro, karščių, speigų, gyvulių, žolių, javų 
pertekliaus ir viso to sukeltos suirutės, atėjo 
pasižiūrėti. 

Visa iškrikę. Bobos kaimuose, valstiečiai 
smuklėse, popai cerkvėse, kunigaikščiai dva- 
ruose, net gyvuliai stepėse. 

Negalima sakyti, kad jiems tai nebūtų tikę. 
Bet kai sužinojo, kad popo sūnus grįžo iš Gar- 
dino su Tyzenhauzo korpuso medaliu, be pa- 
skyrimo išvykus viršininkui, jie pagalvojo, kad 
jei taip jis suteiktų jiems darnos, bent išmėgin- 
tų skirtumą. 

Suirutė Voluinėje yra miela, bet kas žino, 
ar darna nebūtų mielesnė. Yra proga patirti. 
Pradėti reikėtų nuo jaunų kunigaikščių, nes jie 
dėl amžiaus ir temperamentų dar mažiausiai 
pakrikę. 

Tikslas buvo neaiškus, o būdu jam pasiekti 
turėjo tapti aritmetika, pirmoji iš matematikų. 
Kad reikalų nestatytų ant galvos, esanti arčiau- 
siai gyvenimo. Nustatytos algebros konstruk- 
cijos ir esmė išmatuojamųjų, sveikųjų, tikrų- 
jų ar kompleksinių skaičių su teigiamomis, 
neigiamomis ir nulinėmis reikšmėmis turėjo 
paversti juos, kalbant apskričiausiai, Vakarų 
žmonėmis. 

Altoriumi, ant kurio turėjo įvykti iškrikusių 
žmonių virtimas darniais, turėjo tapti bibliote- 
ka, didelė lyg daržinė, netvarkinga, bet, kaip ir 
visa aplinkui, turtinga, nelankoma jau tris kar- 
tas. 

Dulkių kvapas buvo pirmas pojūtis, kurį 
patyrė Hošovskis, įėjęs į dviejų aukštų bibli- 
otekos salę su nenaudojamomis kopėčiomis 
prie sienų, kurią apimtas kažkokios neurozės, 
kažkokio įgeidžio ar gėdingo amoko, vienu už- 
simojimu užpildė Eustachijaus prosenelis Va- 
silijus. 

Hošovskis tikėjosi drėgmės, o čia - vien 
sausos dulkės. 


Knygos irgi traškėjo po pirštais, kai jas ėmė 
trikdyti. Tikriausiai parinko jas pagal svo- 
rį, nes kiekviena buvo sunki ir nejudinama. 
Bet tai buvo vienintelis netikėtumas. Kitkas 
atitiko reikalų esmę. Jaunieji Dolmontovičiai 
kriko taip pat: ar gilinosi į logikos pagrindus, 
ar mėgino spręsti elementariausias lygtis. Tai 
nebuvo svarbu, nes viskas jiems, ko tik ėmėsi, 
nesisekė. 

Hošovskio pastangos šioje srityje neturėjo 
jokio poveikio, tad maždaug po pusmečio jų 
atsisakė. Tai suteikė jam laiko panirti į knygas, 
o išnirdavo iš jų, tik prireikus įkvėpti oro. Ilgai- 
niui perkėlė ten lovą ir valgį. 

Lektūros turėjo įvairios. Kai kurias knygas 
vos paliesdavo, kai kuriose pradingdavo galu- 
tinai. 

Pavyzdžiui, Vakarų Afrikos locija, kurią 
Vasilijus Dolmontovičius turėjo įsigyti vien at- 
sižvelgdamas į krašto tarp Horynės ir Ovručo 
sausringumą, dviem savaitėms išmetė Hošovs- 
kį iš gyvenimo. Išmoko ją beveik atmintinai. 

Ši buvo antroji jo biblioteka. Pirmąja, tur- 
tingesne, buvo priverstas dalytis su kitais mo- 
kyklos auklėtiniais, o šitą, jaunųjų kunigaikš- 
čių ignoruojamą, turėjo tik savo reikmėms. 
Pamėgo vienatvę. Pavyzdžiui, nutarė, kad atei- 
tyje bet koks pomėgio pasirinkimas, kad ir kur 

ir ko atžvilgiu būtų daromas, bus padiktuotas 
vienišumo sąlygos. 

Kai maždaug po dvejų metų Dolmontovi- 
čiai jį atleido, jam buvo gaila tik bibliotekos, 
nors ten buvo nešykštima palankumo ir pato- 
gumų. 

Tad išėjęs iš generolo ir likęs vienui vienas, 
be pašto, arklių, maršruto ir žadėtos palydos, 
atsiskyręs salone, į kurį švoležeriai pakvietė jį 
tos nelaimingos vakarienės, jis ėmė ilgėtis bib- 
liotekos. 

Net ir tokios, iš kokios prieš ketvirtį valan- 
dos jį išprašė Liamontas. 

Daug būtų paaukojęs, kad būtų galėjęs pa- 
sislėpti tarp tūkstančių žodžių ir tyloje jų pa- 
siklausyti. Pinigai, kuriuos turėjo taip neilgai, 
buvo staigus nepasotinto apetito antplūdis. 
Biblioteka atitiko jo prigimtį. 

Instinktas jam pašnibždėjo, kad, norėdamas 
sutapti su prigimtimi, turėjo pasotinti apetitą. 
Kelias į biblioteką jam ėjo per pinigus, bet jie 
nebuvo tikslas. Su palengvėjimu suvokė tai. 

Stebint švoležerių lošimą, beužvaldąs nevar- 
žomas godumas jį apėmė ne dėl girtuokliško 
popo nepasitenkinimo, kokį tikriausiai paveldė- 
jo, o dėl kilnesnio, aukštesnio gyvenimo ilgesio. 

Jis išsitiesė fotelyje, kuriame sėdėjo Rudz- 
kis, kai šovė į veidrodį. Miegas atėjo ne iškart. 


Bet laikrodžiui vestibiulyje išmušus septynias 
leitenantas jo dūžių jau neišgirdo. 

— Ir jokio ritualo, - tarė Liamontas trečią 
sykį. 

Jis sėdėjo ant kelioninės lovos panarinęs 
žilą galvą, bukai įrėmęs žvilgsnį į grindis, su 
atlapais marškiniais ant iškilios krūtinės ir su 
naktine kepuraite saujoje. Prieš valandėlę už- 
gesusių žvakių dagtys dar rūko, varvindamos 
paskutines vaško ašaras ant žvakidžių briaunų. 
Biblioteka prisipildė jų kvapo. 

— Tai turi įvykti nedelsiant. 

— Klausau, jūsų malonybe, - atsakė jam ry- 
tietis karininkas. 

— Taip greitai, kaip tik įmanoma. 

Rytietis karininkas ir Heltreinas vienu metu 
linktelėjo galvomis. 

— Bet nepažeidžiant mirties rimtumo. 

- Klausau, - rytietis karininkas palinko prie 
generolo, nes jis kalbėjo vis tyliau. 

- Jokių žioplių, sekundantų, medikų. Vieta 
nuošali. Rangultas, judu ir... 

Heltreinas pasufleravo: 

— Hošovskis. 

— Tikrai taip. Paskui atvešite čia kapitoną. 

Rytietis karininkas atsikrenkštė, susvyravo, 
nuleido galvą dar žemiau. 

— Kur? Kur, jūsų malonybe? 

Liamontas parodė į grindis po savo basomis 
kojomis. 

— Turiu su juo dar pasikalbėti. 

Pasikalbėti? Apie ką? - tarsi klauste klausė 
nesavi karininkų žvilgsniai. Apie viską, atsakė 
pavargusios karininko akys. Apie tai, ką jis pats 
sau pasakė tą naktį. O pasakė pagaliau daug iš- 
mintingų ir teisingų žodžių. 

Kad kapitonas Rangultas paseno, išseko, iš- 
tuštėjo. Kad visa jame nutrūko lyg nuvarytam 
arkliui. Kad niekšiškas poelgis, kurį įvykdė tą 
naktį, radosi ne dėl gvardietiško pirmojo Žeč- 
pospolitos, o gal ir visos Didžiosios armijos 
kavaleristo nebaudžiamumo, nes tai jam ilgai- 
niui atleistų, nutylėtų, užglaistytų, uždengtų, 
o iš nevyriškos isterijos, gėdingo priežasties ir 
pasekmės suvokimo stygiaus, dėl liguisto re- 
zonanso, virpulio, kurių šaltinis buvo lyg ant 
delno matomi liūdesys ir baimė. O tai mirti- 
nai nuodingos chimeros. Kad didysis nuotykis, 
kurį drauge išgyveno, jau nebepasikartos. Kad 
išeidamas kapitonas Rangultas pasiims ne tik 
savo jaunystę, bet ir peržengusią normos ribas 
generolo jaunystę. Pasiims tai, ką generolas 


pats savyje labiausiai mėgo, kuo žavėjosi ne- 
paisant išminties. Įnirtingą, nežabotą kavaleri- 
jos fantaziją. Ir kad pagaliau, žiūrint į reikalą 
tiesiausiai ir sąžiningiausiai, mirtis dvikovoje, 
kaip mirtis kautynėse, kurių, kai imperija bus 
sutriuškinta, jau gali nebebūti, garbingesnė 
negu atsitiktiniame migyje nuo tuberkulų. Per 
keturiasdešimt metų, tarnaudamas įvairiems 
imperatoriams, karaliams, elektoriams, matė 
daug narsių karių pačiame jėgų žydėjime, kri- 
tusių dvikovose. Nesibodėjusių tokio galo, nes 
žinojo, kad mažai yra garbingesnių. Rangultas 
tatai irgi turi žinoti. Tai išgelbės legendą, Gar- 
bės legiono apdovanojimą ir neužgaus senojo 
Liamonto. 

Generolas tą naktį pasakė sau daug teisingų 
žodžių. Bet, kad ir kokie jie buvo teisingi, visi 
kaip vienas teikė slegiančios brandos nuodų. 
Tai liga, kuri suveria mūsų gyvenimą ant silp- 
no nesibaigiančios atsakomybės ir įsipareigo- 
jimų siūlo. 

Susijaudinęs prisiminė savo asmeninį, tyrą 
lyg ašara, nesubrendimą. 

Beduinai iš dykumų kalifato per Tangerso 
sąsiaurį atvežė du nedidelius liesus arabų er- 
žilus, nuo kumeliukų šertus miežiais ir datu- 
lėmis. Kadikso apgulties metu jis, Liamontas, 
pulkininkas, ir Rangultas, leitenantas, tada 

buvęs Varšuvos kunigaikštystės ulonas, suren- 
gė dviejų dienų lenktynes iš Huerkcalo iki Al- 
merijos įlankos. Nežaboti lyg Almanzoro upė, 
kurią turėjo įveikti plaukte, ir kaip arabų eržilai 
po jais. Masyvus Rangultas tada pralošė smul- 
kesniam Liamontui lenktynėse trečdalį dienos 
ir dvarą prie Dauguvos. 

Soultas, kurio vadovaujami jie tada tarna- 
vo, ne juokais įniršo dėl su niekuo nepalygina- 
mos savivalės toje Ispanijos karalystės dalyje, 
kurios respublikos armija nekontroliavo, o jie 
neturėjo nieko sau pateisinti, išskyrus kava- 
leristų bravūrą, tai yra turėjo viską ir nežinia, 
kas juos tada džiugino labiau - andalūziškas 
reidas ar būsimojo maršalo pyktis. Bet Garbės 
legiono apdovanojimo už Ispanijos karą jiedu 
neteko. 

Ką tik baigėsi naktis. Ji Liamontą pasendino 
metais. Perkėlė iš kambario, vadinamo jaunys- 
te, į gretimą, vadinamą senatve, o tarp jų nebu- 
vo koridoriaus, prieangio, net ir trumpiausio 
perėjimo, tik durys į duris. 

Senasis kondotijeras pro jas perėjo. 

Tarė dusliu balsu: 

- Leitenantą palyda palydės į vyriausiojo 
vado būstinę Aprėlovkoje. 

Rytietis karininkas linktelėjo galva. 

- Bet... - Liamontas susvyravo, nutilo. 


Karininkai palinko prie jo. Biblioteka virto 
klausa. 

— Bet leitenantas ten nenuvažiuos. Pakeliui 
juos užklups Platovo kazokai. 

Heltreinas nervingai peržengė nuo vienos 
kojos ant kitos. Tarė taip tyliai, tarsi tai, kaip 
sakoma, būtų galėję ką nors pakeisti. 

— Tai sukels įtarimus. Hošovskis yra būsti- 
nės kurjeris... Ieškos, tirs... 

- Ir nieko neįrodys. 

Rytietis karininkas atrodė sutrikęs. Jis su- 
plastėjo švelniomis rankomis. Sušnibždėjo: 

- Jūsų malonybė... man atrodo... O kaip 
paštas? 

— Dings, - generolas perkėlė žvilgsnį nuo 
vieno karininko ant kito. - Tokia yra mano va- 
lia ir toks įsakymas. Visa tai imu ant savo sąži- 
nės. Kruopščiai parinkite palydą. Diskretiškus 
žmones, apsipratusius su smurtu. 

— Pažadėjome jam ją, - burbtelėjo Heltrei- 
nas ironiškai ir tuojau pat dalykiškai pridūrė: — 
Yra pirmosios kampanijos vachmistras Sulga. 
Atsidavęs Rangultui lyg šuo. 

Generolas taip pat dalykiškai įsakė: 

— Tegu pasirenka žmones ir pasirengia de- 
šimtai valandai. Iki to laiko neišleiskite leite- 
nanto iš akių. 

— Klausau! 

- Vachmistrui sumokėkite iš mano atlygi- 
nimo. 

Rytietis karininkas paklausė, ar tai viskas, 
veikiausiai vildamasis, kad paskutinę akimirką 
išgirs nurodymą, kuris atšauks ankstesnįjį. Bet 
vis dėlto taip neatsitiko. 

Liamontas užmerkė akis ir sustingo ant 
kelioninės lovos. Kai karininkai buvo jau prie 
durų, tvirtai tarė jiems pavymui: 

- Leitenantas turi nenuvažiuoti iki Aprėlov- 
kos! Ar tai supratote? 


27 

Jau diena. Rytietis karininkas ant pirštų 
galų priėjo prie miegančio fotelyje Hošovskio 
ir prieš žadindamas jį kažkiek laiko žvelgė į jį. 

Miegas iškėlė iš leitenanto bet kokį vidų, 
palikdamas vien substanciją. 

Liemuo lyg ąžuolo kelmas, galūnės trum- 
pos, bulvinis veidas su seilių srovele, ištekėjusia 
pro pravertas lūpas ant smarkiai apžėlusios iki 
pamėlynavimo barzdos. Gryniausia biologija. 
Konstrukcija, sudėliota išgyventi bet kokiomis 
sąlygomis. Suprojektuotas badui, troškuliui, 
kaitrai, šalčiui, miego ir poilsio stygiui. Karo 
žmogus, nors nežinia kodėl nuo jo atsiribojęs. 


Sustingusi prasčiokiška išorė neprovoka- 
vo jokio rytiečio karininko priešiškumo ar 
nuodėmių atleidimo už tai, kas suplanuota. 
Priešingai, rytietiškų bruožų veidas reiškė jei 
ne pagarbą, tai bent supratimą. Prie to dar 
prisidėjo gėda, kai karininkas stumtelėjo Ho- 
šovskio petį nelaukdamas, kol pats netrukus 
nubus. 

Hošovskis tučtuojau atmerkė akis. 

— Pone leitenante, jau laikas, - rytietis kari- 
ninkas atitraukė ranką. 

Išėjo laukan. Leitenantas stabtelėjo tuoj už 
slenksčio užsidengdamas akis. 

Rytą truputį buvo pasnigę. Hošovskis pra- 
tino žvilgsnį prie baltumą spinduliuojančios 
šviesos. Rytietis karininkas vedė jį išilgai fly- 
gelių. Laužai baigė degti ir šalia jų nebebuvo 
kareivių. Galėjai pamanyti, kad kariuomenė 
jau pasitraukusi iš rūmų. Gale buvo kalvė. Pa- 
suko už jos, kirsdami kiemą siauriausioje vie- 
toje. Priėjo prie sargybos. Heltreinas ten jau 
lūkuriavo. Apranga panaši į rytiečio karininko: 
juoda pelerina, po barzda susegta sagtimi. Tai 
darė juos panašius į kranklius. 

Paleisto skląsčio žvangesys ir keturi sargy- 
biniai išvedė Rangultą. Kapitonas tuo pačiu 
gestu, kaip ir Hošovskis prieš valandėlę, užsi- 
dengė akis. 

Leitenantas nuleido galvą. Iš arklidžių gir- 
dėti žvengimas. Bet apskritai tuščia, keliantis 
nuostabą žmonių nebuvimas. 

Heltreinas priėjo prie leitenanto. Konfiden- 
cialiai tarė: 

— Turiu pinigus. Tačiau juos galiu įteikti 
jums tik po to. 

Leitenantas paklausė: 

— Po ko? 

— Po dvikovos, - atsakė Heltreinas. - Suma, 
kurios jūs reikalavote. 

Iš už kalvės iššoko sulysęs kurtas, liūdnas ir 
apleistas. Sukinėjosi šen bei ten. 

— Kur jūs turite tuos pinigus? 

— Prie savęs. 

Rytietis karininkas priėjo prie Rangulto. 
Kažką jam pasakė. Rangultas nereagavo. Jis 
stebėjo šunį. Norėjo prie jo prieiti, bet sargy- 
biniai, užspeitę keturkampiu, jam neleido. 

- Sargyba! - įsakė rytietis karininkas. 

Sargybiniai pasitempė su šautuvais rankose. 
Pajudėjo į parko pusę, kapitonas viduryje. Šis 
nenuleido akių nuo kurto, sekančio įkandin jų. 
Keliolika metrų už sargybinių ėjo Hošovskis su 
Heltreinu. 

Rytietis karininkas vedė keistą būrį nume- 
tusių lapus kaštonų alėja. Paskui pasuko take- 
liu tarp sausų, aukštų žolių, turėdami iš kairės 


rūmų reversą. Kai priartėjo prie lenkto tilte- 
lio, permesto virš tvenkinio sąsiaurio, išgirdo 
įsakymą, nuskambėjusį kimiu balsu, išlavintu 
keiktis ir bartis: 

- Stot! 

Sustojo lyg įbesti. 

Kurtas pabruko uodegą ir paspruko. 

Nuo oranžerijos pusės artinosi Liamontas. 

Jis dėvėjo paradinę uniformą, perjuostą 
perpete, ir buvo pasikabinęs kardą su sidabri- 
ne rankena. 

— Gvardijos kapitonas Andžėjus Rangul- 
tas! - sušuko jis. 

Rytietis karininkas atšoko į šalį. 

Rangultas pažvelgė į generolą krauju pasru- 
vusiomis, pavargusiomis akimis, nerodančio- 
mis jokių jausmų. Vėjo gūsis pakėlė nuo žemės 
sniego šuorą, kuris apibėrė meldus, pabirda- 
mas krištolo šlakeliais. 

Generolas didingai išsitiesė, pasitempė, su- 
glaudė išblizgintų, pentinais ginkluotų batų 
kulnus ir saliutavo pakėlęs prie kaktos du pirš- 
tus. Jo kietu, arogantišku, saulės ir vėjo nugai- 
rintu veidu riedėjo ašara. Bet tik viena. 

Parkas perėjo į paupio lankas. Vėjas išvaikė 
debesis, atidengdamas blyškią rudens dangaus 
mėlynę. Žaibiškai ištirpo saulėje sniegas. Kve- 
pėjo pelke. 

Rangultas, paskendęs mintyse, nutolęs, 
stovėjo atsišliejęs petimi į beržą. Prie jo buvo 
Heltreinas ir rytietis karininkas. Hošovskis 
vaikštinėjo pirmyn ir atgal per keliolika met- 
rų nuo jų. Sargybiniai pasišalino. Liko tiek, 
kiek nurodė Liamontas. Heltreinas nuėmė pe- 
leriną ir kartu su Hošovskio krepšiu pametė 
ant kadagio. 

Jis priėjo prie leitenanto, nešinas priekyje 
mą, pakinkytą dviem įmitusiais ristūnais. Juo 
atvežė ilgą dėžę, greitosiomis sukaltą iš neob- 
liuotų lentų. Vežiko ant pasostės nebuvo. Ar- 
kliai vadelėmis pririšti prie medžio. 

— Keli žodžiai apie pistoleto savybes, jeigu 
leisite, - jaudindamasis tarė Heltreinas, rody- 
damas ginklą. - Jį, kiek tai buvo įmanoma, pa- 
ruošė pulko ginklininkas. Vamzdis pailgintas 
per vieną colį ir pastorintas per pusę. Užtaisy- 
tas dviguba parako porcija. Gaiduko švytuoklė 
pusiau sutrumpinta. Kulka nupjauta, išlieta iš 
sidabro. Taikiklio išpjova perstumta pirmyn. 


Pistoletas sunkus ir staigus, tad šauti reikia ne- 
delsiant. 

Hošovskis apsidairė aplinkui, lyg norėda- 
mas įsiminti peizažą. Nežiūrėdamas į demons- 
truojamą ginklą tarė: 

- Žodžiu, patranka. 

- Tokia būtinybė, pone leitenante, - Heltrei- 
nas pritildė balsą iki šnabždesio: - Šis ginklas 
turi nužudyti. Vietoje. 

- Suprantu, - pritarė Hošovskis. 

- Atstumas ne didesnis nei penkiolika 
žingsnių. Taikyti prašau į kaktą. 

— Turi pasisekti, - abejingai tarė Hošovskis. 

— Tikimės to, - nurimo Heltreinas. - Gene- 
rolas Liamontas pageidauja, kad dvikova vyktų 
pagal būtiniausias taisykles, bet be ceremonijų. 
Netrukus paprašysime jus teiktis prieiti vienam 
prie kito ir susitaikyti. 

Hošovskio akyse akimirką suspindo links- 
mos kibirkštėlės. 

— Ojeigu leisimės įtikinami? 

— Tada Rangultas stos prieš karo lauko teis- 
mą, 0 paskui tikriausiai prieš baudžiamąjį būrį. 
Ojūs... 

— Na, būtent? - susidomėjo Hošovskis. 

— O jūs nepamatysite savo pinigų. 

Hošovskis sunerimo. 

— Kur jie? 

Heltreinas parodė pelerina užklotą kadagį. 

— Jūsų krepšyje. 

— Arjų ten daug? 

— Būsite patenkintas. 

Leitenantas pažvelgė į parką už savęs, čia, 
šalia lankų, jau visiškai sulaukėjusį, o paskui 
į tolimą erdvę vis drėgnesnių žolių, besilei- 
džiančių prie nedidelio upelio, apžėlusio aje- 
rais. Akimirką jo akiratyje atsirado sublogęs 
Rangulto veidas su išplėstomis siaubo apimto 
arklio akimis. Bet veidas nuplaukė ir jo vietą 
užėmė išsuktas skroblas, o paskui jau tik mel- 
dai. Kai baigėsi ir jie, leitenantas paklausė: 

— Tai ko laukiame? 

Pasaulis aplinkui sustingo. Žemė suakmenė- 
jo. Dangus įsisunkė į horizontą. Vėjas išsikvėpė. 

Ant dirvono krašto, kitapus upelio vingio, 
piestu atsistojo staras. Sudėjo letenėles po snu- 
kučiu ir apmirė. Skrydžius sukryžiavusių vana- 
gų pora nuskrido kas sau. Visa pritūpė. 

Tik keturi vyrai be skubos, bet ir nedelsda- 
mi, darė, ką buvo sumanę daryti. 

Pirmiausia visi suėjo į krūvą. Paskui pasi- 
kalbėjo. Tada du iš jų, abu su pistoletais ran- 


kose, atgręžė vienas kitam nugaras. Žemesnis 
veidu į parką ir rūmų reversą tolumoje, aukš- 
tesnis į upę su dešine ranka, negyvai nukarusia 
išilgai liemens. Du likusieji paėjo į šalis, vienas 
kairėn, kitas dešinėn. Vyrai su pistoletais pra- 
dėjo eiti priešpriešiais. Sustojo per penkiolika 
žingsnių, atsigręžė vienas į kitą. Jų draugai pa- 
darė tiksliai tą patį ir tuo pačiu atstumu vienas 
nuo kito. Keturiese sudarė du įstrižainėmis su- 
jungtus trikampius. Joks nelygumas negadino 
jų geometrijos. Du pistoletų vamzdžiai pakilo į 
pečių aukštį visiškoje tyloje. 

Rangultas paspaudė gaiduką. Sausai sprag- 
telėjo skiltuvas. Kibirkštis sužibo ir užgeso. 
Hošovskis neskubėjo. Jis taikėsi velniškai dė- 
mesingai. Rytietis karininkas užmerkė akis. 
drebulio. Nenaudingas ginklas išslydo iš jo 
pirštų. 

Lėtai, bet neišvengiamai plačiai atmerkta 
leitenanto akis, pirmyn perstumta taikiklio 
išpjova, taikiklis ant pistoleto vamzdžio ir ka- 
pitono kakta ėmė sudaryti vieną liniją. Niekas 
jos netrikdė. 

Švelniai paspaudė gaiduką, kuris ėjo lyg 
bėgiais. Šaunuolis pulko ginklininkas! Rytietis 
karininkas delnais užsidengė veidą. Hošovskis 
atleido gaiduką. 

— Prašau šauti! - isteriškai šūktelėjo Hel- 


treinas. 
— Dabar? - ramiai paklausė Hošovskis. 
— Nedelsiant! 


Į tą komandą pulkelis varnėnų, pažeisda- 
mas visuotinį sustingimą, išlėkė iš dygiųjų sly- 
vų. Ore pakibo sausas jų sparnų šlamesys. 

- Šauk, maita! - Heltreinas neteko savitvar- 
dos. 

Kai paspaudžia gaiduką, lig tol ramų leite- 
nanto veidą iškreipia nemaloni grimasa. Trenks- 
mas lyg iš patrankos, dūmų debesėlis, staras 
skuodžia kur akys neša, Heltreinas virsta ant 
žemės su nuskelta veido puse. Traukuliai trun- 
ka neilgai. Hošovskis stveria dar rūkstantį pis- 
toleto vamzdį ir skėsteli rankas. 

Su tuo nuostabos gestu priėjo prie rytiečio 
karininko, delnais užsidengusio veidą. 

- Prašau nejudėti, - pasakė mandagiai ir 
galingai užsimojęs skėlė jam į smilkinį pisto- 
leto buože. 

Karininkas įsikibo į Hošovskį, o šis ritmin- 
gai tęsė smūgius, vis mažiau valdomus, vis tai- 
klesnius, kurie pavertė dailią jauno vyro galvą 
kruvina nuograuža. Hošovskis nesiliovė daužęs 
net tada, kai karininko kūnas minkštai susmu- 
ko ant dirvono, netekęs bet kokių pasipriešini- 
mo ir kančios žymių. 


Rangultas, paralyžiaus prikaustytas savo 
vietoje, stebėjo mirties bausmę su vidurius 
skeliančiu skausmu. Kai uždusęs leitenantas 
priėjo prie jo, kapitonas puolė ant kelių, valan- 
dėlę likdamas nuolankumo padėtyje, paskui 
tylomis parvirto ant šono. 

Niekas netrikdo mirtinos tylos. Joks žolės 
stiebas, joks meldas, paukštis, staras. Negrį- 
žo dangus nuo horizonto nei vėjas iš už upės. 
Hošovskis perėjo kelis žingsnius į vieną ir kitą 
pusę, ištiesė pirštus, ir kruvinas pistoletas iškri- 
to jam iš rankos. Įkvėpė pro nosį drėgno oro ir 
priėjo prie vandens. Ten ilgai mazgojosi ran- 
kas. Po ketvirčio valandos grįžo prie kadagio, 
uždengto Heltreino pelerina. Ištraukė iš po 
jos krepšį. Su viena ir kita priėjo prie vežimo. 
Atrišo vadžias, apgręžė kinkinį ir privažiavo 
prie nejudančio kapitono. Numetė nuo veži- 
mo dėžę, o jos vietoj paguldė sąmonę prara- 
dusį švoležerį, uždengė jį pelerina. Užšoko ant 
pasostės. Pažvelgė į karininkų kūnus. Pribėgęs 
prie jų pasiėmė jų pistoletus. Perliejo ristūnus 
botagu. Jie pasileido lyg šėtonai žemyn, upės 
link. Tada lyg pagal komandą pakilo vėjas, 
dangus prasišvietė, saulė plieskė lyg rugpjūty, 
suošė žolė. 

Atrodė, turėjo būti graži diena. 

Rangultas kankinamai vadavosi iš nebūties. 
Ėjo iš ilgo tunelio, kad tuoj pat vėl ten būtų 
pamėtėtas. Kažkokių šviesų atspindžiai dėl 
kontrasto gramzdino jį į tamsą, nedraugiškas 
kūnas krito žemyn ir žemyn, lyg praraja būtų 
buvusi begalinė. 

Tolydžio stingo galūnės, tebeplyšo oda, bu- 
kas galvos skausmas laikė lyg replėmis ir tik 
kylantis pykinimas šiek tiek siejo su gyvybe. 

Atsigaivelės, kai apsivems. 

Ledinis vanduo tekėjo per jo veidą, sruvo 
per lūpas slopindamas pykinimą, kuris netru- 
kus grįždavo dar didesnis. 

Jis atsargiai pasivertė ant peties ir taip pat 
atsargiai pramerkė akis. Pamatė lazdynų krū- 
mus, pilką žemę, skruostu pajuto drėgnas sa- 
manas ir kūno šaltį. 

— Kas vyksta? - paklausė kimiai. - Kur aš 
esu? 

- Sprunki, - atsakė jam iš viršaus. 

- Kur? - Rangultas pakėlė galvą, kiek tai 
buvo įmanoma. Ji ėmė suktis. 

Hošovskis stovėjo netoliesė plačiai išžergęs 
kojas ir rodė į rytus. Praėjo kiek laiko, kol Ran- 
gultas suvokė kryptis. 

— Kodėl? - paklausė. 


— Nes besivejantys pajudėjo į vakarus, - lei- 
tenantas šliūkštelėjo iš kepurės vandens likučius 
ant švoležerio veido. - Žinoma, jeigu vejasi, - nu- 
sišluostė šlapias rankas į kelnes ir pridūrė: - Prisi- 
tampiau, kapitone. Nesi lengvas. 

— Apie kokį vijimąsi sakote? 

- Paskui dezertyrus. Nenoriu būti akiplėšiš- 
kas, grafe, bet pasakyčiau, kad mudu dezerty- 
ravome. 

Rangultas atsikėlė lengviau, negu pats galėjo 
tikėtis, ir minkštomis kojomis žengė kelis žings- 
nius. Pamatė pietus, pušyno pakraštį, putuotus 
iškinkytus ristūnus. Paklausė nepatikliai: 

- Dezertyravome? 

- Taip sakyčiau, - leitenantas buvo negai- 
lestingas. 

— Apie ką kalbi? 

— Apie baudžiamąjį būrį. Neprisimeni? Pa- 
tvarkei pulko kasą. Tavęs laukia teismas, de- 
gradacija, egzekucija. 

Apėjo Rangultą greitu, smulkiu žingsniu, 
paskui priėjo prie jo iki kvėpavimo atstumo, 
pasistiebė ant pirštų ir dalykiškai paaiškino: 

- Paklausyk, kapitone, nulėkėm kokius dvi- 
dešimt varstų. Jau esame nepasiekiami Didžia- 
jai armijai. Maskvą apeisime iš pietų. Smolens- 
ko lygyje pasuksime į vakarus. Paskui mėnuo 
iki Lietuvos. 

— Toks tavo planas? 

— Toks mano planas, ir padarysiu viską, kad 
jis būtų sėkmingas. 

Rangultas nusigręžė. Priėjo prie vežimo, 
atsirėmė į jį rankomis ir plačiai prasižergęs 
išsivėmė. Tai šiek tiek užtruko. Hošovskis 
kyštelėjo ranką striukės užantin ir ištraukė 
lygiai sulankstytą sniego baltumo nosinę su 
išsiuvinėta monograma. Daiktą ne šio pasau- 
lio. Padavė ją kapitonui, kai jis mėgino ne be 
pasibjaurėjimo nusivalyti nuo lūpų tulžies li- 
kučius. Rangultas paėmė nosinę, pakėlė prie 
lūpų ir pažino savąją, dar su levandos kvapo 
dvelksmu. Užčiuopė pirštais monogramos 
ženklą ir, nenorėdamas maišyti pasaulių, pa- 
leido nosinę ant žolės. Nusispjovė kareiviškai 
ir tvirtai pasakė: 

— Be manęs. 

Hošovskis atsakė jam taip pat tvirtai: 

- Prašau nepamiršti, pone grafe, kad esate 
skolingas man šūvį. 

Rangultas prunkštelėjo juoku, kylančiu ne 
iš nuotaikos, o iš fiziologijos, kaip kosulys arba 
žagsulys. 

— Ar tai reiškia, kad esu jūsų įkaitas? 

Hošovskis paėmė arklius, kurie spėjo kiek 
atvėsti, ir privedė juos prie grąžulo. Mikliai pa- 
kinkė ir rūsčiai atsakė: 


— Būtų gerai, jeigu prie tos minties pradėtu- 
mėte priprasti. 

Iš esmės kodėl ne. Arkliai buvo stiprūs, veži- 
mas tvirtas, diena šviesi, kelias tuščias, vietovė 
erdvi. Ąžuolai jau įgavo aukso spalvą, žolė atsi- 
gavo po nesenų vasaros kaitrų, į traktą užklydo 
putpelių pulkelis, miške atsiliepė užsižiopsoju- 
si volungė. Nieko, tik sprukti. Tik sprukti. 

Kapitonas Rangultas gesino save. Plaukė 
nuo kranto į nežinomybę, rimo, vėso. Pats sau 
priešinosi ir pats savo pasipriešinimą laužė. 


Antroji dalis 


Nikui 

Derinosi vienas prie kito kiekvieną valan- 
dą, nes neturėjo kitos išeities, kaip esti bėdoje, 
nors kol kas jos niekas nepranašavo. 

Po šaltumo ir lietų mėnesio prasidėjo tylios 
rudens dienos su sklendžiančiomis ore bobų 
vasaros gijomis. Vidurdienį jie šildėsi saulėje, 
kad šilumos pakaktų vėsiomis naktimis. Į jų 
traktą ir bekeles išeidavo žvėrių. Apylinkės į 
rytus nuo Maskvos nebuvo negyvenamos, bet 
Rusijoje apsipratęs Hošovskis sumaniai mėtė 
pėdas tarp kaimų. 

Kelionei jiedu panaudojo naktis ir rytus, 
dieną, džiaugdamiesi gražiais orais, įsitaisyda- 
vo krūmuose, daubose ir miškuose. 

Bet ne tik jais. Slėpdami tai nuo savęs, džiau- 
gėsi kiekviena net ir menkiausia iš anksto 

pasmerkto savo žygio sėkme. Rangultas nė 
akimirkos neslėpė netikįs pabėgimo sėkme, 
bet, nors progų pasprukti jam nestigo, nė viena 
nepasinaudojo. Jis apgaulingai tikino save, kad 
garbės įkaito situacija nepaliekanti jam išeities. 
Hošovskis taip pat apgaulingai manė tuo tikiįs. 

Abejingas prigimčiai, jis atsiribodavo nuo 
aplinkos kiekvieną akimirką, teikiančią jam to- 
kią progą, ir nesvarbu, ar tai buvo rūko gaubia- 
ma aušra, vėsus rytas, saulės sušvelninti pietūs, 
ar naktį pranašaujantis šaltis. 

Rangultas, atvirkščiai, traukė į save aplin- 
ką, uodė šnervėmis pamirštus kvapus, lytėjo 
šiurkščius medžių kamienus, glaudėsi prie sa- 
manų, nardė žolėse, lyg jo arklių kanopų su- 
tryptas, jo eskadronų kardais atvertas kraštas iš 
karinio balno būtų buvęs užrakintas. 

Jį liovėsi deginusios popiečio karštinės, 
kojų nepakirsdavo rytmečio nuovargis, nakti- 
nis prakaitavimas sumažėjo, o kosulys vargino 
mažiau. Jo veidas buvo sulysęs kaip išbadėjusio 
vilko, bet saulės paauksuotas, o atletiška figūra, 
dabar dėl suprantamų priežasčių sumenkusi 
perpus, su nauda sau išsilaisvino iš kavaleri- 
jos varžtų, kurie nebūtinai buvo jai naudingi. 
Jai veikiau tiko kelionė negu jojimas. Kapitonas 
nubloškė nuo savęs tokį artimą jam karą ir - su- 
sidarė toks įspūdis - atsikvėpė. 


Ketvirtą dieną jis, tiesa, prisiminė Sanerį ir jo 
mėlyną Rjė vėliavą, bet be emocijų ir jau visiškai 
be emfazės, veikiau kaip nepermaldaujamą pa- 
sekmę, kurios juk, šiaip ar taip, jiedu neišvengs. 

Hošovskis į tai nereagavo. 

Vakarop sugavo triušį. Leitenantui nepavy- 
ko išskelti ugnies, tad su apgailestavimu teko 
atsisakyti kepsnio. Gėrė daug šaltinio vandens, 
mito gervuogėmis ir lazdynų riešutais, kurių, 
kaip karo metais, nepaprastai užderėjo. 

Maisto monotonija lėmė, kad į šalį vaikščio- 
jo dažnai, bet labiau juokėsi nei gėdijosi savo 
fiziologijos buhalterijos. 

Po savaitės kelionės, kai Hošovskis nuspren- 
dė, kad žygio į rytus jau gana ir laikas pradė- 
ti Maskvą apeiti iš apačios, iki kraštų drėgno 
rūko užpildytoje griovoje temstant per varstą 
nuo nedidelio miesto sutiko žingine važiuojan- 
tį valstiečių kinkinį. Trys rusų tautos atstovai, 
sprendžiant pagal jų santykinį turtingumą, tu- 
rėjo būti laisvi ir atitinkamai neblaivūs. Boba 
lyg krosnis ir du maždaug keturiasdešimtme- 
čiai vyrai. Mažiausiai girtas vadeliojo. Jį Ho- 
šovskis nukenksmino keliais smūgiais lazdos, 
kurią anksčiau panaudojo prieš triušį, lyg nie- 
kuo kitu per gyvenimą nebūtų užsiiminėjęs. 
Kitų nereikėjo nukenksminti, nes tai buvo pa- 
dariusi naminė. 

Rachitiškai išklibusiame vežime aptiko nar- 
vą su keliolika vištų ir maišą miežių. Apieškoję 
vyrus rado tabako ir sunkų plieninį skiltuvą. 

Hošovskis nutarė, kad pasinaudos proga, 
kuri gali nepasikartoti, tad solidi karinė pasto- 
tė, kuri dekonspiruotų juos bet kokio susitiki- 
mo su vietos valdžia atveju, bus iškeista į vals- 
tietišką kinkinį, o imperatoriškieji mundurai - į 
valstietiškus skarmalus. 

Sumanymas Rangultui pasirodė teoriškai tei- 
singas, o dėl garderobo praktiškai neįvykdomas. 

Hošovskis pripažino, kad švoležerio pasi- 
priešinimą sukėlę estetiniai sumetimai, net jei 
ir pagrįsti, ilgainiui neteks prasmės. Jie neturės 
galimybių praustis, šukuotis, skustis, keisti bal- 
tinius, valytis drabužius, blizginti batus, rengtis 
dienai, nusirengti nakčiai, juos kankins neiš- 
vengiama dizenterija, atsiras utėlių, kirkšninių 
utėlių, nepraeis nė savaitė, kai purvas kaip rei- 
kiant įsiės į jų kūnus, o kvėpavimas prisisunks 
dvokiančios rūgšties smarvės, kai šiaip ar taip 
jie virs dviem vaikštančio žmogiško mėšlo krū- 
vomis, o tada bet koks mėginimas apginti oru- 
mą turi rastis už materijos ribų, nes materija 
taps vis labiau pasibjaurėjimą keliančia nuos- 
mukio išraiška. 

Tad ateityje munduro ar valstietiškų rūbų 
skirtumas neteks reikšmės, o pokyčio simboli- 


ka, palyginti su gėda, kuria jiedu save pažymė- 
jo, ir taip bus niekinė. 

Ginčas tuo klausimu truko keliasdešimt 
minučių. Stojo naktis. Hošovskis, esant bet ko- 
kiam nuomonių skirtumui linkęs griebtis prie- 
vartos, pasirodė esąs bejėgis prieš neracionalų 
Rangulto pasipriešinimą. 

Jiedu perkinkė ristūnus, pastotę parideno 
griovin į tankų avietyną, valstiečių arklius pa- 
varė į griovos viršų, o jos pakraštyje suguldė 
kaimiečius. 

Rangultas galop sutiko su Hošovskio pasiū- 
lymu su sąlyga, jei pakeitimo kartėlį pasaldins 
pokšto malonumas. Jie nepaliks keliauninkų 
be rūbų šaltą naktį. Nėra reikalo dar labiau su- 
teršti savo sąžinę, nieko negavus mainais. Jeigu 
jiems tenka atimti iš valstiečių jų drabužius, 
turi palikti jiems savus. 

- Jūsų protavimo klaida, pone grafe, - tarė 
suirzęs leitenantas, - yra tai, kad mūsų apran- 
ga yra imperatoriškosios armijos mundurai. 
Manasis, atsižvelgiant į funkcijas prie būsti- 
nės, gana diskretiškas, jūsų - tiesiog demons- 
tratyvus. 

— Kaip tik todėl sumanymas aprengti jais 
mūsų bičiulius, - mandagiai aiškino kapito- 
nas savo poziciją, - tam tikru laipsniu atly- 
gins mums už nemalonumą dėvėti jų rūbus. 

Gyvenime visada kas nors gaunama mainais 
už ką nors, negalite to nežinoti. 

Leitenantas, ne be vargo tvardydamasis, 
atsakė, kad apsikeitimas dar labiau padidins 
pavojų, kad juos vysis, padarys juos dar labiau 
beginklius. 

Rangultas nesutiko su ta nuomone, priešin- 
damas jai savąją. Toks pakeitimas paaštrins są- 
lygas žaidimo, kurį dabar žaidžia su abiem ar- 
mijomis, ir nulems, kad sąlyga veikiausiai taps 
trumpesnė, užtat labiau jaudinanti. Dėl rusų 
niekas neaišku, o dėl prancūzų, tai nepraeis nė 
savaitė, kai bėglius pasivys mėlyna vėliava iš 
Rjė, nes ji kiekvieną pasivejanti. 

- Mėlyna vėliava iš Rjė, - tarė Hošovskis, 
tempdamas ant savęs multinines kelnes. - Apie 
juos kažką esu girdėjęs. 

- Iš esmės jie yra gaskoniečiai, - atsakė Ran- 
gultas, negalėdamas sutalpinti pečių avikailio 
durtinyje. - Jie vejasi iki rezultato. 

- Asmeniniu imperatoriaus įsakymu? 

- Išimtinai. 

— Niekas jų niekada nėra matęs. 

— Tai ir yra esmė, leitenante. Juos pama- 
to tik kartą. Buvau netoliese, kai jie pasivijo 
poną dArsi, užsimaskavusį vandėjietį, pabė- 
gusį į Velesleją. Vytis pradėjo iš Pirėnų, suė- 
mė jį po šešių savaičių ant sienos su Portuga- 


lijos karalyste. Pasiveja kiekvieną, ką nutaria 
vytis. 

Hošovskio klausime buvo smalsumo ir iro- 
nijos: 

— Manote, kad jie jau eina mūsų pėdomis? 

- Taip manau, - atsakė Rangultas. 

Leitenantas apsižvalgė griovą, kuri tirštėjo 
nuo naktinio rūko. 

— Tai nesąmonė! - sušuko. 

- Įsitikinsite, - Rangultas tempė ant aukštes- 
nio kaimiečio savo siauras kavaleristo kelnes. 

Hošovskis paaiškino suirzęs: 

- Tai nesąmonė puošti mūsų mundurais 
tuos nelaimėlius! 

Rangultas pažvelgė į Hošovskį pirmą kartą 
nuo pabėgimo su pagrįsto pranašumo pojūčiu. 

— Ir todėl tai darau, leitenante. 

Prieš vidurdienį jie įsimušė tarp dviejų kai- 
mų, nutolusių vienas nuo kito ne daugiau negu 
varstą. Jei ne išlakaus pušyno liežuvis, tai iš to 
aukščiau išsidėsčiusio kaimo jie būtų matomi 
lyg ant delno. Apylinkės į pietus nuo Maskvos 
nebuvo negyvenamos, tad neprasmukdavo 
nepastebėti. Naktį gerai prižiūrimame trakte 

prasilenkė su keliais pirklių kinkiniais, o prieš 
aušrą juos pralenkė šuoliais lėkęs trikinkis ta- 
rantasas, kurį vadeliojo įsisiautėjęs čigonas. Kai 
susilygino su kinkiniu, čigonas perliejo botagu 
kairįjį ristūną, tas net ant grąžulo metėsi. Veži- 
mas pavojingai susiūbavo, vadeliojęs Hošovs- 
kis vos neiškrito iš jo. Vargšės vištos narve įsi- 
kudakavo taip, kad net plunksnos iš jų pabiro. 

— Niekšas! - suriko Rangultas, bet balsas 
nepasivijo tarantaso, ir tik keleivis, jaunas, į 
šieno krūvą paniręs šaunuolis, atbulas važiavi- 
mo krypčiai, pamojo jiems skrybėle. 

Kol kaip reikiant neprašvito, pasuko nuo 
trakto į lengvai susibangavusius pūdymus, su- 
skirstytus dygiųjų slyvų. 

Visą naktį ėję arkliai ėmė pailsti. Kai kaip 
reikiant įsidienojo ir užkaitino įtartina, lyg ne 
rudeninė šiluma, prigulė tarp kaimų, turėdami 
sau priekyje žemiau esantįjį. 

Hošovskis ištraukė iš narvo vištą, mikliai su 
ja susidorojo, nupešė, išskrodė akmeniu su aš- 
triu kraštu ir iškepė ant nedidelio laužo beveik 
be dūmų. Apdegusią iš išorės, pusžalę viduje 
perplėšė pusiau ir savo dalį suėdė lyg žvėris. 
Liko tik du kaulai ir koja. 

Paskui pasikišo rankas po galva ir išsitiesė 
ant spyglių. Užmigo, kol Rangultas dorojo ne 
visai iškepusią paukščio kulšį. 


Saulė įšildė pušis. Kvepėjo žeme ir sakais. Iš 
miško prie dygiųjų slyvų ir nuo dygiųjų slyvų 
į mišką kursavo kėkštai. Už žemesnio kaimo 
ganėsi neaugios liesos karvės. Per nesuartas ra- 
žienas liūdnai klydinėjo katinas. 

Rangultas žiūrėjo į miegantį leitenantą. Pa- 
juto savyje kylančią priešiškumo bangą. Tai ne- 
buvo neapykanta ar apmaudas, nes neturėdami 
pasirinkimo kažkaip vienas prie kito derinosi, 
tai buvo priešiškumas, bjaurėjimasis kaip ta 
pusžale višta, kurią nei valgysi, nei nevalgysi. 

Leitenantas neatitiko jo skonio. Ir joks ba- 
das, kaip manė, to nepakeis. 

Gulintis Hošovskis pasirodė jam atgrasiai 
trumpas, atstumiančiai porcelianinis, nepa- 
liestas nieko, jokio nuovargio, troškimo, šalčio. 
Saulė jo nenuauksino. Buvo nepajudinamai 
blyškus su riebaus pilkumo atspalviu. Tarsi 
prasilenkiantis su judėjimu ir oru. Nepaisant 
tarnybos jį gaubė kažkoks pridvisęs kancelia- 
riškumas. 

Jis nekreipė dėmesio į vaizdus, jo nedomi- 
no joks paukštis, kiškis, jokia pelė, abejingai 
žvelgė į arklius užsisklendęs niūriame, beoria- 
me pasaulyje. Niekam neleido į save įžengti. 
Nepraverdavo durų nė plyšelio. Kai nutildavo, 
užsitrenkdavo galutinai. Ir greta to tas trikdan- 
tis lengvumas, pagalvojo Rangultas. Vadelioti, 

kodėl ne? Pusę vištos suryti per akimirką, labai 
prašom. Užmigti ant spyglių pamiškėje, savai- 
me aišku. Ir vikrumas, lėtas, bet užtikrintas. 
Kai sunerdavo plėškes, nedarydavo nė vieno 
judesio, kurį turėtų pakartoti. 

Kad tai būtų miesčioniškumas, galvojo ka- 
pitonas, pusiau poniškumas, po velnių, net ir 
valstietiškumas. Kad ką nors reikštų, kam nors 
priklausytų, turėtų kokį adresą, kokią srovę. 
Net ir dvokė švoležeriui kažkaip nežinomai. 

Kažkas sujudino žolę. Kėkštas pametė plunks- 
nelę. 

Rangultas pasiekė kruviną akmenį su aštria 
briauna, kuriuo leitenantas mėsinėjo vištą, ir 
nesikeldamas be menkiausio garso apsivertė 
kniūbsčias. Aukštai pasikėlė ant dešinio peties, 
kairę ranką pakėlė per visą ilgį su akmeniu, 
nukreiptu į atidengtą Hošovskio kaklą. Stai- 
gus smūgis žemyn, ir galas visiems nemalonu- 
mams. Po to, kas juos ištiko, menkniekis, išties 
menkniekis. 

— Manau, kad jūs, grafe, pernelyg sau meili- 
kaujate, - tyliai tarė Hošovskis neatmerkdamas 
akių. 

Rangultas tuoj pat paslėpė akmenį už nuga- 
ros. Išraudo lyg gimnazistas. Paklausė po gero- 
kos valandėlės: 

- Kuo? 


— Saneriu ir jo vėliava iš Rjė. Jeigu jie lei- 
džiasi vytis išimtinai tik imperatoriaus įsaky- 
mu, kažkuris iš mūsų dviejų turėtų reikšti ne 
mažiau, negu vandėjietis dArsi. 

Rangultas niūriai susijuokė. 

— Kažkuris iš mūsų dviejų? Tai bent šaunu! 

Atsikėlė, nusipurtė spyglius ir nuėjo prie 
besiilsinčių iškinkytų arklių. Suurzgė per petį: 

— Užtikrinu tave, Hošovski, kad Saneris ne- 
seka tavo pėdomis. 

— O aš manau, kad neseka nė vieno iš mūsų 
pėdomis, - atsakė leitenantas ir prisijungė prie 
Rangulto. - Kaip pripratote prie įkaito vaid- 
mens, reikėtų priprasti ir prie minties, kad nie- 
kas mūsų neieško, nes iš esmės niekam mūsų 
likimas jau neberūpi. Tai taikytina taip pat ir 
jums, pone grafe, ir man. Didžioji armija stovi 
prie carų sostinės vartų. Bonapartas, jo mar- 
šalai, mūsų kunigaikštis ir net Liamontas da- 
bar turi ant savo galvų svarbesnių rūpesčių nei 
dviejų bėglių paieška. 

— Meluoji! 

— Apgailėtinas incidentas, įvykęs rugsėjo 
naktį Maskvos prieigose, gvardijos, pripažįs- 
tu, eskadrone bus pamirštas greičiau, negu jūs 
save tikinate. Geriau pagalvokime, kad šiose 
neaprėpiamose lygumose esame vienui vieni, 
kad mūsų likimas niekam nerūpi, kad, prašau 

man atleisti, mano ir jūsų kondicijos labai su- 
panašėjo. 

Rangultas apėjo arklius. Pasakė su grasi- 
nančia gaidele: 

— Eik šalin! 

Hošovskis apėjo arklius įkandin jo. 

— Mūsų nesiveja niekas. Nei savi, nei sveti- 
mi. Niekas, išskyrus mūsų įsivaizdavimus apie 
savo reikšmę. Niekas. 

- Šalin! - suriko Rangultas ir puolė leite- 
nantą. 

Atsipeikėjo paskutinę akimirką, bet Ho- 
šovskis atsakydamas nukirto švoležerį spyręs 
į blauzdą. Kol jis atsikėlė, prispaudė jį keliu 
prie žemės. Suėmęs jo galvą abiem rankomis 
lyg plieninėmis replėmis tarė tonu, kuriame 
nebuvo pranašumo, pasitenkinimo, triumfo 
ženklų: 

— Man nemalonu, Rangultai. Nepatikėsi, 
bet man nemalonu. 

Trys tylios dienos, buvo juntama, kad tai 
jau rudens ariergardas, praėjo, o jiems atrodė, 
kad kelionėje nepasistūmėjo nė per žingsnį. 
Tas pats traktas, tie patys lengvai banguojantys 


dirvonai, ta pati neišmatuojama erdvė, jokių 
atramos taškų. 

Tuštuma, kad ir ką pakeliui aplenktų, ir to 
važiavimo beprasmiškumo įspūdis. 

Kaimų dabar buvo nedaug, jokių miestų, 
kraštas praretėjo. 

Arkliai ėjo žingine. Jų šonai įdubo, šeriai 
pasišiaušė lyg šunų, o tas čigono botagu perlie- 
tas lyg ir šlubčiojo. 

Vežimas negailestingai girgždėjo, Hošovs- 
kis liūdnai mojavo botagu. Rangultas sėdėjo į 
jį nugara, ilgas kojas nuleidęs žemyn. Jo kojos 
tankiai supintomis vyžomis kliuvo už įveikia- 
mų nelygumų. Užbaigė savo vištienos porciją, 
sviedė paskutinį kaulą kažkur į šalį. 

Leitenantas atgręžė galvą. 

— Na, ir kaip? - paklausė. 

— Tekdavo valgyti geriau, - atsakė Rangultas. 

Hošovskis šovė botagu lyg romėnų vežikas 
virš papilkėjusio šlubuojančio ristūno užpakalio; 
šis pasileido sunkia, netvirta risčia, priversdamas 
pabėgėti taip pat ir abuoją kaimyną. Neraginami 
po kelių šimtų metrų vėl perėjo į žinginę. 

- Suuodžiat? - paklausė Hošovskis. 

— Ką? - Rangultas, sėdėdamas nugara į prie- 
kį ant vežimo galo, neatsigręžė. 

— Nežinau, gal degėsių kvapą. 

— Taip, jau kelias dienas. 

- Keista, - Hošovskis apsidairė aplinkui. - Čia 
nėra kam degti. 

Rangultas parodė į šiaurės rytus. 

— Kvapas sklinda iš ten. 

— Maskva, - pasakė Hošovskis pagalvojęs. 

— Kas Maskva? 

— Sako, kad visa medinė. Prancūzai įėjo į 
miestą ir sudegino jį. 

— O kodėl? 

— Nežinau. Bet tai didelio gaisro kvapas. 
Nutolome apie šimtą varstų, su lanku bus du 
šimtai. Jeigu kvapas neišsisklaido kelias dienas, 
sudegti turėjo kažkas didelio. 

- Nesąmonė. Imperatorius norėjo parado 
Maskvoje. Turėjau jame dalyvauti. Kam ją de- 
gintų? 

Rangultas staiga ėmė ilgėtis parado. Aukštų 
bažnytinių varpelių tonų, aibės visur besisu- 
kinėjančių pasipūtusių dabitų, lyg veidrodžiai 
išblizgintų odų, obuolmušių, sartų, bėrų, bal- 
tų lyg pienas ar juodų lyg derva arklių karščio, 
jų gilių, beginklių, tuščių akių, pulsuojančių 
jas apimančio sujaudinimo ritmu aksominių 
šnervių. Iš valandos ketvirčio į ketvirtį sti- 
prėjančio klegesio. Čia kažkas uždainuoja ir 
nutyla, kitas nusikeikia. Generolai lyg povai, 
dar išlaikę kautynių įkarštį. Jauni maršalai 
su jaunomis, greitomis palydomis. Žmogus 


mato viską ir nieko. Moterys gražios, bet kur? 
Senieji garbūs, bet kur? Balnai dar tušti, bet 
kirasyrai, lansjė, švoležeriai jau šalia gyvulių, 
dešiniu petimi atsirėmę į jų mentes. Ir būtent 
tada, kai galima to tikėtis, minutę anksčiau, 
nė minutės vėliau, kai nepaisant sąmyšio ka- 
reiviai įsitempia iki kraštutinumo, per eska- 
dronus, pulkus, regimentus lyg žaibas skrieja 
šūksnis, šūkis, šifras, komanda, ir iš kairės, 
kad ir kur, kad ir kada tai būtų, išdidžiai san- 
tūriais šuoliais traukia įstriža pretorija su 
menku, bet nepaisant to iškiliu lyg istorija 
imperatoriumi. 

Akimirką viską apgaubia tyla ir nedelsiant 
didybė pasiekia savo apogėjų. 

— Iš kurios jūs gvardijos? Iš senosios? - ty- 
liai paklausė Hošovskis. 

Rangultas patvirtino tai galvos linktelėjimu. 
Jo nuoskauda buvo skaudi savo kartėliu, tikrai 
netvari, bet kol buvo, skaudėjo. 

- Tai ką veikėte Aranceve rugsėjo vidu- 
ryje“ 

— Nesuprantu. 

— Kodėl nebuvote šalia Bonaparto? Kasjus pa- 
siuntė? Besjersas? Krasinskis? Chef descadron? 

Rangultas atsirėmė kulnu į vežimo len- 
tą, pasigręžė į leitenantą ir, smelkdamasis į jį 
žvilgsniu, tarė pretenzingai: 

— Koks jūsų reikalas. 

Jis nebuvo šalia imperatoriaus... O kodėl 
būtų turėjęs? Kuo imperatorius nusipelnė to- 
kios garbės? Jau už Nemuno Napoleoną pri- 
bloškė beribiškumas, o tai dar nebuvo tikrasis 
beribiškumas. Jis prasidėjo tik už Dauguvos, 
ten imperatorių pakaitomis ištikdavo pyktis ir 
isterija. Visi jį nuvildavo, visi buvo kalti. Armi- 
ja iro per siūles. Išpašyta lyg kortos, asai pa- 
kaitomis su menkaverčiais, iš anksto lemtingai 
nevienalytė. 

Puikūs pulkai šalia driskių iš Europos pro- 
vincijos. Prancūzai, greta jų prūsai, nuolat 
esantys prie išdavystės ribos. Auksiniai vaiki- 
nai iš Lenkijos, italai, įsitikinę esą Vengrijoje, 
nežinantys, kur dėti save. Flamandai su jų ne- 
kenčiančiais valoniečiais, įžymi sunkioji saksų 
kavalerija, neturinti priešų. Kažkokie miestie- 
čiai, dalmatai, kresni Tirolio kalniečiai, ku- 
riems lygumos varstas tolygus pragarui. 

Nepakeliama liepos kaitra, dėl vandens sty- 
giaus dvesiantys arkliai, nuo dizenterijos mirš- 
tantys žmonės. Žemėlapiai klaidingi, kurjeriai 
pasimetę. 

Niekas nespėja paskui nieką. Lazaretai 
paskui sužeistuosius, graboriai paskui kritu- 
siuosius, kalvės paskui arklius, daliniai paskui 
vadus. 


Prie Polocko prūsų husarai užleido lauką 
Dono atamanui Platovui. Jie bjauriai atidengė 
flangą. Teko gelbėti Napoleoną. Nuėjo Rangul- 
to vadovaujama gvardija, siaubingai sukapojo 
du esaūlus. Vidurdienį, kai galima buvo atsi- 
kvėpti su kaitroje ant kardo geležtės pridžiūvu- 
siu krauju, jis prišoko prie vyresniųjų karinin- 
kų. Jau nurimęs, nors dar įniršęs, burbtelėjo, 
kad, jei tik dabar imperatorius įsitikino, jog 
yra šalių didesnių nei Korsika, tai juo blogiau 
imperatoriui. Visi tai girdėjo. Nuo liepos vidu- 
rio Rangulto eskadronas jau netarnavo šalia 
Bonaparto. Jis liovėsi išeidinėti iš lauko. Tapo 
savarankiškas, bet apjuostas tuštumos. 

— Tai ne jūsų reikalas, - pakartojo Ran- 
gultas. 

Prieš akimirką dar buvo šviesu, o čia nei iš 
šio, nei iš to sutemo. Laukų, pievų, pragaištin- 
gų miškų šešėliai, gilūs ir paslaptingi, kitokie 
nei iki tol, lyg labiau šešėlingi, tarsi pranašautų 
permainas. 

Iš priekio prasilenkė su valstiečių kinkiniu, 
panašiu į jų kaip du vandens lašai, net ir gy- 
vuliai buvo tokie pat nuvaryti. Ir vienodas ašių 
cypimas. 

— Mums reikia puodo, - pareiškė Hošovskis. 

- Prašau? - Rangultas vis dar buvo pasken- 
dęs prisiminimuose. 

Hošovskis šeimininkiškai perkėlė botagą iš 
vienos rankos į kitą ir atsigręžęs profiliu į švo- 
ležerį pakartojo: 

— Be puodo neišsiversime. Būsiu dėkingas, 
pone grafe, jeigu apie tai pagalvosite. Galų gale 
nematau priežasčių, kad už viską atsakyčiau 
vien aš. Sprunkame kartu. 

Rangultas įžūliai gūžtelėjo pečiais. Parado 
prisiminimas buvo skaudus lyg peilio dūris, 
nors žaizdos neatsivėrė. 

Iš vakarų papūtė vėjas su pirmu per dvi sa- 
vaites lietumi. 

Vėjas liovėsi, lietus ne. Lijo vis lygiau. Jie- 
du permirko kiaurai, kartu su jais ir vežimas, 
arkliai, šienas, trys paskutinės vištos ir miežiai 
maiše. 

Išdžiūvęs traktas vandenį priėmė iki ryto, 
paskui prisisunkė ir patižo. Šalta dar nebuvo, 
galėjai jausti, kad tai bus po valandos kitos. 

Rangultas, naudojęsis kiekviena proga eiti 
šalia vežimo pėsčiomis, aiškiai jautęs kelionės 
naudingumą, po balne praleistų metų atra- 
dęs malonumą judėti savo kojomis, turėjo to 
atsisakyti, nes valanda po valandos vis labiau 


klampstantis purvas ir jame slydinėjančios vy- 
žos tai darė neįmanoma. 

Hošovskis, uždengęs pečiais krepšį, iki be- 
galybės skaičiavo jo turinį. Rangultas, susigū- 
žęs už jo, abiem rankomis įsikibęs į šoninę ve- 

Vieną akimirką paklausė apie įspūdžius. 
Hošovskis, suirzęs dėl švoležerio netakto, burb- 
telėjo, kad nėra blogai, nors galėtų būti geriau. 

— Kai nuvažiuosime, pridėsiu nuo savęs, - nu- 
ramino jį Rangultas. 

— Su tokia viltimi jus gabenu, - atsakė Ho- 
šovskis. 

— Rudzkis buvo teisus, - Rangultas užsirišo 
sau ant galvos kažką, kas priminė šaliką. - Jūs 
esate išimtinė maita. 

Hošovskis nuolankiai pasakė: 

- Visada pono grafo paslaugoms. 

Neraginami arkliai ėjo koja už kojos. Jie at- 
rodė prastai. Kairysis visą laiką nesmarkiai šlu- 
bavo. Bet jų nykimas nebuvo atgrasus. Tai buvo 
natūralus procesas, nemažinantis jų orumo. 
Įpratę prie karinių sunkumų, kariškai ištver- 
mingi, bet reikalingi priežiūros, kurios negavo. 
Neprotestavo, nedemonstravo savo išsekimo, o 
atvirkščiai, - darė viską, kad jį nuslėptų. Ne- 
siliovė atrodę kaip arkliai. Kaip nuvaryti, pa- 
pilkėję nuo skurdo, darbštūs ir atsidavę arkliai. 

Nebuvo tokios valandėlės ar situacijos, kurią 
liautųsi buvę arkliais. Vištos irgi liko vištomis. 
Įbaugintos eilinių savo draugių išėjimų, apri- 
botos narvo erdvės, sustingusios nuo nejudru- 
mo, lesinamos miežiais gyvybei palaikyti, jos 
nesiliovė buvusios vištomis. 

To negalima pasakyti apie keliautojus. Tie- 
sa, leitenanto pranašauta dizenterija jie nesu- 
sirgo, bet vienodas maistas, nepatogus miegas 
ir visiškas higienos nepaisymas ne tiek palaužė 
fiziškai, kiek pražudė jų ambicijas. 

Staiga lyg koks skarmalas nukrito nuo jų 
žmogiškumas, palikęs, priešingai nei su jais bu- 
vusiems gyvūnams, gryniausią ir gėdingiausią 
biologiją. Jie niekšėjo per kūnus. Slėgė gal dar 
tolima perspektyva pasiekti dugną. Rangultas 
netikėtai pranoko Hošovskį. Jis pasikeitė grei- 
čiau, blogiau, norisi tarti - esmingiau. Jis nėjo 
į džiovininko sublimaciją, aristokratišką tra- 
pumą, galutinę suliesėjimo stadiją, priešmirtinį 
blyškumą, bet į apgailėtiną fizinį prasčiokiškumą. 
Į pabaisiškumą, šunvotiškumą, dvoką. Bjauriai 
virto valstiečiu, negrįžtamai storžievėjo. 

Hošovskis dar galėjo kur nors pasukti, su- 
stoti, gal net pasitraukti, turėjo geresnių ir 
blogesnių dienų, buvo pasikeitęs, bet atpažįsta- 
mas. Rangultas niro į purviną bedugnę, į kaž- 
kokį šlykštų juslumą. 


Trečią dieną lyjant pavakary telkšančiame 
ant trakto klane jis pamatė savo atspindį. Sušu- 
ko su pretenzija balse: 

— Ir pagalvok tu man, kad mane kažkada 
Davidas tapė! 

Po dviejų parų, kai buvo suvalgyta priešpas- 
kutinė višta, o paskutinė iš liūdesio ir vienatvės 
pastipo, Hošovskis vėl grįžo prie pokalbio apie 
saugos jų gyvybę. Nuo nevirtų jiedu žus. 

Rangultas pakartojo, kad jis šioje srityje ne- 
turįs nė menkiausios patirties, tad neturi nuo- 
monės. Bet pridūrė, kad nedaug praras, jeigu 
neišliks gyvas. Tai, kas geriausia, jau praeityje. 
Jei per kokį stebuklą pasieksiąs namus, kurie 
per karų laikus tikriausiai bus sunykę, tai kele- 
riais metais vyresnis, ligotas, su nešlovės žyme. 
Leitenanto padėtis, žinoma, kitokia. Pinigai, 
kurių įgijo taip netikėtai, leis jam, jei neprikrės 
kvailysčių, pakeisti gyvenimą į gerą. Neturės 
grįžti į Pinską, Rovną, Kostopolį ar iš kur ten 
teikiasi būti kilęs. Neatpažįstamumas, papras- 
tumas palengvins jam nutrinti savo pėdsakus. 
Dings kur nors imperijai priešiškose Prūsijoje, 
Viurtembergijoje, Saksonijoje... 

- Paryžiuje, jeigu jūs, pone, nieko prieš, - pa- 
taisė jį Hošovskis. - Nepaisant visko - Pary- 
Žiuje. 

O paskui paklausė, ko jis iš tiesų norįs. 

Puodo, atsakė jam Rangultas, įtikinda- 
mas, kad jo nebuvimas yra rūpestis, bet tik 
leitenanto. 

Hošovskis pripažino negalįs nieko prikišti 
kapitono argumentacijai, tad prašo tik suprasti 
ir, jei įmanoma, pagelbėti. 

Rangultas tai padaryti neatsisakė. 

Apleisto samanoto kaimo pakraštyje, su 
gulinėjančiais patvoriuose meitėliais, užpuolė 
vargingiausią trobą, paėmė du puodus, vieną 
ketinį, kitą molinį, ir pusę palties, sprendžiant 
pagal kvapą, pernykščių lašinių. 

Tai suteikė jiems įžūlumo ir dar tą pačią 
dieną prieš naktį apiplėšė kažkokį komisionie- 
rių, gal net smulkų nuomininką. Šis jau nebe- 
jaunas, bet stiprus lyg lokys rusas neišsigando 
grėsmingų minų nei pistoletų, narsiai gynėsi, 
Hošovskį aplamdė, tik Rangultas nuslopino jį 
galingu kavaleristo kirčiu į smilkinį. Išskyrus 
jau gerokai nugertą degtinės butelį ir keliolika 
jiems beverčių rublių, užpultasis nieko neturė- 
jo. Tolstant nuo sostinės šalis darėsi skurdesnė. 
Komisionieriaus, nuomininko, dvaro raštinin- 
ko ar ko ten kito turtas buvo to įrodymas. Deg- 
tinės paragavo su lašiniais. Viena buvo verta 
kito. Šlykščiai distiliuotas alkoholis po ketvir- 
čio valandos nuvertė leitenantą nuo kojų. Su 


Rangultu tai neatsitiko tik todėl, kad ką išgėręs 
tučtuojau išvėmė. 

Lietūs ledėjo, traktas sunkėjo, arkliai vis 
labiau pavargdavo, naktinė kelionė jau buvo 
neįmanoma, dieną važiavo mažiau nei ilsėjo- 
si, užpakalinis vežimo ratas ėmė pavojingai 
klibėti. 

Saikingą užpuolimų sėkmę pavertė niekais 
didėjantys sunkumai, o gėrėjimosi pasauliu ža- 
vesį ir tam tikrą žygio patrauklumą, puošusius 
pirmąsias jų pabėgimo dienas, išplovė lietūs, 
pametė juos persmelkiančiuose šalčiu rūkuo- 
se, ištižo visa apimančiuose purvynuose. Ran- 
gultas darėsi abejingas, Hošovskis paniuro, bet 
tai, kas buvo tarp jų, švelnėjo. 

Molinis puodas skilo pirmą kartą pamėgi- 
nus juo pasinaudoti, ketinis nenuvylė. 

Miežinė putra, kurios jame išvirdavo Ho- 
šovskis, buvo maistinga ir - o tai labai svarbu 
- karšta. Stigo druskos ir sausų malkų praku- 
rui. Su ta antrąja problema susidorojo nedidelį 
kiekį žabų per naktis džiovindami ant savęs, po 
valstietiškomis drapanomis. Druska buvo ne- 
pasiekiama. 

Bet penktą kelionės su puodu dieną išdžio- 
vinti ant savo kūnų žabai nepadegė kiaurai 
permirkusių beržinių šakų. Jau niekas nebuvo 
sausa. Nė viena materijos dalelė, kiek siekė jų 
akys, nebuvo sausa. Visa sruvo vandeniu, gal 
todėl, kad iš santykinai aukštuminės Rusijos 
įvažiavo į nesaikingai žemą, prasmegusią, už- 
lietą dangaus ir žemės vandenimis Rusiją. 

Pateko į vandenų, šaltų, visur esančių van- 
denų kraštą. Netgi trakto purvas prarado savo 
alyvinį tepumą, tapo vandeningas, tokioje pur- 
vynėje arkliai klimpo iki kelių, o į visas puses 
išklibęs vežimas - iki ašių. 

Kažkurį rytą sustojo po lazdynais, jau liku- 
siais be riešutų, be vilties įkurti ugnį. Niekas jų 
nesaugojo nuo lietaus ir vėjo. Išstatė save vi- 
siems nepatogumams. Rangultui per ankštos 
vyžos iširo. Kairiajai dar šiaip taip saugant pė- 
dos vidurį ir kulną, dešinę teko keisti iš maišo 
padarytu lininiu autu. 

Alkani, neišsimiegoję, kiaurai persmelkti 
šalčio ir drėgmės jau neturėjo vienas kitam 
nieko, išskyrus pokalbį. Tą grynai fiziologinį 
refleksą, kurio neigimas yra tyla. Tyla teikia 
vilties, kalba yra jos mirties signalas, bet pa- 
tvirtina egzistavimą, kad ir koks ir apie ką 
būtų. Kol kalbame, esame gyvi. Už tylos yra 
tiktai mirtis, už pokalbio dar yra tyla. Kalba 


nustumia mirtį, o jie nebuvo nuo jos toli. 
Kiekvienas savaip. Rangultas laukė jos nepri- 
simenamos motinos pavidalu, Hošovskis - kaip 
įsibrovėlio, kažko landaus, paprasto, susibro- 
liavusio su gyvenimu, to, kas pasiliks, kai jis 
iškeliaus. Kaip kažko, kas išsiunčia, bet ne- 
kviečia. 

- Jus iš tikrųjų tapė Davidas? - paklausė 
dengdamas veidą nuo vėjo. 

Rangultas valandėlę nesuvokė, ko leitenan- 
tas klausia, lyg pamiršęs savo prieš kelias die- 
nas pasakytą nuoskaudą. 

— Taip, - atsakė pagalvojęs. - Antibe. 

— Ką ten veikėt? 

— Siaučiau. Su vietinio prefekto žmona. Ir 
ne tik. 

- Tai turėjo būti malonu. 

— Kas, leitenante? 

- Taip pasiausti Antibe. 

Antibe, - pakartojo Hošovskis pašnibždo- 
mis, sėsdamas ant kulnų. Rangultas irgi taip 
atsisėdo. Atrodė lyg du pasišiaušę kovai. 

— Neneigiu, - atsakė Rangultas. - Bet tai ne- 
užpildo. 

— Neužpildo? Ką tai reiškia? 

Rangultas įsitermpė. Nuo įtampos pajuto ši- 
lumą. Kai joje mažumėlę sušilo, tada sugalvojo. 
Kai sugalvojo, pasakė: 

— Neužpildo karo. Karas yra išlauža. Ieško- 
ma to, kas užpildytų. 

— Tą išlaužą? 

— Ne, karą. 

Hošovskis supratingai palingavo galvą. 

Švoležeris gaižiai nusišypsojo. 

— Dulkinimas jo neužpildo. Yra malonus, 
bet tik tiek. 

Leitenantas, nuogąstaudamas, kad tai gali 
būti jų pokalbio galas, kad Rangultas vėl grįš į 
savo abejingumo kiautą, paklausė apie Antibą. 

Rangultas atsakė neatsimenąs. 

— Baltas? - teiravosi leitenantas žvelgdamas 
į kapitono veidą. 

— Gal taip, - sutiko Rangultas. 

— Ant kalvos? O po juo jūra. Krantai skar- 
dingi? 

— Vietomis. 

— Ir šilta. Nes tai Viduržemio jūra, pietūs... 
Ar klystu? 

— Nepakenčiama saulė, - Rangultas nejį- 
stengė nuslėpti susijaudinimo. - Nuo ryto ligi 
vakaro. 

Leitenantas irgi užsisvajojo. Pasakė tyliai: 

— Gera būtų dabar ten atšilti. 

Apsivyniojo, kaip galėjo, šlapiais, pelėsiais 
trenkiančiais skarmalais ir mikliai paklausė: 

- Viduryje turgus? 

— Kaip visur, - atsakė Rangultas. 

— Kategoriškas pasidalijimas į saulėtą dalį ir 
šešėlį. Lyg peiliu nukirsta. O katedra iš kairės? 
— Kodėl iš kairės? - pagyvėjo Rangultas. 

— Pietuose taip statė, - pareiškė leitenantas 
įsitikinęs. - Vakarais žibintai ant smuklių. Nuo 
balandžio iki lietų stalai lauke. Daug jų? 

— Neskaičiavau. 

— O ant karštų skardų kepa jūros gėrybes, 
tuos visus... - jis pakirpo pirštais. - Su jomis 
geriamas baltas vynas. Kaip jis vadinamas? 

— Buvo jų kelios rūšys. 

Hošovskis atsiduso su didele nuoskauda. 
Suplanavo pašnibždomis, kad niekas to neiš- 
girstų: 

- Brangenybes ir pinigus, kuriuos įsigijau 
jūsų dėka, ketinau išleisti už gyvenimą Pary- 
žiuje. Bet gal iškeisiu Paryžių į šiltą Antibą. Su 
sąlyga, kad ten yra biblioteka. 

Rangultas neatsakė, nes abiejų dėmesį at- 
kreipė sunkus imperatoriškas paštas. Nustebino 
juos ne tiek kryptis iš rytų į Europą, kur jis kelia- 
vo, kiek kelias, kuriame atsirado. Neturėjo jame 
atsirasti. Turėjo riedėti, kaip visi sunkūs paštai, 
mu, saugomu Didžiosios armijos patrulių. 

Su šešiais arkliais - keturiais Hanoverio veis- 
lės prie grąžulo ir dviem pakaitiniais, minanti 

purvą tarp Desnos ir Dauguvos ištakų, signali- 
zavo apie planų pokyčius arba, tuo sunku pati- 
kėti, rūpesčius. Arba rūpesčius. 

Rangultas ilgai lydėjo žvilgsniu neaukštą 
karietą tvirtais ratais, apkaustytais colio storio 
plieniniais lankais, kurie arė traktą lyg plūgai, ir 
net gerklingų vežikų barnių. Tarė išsiblaškęs: 

— Apie biblioteką prašau manęs neklausti. 

Hošovskis, priešingai nei švoležeris, nesu- 
jaudintas imperatoriškojo kinkinio važiavimo, 
atsakė be ironijos pėdsako: 

— Man tai nė galvon neateitų. 

Smelkiantis į drėgnas ir gūdžias Rusijos že- 
mumas, apeinant aukštą Dnieprą ir artėjant 
prie pelkėtos, nykios Dauguvos, Didžiosios 
armijos buvimas trakte ir šalia jo darėsi vis be- 
jėgiškesnis. 

Jiedu matė kirasyrų striukę, užkabintą ant 
kadagio lyg ant pakabos, ir Moinjero fabriko 
gamybos atsarginių dalių pastotėms neišpa- 
kuotose dėžėse, beviltiškai į purvą įstrigusį 
pabūklo lafetą ir du maišus vyno kamščių, nu- 
mestus pajuodusiuose paparčiuose. Draikėsi 


žiauriai sudarkytų normandų veislės arklių 
stipenos ir lansjė diržas, sukryžiuotas ant pa- 
rudusios nuo molio balos. 

Tokių milžiniškų armijų Žygis puolant ar 
traukiantis visada pabyra visokia įvairenybe, 
bet atgrasus, nors neapibrėžtas, veikiau pajaus- 
tas negu patirtas, tų nuostolių atsitiktinumas 
žadino nusistebėjimą. 

Panika jauste jautėsi oda. Hošovskis žvelgė 
į tai abejingai, Rangultas nepajėgė atsikratyti 
gėdos. Tarytum jis būtų už tai atsakingas, bet 
ne istorijai, Tėvynei, šeimai, o leitenantui. Ta- 
rytum ta atsakomybė, menkiausia iš menkiau- 
sių, neverta nė švelniausios atgailos, maustų 
skaudžiausiai. Švoležerį kankino atsakomybė, 
o Hošovskį tai, kad tarp armijos atmatų nebu- 
vo nė vieno daikto, kurį galėtų panaudoti. 

Visa, ką pakeliui aplenkdavo, buvo palikta 
lyg su piktybiško netinkamumo kėslais. 

Niekas nesijungė su niekuo, nieko negalima 
buvo sudėti, niekas nesudarė nė paprasčiausios 
visumos. Negalėjo sušildyti, išdžiovinti, pamai- 
tinti. Neaptiko konservų, džiūvėsių, žemėlapių, 
baltinių, druskos, bent pašarų saujos. 

Tarsi Didžioji armija prieš juos būtų birte 
pabirusi. 

Dvi dienas jie traukė per drėgnus miškus. 
Susidarė įspūdį, kad tiesiog plaukia per juos 

tingia upe. Jų arkliai visiškai išbadėjo, nes čia, 
tarp alksnių, susisukusių pušų, rachitiškų ber- 
žų, skroblų tankmių nebuvo net tos skurdžios 
surūgštėjusios žolės, kokia augdavo ant dirvo- 
nų, kai važiavo per atviras vietoves. Todėl pasi- 
davė tempui, kokį pasirinko vis lėčiau einantys, 
vis ilgiau besiilsintys ristūnai. 

Trečios dienos vidurdienį, kai retėjanti prie- 
blanda pranašavo, kad nykūs, bevaisiai ir niū- 
rūs miškai baigiasi, bent kažkuriam laikui pra- 
siskiria, proskynoje, iš kairės einančioje trakto 
link, tarp nykštukinių, samanomis apžėlusių 
pušų sumirgėjo ochros spalvos striukės. Kartą, 
antrą, trečią. 

Kapitonas persisvėrė per vežimo kraštą ir 
ėmė atidžiai klausytis. 

Hošovskis sustabdė arklius. 

— Kavalerija, - sušnibždėjo Rangultas, - 
gana daug, ne mažiau kaip būrys. 

— Mums iš paskos? 

- Iš šono, - Rangultas parodė proskyną. 

Hošovskis negalvodamas mostelėjo botagu. 
Pasakė garsiai, lyg prieštaraudamas švoležerio 
šnabždesiui. 

- Anksčiau ar vėliau tai turėjo atsitikti. Rusai. 

— Iš kur žinote? 

— Prancūzai nesislapstytų. 

- Iš kur žinote, kad jie slapstosi? 


Hošovskis patraukė pečiais. Susigūžė ir su- 
stingo. Apsimetė, kad jo tai visiškai nedomina, 
ne mažiau negu taip pat nejudančių ristūnų. 

Rangultui atvirkščiai, susijaudinimas augo. 
Jis atsiliepė tyliai, bet jau ne pašnibždomis: 

— Ką pasakytum, jei tai būtų Saneris ir jo 
bendrai iš Rjė? 

Patetiškai išsitiesė ir pridūrė: 

— Po velnių, Hošovski! Imperatorius pa- 
siuntė man įkandin savo gaskonus. Imperato- 
rius! Pats imperatorius. 

Šitame susijaudinime buvo viso to, ko jam 
stigo kelionėje. Savo reikšmės pajautimo, di- 
džiavimosi išskirtinumu, nepriklausomumo 
nuo likimo, nuo nieko, išskyrus istoriją, Tėvy- 
nę, garbę, narsą. 

Bet prie to prisidėjo kažkoks gal svetimos 
švoležeriui, o gal net prieš jį nukreiptos ironijos 
tonas. Šiaip ar taip jis įsmigo lyg rakštis ir pa- 
siliko. Leitenantas jo nepastebėjo, nes kaip prie 
Rangulto susijaudinimo prisidėjo ironija, taip 
prie leitenanto abejingumo prisišliejo baimė. 

Nepaisant nuovargio, šalimo, drėkimo, pe- 
lijimo, nepaisant bado ir depresijos, solidari- 
zuojančių juos vieną su kitu, Hošovskis pajuto, 
kad praranda, o Rangultas - kad laimi. Taip kar- 
tais būna, kad galutinė suma išeina kieno nors 
naudai. Visa ta peraugusi ir, rodos, prieštaringų 

interesų draskoma konstrukcija pasirodė esan- 
ti neįžvelgiama. Visa buvo viduje, net ir ta ne- 
išmatuojama erdvė, kuria jiedu spruko. 

Kavalerijos daugėjo. 

Hošovskis perkėlė kojas per pasostę ir atsi- 
gręžė veidu į kapitoną. Įtraukė galvą tarp pe- 
čių, nesėkmingai slėpdamas ją nuo įnirtingo 
lietaus. Pasakė susimąstęs: 

- Jeigu tai Saneris... 

Rangultas nutraukė jį per pusę sakinio: 

— Tai mes žuvę! 

- Jei rusai, turime šiokį tokį šansą, - atrėmė 
Hošovskis, atsargiai apsižvalgė, paskui paprašė 
kapitono atsigulti aukštielninkam, apsimesti 
miegančiam, girtam, nekalbėti. 

— Sanerio tuo neapgausi, - pasakė Rangul- 
tas. 

Hošovskis pakartojo prašymą. 

Rangultas patetiškai sušuko: 

- Sutiksiu juos, kaip lenkų švoležeriui dera! 

Bet vėl ironija, po galais, girgžtelėjo lyg per 
stiklą. 

Hošovskis griebė Rangultą až avikailio be- 
rankovio skvernų ir abu nuvirto į vežimo du- 
gną. Rangultas neturėjo jėgų priešintis, todėl 
Hošovskis greitai užspaudė jį po savimi primy- 
gęs keliu tarp menčių, panardino į šiaudų liku- 
čius, plunksnas, šlapius šūdus, likusius po vištų. 


Nevirti miežiai nevienodai buvo jiems 
naudingi, vienodai smarkios dujos išpūsda- 
vo jų žarnas, badas sekino juos vienodai, bet 
leitenantas jo kažkada jau buvo ragavęs, o 
kapitonas ne. Todėl švoležeris dabar gulėjo 
veidu išmatose, o leitenantas paragino ar- 
klius ir ne be vargo privertė juos pajudėti iš 
vietos. 

Kavalerija užėjo iš kairės pusės. Prieš va- 
landėlę dar išsibarsčiusi, sklandžiai susitelkė 
ir laukė jų toje vietoje, kurioje miško prosky- 
na susikerta su traktu. Reprezentavosi visu 
puikumu, ne be priežasčių, nes buvo į ką pa- 
žiūrėti. 

Rusų husarai. Atganyti, žvilgantys arkliai, 
švarūs mundurai užsagstyti iki paskutinio 
apvadėlio, nuvalyti batai, veidai ūsuoti, rusvi, 
kaip ir visų kavaleristų, akiplėšiški. 

Buvęs priešakyje husaras kreipėsi į keliau- 
tojus klausimu: 

- Kas jūs ir kur vykstate? 

Tas klausimas teikė galimybę atsakyti išsa- 
miai ir taip pat rišliai, kaip paklausė akiplėšiš- 
kas raitelis. Bet Hošovskis ta galimybe nepa- 
sinaudojo. Jis valstietiškai pasikasė veidą, jau 
spėjusį apšepti kietais kvietinės spalvos šeriais, 
ir dairydamasis aplinkui išstenėjo: 

— O taip, kad... tą, na tai. 

Atsakymas kaip atsakymas, vienus tenkino, 
kitus ne. Husaras turėjo priklausyti prie pasta- 
rųjų, nes ėmė kvosti: 

— Ką pasakei, gerbiamasis? 

— Na... iš kaimo. 

— Tai numanau, - husaras buvo mandagus 
ir kantrus. Jo domėjimasis keliautojais netu- 
rėjo tardymui būdingo skrupulingumo. Tai 
buvo šiaip klausimai, užduodami apleistuose 
traktuose bet kokiomis aplinkybėmis. - Bet iš 
kokio kaimo? Kaip jis vadinasi? 

— Na... kaimas? - mykė Hošovskis, nesiliau- 
damas gudriai spoksoti į artėjantį būrį. 

Nuo ochros spalvos sušilo. Iš antros eilės 
prisijungė labai jaunas kavaleristas. Platus lyg 
spinta, su binokliais ant auksinės grandinėlės. 

— Ką čia turime, Vadimai? 

— Rusų liaudį, - atsakė pirmas husaras. - Kaip 
tik stengiuosi sužinoti, kaip vadinasi kaimas, iš 
kurio šie garbingieji kilę ar į kurį keliauja. 

- Ir kas? - tas su binokliais atrodė smalses- 
nis. 

— Kol kas be rezultatų, - pirmas husaras pa- 
jojo atbulas, taip kad tas, kuris prijojo, dabar 
buvo prieš jį. 

— Tai neįmanoma, - tarė susidomėjęs. 

— Aišku, Kirilai Kirilovičiau, visiškai neįma- 
noma. Jie žino, kad kilę iš kaimo ir kad važiuoja 


į kaimyninį kaimą. Kelias žinomas, laukas kaip 
laukas, miškas kaip miškas, niekas daugiau jų 
nejaudina. Lažinuosi dėl Vevjė Kliko, kad jie 
nežino gimtojo krašto pavadinimo nei vardo 
maloningojo pono, kuris jame viešpatauja, ir 
pasakysiu jums, Kirilai Kirilovičiau, kad jiems 
tai nieko nemaišo. Būtent tai yra Rusija, kurią 
giname nuo Bonaparto. Kuriai prieš jį atsto- 
vaujame. 

— Dieve mano, - atsiduso husaras su bino- 
kliais ir nuliūdo. 

— Tai Rusija, - pirmas husaras, kuris dabar 
buvo antrasis, netramdė savo maloningo, bičiu- 
liško, protekcionistinio pasitenkinimo. - Ne Li- 
zaveta Ivanovna, kurią, tarp kita ko, gal esate 
įsimylėjęs, ne garbingoji kunigaikštienė Po- 
krovskaja, ne jūsų šventos atminties tėvukas Ki- 
rilas Michailovičius, ne jūsų Arancevo dvaras, 
tik tie du susirūpinę gerbiamieji, besistengian- 
tys prisiminti kaimo, iš kurio ar į kurį važiuoja, 
pavadinimą. Užtikrinu jus, Kirilai Kirilovičiau, 
kad be rezultatų. 

— Dieve mano, - pakartojo liūdnai husaras 
su binokliais, - neįtikėtina. 

Būrys sulaužė gretas ir susirinko aplink ke- 
liautojus. Ristūnai karpė ausimis ir tyliai žvin- 
gavo. Husarų žirgai žiūrėjo į juos kaip įmitę 
šunys į vilkus. Virš miško vėjas ginė debesis 

išilgai trakto, į vakarus. Sudraskė juos, sulai- 
kė lietų, ir tai buvo gera. Pirmas husaras, kuris 
tapo antruoju, tarė antrajam, kuris dabar buvo 
pirmasis. 

— Prašau jūsų pažiūrėti į šitą, - parodė į 
Rangultą, gulintį ant šono vežime. - Seniai 
nesu matęs tokio bejausmio veido be jokios 
minties. 

Rangultas staiga sujudo. Hošovskis sugniau- 
žė pirštais palaikį botagą. Husaras su binokliais 
palinko prie švoležerio. 

- Iš tikrųjų. Snukis toks, kad ir velnią išgąs- 
dintų. Dar ir tikriausiai girtas? 

- Tai vienintelis malonumas, kokį jie pa- 
jėgia patirti, ir turiu jums pasakyti, kad aps- 
kritai jo neatsisako. Turite prieš save, Kirilai 
Kirilovičiau, tipiškus savo mylimos liaudies 
atstovus. 

— Dieve mano, Vadimai, tai iš tikrųjų liūdi- 
na, - husaras su binokliais dar kartą palinko 
virš švoležerio ir pakartojo: - Une gueule af- 
freuse. Bjaurus snukis. 

Rangultas pakilo ant alkūnės, prisitraukė 
kojas, styrančias gale lyg du grąžulai, ir sąmo- 
ningai pažvelgė į husarus. Pasakė mandagiai: 

- A votre place, jeune homme, je serais plus 
prudent dans mes jugements, car il arrive gue 
les apparences soient trompeuses. Jumis dėtas, 


jaunuoli, spręsčiau atsargiau, nes pasitaiko, 
kad išvaizda klaidina. 

Raiteliai nustebę žvelgė vieni į kitus. Pas- 
kui į įniršusį sąmoningą Rangultą, nuo kurio 
suskilinėjusių lūpų, papuoštų viršuje lazdy- 
nų riešuto dydžio votimi, nedingo maloni 
šypsena. 

Pirmas husaras vėl buvo pirmas, nes tas su 
binokliais pasitraukė. Persižegnojo plačiu sta- 
čiatikių kryžiumi ir sušnibždėjo. 

— Rusija didi ir šventa, o jos liaudis nesiliaus 
mane stebinusi. 

Ir kai paprašė Vadimo, kad įsakytų keliauti, 
jo atvirą dar berniokišką veidą sušildė džiaugs- 
mas, o binoklių stiklai rasojo nuo ašarų. Husa- 
rai be garso įsmuko į traktą ir nutolo, nepaisant 
purvo, smagia risčia. 

Dar tik sumirgėjo ochros spalvos unifor- 
mos tarp medžių. 
likučiais užbertą krepšį, lyg negalėdamas pati- 
kėti, kad jis išliko. Maždaug po ketvirčio valan- 
dos prabilo į Rangultą: 

— Ojie netgi malonūs. 

Suskeldėjusios švoležerio lūpos jau nebebu- 
vo ištemptos malonios šypsenos, kai neslėpda- 
mas nusivylimo paklausė: 

— Taip manote? 

370 

Prieš auštant nuo Uralo padvelkė žiema. 

Ne žiemos avangardas, mažiau ar daugiau 
akivaizdus jos pranašavimas, repeticija, kad ir 
generalinė, bet iš karto pats žiemos branduo- 
lys, pats pastovumas. 

Buvo aišku, kad virš prasmegusių lygumų ji 
įsitaisė kaip reikiant, skaidri lyg ašara, negai- 
lestinga ir suvereni. 

Niekas jos nepermaldaus, nieko neprikal- 
bins, kol pati atsitrauks, o tai atsitiks, kai išmuš 
jos valanda, o išmuš po penkių mėnesių. 

Blogai tiems, kurie to nežino, kurie pagal 
save sprendžia apie kitus. 

Bet Hošovskis ir Rangultas nepriklausė 
prie jų. 

Kiekviena diena mokė juos nuolankumo 
erdvei, negyvenamai vietovei, kategoriškumui. 

Kol pažino reikalų esmę. Tai teikė jiems šan- 
so šešėlį. Kiekvienam šešėliui būdinga tai, kad 
jis nuo savęs nepriklauso. Mes jį kas arba nemes. 
Turi ant ko atsispindėti arba neturi. Būtent taip 
buvo ir su keliautojais. Jie turėjo šanso šešėlį. 

Juo labiau jų žarnas pūtė nevirti, plėkstantys 
miežiai, pėdos kraujavo nuo skeldėjimų ir šal- 
čio, kūnams pakaitomis nedavė ramybės šaltis 
ir karštis, juo mažiau kiekvieną akimirką galėjo, 


tad ir norėjo, juo labiau stiprėjo jų įsitikinimas, 
kad, jei dar įveikia erdvę, tai kažko dėlei. 

Laukė dienos, veikiau ryto nei vakaro, kurį 
pasakys sau: jau nėra dėl ko. Šešėli, dink. 

Kol kas jiedu sau to nesakė. 

Bet jei vis dėlto tai turėjo atsitikti, tai išau- 
šus pirmajai dienai, kurią nuo Uralo padvelkė 
žiema. Visa turi ribą. Narsumas yra liga, kuri ją 
peržengia. Šaltį, vėją ir sniegą jie priėmė su na- 
minių gyvulių nuolankumu. Vėjas buvo skvar- 
bus, šaltis po paskutinų dienų drėgmės nė kiek 
ne mažiau šaltas, o pagal savo prigimtį sausas. 
Sniegas smulkus, žemyninis, negilus. 

Hošovskis manė, kad kitą kartą susitikus su 
rusų armija jiems nepavyks taip lengvai išsi- 
sukti, kad kapitono nenuspėjamumas lengvai 
juos nugramzdins. Todėl nusprendė, kad esant 
artimiausiai progai, kai tik baigsis miškai, pa- 
liks traktą ir pradės skverbtis šalutiniais keliais, 
kuriuose purvas bus mažiau varginantis, nes 
mažiau bus išvažinėtas. 

Iš esmės traktas jiems jau nebuvo reikalin- 
gas. Važiavimas juo virto kankyne, o ką nors 
puldinėti nebeturėjo jėgų. Nei tų pirmų, kad 
užpultų, nei antrų, kad paspruktų. 

Ir nors kelis sykius prašmatnumas pastočių, 
su kuriomis prasilenkdavo arba kurios juos pra- 
lenkdavo, skatino rizikuoti, jie tam nesiryžo. 

Kartą jie aptvarkė stirtą šieno, vienišą, stūk- 
sančią miško laukymėje, bet šienas buvo toks 
suplėkęs ir perkaitęs, kad net išbadėję arkliai 
juo nesusiviliojo. 

Besistumiant į vakarus kraštas tuštėjo. Ne 
dėl karo, veikiau dėl lygumų nederlingumo ir 
jų neprieinamumo. 

Miškai retėjo pusę dienos. Paskui buvo ke- 
lios į žemę susmegusios dervininkų trobos, o 
už jų kelias tarp beržų, ryžtingai pasukantis į 
šoną, neišvažinėtas. 

Juo ir pasuko. Neatrodė, kad jis kur nors 
veda. Tarsi pats pasiklydo. Niekas juo nevaži- 
nėjo, nežinia, kas ir kam jį pažymėjo. Bet vedė 
į šiaurės vakarus, o tai buvo jų kryptis. 

Po aušros, kuri užbaigė rudenį, atėjo kitos 
dienos rytas, viską nubalindamas šerkšnu, o po 
jo saulės nušviestas vidurdienis. Prisiminė jį 
nuo rugsėjo, tad apsidžiaugė, bet jis neištirpdė 
šerkšno, nes sutvisko ledine šviesa. Atvirkščiai, 
sustiprino šaltį. 

Žemė greitai stingo. Iki pavakario sukietėjo. 
Tai buvo gerai arkliams, blogai vežimui, kuris 
netrukus davė tokią žinią. Pašoko ant jau suša- 
lusio nelygumo, sustenėjo, prisėdo ant užpaka- 
lio, o jau senokai nepatikimas užpakalinis ratas 
pariedėjo į šalį. 

niekam tikusi, visa sutrūnijusi. 

Pasiūlė toliau joti raitiems. 

- Šitais arkliais? - paklausė Rangultas, su 
nuostaba skėstelėdamas rankomis. - Raiti? 

Hošovskis iškinkė ristūnus, paėmė iš veži- 
mo krepšį ir maišą su miežių likučiais, kuriais 
nuo tam tikro laiko dalijosi su gyvuliais, būda- 
mi dosnesni jiems, ne sau. 

- Toliau josime raiti, - nutarė jis. 

— Ne šitais arkliais, - atvėsino jį Rangultas. 

— Kodėl? 

— Nes tai ristūnai. Jie eina tik kinkiniuose. 
Tokia veislė. 

Hošovskis pasipiktino: 

— Tai kavaleristų išmislas. 

Jis išlaisvino iš plėškių patikimesnį dešinįjį 
arklį. Pavėdėjo jį į šalį, tarp sausų žolių, ir at- 
sargiai ant jo užsiropštė. Arklys, melancholiš- 
kai nuleidęs galvą, stovėjo ramiai. Leitenantas 
su pranašumu pažvelgė į Rangultą. 

- Prašau pamėginti judėti, - pasiūlė kapi- 
tonas. 

Hošovskis rankomis atsirėmė į suveltą gy- 
vulio gogą ir sudavė kulnais į šonus. Arklys 
nereagavo. Hošovskis sudavė dar kartą, smar- 
kiau. Be rezultato. 

Rangultas įvertino leitenanto pastangas: 

— Geriausiu atveju ant jo galima pasėdėti. 

Hošovskis timptelėjo vadeles. Ristūnas 
žengė žingsnį atgal. Paskui smarkiai paragin- 
tas žengtelėjo žingsnį pirmyn. Po valandėlės, 
nepriklausomai nuo leitenanto pastangų, vėl 
žengtelėjo atgal. Ir jau ten pasiliko. Kai leite- 
nantas po kelių minučių apmąstymo nuspren- 
dė pripažinti pralaimėjęs ir permetė koją per 
gyvulio galvą, šis lyg kumeliukas mestelėjo 
pasturgalį aukštyn, ir nevykęs raitelis perskrie- 
jo per arklio sprandą ir išsitiesė tarp sausų Žo- 
lių, net žemė sudundėjo. 

- Kaip vadinasi ta veislė? - paklausė sun- 
kiai keldamasis su į pakaušį įsmigusiais sniego 
krištolėliais. 

— Ristūnas, - atsakė Rangultas. 

- Prisiminsiu, - burbtelėjo Hošovskis pro 
sukąstus dantis. Šlubčiodamas pasivaikščio- 
jo. - Eis kepsniams, - nutarė. - Liesi lyg kur- 
tai, bet mes neišrankūs. 

Rangultas irgi pasivaikščiojo. Šaltame vėjy- 
je buvo neįmanoma stovėti. 

- Norite juos suvalgyti? - paklausė nepatik- 
liai. 

- Žinoma, - atsakė Hošovskis, - ir neketinu 
tai nuo jų slėpti. 

Rangultas sustojo gūždamasis nuo šalčio. 

— Tada pirmiau suvalgysi mane. 


— Per daug, pone grafe, reikalaujate. Pasiau- 
kojimas turi turėti ribą. 

— Taip manau ir aš. Arklius paleisime lais- 
vus. Tai stepių veislė. Jie nepražus. 

Leitenantas tvirtai pažvelgė į švoležerį. 

— Bus kepsniui. 

Lygiai taip pat tvirtai atsakė jam Rangultas. 

- Eis laisvi, leitenante. Arba tave užmušiu. 

— Rimtai kalbi, Rangultai? 

— Ar nesimato? 

Hošovskis nuėmė plėškes nuo kairiojo ap- 
šlubusio arklio. Nežiūrėdamas į švoležerį, pra- 
kalbo sudirgęs: 

— Dar ne sykį šaltame kelyje tavo akyse sto- 
vės ne iki galo iškepęs arklienos nugarinės ga- 
balas. Užtikrinu tave. 

Pasiėmė krepšį, miežius, lašinių odelę, 
pistoletus be šovinių ir pasostės lentą. Paju- 
dėjo nykstančiu keliu į vakarus anksti besilei- 
džiančios saulės link, neapsaugoti jokių su- 
manymų, nepajėgūs slapstytis. Žuvęs vežimas 
padarė juos labai vienišus. Jau neturėjo kuo 
apsimetinėti. 

Vėl buvo tik bėgliai iš Didžiosios armijos, 
kurių tikriausiai niekas neieškojo. Pajudėjo, 
nes nieko kita neliko, o jiems iš paskos dėl 
tos pačios priežasties patraukė jau laisvi ark- 
liai. 

Tirštėjantis šaltis ir vakaras. Vakaruose kru- 
vina aušra, rytuose jau sutemos. Hošovskis ir 
Rangultas pritūpė kažkokioje griovoje. Ristū- 
nai sustojo už keliolikos metrų nuo jų liūdnai 
nukorę galvas. 

Hošovskis savo kvėpavimu šildėsi rankas. 

— Nenori būti laisvi, - prakalbo stebėdamas 
arklius. - Visą laiką mus lydi. 

- Jie gali pasirinkti, tad yra laisvi, - atsakė 
Rangultas galynėdamasis su kosuliu, kuris po 
mėnesio pertraukos prieš porą dienų vėl atsi- 
naujino. 

— Nuolat eina paskui mus, - pasakė Hošovs- 
kis po valandėlės. 

— Bet gali neiti. Tai yra laisvės esmė. Turi 
pasirinkimą. 

— Kad jie tai žinotų, - spyrėsi Hošovskis. 
Nežino, kad yra laisvi. Tad nėra laisvi. Jūsų ar- 
bitralinis sprendimas nepakeitė jų likimo. Man 
tai svarbu. 

Rangultas apsigobė išverstu palaidiniu, kurį 
jam buvo davęs leitenantas. Įkišo veidą į jo plo- 
nus skvernus. Peršalo kiaurai. Net ir kvėpavi- 
mas nešildė. 

Pasakė pašnibždomis: 

— Per šalta sofistikai. Pasišnekėsime, kai bus 
šilčiau. 


Hošovskis pažvelgė į švininę tamsą rytuose. 

- Bus vis šalčiau, - tarė niūriai, - kiekvieną 
dieną. 

Juodu nutilo. Susiglaudė nugaromis ant pa- 
sostės lentos. Prisitraukė kelius, stengdamie- 
si pėdas pakišti kuo giliau po savimi. Veidus 
užsidangstė valstiečių skarmalais. Sustingo į 
beprasmiškumą. Prieš save turėjo trečią naktį 
po to, kai pasuko iš trakto. Neturėjo supratimo, 
kaip išgyveno dvi ankstesniąsias, bet negalėjo 
atsikratyti nuojautos, kad trečia surengs išmė- 
ginimus, su kuriais gali nesusidoroti. 

Nes iš trijų kančių - nuovargio, bado ir šal- 
čio - pastaroji jiems atrodė neįveikiama. Veži- 
mo praradimas buvo toks reikšmingas. Kojas 
pakertantis nuovargis, rytiniai raumenų skaus- 
mai, deformuotos pėdos, nesiliaujantis pykini- 
mas, popietinis iš vidaus gyva ugnimi deginan- 
tis karštis - visa ta sunkiai išreiškiama kančia 
padarė juos panašius vieną į kitą. 

Žemas, kresnas, bet valstietiškai gyslotas 
leitenantas turėtų lengviau pakelti šias negalias 
nei augalotas, kažkada buvęs atletiškas Rangul- 
tas, dar eskadrone vargintas kosulio, skreplių, 
skrofuliozės, kažkokių tuberkulų. Bet kančia jų 
neskyrė, net jei vargino kitaip, nes pojūčiai, ku- 
riais tarp savęs dalijosi, buvo tapatūs. Lyg būtų 
dėl to susitarę. 


195 


196 


Ir taip pat vienodai turėjo įspūdį, kad tai, 
kas juos taip skaudžiai alina, yra už jų. Susiję su 
kiekvienu atskirai, bet ne su abiem. Kad bet ko- 
kie nuopuoliai, juos sudėjus, o paskui padalijus 
į du, duoda mažiau nei pusę. Kad dalydamiesi 
skausmą, pykinimą, karštį, žaizdas ir limfmaz- 
gių padidėjimą kiekvienas kažką sumažina ki- 
tam ir kažkiek palengvina kito kančią. Jų gali- 
mybė išlikti buvo buvimas drauge. 

Todėl su baime vienas galvojo apie kito mir- 
tį numatydamas, kad visas skausmas užgrius 
tą, kuris liks. Tad kiekvienas dažniau galvojo 
ne apie save, o apie kitą. 

Tuo metu badą bandė apgaudinėti pyki- 
nimas. Plėkstantys miežiai jų nemaitino, tik 
darė nejautrius. Pelkėse, per kurias dabar ėjo 
jų kelias, augo spanguolės. Pakąstos pirmųjų 
šalnų, buvo skanios lyg išmoningiausi gar- 
dėsiai. Rūgščios ir saldžios drauge, vyninės 
ir gaivios. Neturėjo jų ieškoti, pačios ėjo ant 
kelio. 

Nuo šalčio nebuvo išsigelbėjimo. Drėgmė 
atrodė nepakenčiama, bet nuo jos nemirė. Šal- 
tis galėjo pražudyti kiekvieną akimirką. Ran- 
gultą pirmą. Todėl leitenantas jį saugojo labiau 
nei save. Bet tai nedaug reiškė. Nepaisant be- 
galės jų pastangų, bendrų ar atskirų, jos buvo 
menkos. O jie įėjo į begalę. 


Tad kai šaltis juose tapo šaltesnis negu už jų 
ir, užuot šalę, grimzdo į mieguistumą, už ku- 
rio vien mirtina tuštuma, į pagalbą jiems atėjo 
vilkai. 

Jie atsiliepė prieš naktį po trečiosios žiemos 
dienos. Dar tolimi, nerealūs, tarsi pasakiški. 
Neapsupo jų, nemėgino sekti, nesirodė. Buvo 
tik rusiška uvertiūra, grojama visada, kaip tos 
negyvenamos lygumos. Buvo melancholija 
krašto, į kurį keliautojai buvo atvykę. Buvo vie- 
natvė, kančia, dar vienas egzistavimo bepras- 
miškumo įrodymas. Keliautojams vilkų skun- 
das nerimo nekėlė. Mažai kas jį ir suprato. 

Klausėsi tolimos dainos, sklindančios kaž- 
kur iš pelkių, patys pasirengę jai pritarti. Bet 
arkliai ją suprato pažodiškiau. Naktį prisiarti- 
no prie šąlančių vyrų ir šildė juos savo šiluma. 
Gyvuliai ir žmonės, glausdamiesi vieni prie 
kitų, sulaukė ketvirtosios aušros. 


39 
Su arkliais ar be arklių, išgelbėti juos galėjo 
tiktai stebuklas. O stebuklu galėjo būti viskas. 
Vieniša troba pakelėje, negyvenamas kaimas, 
apleista žeminė, nepermerkta šieno stirta, kil- 
pos su įkliuvusiais žvėrimis, visa kita nei erdvė 

ir šaltis. Nedaug tikėjosi iš stebuklų. Ir gal todėl 
jis pasitaikė neapoliečių pavidalu. Aptiko juos 
vidury dienos. Per varstą už alksnyno, griovo- 
je, per kurią ėjo kelias. 

Pirmiausia juos pajuto arkliai, paskui išvydo 
žmonės. Jų buvo šeši, sustingę sėdintys aplink 
užgesusį laužą. Neturėjo savyje nė kibirkšties 
gyvybės. Sustingę, balti, išlaisvinti. 

Jie sumokėjo už du savo neatsargius poel- 
gius. Už pirmą, kad dalyvavo žygyje į Rusiją, ir 
antrą, kad paskutinę savo naktį praleido gilioje 
griovoje, kurią užpildė šaltas pelkių rūkas, už- 
gesinęs laužą ir gyvybes. 

Šie pietų švelnumo vaikai neturėjo šansų 
susidūrę su žemyniniu gaivalu, kuris juos nu- 
žudė pats tikriausiai nustebęs, kaip lengvai jam 
tai pavyko. Kad ir ką sakytum ar galvotum apie 
Hošovskio ir Rangulto kelionę, jie kažkokiu 
laipsniu buvo savo krašte. Juos kankino savas 
pasaulis. O neapoliečius nužudė ledinis, tuš- 
čias, abejingas kosmosas. 

Žūvama nuo durklo, nupjautavamzdžio ar 
nuodų, pagaliau nuo klastos ar pikto žodžio. 
Ar kas girdėjo, kad žūtų nuo nejudrumo? 

Jie ėjo ar grįžo puldami ar traukdamiesi, 
pasimetė patys ar juos pametė, dezertyravo ar 
ieškojo savo dalinio? Šiaip ar taip, jų buvimas 
toli nuo konfrontacijos su priešu vietų, nuo 


žygių ir aprūpinimo kelių su tvarkinga pėsti- 
ninkų apranga, tinkama gruodžiui Toskanoje, 
galų gale pūgos valandėlėmis Abrucų papėdė- 
je, buvo išsigimimas. 

Galbūt tuo įsitikinę jie mirė. Bet kuriuo atve- 
ju, kai Hošovskis garsiai paklausė švoležerio, ar 
galįs jam pasakyti, ką čia veikia neapoliečiai, tuoj 
pat sieloje atsakė sau: gelbėja mūsų gyvybę. 

— Ką darote? - kapitono balsas sugargalia- 
vo kosuliu, kai Hošovskis mikliai ėmėsi tiesinti 
vieną kareivį. 

— Aunu jo batus, - atsakė šnopuodamas lei- 
tenantas. - Patariu daryti tą patį. O paskui - ką 
pavyks. 

— Tai niekšiška! - sušuko Rangultas, bet 
kažkaip neužtikrintai. 

Jis puikiai prisiminė išmankštintus neapo- 
liečių pėstininkus. Visada pavojingai klastin- 
gus ir velniškai sumanius. Nuostoliai jų pul- 
kuose nebuvo dideli, nors jie savęs netausojo. 
Atsargūs ir gudrūs. O čia juos pergudravo. 

Lyg vaikai leido save apgauti laužui ir jau- 
kiai, užuovėjingai griovai. 

Tas, kurį apšvarino Hošovskis, buvo vardu 
Mimi. Anželika rašė jam apie šventę Aviljane 
šventojo Florijono dienos proga. Tiek pajėgė 
suprasti iš laiško ant storo lyg sugeriamasis po- 
pieriaus. 

Rangultas galop irgi apsirūpino. Viskuo, 
išskyrus batus, nes batai buvo maži, neopolie- 
tiški. Pasitenkino autais, kuriuos jam leitenan- 
tas padarė iš kelių vilnonių kojinių ir striukių 
rankovių. 

Užsitempė ant savęs, ką buvo galima už- 
tempti. Apnuogino keturis iš šešių pėstininkų, 
o tie tik svyravo, būdami išlinkę lyg sūpuoklės. 

Lavonų apiplėšimas truko iki prieblandos, o 
temstant likusiais drabužiais, tinkamais praku- 
roms, jiems pavyko įkurti ugnį. 

Tai buvo pirmas laužas per tris savaites. 
Ir pirmą kartą per šešias paragavo žmoniško 
valgio: džiūvėsių iš pergamentinių pakelių, ra- 
zinų iš dėžučių ir kartaus šokolado palaidais, 
aptrintais gabaliukais. Miežių likučiais pašėrė 
arklius. 

Nepakartojo neapoliečių klaidos ir prieš 
naktį išėjo iš griovos, kurią pildė šaltas, drė- 
gnas pelkių rūkas. Naktis prasidėjo šviesi ir 
tyli. Pajudėjo į ją. 

- Išsišliaužiojo Napoleono kariuomenė, - ne 
be pasitenkinimo pastebėjo Hošovskis, nešda- 
mas krepšį ir pasostės lentą. 

Rangultas tylėjo slėpdamasis tarp arklių. 

Dvi dienas vėjas rimo, o šaltis, priešingai 
nei pranašavo leitenantas, šiek tiek atlėgo. Vil- 
kų gaujos pritilo. Stojo pilnatis. 

Bet sėkmės žvaigždutė švietė jiems neilgai. 
Sušvito ir užgeso. Po dienos atsidūrė ant upės 
kranto. Kelias, absurdiškai pasibaigęs, iškė- 
lė juos aukštyn ir paliko ant stataus, smėlėto 
skardžio. Traktas, iš kurio prieš savaitę pasuko, 
kažką matavo, kažkur vedė, turėjo prasmę; ke- 
lią per pelkes visą laiką įtarė klasta. Jis pernelyg 
tiesiai vedė į vakarus, kad galėtų pateisinti. Vi- 
liojo savo palankumu. Šliundra, ne kelias. 

Padarė dėl jos viską, o ji galop neatsilygino 
niekuo. Apmulkino juos. 

Mėnulis atsispindėjo gelmėje, kurios kran- 
tus vos įstiklino šaltis. Nesislėpdami užkūrė 
laužą iš beržinių šakų, kurių nestigo ant smė- 
lėto kranto, ir prie jo sulaukė dienos. 

Kitapus plačios, tingios upės buvo plokš- 
čia ir tuščia. Jos nesiekė net ir krūmokšniai. 
Aukščiau ir žemiau jokių perkėlos pėdsakų. 
Galėjo grįžti tik į traktą. Įsidėmėjo tai, bet kol 
kas nepajudėjo. Vaikščiojo išilgai upės į vieną 
ir kitą pusę, bet tai buvo ne žygis, o bejėgiai 
pasivaikščiojimai. Kelionei atgal neturėjo jėgų 
ir valios, tarsi žmoniškas maistas, rastas nea- 
poliečių kelioniniuose krepšiuose, būtų juos 
galutinai panardinęs, leidęs suvokti, ko neteko. 
Buvo linkę prisipažinti Apvaizdai, kad teismas, 

nuosprendis ir net mirties bausmė nebūtų buvę 
blogesni. 

Leitenantas neteko daugiau, bet piktžodžia- 
vo mažiau. Rangultas keikėsi ir keikdamasis 
meldėsi. Bet jo maldos, į kurias buvo įpinamas 
kareiviškas storžieviškumas, lygiai kaip ir pasi- 
vaikščiojimai upės pakrante, vedė į niekur. 

Jose, be grasinimų, nebuvo turinio, jokios 
minties, net adreso. Jos nekilo iš nuoskaudos 
ar nuolankumo. Daugių daugiausia jas ginė 
pyktis. Maža pasakyti, kad jos neigė Dievo 
sprendimus ir abejojo Jo mielaširdingumu, jos 
žemino Jo vardą. 

Išsakomos mintyse ar balsu, keliaujant arba 
ilsintis, prie leitenanto arba vienatvėje, nebuvo 
šventvagiškos, nes jas perpildė baimė ir savo 
menkumo suvokimas, o tai kiekvienam Dievui 
glosto savimeilę. 

Dvi dienas nepajudėjo nuo skardžio, atvirai 
matomi kurstė ugnį. Vienam snaudžiant, ant- 
ras budėjo. Arkliai nuo jų nesitraukė, irgi šil- 
dėsi prie liepsnų. Rangultas meldėsi ir už juos, 
tad vengė keiksmų ir piktžodžiavimų, nepai- 
niodamas arklių su žmogiškais reikalais. 

Galų gale nežinia, ar Apvaizda sutiko su 
švoležerio vertinimu, išsigando jo grasinimų ar 
paprasčiausiai susimylėjo dėl jo nelaimės, bet 
be jos piršto prie jų nebūtų priplaukęs Tulono 


laivų statyklose pagamintas dvigubas ponto- 
nas. Jis gal buvo tiltas, kuriuo tikriausiai kėlėsi 
per Bereziną. Tad jiedu buvo prie jos arba prie 
upės, kuri su ja jungėsi. 

Tai pirmą kartą nuo kelionės pradžios nurodė 
jų buvimo vietą. Kad ir ką sakytum, buvo įveikę 
per du trečdalius kelio. Patys dėl to stebėjosi. 

Pontoną prisitraukė šakomis. Hošovskis 
nusiavė batus, Rangultas - autus, pasiraitojo 
kelnes ir nuplaukė skersai, vietoj irklų naudo- 
damiesi pagaliais. Upė buvo negailestingai pla- 
ti, bet gailestingai tingi. Jų toli nenunešė. Maž- 
daug po valandos išsikėlė į kitą, pelkėtą, bet 
jau gerokai sustingusi krantą. Tada Rangultas 
pažvelgė per upę į vos matomus paliktų arklių 
siluetus, jų melancholiškai nukabintas galvas ir 
sukūkčiojo. 

Daug arklių po juo žiauriai žuvo. Sukel- 
davo jiems išmoningiausių kančių kautynėse, 
žygiuose, vejantis, sprunkant. Krisdavo nuo 
skeveldrų, kulkų, iečių, ragotinių, kardų, kir- 
vių, nuo bado, troškulio, net nuo rizikingo be- 
protiško lėkimo, kuris būdavo ne kas kita, kaip 
bėgimas nuo savęs. 

Beginklėse akyse ne sykį matė ašaras arba, 
o tai dar blogiau, tuštumą. Švelniose šnervė- 
se - kraują, gleives arba sudirgusį sausumą. Su 
spazmais, traukuliais, žvingtelėjimais paskutinį 

kartą pakeldavo galvas pažvelgti į pasaulį, ku- 
ris juos paliko. Merdėjo žvengdami, kūkčioda- 
mi arba tyloje, su liūdinančia gyvulio mirties 
beprasmybe, nepakylėtu iki Dievo paskutiniu 
atodūsiu. Tada išlaisvindavo kojas iš pentinų, 
nušokdavo, būdavo, paskutinę akimirką iš bal- 
no, kai galėdavo, šaudavo gyvuliui į smilkinį, 
kai negalėdavo, negailestingai palikdavo jį, lau- 
kiantį išgelbėjimo, tikintį raiteliu, pasikliaujan- 
tį jo visagalybe arba jau susitaikiusį su visiška 
vienatve. Tada neliejo ašarų, jokių ašarų, nė 
menkiausių ašarų. O dabar verkė karštai, kai 
prie paliktų ristūnų pradėjo prisidėti sielos jo 
žuvusių arklių: eržilų, kumelių, išdarių iš Prū- 
sijos, Saksonijos, Čekijos, Moravijos, Stirijos, 
Pjemonto, Andalūzijos ir Estremadūros, iš visų 
Europos šalių, kuriose juos nužudė. Niekada jų 
neskaičiavo, nemanė, kad tiek pražudė. O jie 
stovėjo ant aukšto kranto, apgaubti tylos ir at- 
leidimo aura. 

Paskui ilgai regėjo juos akyse, kai jau nutolo 
nuo upės. Negalėjo liautis verkęs, kol jį išdėjo 
į šuns dienas leitenantas, suerzintas to jausmų 
proveržio. 

Iki vakaro dar nuėjo apie du varstus. Naktis 
užėjo kaip sutemos. Pilnaties mėnulis pasiro- 
dydavo iš už debesų, ir tada darėsi visiškai švie- 
su nuo mėnesienos ir sniego. 


Upė atskyrė kraštovaizdžius. Šaltos pelkės 
liko praeityje. Šalčio nebestiprino vandenų 
šaltis, jis sušvelnėjo, gal todėl jau buvo ga- 
lima aptikti žmonių sodybų. Vėjas irgi tapo 
civilizuotas. Žiema laikėsi atšiauri, bet čia, 
už upės, ne tokia pirmykštė. Jos neginčijamą 
dykrų lygumų suverenumą ribojo švelnios 
aukštumėlės, pūgų užtvaros, išlakių, šiltai 
rudų pušynų lopai, netgi iš toli sklindantis 
šunų lojimas. 

Priėjo prie kažkokio kaimo. Rangultas 
pranešė leitenantui, kad jau neapsimetinės 
niekuo, kuo nesąs. Nesvarbu, ar jam lemta pa- 
siekti tikslą, ar ne. Jei ne, tai kaip Didžiosios 
armijos kariui. Be to, neapoliečių pėstininkų 
pulko mundurai išduos juos net ir neraštin- 
giems valstiečiams, nekalbant apie reguliarią 
rusų kariuomenę, laisvus kazokus ar partiza- 
nų antpuolius. Prarado norą net būti savimi, 
o ką kalbėti apie kažką, kuo vėl tektų mokytis 
būti. Hošovskis neprotestavo. Kapitonas išsa- 
kė tai, ką manė. Nejautė turįs jėgų atsispirti 
pagundai praleisti bent vieną naktį šildomoje 
patalpoje. 

Kai mėnulis vėl pasislėpė už keliaujančių 
debesų, jiedu kartu suuodė pakuros kvapą. 


205 


206 


Eių 
Vakaras dūminėje lūšnoje padriko kaimo 
pakraštyje atrodė taip, kaip per kelias kelionės 
savaites įsivaizdavo. Guvi ugnis molinėje kros- 
nyje, viduje besidraikantys karšti dūmai, šilu- 
ma ir gyvulių už lentinės pertvaros kvapas. 

Barščiai aprūkusiame puode, mediniai šaukš- 
tai, o prie kalkėmis balintų sienų tvirtas senis ir 
tvirta boba, abu lyg paukščiai pasišiaušę. 

Keliautojai ką tik pavalgė. Pastatė į šoną 
puodą, ištiesė prie ugnies basas žaizdotas ko- 
jas. Rangultas jas ten kone sukišo. 

Senis sujudėjo ant suolo. Hošovskis užsi- 
mojo prieš jį žarstekliu. Senis tučtuojau sustin- 
go. Boba trumpai sukūkčiojo. Į šalčio ištapytus 
drėkstančius langus daužėsi pūga, nuo kurios 
jiems paskutinę akimirką pavyko pasprukti. 

Rangulto galva sviro žemyn. 

— Prašau miegoti, - pasakė jam pašnibž- 
domis Hošovskis. - Pasaugosiu senius, paskui 
pasikeisime. 

Rangultas bematant sulinko pusiau ir už- 
migo. 

Hošovskis žvilgsniu terorizavo šeiminin- 
kus, bet jo akys drėko nuo rūko. Užtat senio 
žvilgsnis darėsi vis sausesnis. Bobai irgi nieko 
nestigo. Jeigu kuris nors iš jų pasiektų sunkų 


ketaus žarsteklį, karininkams galėtų būti galas. 
Už medinės pertvaros su dviejų colių plyšiais 
dūsavo veršelis. 

Leitenantas įterpė žarsteklį tarp šlaunų ir 
paėmė krepšį. Iš jo dugno ištraukė suskeldėju- 
sį majolikos futliariuką. Atsargiai nušluostė jį 
rankogaliu ir iš lėto atidarė. Ėmė žiūrėti į at- 
vaizdą. Palenkė jį ugnies pusėn, kuri, kaip atro- 
dė, pagyvino švelnų merginos veidą. Iš rietuvės 
prie prakuros paėmė vieną pliauską ir įmetė ją 
į liepsnas. Rietuvė ūmai prarado stabilumą ir 
pabiro. Leitenantas staiga atsitraukė, ir tada 
žarsteklis iškrito jam iš suglaustų kelių. 

Rangultas tučtuojau pakėlė galvą. Pažvelgė 
į leitenantą, tas uždarė futliariuką ir paslėpė jį 
užantyje. 

Rangulto galva liūdnai palingavo ant lieso 
kaklo ir vėl nusviro ant krūtinės. 

Hošovskis palaukė valandėlę, išėmė atvaiz- 
dą iš užančio ir vėl ėmė jį žiūrinėti. 

Jo blyškų, niūrų veidą sušildė susijaudi- 
nimas. 

— Ką ten turite? - sąmoningai paklausė 
Rangultas atmerkdamas akis. 

Hošovskis sugniaužė dėželę saujoje, nepa- 
slėpdamas jos visos. 

- Nieko, - atsakė netvirtai. 

— Ką taip Žiūrinėjote? Pinigus? 

Hošovskis linktelėjo galva. 

Rangultas pažvelgė į krepšį, leitenantą, šei- 
mininkus, vėl į krepšį. 

- Ne, ne pinigus, - pasitaisė Hošovskis. — 
Prašau miegoti. 

— Tai ką? - Rangultas kas akimirką darėsi 
blaivesnis. 

Hošovskis atsakė suirzęs: 

— Mano daiktas. Prašau miegoti. Paskui pa- 
sikeisim. 

Rangultas ištiesė ranką. Senių žvilgsnis ją 
nusekė. 

— Parodyk! 

Hošovskis kvailai šyptelėjo ir galvos judesiu 
atsakė neigiamai. 

— Kas ten yra? - spyrėsi Rangultas. 

— Nieko. Prašau miegoti. Gaila laiko. 

- Laiko turime daug, - Rangultas stengėsi 
tvardytis. - Žinau, ką ten laikai. Pastebėjau. 
Atiduok tai man. 

— Ką? - akiplėšiškai paklausė Hošovskis. 

— Tai, ką spaudi saujoje. 

— O ką spaudžiu saujoje? 

— Anos atvaizdą. Ieškojau jo. 

Hošovskis atgniaužė delną. Atidarė dėželę 
ir demonstratyviai žiūrėjo į merginą. Šluostė 
jos veidą storu apšalusiu smiliumi. 

— Tad ji vardu Ana? 


Rangultas patvirtino. Nuo ugnies įšilęs vei- 
das dar labiau įraudo priplūdus kraujui. 

— Tai švelni, dvasinga būtybė, - sušnibždėjo 
Hošovskis. 

— Tai man jau sakei. - Rangultas pažvelgė į 
tarp malkų gulintį žarsteklį. 

— Dvasinga ir švelni, - pakartojo Hošovs- 
kis, - kaip iš sapno. 

Rangultas siektelėjo dėželės. 

— O tuesi kareiva, - sukikeno Hošovskis ir 
mikliai pasitraukė. 

— Atiduok tai man, leitenante! 

— Esi laukinis, netašytas kareiva. Karai tave 
pakeitė. Negrįžtamai. 

Pro plyšį tarp lentų, skiriančių gyvenamąją 
trobos dalį nuo tos, kurioje buvo laikomi gyvu- 
liai, paršas susidomėjęs kyštelėjo knyslę. Ran- 
gultas pakėlė žarsteklį ir atsuko jį kabliu į save. 
Pasakė griežtai, leisdamas suprasti neduosiąs 
visko paversti pokštu, pramoga, farsu. 

— To jau per daug, leitenante. 

— Negrįžtamai, Rangultai! 

Hošovskis uždarė dėželę ir ėmė kilnoti ją 
iš rankos į ranką nesveikai įsilinksminęs. Šei- 
mininkai prisidėjo prie paršo stebėdami gin- 
čą. Kilnojo žvilgsnius nuo vieno vyro ant kito. 
Švoležeris, aukštesnis ir nekasdieniškesnis, do- 
mino juos labiau. 

— Padėk tai čia, - Rangultas parodė suolą, 
nuo kurio jis pakilo. Suspaudė saujoje medinį 
žarsteklio kotą, net kaulai sutratėjo. 

Viduje tapo tiršta nuo įtampos. Netgi vištos 
nubudo. 

Įžūli šypsena nesitraukė nuo pašaipaus 
leitenanto veido, o sauja slėpė dežutę. Norėjo 
kažką pasakyti, bet net nepradėjo. Smūgis teko 
iš viršaus, įstrižai lyg kardo kirtis. Išlavintas su 
karklais, lentomis, pagaliau su žmonėmis, kar- 
totas tūkstantį kartų jis šienavo lyg mirtis. 

Žarsteklis - ne kardas, bet kirtis buvo toks 
pat. Medinis skylančio kaulo trakštelėjimas ir 
duslus kūno smūgis į molinę trobos aslą. Boba 
trumpai sukaukė, senis atsirėmė nugara į sie- 
ną, O paršas sustingo. Nutilo net visą laiką lojęs 
pririštas grandine vilkšunis. 

Leitenantas gulėjo nejudėdamas, pravėręs 
lūpas. Kai Rangultas palinko ties juo, iš gulin- 
čiojo ausies pasirodė juodas kraujas. Tik kairy- 
sis delnas sąmoningai gniaužė majolikinį mer- 
ginos atvaizdą. 


42 
Naktis, troba, pūga, karštligė. Pakura užge- 
so, dvokas pasiekė apogėjų. Šviesa tik nuo snie- 
go už lango. 


Boba ir senis ant suolo pasienyje, sustingę, 
stebėtinai viskam atsparūs. 

Leitenantas išblyškęs lyg popierius, suskel- 
dėjusiomis ir mėlynomis lūpomis, gyvybės 
jame tiek, kiek šilumos pakuroje. Rangultas 
paguldė jį ant šiaudų, kurių paėmė iš gyvu- 
lių, jo galvą apvyniojo puse virtuvės skuduro, 
iš antros pusės padarė kompresą, kurį mirkė 
puode ir dėjo gulinčiajam ant kaktos. Pats irgi 
jautėsi ne ką geriau. Linkėjo leitenantui grei- 
tos mirties, kad galėtų pasirūpinti savąja. Išars 
sau pilvą žarsteklio kabliuku, kai tik Hošovskis 
išleis paskutinį kvapą. Išeis laukan ir sušals, lei- 
sis sumušamas šeimininkų, kurie tikrai pajėgia 
atimti vištų, veršelių, kiaulių, žmonių gyvybę, 
koks jiems skirtumas. Patrauks pirmyn į baltą 
tuštumą ir nesustos, kol parkris. 

Visko gana. 

Jeigu kažkokios nežinomos galios laiko juos 
gyvus, tai jos jau išsisėmė. Jokia išorės jėga ne- 
begalėjo jiems pagelbėti ir, tiesą sakant, tegrie- 
bia ją velniai. Niekas tenedrįsta jų pakelti, nes 
krito galutinai. 

Baik, leitenante, išsivaduok iš kančios ir 
leisk išsivaduoti kitiems. Tu buvai narsus. Jeigu 
turėjai ką įrodyti gvardijos švoležeriams, Di- 
džiajai armijai, Lenkijai, Dievui, velniui, tam, 
kas labiausiai grėsminga, ledinei tuštumai, tai 

jau įrodei. Švoležeris Rangultas įtikintas, di- 
dvyris Rangultas pažemintas, grafas Rangultas 
suprasčiokintas, Rangultas dvasia nužudytas. 

— Kas tai? - Hošovskis staiga atsimerkė. Pa- 
kėlė galvą nuo šiaudų ir jos nenuleisdamas pa- 
klausė: - Kas tai, kapitone? 

Gvardijos švoležeris tučtuojau palinko virš 
jo samariečio judesiu, tarsi tai, ką sau sakė 
prieš valandėlę, atšaukė tas matomas ženklas 
išlikti nepaisant nieko. Atsakė pašnibždomis: 

— Nežinau, leitenante. 

— Kas atsitiko? 

— Nežinau. 

Hošovskis užsimerkė. Nugrimzdo į neramų 
snaudulį. Kas kažkiek laiko konvulsiškai gniaužė 
delną su dežute. Rangultas šaldė kompresais jo 
kaktą. Per skudurą, kuriuo buvo apmuturiuota 
galva, liovėsi sunktis kraujas. Paršas vėl ėmė tai- 
sytis gulti, veršelis dūsavo, vilkšunis lauke nutilo. 

— Matau ją, - tarė Hošovskis po pusvalan- 
džio. 

— Ką matai? - paklausė Rangultas. 

- Antibo biblioteką. Įėjimas už kampo. Nuo 
katedros. Einu į ją. 

— Klausau? - Rangultas pridėjo ausį prie lei- 
tenanto lūpų. Iš jų nesijautė jokio kvėpavimo, 
jokio kvapo. 

— Įeinu į biblioteką. 


Pūga smogė į langą lyg kumščiu. Jis vos 
neiškrito iš apvadų, bet paskui laukuose stojo 
tyla, tarsi viesulas būtų įsitempęs, įnirtingai 
smogęs ir išdvėsęs. 

Hošovskis palietė kapitono smilkinį, sulaikė 
pirštų galiukus ant kaktos ir švelniai stumtelėjo 
jo galvą nuo savo veido. Pasakė: 

- Sąlyga. 

Rangultas paklausė: 

- Sąlyga? Ko? 

Hošovskis jam atsakė: 

- Lygties sprendimo. Visa yra lygtis. Reikia 
įvykdyti sąlygą. 

- Įvykdysi? 

Hošovskis patvirtino. 

— Bibliotekoje? 

Hošovskis patvirtino. 

— Jau esi joje? 

Turėjo švisti. Po pūgos stojo mirtina tyla. 
Gyvuliai už lentinės pertvaros įmigo. Leitenan- 
tas užsimerkė. Jis bėgo į save. Spėjo sušnibždėti: 

- Jau taip. 

Rytas užklupo juos susibroliavusius gyvy- 
bei, ne mirčiai. Abu užmigo akmeniniu, tuščiu 

miegu. Rangultas ant Hošovskio krūtinės, Ho- 
šovskis išsitiesęs ant šiaudų. Pametė pavojin- 
giausią laiką tarp aušros ir ryto. Kai prašvito 
kaip reikiant, leitenantas atsitokėjo ir ištraukė 
kapitoną iš nebūties gelmių. 

— Turiu tau kai ką pasakyti,- kartojo at- 
kakliai. 

— Numanau, - Rangultas atsakė busdamas. 

Pamatė žemą saulę, siekiančią šalčio išta- 
pytus langelius, išblėsusią pakurą, iš kurios 
pro kaminą traukė šalčiu, ir tuščią suolą pa- 
sienyje. 

— Visą laiką į vakarus, - Hošovskis buvo da- 
lykiškas kaip visada. - Ir saugok kojas. Sušąla- 
ma nuo kojų. 

Jo žvilgsnis buvo atidus, karštinė išgara- 
vo, žaizda žemiau smilkinio pajuodo ir su- 
stingo. 

— Kodėl man tai sakai? 

— Kad žinotum. 

- Žinau. 

— Na, tai spruk. Seniai atves kariuomenės 
arba valstiečių. Užmuš mus abu. 

Rangultas spustelėjo pirštais leitenanto ran- 
ką. Pasakė tvirtai: 

- Be tavęs niekur nejudu. 

Leitenantas atsuko plaštaką ir įkišo į švole- 
žerio delną majolikinį merginos atvaizdą. 


— Man nemalonu, Rangultai, - atsakė kar- 
čiai šypsodamasis, - bet eiti negaliu. Duok 
man vandens ir spruk. 

Rangultas pakišo jam medinį kibirą. Hošovs- 
kis sukišo į jį galvą ir gėrė lyg arklys. Kapitonas 
pakėlė draugą nuo šiaudinio pakloto, užkabino 
jo ranką sau ant peties ir išvedė iš trobos, už nu- 
garos tempdamas kurjerio krepšį. 

Diena buvo kaip skustuvas. Pribloškė švie- 
sa. Tuojau už slenksčio beviltiškai įklimpo į su- 
pustytą per naktį pusnį. 

Pasienyje buvo matyti tik šuns būdos sto- 
gas. Rangultas paleido leitenantą, šis kaip sto- 
vėjo, taip ir susmuko. Švoležeris pastebėjo, kad 
nepaisant kone mirtinos kontuzijos leitenanto 
elgesyje esama tam tikro demonstratyvumo. 
Gal iškreiptas malonumas nors vieną dieną 
pabūti auka. Gal tik susijęs su tuo sveikiausias 
pasaulyje palengvėjimas. 

Šis įtarimas labai sustiprino Rangultą. Jau 
gal kelių savaičių kelionėje jis visada buvo ant- 
ras, dabar turėjo progą tai pakeisti. Iš esmės 
beprasmiško pasitenkinimo spindesys sušildė 
jį ir energingai pastūmėjo prie kabančių tvoros 
vartelių. Kelis sykius perėjo tarp išėjimo ir tro- 
bos pramindamas sniegą. 

Vilkšunis su grandine, nuo pusnies užsi- 
ropštęs ant būdos stogo, tai atidžiai stebėjo. Ir 
jis tikriausiai su jais spruktų. 

— Tai beprasmiška, - atsiduso Hošovskis, 
kai Rangultas vėl pakėlė jį ir ištempė iš kiemo 
ant kelio su šviežiomis rogių vėžėmis. Patraukė 
jomis, turėdami už nugarų žemai slenkančią 
saulę. Po keliolikos metrų apako nuo baltumo, 
iš akių pasruvo ašaros, bet tai nebuvo svarbu, 
nes jiems, be spindinčios stiklų vėžės, nieko 
kita neliko. 

Hošovskis paprašė Rangulto palikti krepšį. 
Jis neatsakė. Tempė paskui save leitenantą ir jo 
turtą, palinkęs prie žemės lyg artojas, kaip nu- 
sigalavęs arklys, mulas, nerangus, nenaudingas 
ir visko išsižadėjęs. 

Ėjo naktį. Šaltis buvo stiprus, bet ne toks 
skvarbus kaip pelkėse prieš upę. Stiprėjo kiek- 
vieną mėnulio fazę, bet darėsi sausesnis. Tai 
darė jį pavojingą, bet ne klastingą. Vėjas gal iš- 
sisėmė per pūgą, kurią jiedu praleido troboje, 
ir kol kas pasauliui nekėlė rūpesčių. 

Visa surimtėjo tyloje ir šaltyje. Medžiai 
stovėjo retai, bet vėl išlakūs, pušys ir vietomis 
eglės, kartu ir ąžuolai su ūgiu jiems nenusilei- 
džiančiais beržais. 


Sniegas liovėsi spindėjęs ir paliestas biro. 
Per jį styrojo žolė, rudokos ašuotės, o dau- 
bose - ajerų giraitės. 

Po vidurdienio pastebėjo greitų vilkų, kurių 
nuo ankstyvų sutemų vis daugiau atsispindė- 
jo nuo baltumo. Po kelis, šen bei ten. Tylūs lyg 
šmėklos. Neturėjo savyje tų pelkių gaujų pri- 
trenkiančio liūdesio. 

Čia jie buvo judrūs ir dalykiški. 

Atnešė su savimi kardamono kvapą. Ran- 
gultas juto jį nosies šnervėse. Prieš penkerius 
metus drauge su brigadininku Vejliciu šuo- 
liais išlėkė iš arkadų pusšešėlių į Plasą Ma- 
jorą. Arkliai slydinėjo ant šlapio grindinio, 
nes Salamanka pasitiko juos karštu, atkakliu 
lietumi, kuris vis dėlto nepajėgė nuplauti to 
nepakartojamo geltonų gėlių ant liaunų stiebų 
kvapo. 

Pirmiausia suuodė jį dar ant Romos tilto 
ir, nors upė dvokė dumblu, tai nepajėgė jo už- 
gožti, kaip kardais sukapotų Karajalo kolegi- 
jos vienuolių kraujo kvapo. Su brigadininku 
Vejliciu jiedu buvo kaip tie vilkai ant sniego, 
greiti ir dalykiški. Padarė savo ir, kaip įlėkė 
šuoliais į miestą, taip iš jo ir išlėkė, o kartu su 
jais ir dieviškas kardamono kvapas, kurį tu- 
rėjo su savimi atsinešti, nes miestas stūksojo 
akmeninis. 

— Karajalis? - paklausė Hošovskis, nesiliau- 
damas akiplėšiškai spoksoti į kapitono veidą 
pasirėmęs ant jo peties. 

- Ir Arzobispa, - atsakė Rangultas mąstyda- 
mas, kada ir kodėl jis prasitarė leitenantui apie 
Salamankos sauvalę. 

— Imbieras? - paklausė leitenantas, pakibęs 
ant švoležerio tiek savo kūnu, tiek žvilgsniu. 

— Kardamonas, - atsakė Rangultas. 

Kita naktis pilkėjo, pilkėjo. Valandą prieš 
aušrą sutemo, kaip būna žiemą atvirose lygu- 
mose, paskui pradėjo aušti. 

Tada Hošovskis pasakė kimiai, kad jis nieko 
nejaučia. Net ir šalčio. 

Trumpa diena praėjo ilgai ilsintis ir mažai 
einant. Jų niekas nesivijo, nei kariuomenė, nei 
valstiečiai. 

Pavakary atsigulė po dygiosios slyvos krū- 
mu. Rangultas pririnko nuo šalčio susiraukšlė- 
jusių vaisių ir padavė jų Hošovskiui. 

Atrodė, kad naktis bus skaidri su žvaigždėtu 
tolimu dangumi. 

— Ar kada pagalvojai, kad tave suris vil- 
kai? - paklausė Hošovskis. 

Švoležeris lengvai šyptelėjo, taip lengvai, 
kaip žmonės, jau išsivadavę iš visų sunkumų. 

Hošovskis nurijo slyvą ir pasvajojo: 

— Kad galima būtų užkurti ugnį... 


— Suris mus žalius, - atsakė jam Rangultas. — 
Bet yra kai kas, kas mane džiugina, - pridūrė jis. 

— Kas? 

Rangultas iškalbingai pažvelgė į sunyku- 
sį leitenantą, paskui į savo liesas kojas su sty- 
rančiais keliais, apmautas suplyšusiomis, per 
trumpomis neapolietiškomis kelnėmis. Pasakė 
nedvejodamas: 

— Džiugina mane tai, kad jie nepasisotins. 

— Kaip jautiesi, kapitone? - klausdavo Ho- 
šovskis, kai temstant, švintant, vidurdienį arba 
šviesią naktį švoležeris paleisdavo draugą į 
birų sniegą, o šis bejėgiškai nuvirsdavo galva 
ant kurjerio krepšio. 

Jie prarado laiko pojūtį. Neskaičiavo dienų. 
Nuo persikėlimo per upę galėjo būti praėję sa- 
vaitė, mėnuo, ketvirtis, metai, net ir visas gy- 
venimas. 

Naktį ar dvi praleido šieno stirtoje, kažkiek 
laiko gulinėjo apleistoje troboje, kurioje jiems 
pavyko įkurti ugnį, kažkada priėjo prie kažko- 
kio kaimo, bet juos nuvijo šunys. 

Bado nejautė. Netikėjo, kad eina, gyvena, 
kažką vienas kitam sako. Jų fiziologija sulėtėjo, 

išlaikydama gyvybę ant mirties ribos, bet dėl to 
jų kančios išsilaisvino, kankindamos jau vien 
save. 

Leitenantas daug miegojo. Jo sapnai buvo 
gležni, bespalviai, tylūs. Juose jau nieko nevyko. 

Rangultą lankė demonai. Su atlėpusiomis 
ausimis, smailomis kepurėmis, vorų galūnė- 
mis. Kartais lojo lyg šakalai, kartais kniaukė lyg 
katinai. Neramūs, nekėlė rūpesčių ir nebaugi- 
no, tarsi viską pasiėmę sau. 

Laikėsi krypties, ir tik tai siejo juos su tikrove. 
Į vakarus bet kokia kaina. Visa kita nebūtina. 

Bet būdavo tokių akimirkų, kai negalėjo at- 
sikratyti įspūdžio, kad pasiklydo. Kad po dvie- 
jų valandų ar po dviejų dienų, tai suskaičiuoti 
nepajėgė, aptinka savo pėdsakų arba vietų, ku- 
riose jau buvo. 

Sunku pasakyti, kuris kurį vedė. 

Rangultas, paleidęs Hošovskį, pats po aki- 
mirkos virto šalia jo. Į klausimą, kaip jaučiasi, 
atsakė, kad seniai nesijautė geriau. 

— Aš irgi patenkintas, - prisipažino Ho- 
šovskis. 

— Tai matyti, - patikino jį Rangultas. 

Priekyje buvo švelnios, lygios, nesibaigiančios 
įkalnės, kurias jie turėjo įveikti. Be medžių, krū- 
mų, net per sniegą prasikalančių žolių, jos prana- 
šavo greičiausiai jau neįveikiamus sunkumus. 


Žvalgėsi ko nors, kas suteiktų viltį aplenkti 
artimiausią įkalnę, griovos, į kurią galima būtų 
įsmukti, atžalyno, kuris juos slėptų, menkiau- 
sio medžio, kurį galėtų apeiti, takelio, kuris 
tegu tik apgautų, bet nieko tokio nepamatė, 
nes jų likimas buvo nuotakios, lygios, nelytėtai 
baltos, už horizonto siekiančios įkalnės. 

O likimo neapeisi. 

— Apvaizda mus saugo, - pašnibždomis tarė 
Hošovskis, - fortūna mums palanki, laimė ne- 
apleidžia. 

Rangultas palingavo galva ir atsakė manąs 
tą patį. Bet pridūrė, kad sėkmė nemėgsta, kai 
pertempiama styga. 

— Visada buvau saiko šalininkas, - sutiko 
Hošovskis. 

Jiedu nutilo valandėlei arba kelioms valan- 
doms, bet tai jau iš tikrųjų nebuvo svarbu. Šiaip 
ar taip, kai Rangultas paklausė, ar Hošovskiui 
šiuo atžvilgiu kas nors pasikeitė, šis atsakė tei- 
sybę, kad ne. 

Tada Rangultas prikišo lūpas prie sušalusio 
kruvino skuduro, kuriuo buvo apvyniotas lei- 
tenanto galvos kiaušas, ir pasakė tiek garsiai, 
kiek jam pakako jėgų: 

— Tad padaryk tai, ko tavęs prašau. 

— O ko prašai?- paklausė Hošovskis. 

Rangultas atsakė: 

- Atsistoji, eini ir neatsigręži. 

— Neatsigręžiu? 

Rangultas patvirtino galvos linktelėjimu. 

— O tu? 

- Eisiu tavo pėdomis. 

— Užsitarnavai pamainos, - sutiko Hošovs- 
kis pagalvojęs. 

Jis atsistojo, nusigręžė ir pajudėjo. Rangul- 
palengvėjimu krito veidu į sniegą. Hošovskis 
neatsigręždamas sušuko: 

- Esi gudrutis lapiukas, kapitone! 

O kai pasikeitė dienos metas, naktis perėjo į 
aušrą ar prieblanda į naktį, o rytas į vidurdienį, 
pridūrė priekaištingai: 

— Kiekvienas to norėtų. 

Jis grįžo prie nejudančio švoležerio, apkabi- 
nusio rankomis krepšį, palinko ties juo ir pa- 
klausė: 

- Žinai pasaką apie gudrutį lapiuką? 

- Žinau visas pasakas, - sušvokštė Rangul- 
tas, pasaulio pykčiui vis dar gyvas. 

— Na, tai eini paskui mane, - ryžtingai pasa- 
kė leitenantas. - Sustosi tik tada, kai mirsi. Taip 
susitariame. 

Suėmė barzdotą švoležerio veidą savo ran- 
komis ir smarkiai patraukė į save. 


— Gudrutis lapiukas norėjo apgauti ežį, bet 
nepavyko. Kaip kiekvienam gudručiui. Negali 
to neprisiminti. 

Įkalnė nustumė juos nuo savęs. Išlaukė ne- 
sėkmę ir pamėgino dar kartą. 

Visa lėkė į kalną, į aukštą, speiguotą, mėly- 
ną dangų. 

Visas tas geizeris, visas veržlumas. Visas 
dainavimas, muzika, džiaugsmas. Visa jaunys- 
tė, nemirtingumas. 

Rogutės paskui rogutes, o kiekvienose 
triukšmas ir puošnumas. Rogutės dailios, ark- 
liai pūtuoti, plėškės su girliandomis, ienos su 
skambalėliais. Veidai įraudę, siuvinėti durti- 
niai, o dantys lyg sniegas. 

Botagų pliaukšėjimas, kad ir negyvėlis prisi- 
keltų. Ir nuėjo į dangų visa banga. Aštriai kaus- 
tytos pavažos vos lietė žemę. Ištirpo mėlynėje, 
o žemai liko tik muzika, kol vėjas išsklaidė. 

Rangultas bakstelėjo alkūne Hošovskiui į 
šoną. 

— Matei“ 

Hošovskis linktelėjo galva. Pritūpė ant su- 
lenktų kojų, atsirėmė rankomis į kitą kraštą 
griovio, kuriame jiedu atsigulė, ir paklausė: 

— Kas tai galėjo būti? 

- Lietuviškos vestuvės, - atsakė Rangultas. 

Hošovskis keturpėsčias išropojo iš įdubos. 
Ištiesė švoležeriui ranką, tas padavė jam krepšį. 

Leitenantas ilgai galynėjosi, kol ištraukė 
jį ant kelio. Du kartus kėlėsi ir krito. Iš trečio 
karto pavyko. Nužingsniavo keliolika metrų ir 
iš po pušies paėmė nukritusią jos šaką. Ji dar 
buvo lipni nuo sakų, su spygliais, lyg lapės uo- 
dega. 

Grįžo prie griovio ir padavė Rangultui ša- 
kos galą. Atsisėdo ant sniego ir įsirėmė kulnais 
į vėžę. Rangultas, įsikibęs į šaką, išsikabarojo iš 
griovio. Krito ant krūtinės ir sunkiai šnopavo. 

— Iš kur žinai, kad lietuviškos vestuvės? 

— Nes pažįstu šį kraštą, - atsakė Rangul- 
tas ir pirmą kartą per daugelį savaičių jį suė- 
mė sausas nesiliaujantis kosulys. - Ledas, kurį 
švintant jutome po kojomis, - pridūrė po kelių 
minučių, - buvo ne užšalęs tvenkinys, o upė. 

— Kokia upė? 

- Žemutinė Dauguva. Mes jau Lietuvoje. 

Tas kraštas buvo jiems prieš akis. Šaltis toks, 
kokio dar nebuvo ragavę, ir vėjas nuo Kurlian- 
dijos, bet šildė juos susijaudinimas. Šildė ir šil- 
dė, ir tikriausiai tame šaltyje būtų sudegę, jei 
ne ašaros. Jos sruvo lyg upeliai. Pravirko abu 
lyg vaikai. Visa, kas jų laukia, galvojo, yra ge- 


riau už tai, ką perėjo, o tai, ką perėjo, jų jau ne- 
belaukia. Turėjo tą kraštą, kad ir kas atsitiktų, 
prieš akis. Palyginti su tuo atradimu, visa kita 
neteko prasmės. 

Jiedu nebegrimzdo į liūnus, nesikratė ant 
provėžų, neklaidžiojo dykroje, erdvė liovėsi 
kankinusi. 

Girdėjo klegesį, o po kojomis jautė tvirtė- 
jančią žemę. 

Buvo į ką remtis. 

Kai leitenantas senio žingsniu priėjo prie 
įkaušusių vyrų grupės pasakyti, kad patvoryje 
gulintis žmogus yra grafas Andžėjus Rangultas 
iš Neklės, jie sutriko. Nes tai buvo žinia, kurios 
negalėjo ignoruoti, kurios atžvilgiu negalėjo 
būti pašaipiai abejingi. 

Tad kapitonas ir leitenantas atsivilko į didelį 
kaimą su viduryje išsikėtojusia užeiga. 

Tai atsitiko po kelių valandų, kai prieš jų 
akis pralėkė vestuvininkų virtinė. 

Sprendžiant pagal triukšmą turėjo būti 
šventinė diena, po sumos. Pro plačiai atlapo- 
tas barokinės bažnyčios duris dar ėjo senyvos 
moterys. 

Karčema irgi buvo svetingai atvira, iš jos 
virto garai. Keliautojams susidarė įspūdis, kad 
visa aplink yra atvira. 

Po niūraus Rusijos liūdesio truputį akį 
rėžianti, neginkluota erdvė - iš vienos pusės 
ribojama šventos kalvos, apjuostos akmenini- 
ne tvora, iš kitos apeinančio lanku išvažinėto 
kelio su akiplėšiška karčema, kuri jį tiesiog 
griozdino, papildoma puikios konstrukcijos 
pastato gilumoje, gal skirto visuomenės po- 
reikiams - buvo tarsi gyvenamasis namas po 
plyno lauko, kaip svetainė po jaujos, kaip gy- 
venimas po mirties. 

Šią vietą užpildęs gaivalas - turtingi valstie- 
čiai, nuomininkai, bajorėliai - buvo jau įkau- 
šę, atitinkamai susibroliavę, nepaisant šaltumo 
atsilapoję, nepakenčiamai linksmi, be paliovos 
besisukinėjantys aplinkui, įsismaginę nuo šal- 
čio, sveikatos, jaunystės, viso to viliokiško sve- 
tingumo, paakinto arako ar baltakės - gaivalas 
iš prigimties pašaipus ir toks nelinkęs į bet ko- 
kią menkystę lyg prijaukintas žvėris, priešingai 
nei beribių, plynų lygumų nediskretiškas žvė- 
ris su tuo savo klastingu nuolankumu. 

Čia niekas nelaukė nuolankumo, taigi ir 
klastos, kad jį padarytų įtikinamą. 

Šis pasaulėlis aiškių aiškiausiai patiko 
pats sau. 


Kad ir kaip būtų pateisinta ta preferencija, 
ji darė jį iš viso nedraugiškumo draugišką, iš 
viso pašaipumo pagarbų, iš įsismaginimo dė- 
mesingą. 

Tai pastebėjo Hošovskis, kai nekantrauda- 
mas kartojo, kad patvoryje gulintis žmogus yra 
grafas Rangultas iš Neklės. 

Aplink suskambo graži, nors nesuprantama 
kalba. 

Hošovskis paklausė, ar kas supranta lenkiš- 
kai arba rusiškai. 

— Aš kalbu lenkiškai! 

Iš karčemos išėjo įraudęs, kresnas, bebai- 
giąs ketvirtą dešimtį vyras. Prievaizdo tipas. 
Ant kaklo su odos šikšnele užsikabinęs zuike- 
nų pirštinaites, o į išblizgintų batų aulą įkišęs 
rimbą. 

— Grafas Rangultas prašo greito kinkinio 
nukeliauti iki Neklės, - pasakė leitenantas. 

- Grafas Rangultas? - vyriškis veikiau sune- 
rimo, nei nustebo. - O kurgi jis? 

Leitenantas parodė į degutu dvokiantį ap- 
tvarą. Vyras dvejodamas šyptelėjo: 

— Na, geradėjau, jei ten ilsisi Neklės pavel- 
dėtojas, tai mes čia, kiek suprantu, mažų ma- 
žiausiai Radvilos iš Biržų? 

Kažkoks liesas, ilgas, iki juosmens atsilapo- 
jęs Žmogėnas spigiai sukikeno. 

Leitenantas prisiartino per žingsnį. Pasakė 
sausai: 

— Esu Semenas Hošovskis. 

— Neteko girdėti, - atsakė vyriškis ir taip pat 
sukikeno, bet nuo jo įraudusio veido po švie- 
siais ūsais nedingo nerimo ir rimties išraiška. 

— Deramai užmokėsime, - Hošovskis iš- 
traukė iš po į visas šalis ištampyto apdaro, kuris 
dar neseniai buvo puošni neapolietiška striukė, 
rubinais inkrustuotą apyrankę. - Užteks? 
kad ji auksinė, paskui, permetęs žvilgsniu lei- 
tenanto veidą, apšepusį per colį į priekį styran- 
čiais šeriais, kurie darė jį panašų į seną žvėries 
patiną, paklausė: 

— O iš kur jus kelias veda? 

— Iš karo, - atsakė leitenantas, lyg tai būtų 
savaime suprantamas dalykas, tarsi iš kur kitur 
eiti nebuvo galima. 

Vyras pakraipė galvą. Stumtelėjo avikailio 
kepurę nuo kaktos ant pakaušio ir nuo pakau- 
šio ant kaktos. Nuo jo dvelkė araku. Prabilo 
garsiai, kad jį girdėtų. 

— Nežinau, kas jūs, ir, dievaži, neprivalau 
žinoti, bet iki Neklės gerais arkliais keturios 
dienos kelio. 

Minia susigrūdo į krūvą aplink besikalban- 
čiuosius. Kuždėjosi, sustiprindama prievaizdo, 


ar kuo ten jis buvo ar nebuvo, lietuvišką nepa- 
tiklumą. Dabar jiems buvo šventi du dalykai: 
Neklės grafai ir karas. Ir dėl abiejų jie galėjo 
būti apmulkinti keliautojų, kurie jiems velniš- 
kai netiko. 

— Dar pridėsiu žiedą, - Hošovskis padėjo 
ant delno sidabrinį žiedą su herbu juodame 
fone. 

Vyriškis palinko ties juo. 

— Pelešas, - pasakė atsargiai. - Grafų iš Nek- 
lės ženklas. 

- Iš tikrųjų, brangus pone, - patikino jį lei- 
tenantas. 

- Eikite į smuklę, - pasiūlė vyriškis valan- 
dėlę pasitaręs su saviškiais. - Sušilkite, išgerki- 
te ko nors. Pavakarę bus arkliai. 

Hošovskis atsigręžė į Rangultą, kuriam pa- 
vyko suvaldyti pusiausvyros pojūtį ir įgauti 
daugmaž statmeną padėtį. Jis sudarė įspūdį iš 
esmės esąs pasirengęs toliau keliauti. Ir gerai, 
nes iki karčemos reikėjo eiti apie du šimtus 
metrų. Leitenantas norėjo jam pagelbėti, bet jį 
pavadavo vietiniai. Pasodino juos kampe, prie 
ugnies. Užsakė arbatos su araku, bet smukli- 
ninkui ją ruošiant Hošovskis ir Rangultas už- 
migo. 

Bajorėliai, prievaizdai, smulkūs nuominin- 
kai, laisvieji valstiečiai ir kiti, atsipūtė tą šventinę 

dieną, nutilo, tylėdami atsipeikėjo, atsipeikė- 
dami išėjo laukan, lauke patriukšmavo ir nuėjo 
kiekvienas sau. 

Kol nepristatė žadėtų rogių, niekas netrik- 
dė keliautojų miego. Net ir smuklininkas, ne- 
pratęs prie tylos, stebėjo, kaip šiluma ir poilsis 
švelnina jo netikėtų svečių veidus. 

Rangultas buvo teisus, visa buvo neįtikėtina. 
Nuolat miegas arba mirtis. Jiems užteko jėgų 
ateiti. Kai atėjo, užmigo ir jau nebeprabudo. 
Dievas teisingas, nors nebūtinai gailestingas, 
padėjo ant svarstyklių lėkščių jų nusižengimus 
ir kančias, svarstyklės susvyravo, ir jie prabudo 
rojuje. 

Nes kas gi buvo ta šiluma, ta ramybė, tas 
dėmesys, šviesa, diskretiškas ceremoningumas 
ir neatidėliojamas besąlygiškas draugiškumas? 
Kas buvo taurumas, kiekvieno sakinio, šypse- 
nos, gesto nuspėjamumas? Kas buvo juos ma- 
loninanti celebracija skoningų rūmų viduje? 

Gal jiedu nebuvo tam pasirengę, bet visa 
aplinkui buvo pasirengę jiems. Tarsi kas palie- 
tė mechanizmą ir visuma neskubiai pajudėjo. 
Paskui figūras baldai, paskui baldus daiktai, 


paskui daiktus gyvuliai, paskui gyvulius tai, 
kas nepastebima, bet būtina. 

Ilgą lyg ietis stalą užtiesė sniego baltumo 
staltiese. Padengė jį tokio plono porceliano 
indais, kad pro juos sklido šviesa. Krištolinės 
taurės ir ropinės taip raižytos, kad šviesa lūžtų 
per juos tris kartus, o sunkūs sidabriniai stalo 
įrankiai kruopščiai nušveisti smėliu, kad nieko 
neprarastų iš tauraus panaudojimo. Neįmano- 
ma įžvelgti bent kokios klaidos. 

Kaip turi būti rojuje. 

Už stalo trys asmenys. Karininkai vienas 
prieš kitą, o tarp jų moteris, per kurią šviesa 
sklido lyg per tuos porcelianinius indus. Visa 
čia buvo draugiška ir kiek išgalvota. Pavyz- 
džiui, majordomas su senatoriška galva, visą 
laiką per du žingsnius už namų šeimininkės, 
prižiūrintis baltai melsvus liokajus. 

Sieninis laikrodis rodė trečią valandą. 

Pro atlapotas duris į lygiai tokią pačią erd- 
vią svetainę spruko ant pirštų speiguota lap- 
kričio diena, su kuria atsisveikina apalpusi 
saulė. 

Kartkartėmis pro duris lyg dvasios praslink- 
davo kaip lankai išlinkę rusų kurtai. 

- Neįtikėtina, Ana, - tarė Rangultas, sukry- 
žiuodamas pirštus po barzda. - Tad mes mie- 
gojome ištisas dvi dienas? 

Moteris atsakydama nuoširdžiai šypsojosi. 
Pažvelgė į Hošovskį. Tas išraudo lyg gimna- 
zistas ir spruko žvilgsniu kažkur į valgomojo 
prieblandą. 

Jis vilkėjo Rangulto palaidinį, pernelyg di- 
delį, jis darė jį bejėgį, jaunesnį negu buvo iš ti- 
krųjų, tiesiog berniokišką. Užtat jo galvą dabi- 
no švarus, dailus tvarstis, sutvarstytas miklios 
moters rankos. 

Jis buvo sau nesuprantamai nedrąsus. Žvilgs- 
nis vis kur nors bėgiojo, o pirštai, kai keldavo 
sidabrinius stalo įrankius, virpėjo. Tai pastebė- 
jo moteris, kuri savo buvimą stengėsi padaryti 
neutralų, kita vertus, seserišką, kad galutinai 
nesutrikdytų jauno kario. 

Vienas liokajus palinko virš Hošovskio, 
laikydamas balta pirštine apmautoje rankoje 
butelį vyno. Hošovskis pasišiaušė lyg paukštis, 
žvilgsniu ant centrinio portreto įamžinto vyro, 
kurio atidengta galva, tokia pat švelni ir viršuje 
smailėjanti, priminė kiaušinį. 

Liokajus palinko dar žemiau, jo judesyje 
buvo klausimas, taip kad Hošovskis savo spran- 
du pajuto jo alsavimą ir galutinai išraudo. 

Rangultas užsimerkė. Priešingai nei leite- 
nantas, jis stebėtinai blyško, o kakta blizgėjo 
nuo prakaito. Majordomas žengė iš savo vietos 


ir palinkęs prie leitenanto iš kitos nei liokajus, 
pusės paklausė pašnibždomis: 

— Marsalos ar kiančio? 

Hošovskį apėmė nederamas išgąstis. 

— Nežinau, - sudejavo jis. - Gal vieno ir kito. 

Rangultas sunkiai atsirėmė į stalą. Prakaitas 
nuo kaktos nusruvo ir nublizgino dėl suliesėji- 
mo pailgėjusią nosį. 

— Manau, kad kiančio, - pasufleravo mote- 
ris. - Jis labiau išlaikytas. 

Hošovskis su tuo skubotai sutiko. 

Liokajus iškilmingai pripildė krištolinę tau- 
rę iki dviejų trečdalių lygio. Hošovskis siekė 
jos, bet pirštai taip virpėjo, kad nutarė para- 
gauti vyno jam palankesne proga. 

— Negaliu apsakyti, - moteris kreipėsi į Ran- 
gultą, - kaip smalsu išgirsti jūsų pasakojimų. 

Rangultas nusišluostė nosine ir atsakė, kad 
tai suprantama. 

- Viliuosi, kad man jų nepašykštėsite. 

— Aišku, - atsakė Rangultas išsiblaškęs. - At- 
siprašau, apie ką kalbėjai? 

— Nieko svarbaus. Esi pavargęs? 

— Atvirkščiai, jaučiuosi gerai. 

Jis šyptelėjo, pasitempė. Smilkiniu nutekėjo 
atkakli prakaito srovelė. 

Moteris kreipėsi į Hošovskį: 

— Arjūs, pone, irgi gerai jaučiatės“ 


233 


234 


— Ne, - tučtuojau išpyškino leitenantas ir 
po akimirkos pasitaisė: - Tai yra taip. Žinoma, 
taip. Labai gerai. Taip, labai. 

— Man būtų nemalonu, jei mano patarimas 
dėl gėrimo pasirinkimo būtų nevykęs. 

- Apie tai, ponia, negali būti nė kalbų. 

— Tai septynerių metų kiantis, iš Certaldo ir 
San Gimignano apylinkių, subrendęs taip, kaip 
turi būti. Su marsala būna įvairiai. 

Hošovskis linktelėjo galva. Pakėlė taurę, 
purpurinis gėrimas pavojingai suteliūškavo. 
Leitenantas nesuprato savo drovumo. Jis vi- 
sada manė esąs aukščiau nei tokios emocijos. 
Paklausė, lyg tai jį būtų dominę: 

— Ojūs, ponia, mėgstate vyną? 

— Kartais, - atsakė moteris, stengdamasi 
tuo, ką sako, nesukelti keblumų nė vienam ka- 
riškiui. Keistas leitenanto drovumas ir prastai 
slepiama Rangulto negalia gal ėmė ją trikdyti, 
kaip būna, kai mūsų pastangos, geriausi keti- 
nimai, didžiausias mandagumas pasirodo be- 
jėgiai nepatiklumo akivaizdoje. 

Kurtai kryžmai perėjo į svetainę. Jau arti 
laidos esančios saulės spinduliuose ėmė šokti 
dulkės ir šunų vilnos pluošteliai. 

Rangultas susmuko ant stalo lyg girtas. 

— Ružyla! - šūktelėjo. 

Majordomas vienu šuoliu prišoko prie jo. 


— Išvesk mane! 

Ružyla stvėrė jį už parankės, iš kitos pusės 
tai padarė liokajus. Išėjo iš valgomojo. Paskui 
juos išbėgo moteris. 

Leitenantas liko vienui vienas su zuikiu ir 
raudonais kopūstais. Jis atsisagstė ant krūtinės 
palaidinį, kuris nuo jo bemaž krito, ir paragavo 
vyno. 

Ana Rangultaitė neklydo, geresnio už kiantį 
negalėjo būti. 

Hošovskis išmatavo žvilgsniu kiaušingalvį 
pasipūtėlį priešais, įvertino kelis kitus veidus 
ir figūras, kurie jį supo, uždaryti auksuotuose 
rėmuose. 

Pažvelgė per stalą į svetainę. Pamatė pali- 
sandru išklotą baldą ant dviem lankais išries- 
tos kojos ir alavu inkrustuotą olandišką skry- 
nią, atsispindinčią nuo vaškuotų grindų iš trijų 
rūšių ąžuolo, ir pusę lango į vakarų pusę su su- 
vyniota kiančio spalvos užuolaida. Visa tai pa- 
sirodė jam vertinga ir rafinuota taip, kad atėmė 
drąsą. Net ir dekoratyviniai kurtai, tokie siauri, 
kad pereitų ir pro uždaras duris. 

— Na, na, - sumurmėjo jis, prieš noriai im- 
damasis Žvėrienos ir vyno. 

Antras liokajus aptarnavo jį vos ne vos 
mandagiai, liokajišku instinktu nujausdamas 
bet kokį niekšiškumą, bjaurumą, apsimetimą, 

nepakankamą išsiauklėjimą, jis, liokajus, ne- 
išvengiamas magnatų pasaulio elementas už 
minkštos, bet neįžvelgiamos didžiaponiškumo 
uždangos. 

Bet tai buvo tik išorė. Kelių dienų pakako 
Hošovskiui tuo įsitikinti. Likęs vienas po to, 
ir jo apylinkes. Apie apylinkę, užpustytą snie- 
go, surakintą šalčio, nesusidarė nuomonės. Na- 
mas, pusiau dvaras, pusiau rūmai, buvo mažes- 
nis negu manė per pirmąsias buvimo valandas. 
Prašmatnumas buvo pastangų, o ne natūros 
rezultatas. Didžponiškumą sudaro užmojis, o 
Neklėje jo stigo. Sąžiningai prižiūrima nedau- 
gelio išdresuotų tarnų, bematant visa būtų ap- 
imta pilkumo ir sąstingio, jei tas aptarnavimas 
bent valandėlę nutrūktų. 

Neklė nebuvo pati savaime, ją reikėjo kurs- 
tyti lyg ugnį krosnyje. Besigalynėjanti gal ne su 
bėda, o su akivaizdžiu skurdu. 

Tai buvo vasaros namas. Visa ištaiga, jei ji 
čia kada grojo, perėjo į liūdną džyrinimą. 

Niekieno netrukdomas keliaudamas po 
aukštus ir koridorius, užsukdamas į ištuštėju- 


sias alkovas, ištrintus kabinetus, kuklią biblio- 
teką, išmirusius svečių kambarius, leitenantas 
susidarė įspūdį, kad nieko nei dabar, nei, kaip 
spėjo, praeityje čia nekilo savaime. 

Tai buvo iš anksto išgalvotas namas, pasta- 
tytas tam tikra poza ir varginantis. 

Likęs, nepaisant giminystės ryšių, nuošalyje, 
kaip manė, nelankomas. Draugiškai vienišas. 

Pramanyta pasirodė jam esanti ir šeiminin- 
kė Ana Rangultaitė. 

Kaulėta ir aukšta, su maža aristokratiška 
galva ir veikiau vyriškų, nors dvasingų veido 
bruožų. Apskritai išblyškusi, bet dėl menkiau- 
sių priežasčių raustanti, tiesiog nepadoriai san- 
tūri, bet nervinga lyg kumelė, perdėm stilizuo- 
ta ir įsijautrinusi į tuštumą. 

Ji negražiai kaskart markstė vandeningas, 
įdubusias trumpareges akis. Perdėtai tiesėsi, 
kaip tai daro linkę kūprintis žmonės. Jos buvo 
nenormaliai ilgi ir liesi artrito apimti pirštai ir 
vyriškos pėdos, kurias sėdėdama stengėsi slėpti. 

Sveikata gal buvo nekokia, nors nesudarė 
įspūdį žmogaus, kuris galėtų tuo skųstis. 

Užtat jos protas gal veikė iki kančių, tai by- 
lojo dvi kančios raukšlės nuo nosies pagrindo 
iki blyškių, siaurų lūpų kampučių, ir nuosaiku- 
mo išraiška, nedingstanti iš jos smulkaus, pro- 
tingo neaiškaus amžiaus veido. 

Sprendžiant iš judesių, truputį dirbtinių, 
tarsi jų niekada nebūtų pamiršusi, jos pirmoji 
jaunystė jau buvo praeityje, bet ir toje pirmojo- 
je ji tikriausiai spinduliavo nepagydomą sen- 
mergystę. 

Bet ne tą pasirinktą, kategorišką, pačios val- 
domą, bet tylią, vienuolišką. 

Ketvirtą buvimo Neklėje dieną, kai leitenan- 
tas sutiko Aną Rangultaitę vestibiulyje, o pas- 
kui beveik tylomis jiedu išgėrė rytinės kavos su 
ąsotėliuose pakaitinta grietinėle, jam užklydo į 
galvą Sonka Dolmontovič, sesuo dviejų drim- 
bų, kuriuos nesėkmingai mokė geografijos ir 
aritmetikos. 

Kaitrią popietę susidūrė su ja vieno dvaro 
pastato tarpduryje, kai mergina spruko nuo 
įpykusio žąsino. 

Įkaitusi, rudai įdegusi, kvepianti žole, nuoga 
po šiurkščia linine suknele, kokias dėvėjo vals- 
tietės, standi lyg obuolys ir jau susiformavusi, 
užkliudė krūtine Hošovskio krūtinę, nusigręžė, 
ir jaunas mokytojas pajuto papilve jos stangrų 
sėdmenį. Merginos skonis ilgai liko jo lūpose, 
nors jos neparagavo. Ilgainiui vis labiau gailė- 
josi, kad jos tada nesustabdė, nepasidžiaugė jos 
grožiu bent valandėlę ilgiau, nes kiekviena to- 
kia akimirka jo viengungiškame gyvenime tu- 
rėjo prisiminimų iki gyvos galvos vertę. Turėjo 


tada tai žinoti. Ir galėjo, o gal ir turėjo tai pada- 
ryti. Tai derėjo prie Voluinės stepių tvarkos. 

Jei apie incidentą sužinotų, priimtų tai kaip 
sveiką, natūralų dalyką, tokios pat natūralios 
būtų jo pasekmės. 

Žinant Eustachijaus Dolmontovičiaus griež- 
tumą, tikriausiai jį būtų atleidę, o turint ome- 
nyje jo nevaržomus pykčio proveržius, prieš 
tai būtų liepę išplakti kalvėje arba ant daržinės 
durų. Blogesniu atveju dar patampytų arkliais 
po kiemą. Iš to išeitų aplamdytas, gal ir suža- 
lotas visam gyvenimui, bet toks, kokio galima 
buvo tikėtis. O Dolmontovičius, šiaip ar taip, 
pažertų jam pinigų, ne iš dosnumo, o dėl nesi- 
baigiančio pertekliaus. 

Nes Dibrovka buvo perteklius. 

Daug apie visa tai galima kalbėti visiems, ku- 
rie, kaip tikriausiai Ana Rangultaitė, nepažįsta 
švelniai banguojančių vidurio Voluinės tolių, 
jos kaitros įkaitintų vasarų, riebių lyg sviestas 
rudens purvynų, jos sausų, besniegių žiemų, 
baltų galvijų tokiais plačiais ragais, kad įeida- 
mi į tvartą pakreipdavo galvas, nepailstančių 
Balaguliškų kinkinių, auksinių derlių, saldžių 
žolių, svaigių žolynų, bedugnių skardžių. 

Dibrovkoje nebuvo apgalvojimo, svarsty- 
mo, apmąstymo, dvasingumo, vienuoliškos 
senmergystės. 

Niekas nieko nesuprasdavo, visa stebino, 
bet paviršutiniškai, nes kas tau apie ką nors 
galvos, kas tau ką svarstys. 

Sveikata buvo puiki, net jei ją negailestin- 
gai vanojo, ir nebuvo taip, kad nevanotų, nes 
sveikatos buvo į valias, o gailestingumo - nė 
trupinėlio. Pinigai biro lyg iš gausybės rago, 
tad tuose jau apytuščiuose kraštuose baisiai 
kunkuliavo dykinėtojų pulkas. 
valdytojai, arklininkai, indaujininkai, mergos 
tokios, mergos anokios, visi įžūlūs, nedraus- 
mingi, neišmokyti, kliautingi, nepaisant žiau- 
rių bausmių nesutramdomi. 

Ilgėtis nebuvo ko, bet įsisavinant Neklės n0- 
blesse prisiminimai plūdo savaime. Ir, žinoma, 
palyginimai. 

Ten jis buvo tas, kas buvo, popo sūnus, išsi- 
lavinęs už iš tikinčiųjų išviliotus pinigus. Jau- 
nas žmogus, kurį iki tam tikro lygio gerbė už 
svetimus gebėjimus ir kurį be galo niekino už 
visa kita: neturtingumą, menką kilmę, santūrų 
gyvenimo būdą, vyriškų pramogų vengimą. 

Čia, Neklėje, tai, kas jį išskyrė Dibrovkoje, 
buvo, kaip manė, akivaizdu. Ką ten niekino, tas 
čia netrukdė. 

Šis namas buvo aukščiau tokių antipatijų. 
Anos Rangultaitės įkvėpta jam dvasia, kurią ji 


veikiau perkėlė, negu išgalvojo, leitenantui ga- 
lėjo būti tik palanki. 

Nes čia, priešingai nei Dolmontovičių na- 
muose, viskas išgalvota. Voluinės Dibrovkoje 
jis buvo tas, kas buvo, ir kad ir kas jam atsi- 
tiktų, gera ar bloga, iki mirties nepakeistų jo 
padėties. 

Čia, lietuviškoje Neklėje, jis irgi galėjo save 
išgalvoti. 

Kol kas, savaime suprantama, jam galvoje 
nesiklostė jokia figūra, bet viena buvo aišku: jis 
jau nebebus skurdžius, bevaisis mokytojas, susi- 
taikęs su savo lemtimi. Nutarė nepamiršti, kad 
su pagyrimu baigė Tyzenhauzo korpusą, kad 
per rusų kampaniją pelnė vyriausiosios būsti- 
nės, o paskui pono kunigaikščio pasitikėjimą, 
kad pirmasis Žečpospolitos švoležeris, kad ir ką 
pats apie jį manytų, dėkingas jam už gyvybę. 

Jis niekada nesivadovavo vyriška intuicija 
moterų atžvilgiu, nes pirmąja netikėjo, o antrų- 
jų nepažinojo. Bet dabar kelių dienų stebėjimas 
jam pasakė, kad Ana Rangultaitė yra moteris, 
kurią jis galėtų užvaldyti, kaip jam pavyko tam 
tikru laipsniu užvaldyti kapitoną. 

Dykinėjant patogumuose jam galvoje gimė 
įžūli mintis užvaldyti šį namą. 

Ledinis majordomo mandagumas, pavyz- 
džiui, neturėjo nieko, kas jam būtų kėlę baimę, 

panašiai kaip demonstratyvus liokajų santūru- 
mas ar bejėgiškumas beveik septyniasdešim- 
tmečio administratoriaus Bornholmo, kuris 
trečią dieną aplankė kapitoną ir sėdėjo su juo 
kelis ketvirčius valandos. 

Pradinė nedrąsa irgi praėjo. Pirštai jau ne- 
virpėjo valgant, vynas nesilaistė, kai kėlė jį prie 
lūpų, neslėpė galvos tarp menčių, kai Ana Ran- 
gultaitė ko nors klausė. 

Leitenantas Semenas Hošovskis liovėsi bijo- 
jęs, kai suprato, kad tai veikiau jis žadina baimę 
savo uždarumu. 

Dibrovkoje jo iš esmės apmaudžiam plebė- 
jiškumui laikė botagą. Neklėje galėjo jam dau- 
gių daugiausia priešpriešinti bejėgį pranašumą. 

Penktą dieną priešpiet jis užsuko į bibliote- 
ką, kuklesnę, jei lyginsi su Dolmontovičių bi- 
blioteka, užtat, priešingai nei toji, perskaitytą. 
Tai bylojo kiekviena knyga, kurią sklaidė. 

Ilgiau stabtelėjo prie Gustavo Adolfo švedų 
rūmų papročių aprašymo, kai į vidų įėjo Ana 
Rangultaitė. 

Sėsdama ant vieno iš odinių fotelių krašto ir 
konvulsiškai sunerdama liesus pirštus, paklau- 
sė leitenanto, ar jis mėgsta knygas. Atsakė, kad, 
žinoma, taip, kai neturi kito darbo. Padėjo sun- 
kų, auksuotą tomą su oda aptaisyta nugarėle ir 
pasiteiravo apie kapitono sveikatą. 


— Ką tik iš jo kambario išėjo medikas, - tyliai 
atsakė Ana, žvelgdama į sniegą žarstantį vėją už 
lango. - Smarki krūtinės karštinė. Būklė rimta. 

- Išsilaižys, - be ceremonijų konstatavo Ho- 
šovskis. - Jaunas, tvirtas. Viskas bus gerai. 

— Kad Dievas duotų, - atsiduso Ana ir pa- 
klausė atsipeikėdama: - Ar jums nesutruk- 
džiau? 

Hošovskis pasakė linksmai: 

- Jūs man visai nesutrukdėt. Prašau pasilikti. 

- Jūs, pone, norite, kad pasilikčiau? 

- Jeigu tai įmanoma. 

— Tuomet... norėčiau jūsų kai ko paklausti. 

Hošovskis priėjo prie moters, atsirėmė plaš- 
takomis į fotelio atlošą už jos galvos, pasilenkė. 
Pajuto vaistų ir drovumo kvapą. 

- Šalia viso džiaugsmo, kurį jaučiu, - tarė 
Ana nedrąsiai, - matydama savo brolį gyvą, 
nors nesveiką, mane kankina nemenka abe- 
jonė... 

- Taip, ponia? - Hošovskis palinko žemiau, 
dar labiau varžydamas moterį. 

— Kaip tai atsitiko, kad iš Rusijos grįžote 
tik judu? Juk karas nesibaigė. Kaimynų jauni- 
mas... 

— Negrįžo, - pasakė Hošovskis. 

Ana Rangultaitė linktelėjo galva. Padarė 
kažkokį nerangų judesį, lyg norėdama pabėgti 

nuo leitenanto, išsivaduoti, bet tas stypsojo virš 
jos lyg to nematydamas. Jis paklausė tvirtai: 

— O kaip jūs manote? 

— Mano mintys kelia man nerimą, - Ana 
Rangultaitė užsiplieskė iš gėdos, gal ne tiek dėl 
savo įtarimų, kiek dėl varžančio nepažįstamo 
jauno vyro artumo. 

- Ir teisingai. 

Hošovskis priėjo prie knygų. Padėjo ant 
lentynos tą, kurią sklaidė, pirštais perbraukė 
per kelių kitų nugarėles, nukrėtė nematomas 
dulkes, nusijuokė ir pakartojo aštriai, tiesiog 
nemandagiai: 

- Ir teisingai. 

Ana Rangultaitė gal manė, kad kažkoks 
Schadenfreude to niūraus žmogaus, kuris grįžo 
kartu su jos įžymiuoju broliu, be kita ko, neži- 
nia kokį vaidindamas vaidmenį, yra jos įtaru- 
mo sukeltas efektas, bet pokalbis su Rangultu 
atėmė iš jos tą viltį. 

— Kuo gi jie skiriasi nuo žmogiškųjų? - paklau- 
sė ji brolio, kai šis atsakė, kad tai vyriški reikalai. 

Jis ne tiek nenorėjo pasakoti seseriai apie 
savo nemalonius atsitikimus, kiek negalėjo. 


Jam stigo jėgų. Kelionės per Rusiją vargai pri- 
stabdė ligą, kuriai liko paprastas pasirinkimas: 
arba ji atakuos ir švoležeris kris po kelių dienų, 
arba priglus ir palankesnėmis sąlygomis pra- 
dės invaziją, ilgiau mėgaudamasi teikiamomis 
kančiomis. 

Liga pasirinko antrąją galimybę, jos požiū- 
riu teisingą, nes pastangos, kokių kapitonui 
nestigo, ir jo dar jaunas, stiprus organizmas 
suteikė jai šansų pažaisti su sveikata tiek ilgai, 
kiek ji bus linkusi tikėti, kad nuo jos kas nors 
priklauso. 

Karštligė, nuo kurios virė kraujas, savo gy- 
venimą pradėdavo temstant, kad vakarą ati- 
duotų klejonėms, vaiduokliams, demonams, 
kurie lankė švoležerį pavieniui arba urmu, tu- 
rėdami su juo slaptų reikalų, kurių jis nesupra- 
to, arba tik dalyvavo jo kančiose, patys gal jau 
pavargę nuo tų vizitų, dėl to nekantrūs ir, kad 
ir kokie ateitų, priešiški. 

Pasitraukdavo vidurnaktį, kai karštligė pa- 
siekdavo savo viršūnę, lūpos nuo jos skeldėjo 
iki kraujo, plaukai stojosi piestu, kūnas virpėjo 
konvulsijose. Tada, kad nesudegtų iki pelenų, 
juos vėsino kibiras prakaito, kuriame Rangul- 
tas tarsi plaukte plaukė. Patraukdavo virvelę 
prie lovos, virvelė sujudindavo skambutį, o 
skambutis majordomą Ružylą. Šis imdavo kelis 

karštus rankšluosčius ir kartu su kambariniu 
vaikinu eidavo į kapitono kambarį, visada pir- 
ma pasibeldę. Jaudinantis tai buvo pasiaukoji- 
mas savo ponui jau nebejauno vyriškio, kurio 
pareigos dvare ir šeimos tradicija neįpareigojo 
kasnakt prižiūrėti. 

Šluostydavo Rangultą karštais rankšluos- 
čiais, keisdavo jo skalbinius ir patalynę, paskui 
vaikinas išeidavo, o Ružyla likdavo, kol kapito- 
nas užmigdavo. 

Miegas trukdavo iki vėlyvo rytmečio, bet 
nestiprindavo. Rangultas nubusdavo mirtinai 
nusilpęs ir - nors ir kažin kokiais kailiais būtų 
buvęs užklotas - virpantis nuo šalčio, nes iki 
vidurdienio jis ledėjo, o po vidurdienio jame 
suliepsnodavo pragaras. Skirtumas tarp viena 
ir kita buvo peilis, kuriuo liga lėtai, bet atkak- 
liai pjovė jam gerklę. 

Antrą sykį Ružyla ateidavo su pusryčiais: 
kvietine smulkiausiai sumalta koše su trupinė- 
liu sviesto, pienu ir medumi. Vertė savo poną 
šaukštelį po šaukštelio valgyti šį bespalvį, be- 
kvapį, švelnų maistą. 

Po pusryčių atsirasdavo Ana, sėsdavo kuo 
toliausiai nuo brolio, prie lango, jei sutikda- 
vo, kad jam ką nors paskaitytų, arba arčiau 
medžioklės trofėjais nukabinėtos sienos, kai 
Rangultas prašydavo neskaityti. Tada mergina 


nežinojo ką veikti, ir jų tyloje buvo kažkas ne- 
pakenčiama. 

Tad kai Ana paklausė brolio, kuo skiriasi 
vyriški reikalai nuo žmogiškųjų, buvo pasiry- 
žusi išeiti, jeigu jai neatsakytų, juo labiau kad 
šią priešpietę jis nenorėjo gilintis į Henrietos 
de Vernel ir jos pasileidusio meilužio nevedy- 
binius nuotykius. | 

— Karas yra paprastas dalykas, - sušnibždė- 
jo Rangultas be paliovos kosčiodamas. Vulka- 
ninės kosulio atakos perėjo į santūrų nesiliau- 
jantį sunkumą. - Reikia užmušti pirmiau, nei 
užmuš tave. Bet būna, Ana, kad mūsų įsivaiz- 
davimas, dažniausiai klaidingas, apie misiją, 
kurią mums patikėjo, iškraipo paprastą karo 
prigimtį, ir tada tampame savo komplikacijų 
aukomis. Aš ir leitenantas Hošovskis tapome 
absurdiškų susipynusių aplinkybių, kurių ne- 
pajėgėme kontroliuoti, įkaitais. 

Atsirėmęs alkūne į čiužinį pakėlė delną ir 
ėmė jį žiūrinėti. Dienos šviesoje jis atrodė klai- 
kus. Platus, vyriškas delnas, kurio paskirtis buvo 
vadelėms, iečiai, kardui laikyti, dabar augo iš 
negailestingai lieso, violetinio nuo kraujagyslių 
dilbio, kurio visi raumenys buvo dingę ir vien 
prisiminimus palikę apie kavaleristų grožį. Tas 

vusio, jau nesiejančio su gyvybe stiebo. 

— Priimk, Ana, už tikra tai, ką pasakiau, ir 
daugiau neklausinėk. Neklausinėk. 

Ji ir neketino to daryti, bet brolis, lyg nebū- 
damas dėl to tikras, pridūrė: 

— Pasakiau, ko tau nepasakė leitenantas, pa- 
gailėjęs tavęs ar paniekinęs. Tokia būtų jo ver- 
sija. Manosios neišgirsi, nes nieko nežinau ir 
nieko nesuprantu. 

Rangultas nuleido plaštaką, ir ji nusviro 
nuo lovos briaunos, rodos, dar didesnė, dar 
menkiau susieta su kūnu. 

Pajudins ją, ir nukris. 

— Nieko nežinau, - pakartojo švoležeris, - ir 
nieko nesuprantu. 

Ana paklausė, kam tada reikėjo tų pastan- 
gų, aukojimosi, išsižadėjimo. 

Rangulto atsakas buvo verksmas. 

O patalpa, kurioje jiedu buvo, jis gulįs pa- 
sirėmęs ant kelių pagalvių, ji kambario kam- 
pe apšviesta lango, nepalanki egzaltacijai, nes 
griežta ir vyriška. 

Kario kambarys atokvėpiui tarp karų. Nedaug 
mažesnis nei valgomasis ar svetainė apačioje. 

Pajuodusios nuo senumo ąžuolinės sienos 
buvo apipavidalintos briedžių ir šernų galvomis, 
lokių ir vilkų kailiais, be to, ietimis ir ragotinė- 
mis, medžiokliniais peiliais, kuriais žvėris nu- 
kaudavo ar nusmeigdavo. Tamsiausiame kampe 


švietė puošni turkiška gūnia, o po ja pora pisto- 
letų nukreiptais vieno į kitą vamzdžiais. 

Už lovos dvi švediškos rapyros, sukryžiuo- 
tos ties giliomis rankenomis. 

Nepaisant mirtį nešančių įrankių tai nebu- 
vo mirties, tik vyriško gyvenimo ir malonumų 
kambarys. 

Rangultas užsimerkė. Jo kvėpavimas buvo 
negirdimas, tarsi klastinga ligos prigimtis er- 
zindama teikė jam palengvėjimą prieš popie- 
čio, tad jau artimą, kančią. 

Ana atsistojo ir prisiartino prie baldakimu 
dengtos lovos. Ašaros nedžiūvo ant šalto ir 
drėgno gulinčiojo veido. 

Rangultas nepamatė sesers ir jos neišgirdo, 
kai ji pakartojo klausimą: 

— Tad kam visa tai? Kam? 

Neišgirdo sesers nei jos nepamatė, kai ji 
pasisuko prie durų ir išėjo ant pirštų galiukų. 
Tada atsimerkė ir sušnibždėjo iki kraujo su- 
skeldėjusiomis lūpomis: 

- Paklausk leitenanto. Jis žino viską. 

Ir ji taip padarė. Bet ne iš karto. Nes pirmiau 
išėjo pasivaikščioti su Hošovskiu parko alėja. 

Nei jis ją kvietė, nei ji jį. Susitiko atsitiktinai 
prie sidabrinės eglės, pasodintos tarp skroblų, 
ąžuolų, liepų, ir nuėjo toliau drauge. 

Niekas jų vieno prie kito netraukė. Nei lei- 
tenanto prie pernokusios, šleivos panos, susi- 
taikiusios su savo senmergyste, rodos, visam 
laikui, nei jos prie niūraus trisdešimtmečio, į 
kurį žvelgiant buvo matyti priešiškumas bet 
kokiai, tad ir jo asmeninei, mitologijai. 

Jame visa veikė nepriekaištingai, joje nė 
vienas krumpliaratis nekibo su gretimu, joks 
diržas nenešė jokios transmisijos, niekas ne- 
sisiejo su niekuo, be to, ji nebuvo grakšti, tik 
nevientisa. 

Ją bjaurino netgi tai, kas kitas galėtų puoš- 
ti ar nors jaudinti, kaip trapumas, smulku- 
mas, defenzyvumas. Nes visa, kas joje buvo 
vyriška, kaip, pavyzdžiui, grenadieriška koja, 
liko pusiaukelėje, numesta, neapibrėžta, ne- 
užbaigta. 

Ji niekino ir koketavimą, nes juo nesinau- 
dojo. 

Tad kadangi jų niekas vieno prie kito ne- 
traukė, jautėsi suvaržyti ir tik ieškojo progos 
išsiskirti. Bet kol kas parko geografija neteikė 
jiems tokio šanso. 

Hošovskis pagyrė įspūdingą eglę. Ana at- 
sakė, kad ją pasodino jos prosenelis gal geroje 


vietoje, nes nuo ankstyviausių metų medis pui- 
kiai vešėjo. 

— Taip, taip, - pakartojo Hošovskis, - graži 
eglė, labai graži eglė. 

Paskui dar kartą paklausė apie Rangulto 
sveikatą, o Ana dar kartą atsakė, kad ją labai 
kankina jo depresija, kuri nė kiek nepadeda iš- 
sivaduoti iš negalios. 

Hošovskis pajuto, kad moters žodžiuose 
esama nederamos pretenzijos. Juk Rangultas, 
pamanė jis, iš tikro labai serga. 

Diena prasidėjo be vėjo, drėgna, švelni. Šal- 
tis atlėgo, sniegas vietomis tirpo. Rangulto ba- 
tai, nepaisant pakulų įklotų, leitenantui buvo 
per dideli. 

Sunkus sniegas juos prilaikydavo, ir su kie- 
kvienu žingsniu Hošovskiui atrodė, kad jis iš- 
eis iš tų batų. 

Kai tylomis nuklampojo iki akmeninės tvoros, 
apsidžiaugė, kad jo laukia tik grįžimas namo. 

Jiems vėl artėjant prie sidabrinės eglės Ho- 
šovskis pasakė, kad kelionė pataisytų kapitono 
nuotaiką, plaučius taip pat, pridūrė pagalvojęs. 

— Juk jis ką tik iš vienos grįžo, - tarė Ana 
priekaištingai. 

Hošovskis atsakė turįs omenyje kelionę, 
kuri sietų malonumą su nauda. Kelionė, kuri 
abiem jau praeityje, tokia nebuvo. 

— Iš esmės nieko apie ją nežinau, - preten- 
zija Anos balse neužgeso. Po akimirkos ji ne- 
kantriai paklausė, apie kokią kelionę ponas lei- 
tenantas kalba. 

- Į Antibą, - išpyškino Hošovskis. 

— Kur? - paklausė moteris sustodama. 

- Į Prancūzijos pietus. Prieš miestą jūra, už 
jo kalnai. Oras geras krūtinei, o šviesa liūde- 
siui. Žinau, ką siūlau, nes pažįstu Antibą. 

— Buvote ten“ 

— To nesakiau. 

— Vyksta karas. 

— Ne nuo šiandien, ponia. 

Tai, kad vyksta karas, o jis su kapitonu yra 
jo renegatai, nesulaikė Hošovskio nuo prisimi- 
nimų apie pietus, nes vis labiau buvo įsitikinęs, 
kad karo sūkuryje jie dingo užmaršty. Palyginti 
su Rusijos gilumu ir skale sunkumų, su kuriais 
susidūrė Didžioji armija, niekada nepatyrusi 
panašaus atšiaurumo, jų reikalas nugrimzdo į 
gelmę, kurią virš jų galima tik užverti. 

Jų nelaukia atleidimas, nelaukia bausmė. 
Nepakeitė nuomonės, kad situacija sulygino jį 
su Rangultu, kad jo anonimiškumas šalia švo- 
ležerio šlovės atsistojo kaip lygūs. 

Bet jei jis ir klystų dėl jų padėties, jiems ne- 
beliko nieko kita, kaip tik gyventi taip, lyg joks 
kardas nebūtų pakibęs virš jų sprandų. 


- Pavasarį, - pridūrė traukdamas į šlapią 
sniegą įklimpusį batą, - kai iš Prūsijos pajudės 
paštas į Europos pakraščius. 

Iš susikirtimo įėjo į skroblų alėją, kuria 
paėję du šimtus metrų atsidūrė priešais dvarą. 
Čia sniegas buvo itin gausus, dėl atlydžio sun- 
kus. Galėjo eiti vienas paskui kitą pėdomis, ku- 
rias pramynė Hošovskis, kol alėjų susikirtime 
susitiko su Ana. 

Žengdamas su ja valandėlę patyrė įspūdį, 
kad keliauja su Rangultu Rusijos bekele, o dva- 
ras, šiluma, rytinė kava yra tik sapnas, susa- 
pnuotas nakčiai baigiantis. Tad įėjęs į vestibiulį 
ir veidu pajutęs krosnių kaitrą iš atlapų kam- 
barių Hošovskis nudžiugo, kad sapnas buvo 
akimirka, per kurią atrodė, jog su kapitonu dar 
nepasiekė tikslo. Audamasis šlapius batus iš- 
girdo, kaip Ana Rangultaitė pasakė sausai: 

— Tai nėra geras sumanymas, leitenante. 

Geras, negeras, bet merginai įstrigo į atmintį. 
Kai kitą dieną jiedu susėdo vienas prieš kitą 
abipus begalinio stalo, taigi taip, kad toliau jau 
buvo neįmanoma, Ana pasiaiškino dėl savo 
rūstumo. 

Neklėje nėra pinigų, Neklė turi skolų. Visa 
aplinkui yra tik išorė. 

— Niekada nebūčiau pamanęs, - sumelavo 
Hošovskis. 

Jis pakėlė prie lūpų puodelį su garuojančia 
kava. Pamėgo kavą kaip nieką kitą iki tol. Vy- 
riausiojoje būstinėje kartais galima buvo gauti 
bekvapės pliurzės, be pieno ir cukraus, daž- 
niausiai gerokai atvėsusios, geriamos bet kur, 
bet kaip, su bet kuo. Gimtuosiuose namuose 
gerdavo arbatą, nuo rudens iki žiemos pabai- 
gos - su aviečių uogiene. Pas Dolmontovičius 
nebuvo nei vieno, nei kito. Mokydamasis karo 
mokykloje mieste ragavo vandeningo nuoviro. 
Jis tiek turėjo bendra su kava, kiek triukšmin- 
gos užeigos, kur ją virdavo, su tyliu, skoningu 
Neklės dvaro vidumi. 

Dabar apie kavą jis galvodavo vos nubudęs 
jam skirtame kambaryje antrajame aukšte. 

Gulėdavo lovoje dar apie pusvalandį varty- 
damasis nuo šono ant šono, o mintis apie kavą 
darėsi vis malonesnė. 

Rytinis tualetas jam užimdavo kitą pusva- 
landį, o ketvirtis valandos buvo skiriamas grei- 
tam pasivaikščiojimui aplink parką, jei oras 
tam nekliudė. 

Kai grįždavo, jau vestibiulyje pajausdavo 
kavos, šviežiai užplikytos vyresniojo liokajaus, 


aromatą. Pakviestas, užuot ėjęs į savo kambarį 
ir palikęs ten batus, bebro kailio kepurę ir mi- 
linę, pasukdavo tiesiai į valgomąjį arba biblio- 
teką - taisyklių stygius priklausė nuo liokajaus 
nuotaikos - prinešdamas sniego ar vandens nu- 
mesdavo bet kur milinę, tokią ilgą, kad ja šluo- 
davo žemę, ir sėsdavo prie kavos nelaukdamas, 
kol visa celebruojantis liokajus - juo labiau pasi- 
šiaušęs, juo iškilmingiau - jį aptarnaus. 

Pamėgo tą malonumą. 

Buvo gera su kava pradėti naują dykinėjimo 
dieną. 

Paskui ji praeidavo pro vieną langą stebint 
stiprias dvaro mergas, kurios prabėgdavo pro 
šalį, pakampe, apylinke, masindamos nuoga 
blauzda vėjyje arba atviru liemeniu po marški- 
niais, stebinamai atsparios vėjui ir šalčiui, neši- 
nos kibirais ant plačių naščių. 

Jos buvo prasčiokės, truputį žioplokos, daž- 
niausiai negražios, nors viliojančios. Po kelių 
dienų pradėjo jas pažinti. 

Kelias valandas praleisdavo bibliotekoje, 
tiesą sakant, ne dėl knygų, o dėl gilių odinių 
fotelių, į kuriuos palaimingai nugrimzda- 
vo, panašiai kaip grimztama į kelių minučių 
snaudulį. 

Kartą liepė pabalnoti jam arklį ir apjojo 
apylinkę. Ji nebuvo itin įdomi. 

Kai prasilenkdavo su Ana Rangultaite, o tai 
atsitikdavo kelis sykius per dieną, persimesda- 
vo keliais abejingais žodžiais, šaltais sakiniais, 
banaliomis pastabomis. Demonstravo vienas 
kitam mandagumą, nors moterį varžė vis la- 
biau matomas drovumas. 

Nelaikė to savo laimėjimu, nes nujautė prie- 
žastis. 

Ana, užsiėmusi namais ir kažkiek, atsižvel- 
giant į administratoriaus Bornholmo amžių, 
ūkiu, tikriausiai norėjo žinoti leitenanto pla- 
nus. 

Problema buvo ta, kad jis pats jų nežinojo. 
Jie priklausė nuo Rangulto. Įvykiai pernelyg 
tvirtai juos susiejo, kad planus galėtų puoselėti 
atskirai. Bent taip manė Hošovskis, o švoleže- 
ris apie tai nekalbėjo. Leitenantas laukė, kol jis 
prabils, bet neatrodė, kad tai kada nors įvyks. 

Nuo to laiko, kai Rangultas nusilpo pietau- 
damas ir buvo nuneštas į medžioklės kambarį, 
Hošovskis jo nematė. Kai kapitonas panorės, 
manė jis, pats jį pasikvies. Tada sutars, kaip 
bus toliau, drauge ar atskirai. Jeigu nekviečia, 
vadinasi, nenori, jeigu nenori, tai kodėl turėtų 
norėti jis, Hošovskis. Koks čia jo interesas? 

Be visa ko, čia jį gerai maitino. Lietuviškas 
maistas pasirodė esąs kaloringas. Tai liudi- 
jo apvalėjantis leitenanto pilvas ir pilnėjantys 


skruostai, nuo kurių dingo gelsvokas blyšku- 
mas. Fiziškai jautėsi kaip niekada gerai, nors, 
tiesą sakant, kaip visada. Po žaizdos, kurią Ran- 
gultas jam padarė žarstekliu, liko įduba aukščiau 
smilkinio ir vis retėjantys galvos skausmai. Na, 
ir ta aromatinga turkiška kava, balinama karšta 
grietinėle, saldinama medumi. Ką tik baigė tre- 
čiąjį puodelį. Atsilošė kėdėje, po aukštu, jį pra- 
nokstančiu atlošu, ir tarė taip, kaip kalbama apie 
nuodugniai permąstytą reikalą. 

— Tai nieko nepaneigia. 

Ana, kuri kaip tik ketino nueiti nuo stalo, 
paklausė, kas ką turėtų paneigti. 

- Pinigų stygius išvyką į pietus, - atsakė 
Hošovskis. - Pinigų turime. 

— Atsiprašau, leitenante, kas jų turi? 

— Mes su kapitonu. Kareivių algos įsiskoli- 
nimas ir išeitinės pašalpos. 

— Išeitinės pašalpos ir kareiviški atlygini- 
mai“ 

— Tarkime. 

— Tai reiškia...? 

— Kad pinigų yra pakankamai. - Hošovskis 
parodė aukštyn. - Krepšyje. 

Ana Rangultaitė nusisuko nuo stalo. O gal 
ne nuo stalo, gal nuo leitenanto. Į vidų pažvel- 
gė majordomas Ružyla. Hošovskis nužvelgė jį 
nedraugišku žvilgsniu. Ružyla pasitraukė. 

- Paslaptys, su kokiomis jūs, pone, atvykote 
čia drauge su mano broliu... 

- Tai per stiprūs žodžiai, ponia, - Hošovs- 
kis palinko į moters pusę, bet tai nepakeitė ats- 
tumo tarp jų, ne dėl atsvaros, kurią tarp savęs 
nustatė, bet dėl akį rėžiančio baldo ilgio. - Jei 
net ir paslaptys, tai banalios, paprastos, never- 
tos aptarinėti. 

— Nes karas yra paprastas dalykas, - Ana 
pakartojo brolio prieš kelias dienas pasakytus 
žodžius. 

Hošovskis linktelėjo galva. 

— Reikia užmušti anksčiau, nei užmuš tave. 

— Maždaug taip, ponia, - sutiko leitenan- 
tas. 

Stojo tyla. Hošovskis išgėrė ketvirtą kavos 
puodelį. Buvo nepasotinamas. Prakalbo atsar- 
giai, tarsi eitų per ledą. 

- Jeigu jau paslaptys, tai... šių namų. 

— Nesuprantu, - atsakė moteris. 

— Kokią niūrią paslaptį slepia šie namai? 

— Nesuprantu, - pakartojo Ana ir iškart nu- 
raudo. 

— Apie ką norėtumėte, ponia, pasikalbėti? 

Abiem atrodė, kad majordomas sustojo čia 
pat už pravertų į vestibiulį durų, pasislėpęs už 
jų sąvaros. Kad kažko tyko. Bejėgis, nepripa- 
žintas, bet ištikimas. 


Ana Rangultaitė griežtai paklausė: 

— Su kuo, leitenante? 

— Su manimi. 

— Su jumis? 

Hošovskis patvirtino. 

Dabar Ana išblyško. Greitų emocijų, nors 
santūri, ji pernelyg greitai keisdavo blyškumą į 
raudonį ir tada dar labiau bjaurėjo. Blyškumas 
jai labiau tiko. Kaip tik ji ką tik išblyško. 

Hošovskis pakilo iš savo vietos ir žingsniu, 
kuris galėjo nunešti jį į bet kurią pusę, prisi- 
artino prie moters. Pirmiausia per metrą, du, 
kai pakartojo savo klausimą, paskui gerokai ar- 
čiau, kai neišgirdo atsakymo. 

Pakėlė Aną nuo kėdės, priglaudė prie savęs. 
Buvo už jį puse galvos aukštesnė, išsigandusi ir 
bevalė. Tikriausiai nemanė, kad jam rūpi kas 
nors be paslapties; jei tai būtų žinojusi, būtų 
kritusi be sąmonės. 

Krito be sąmonės, kai suvokė, kad paslaptis 
gali būti pakeliui, pasitaikius progai, ne pabai- 
goje. O pabaigoje buvo tai, ko ji nepatyrė nė 
slapčiausiose, gėdingiausiose mintyse. 

Nebuvo tam pasirengę. Abu. Tai ją išgelbėjo 
nuo mirties. Nes jei jos nepasirengimas būtų 
susidūręs su karininko pasirengimu, nebūtų 
išgyvenusi to skirtumo. 

Kaip toli ji buvo nuo tos akimirkos, kai 
įbaugintam leitenantui pasiūlė kiančio, apsau- 
godama jį nuo marsalos. 

Koks jis buvo tolimas nuo savo baugštumo. 
Lyg būtų praėjęs visas gyvenimas, ne mėnuo. 

Šiaip ar taip, jiedu jau nebebuvo tik šalia 
vienas kito. 

Iš pirmo žvilgsnio niekas nepasikeitė, veikiau 
prasilenkdavo nei susitikinėdavo. Bet jei jau tai 
įvykdavo perėjimuose tarp aukštų, biblioteko- 
je, kabineto tarpduryje, vestibiulyje ar kuriame 
nors iš koridorių viršuje, tai buvo susitikimai 
dviejų Žmonių, susijusių kažkuo daugiau, nei 
tik pažintimi su kapitonu Rangultu. Jiems ėmė 
trūkti vienam kito. Tai, nėra ko slėpti, lengvi- 
no tuščias namas, nusiminimas dėl švoležerio 
kančios, majordomo ir tarnų priešiškumas, 
nuo Hošovskio krintantis ir ant Anos, žiemos 
atlydys, gramzdinantis viską tamsoje be skirtu- 
mo tarp dienos ir nakties. 

Po savaitės pavakare abu susėdo svetainėje 
prie liepsnojančio židinio taip arti vienas kito, 
kaip dar vakar nebūtų sau leidę. Hošovskis spė- 
liojo, koks įvykis išprovokavo tokią jų drąsą, ir 
niekas neatėjo jam į galvą. Jautė kaulėtą mo- 
ters strėną prie savo šono, o ji negalėjo nejausti 


spaudžiančio ją raumeningo leitenanto peties. 
Nė vienas iš jų nesigėdijo tokios padėties, ne- 
ieškojo patogumų, nors sofos plotis teikė tokią 
galimybę. 

Juos varžyti turėtų ir pusvalandį trunkan- 
ti tyla. Bet jautėsi joje saugūs iki tokio laipsnio, 
kad, kai Ana paminėjo Hošovskiui Andžėjų Ran- 
gultą iš Algonos, kuris buvo kunigaikščio Ivano 
Čartoryskio draugijoje ir pirmas smeigė durklą 
į gyslotą pusiau pamišusio Kęstutaičio kūną, tai 
padarė taip, lyg grįždama prie kažkada nutraukto 
pokalbio. Žiūrėdamas į ugnies ryjamas ąžuolines 
pliauskas Hošovskis atsakė, kad Kęstutaitis kaip 
niekas kitas to nusipelnė. Jis visą gyvenimą kvė- 
pavo bjauriausiomis jogailaitiškomis ydomis, įta- 
rumu, klasta ir niekada neįveiktu pagoniškumu. 
Bet tai buvo toli ir seniai. Ne apie tai jis klausė 
prieš savaitę jiems sėdint prie stalo. 

Ana, irgi žiūrėdama į ugnį, atsakė, kad už 
karaliaus nužudymą, kad ir ką manytume apie 
Kęstutaitį, baudžiama prakeiksmu. 

— Neapgaudinėk manęs, ponia, legenda, - 
priekaištingai tarė Hošovskis. - Tokią legen- 
dą, kaip įtariu, Lietuvoje turi kiekvieni namai. 
Klausiau apie paslaptį, kuri susijusi ir su mani- 
mi. Turiu teisę ją Žinoti. 

— Buvai įsivėlęs, leitenante, į žudynes Trakų 
pilyje? 

— Nemanau, - atsakė Hošovskis su panašiai 
kaip jos nuo židinio įkaitusiu veidu ir malonia 
šiluma viduriuose. - Bet esu įsivėlęs į kai ką 
niūresnį. Turiu teisę žinoti, į ką. 

— Apie ką kalbi, leitenante? 

- Apie tai, kas sieja, o iš tikrųjų kas skiria tave, 
ponia, su broliu. Klausiu to, kas jus gramzdina. 

Kažkas apšvietė privažiuojamąją dalį. 

— Mes nepažistame vienas kito. 

— Kaip tai? 

- Jis atvažiuodavo iš karo. Gydėsi, miego- 
jo, gėrė, puotavo ir važiavo į kitą. Nepažįstame 
vienas kito. Tai mus skiria. 

— Kovojo dėl Lenkijos. 

Ana Rangultaitė nemaloniai nusijuokė. Dar 
stipriau įbedė savo kaulėtą strėną į Hošovskio 
šoną. Atsegė po kaklu dvi suknelės sagas. Lei- 
tenantas pamatė pirmą senatvę, atsiradusią po 
išdžiūvusiu, plonu lyg šiaudas raktikauliu. Nu- 
vytusią odą po lig tol sandaria suknele. 

— O, taip, taip, pone leitenante, - prunkšte- 
lėjo ji. - Vyrai kovoja dėl Lenkijos, o moterys 
dėl visa kita. Paskui visa kita pasirodo esanti 
viskas, o Lenkija... 

Kažkas bėgo per vestibiulį, apšvietė jį. Iš 
lauko sklido jaunų moterų krizenimas. Sunkūs 
kulnai sudundėjo ant laiptų prie įėjimo. Du- 
kart trinktelėjo paradinės durys. 


— Nekovoju, - sušnibždėjo Hošovskis. - Aš 
nekovoju. 

Kažkas sustojo kitapus slenksčio. Sunkiai 
kvėpavo. Truputį užtruko, kol pasibeldė. Ana 
pašoko nuo sofos. Hošovskis priėjo prie pa- 
kuros ir žarstekliu apvertė byrančias ąžuolines 
pliauskas. 

Į vidų nedrąsiai įėjo majordomas. 

— Kažkokie Žmonės priešais dvarą, - pasakė 
tyliai. 


— Kokie žmonės, pone Ružyla? - paklausė 


Ana. 

— Sako, kad iš karo. 

- Iš karo? 

- Jie taip sako, - dar tyliau atsakė Ružyla ir 
išėjo. 


Ana Rangultaitė tylėjo ilgą valandėlę, kol, 
nežiūrėdama į leitenantą, paklausė jo, kas 
atsitiko. Hošovskis priėjo prie jos, pakėlė 
ranką ir švelniai paglostė jos šiurkščius pe- 
lės plaukus. Paskui sustabdė pirštus ant įdu- 
busių moters smilkinių, išmargintų plonų 
kraujagyslių voratinklio. Ji pakėlė galvą lyg 
priešindamasi šiam švelnumui. Vestibiulyje 
kaukšėjo lazda, dvi lazdos. Ritmiškai, de- 
monstratyviai, įžūliai, desperatiškai, tarsi 
aliarmą keldamos. 

Tyla tiršta lyg karštinė. Didesnė nei prie- 
tema, gilesnė nei gelmė. Tarsi visi keturi būtų 
panardinti į rašalą. 

Kabinetas buvo raižytas, parengtas pato- 
giam vyriškumui. 

Dailus raudonmedžio rašomasis stalas, žą- 
sies plunksna, masyvi rašalinė, ant lentynos 
parankinės knygos, keletas atlasu užtiestų kė- 
džių, fotelis, metaliniame krepšyje trys lazdos, 
ant sienos itališkas raižinys. Stigo tik pypkės ar 
cigarų kvapo. 

Tokį jį įsiminė Hošovskis, kai grįžęs iš Ru- 
sijos po kelių dienų pažvelgė į vidų, susipažin- 
damas su dvaru. 

Dabar veidu į langą, pasistiebęs ant pirštų, 
jis nuobodžiaujančiu žvilgsniu klydinėjo po 
eglių viršūnes už verandos su pavojingai nu- 
svirusiomis šakomis nuo sulėdėjusio atodrėkio 
sniego svorio, kuris prieš krisdamas ant jų su- 
šalo. 

Du kombatantai atrodė kaip grasus pralai- 
mėjimo įsikūnijimas. Juose sunku buvo atpa- 
žinti Rudzkį ir Volaniną, bet, deja, tai buvo jie. 

Suprantama, purvini, apiplyšę, apžėlę, suly- 
sę ir, O tai nesuprantama, aiškiai celebruojantys 
savo nuopuolį. 


Rudzkis, nejudantis, užgesęs, tylus, ant vie- 
nos iš atlasu užtiestų kėdžių. Volaninas judrus 
lyg griaučiukai ant siūlų. 

Rangultas iš fotelio už rašomojo stalo antrą 
sykį paklausė apie Drešerį. 

Rudzkis nukeliavo aplinkui klaidžiu žvilgs- 
niu. Sustabdė jį ant korneto, kuris, atsirėmęs 
ant lazdyno ramentų, lingavo prie durų lyg no- 
rėdamas įeiti ir išeiti kartu. 

- Sušalo, - atsakė Volaninas ir sukikeno. Jo 
galva susvyravo ant plonučio kaklo lyg aguo- 
nos galvutė vėjyje. 

- Taip, Drešeris sušalo, - kimiai pridūrė 
Rudžzkis. 

Priešingai nei dvokiantis gangrena Volani- 
nas, nuo jo lyg nuo benamio šuns dvelkė tik 
vėju. 

- Liamontas? - tyliai paklausė Rangultas. 
Neramus, virpantis, išsigandęs pertraukoje 
tarp priešpiečio silpnumo ir naktinės karštinės 
atrodė dar labiau apgailėtinas nei draugužiai. 

Volaninas nesiliovė kikenęs. Rudzkis visai 
mechaniškai gūžtelėjo pečiais. Tas judesys nie- 
ko neskelbė, veikiau tai buvo virptelėjimas nei 
gestas. Paklausė kimiai: 

— Klausau? 

- Generolas... 

- Liamontą prie Vitebsko kazokas perkirto 
perpus, - atsakė Volaninas nuo durų ir subil- 
dėjo lazdynais. 

Rudzkis linktelėjo galva ir pridūrė: 

- Pliateris nuskendo Berezinoje, Ščuką per- 
vėrė kulka, Skšinskį... 

- Gana, - pertraukė nugrimzdęs į fotelį 
Rangultas. 

Rudzkis mielai nutilo. 

Visi tylėjo. Buvo girdėti tik sunkus kapitono 
šnopavimas. Diena liuoktelėjo nuo nakties lyg 
zuikis. Kokia ten diena, gėda sakyti. Kontūrai 
susiliejo, jei jų anksčiau nebūtų matę, nebūtų 
atpažinę. Dabar jau visa, ne tik keturi vyrai, 
buvo lyg panerta į rašalą. Ten, kur tyla, yra 
Rudzkis, kur bilsčioja lazdynai, yra Volaninas, 
kur oro švilpesys ir nesiliaujantis kosčiojimas, 
yra Rangultas, tik Hošovskis kiek ryškėja lango 
fone. Jis neatsigręždamas aštriai paklausė: 

— Na, o imperatorius? 

— Imperatorius? - pakartojo Rudzkis. 

Hošovskis sudavė krumpliais į palangę. 

— Bonapartas? Korsikietis? 

- Imperatorius paspruko, - atsakė nuo durų 
Volaninas. 

— Sakai, paspruko? - Hošovskis priėjo prie 
korneto lyg ketindamas išstumti jį lauk kartu 
su durimis. 


— Arba žuvo, - Volaninas valandėlę pagal- 
vojęs ir vėl sukikeno. 

Hošovskis ėmė vaikščioti nuo lango iki sie- 
nos ir atgal. Tamsoje žengė lėtai, tvirtai, vienas, 
kūniškas ir tvirtas opozicijoje prieš tris suvar- 
gusius karius, beveik dvasias. Vėl skirtingas, 
visiškai priešingas, visai kitoks nei tokią pat 
tamsią naktį Aranceve prieš tris mėnesius. 

Dabar jis žvelgė nuo aukšto kranto. Turi juos 
rankoje, sugniauš saują, sutreškės kauliukai, ir 
po jų. Sustojo priešais Rudzkį, stumtelėjo jį ke- 
liu, tarsi netyčia tamsoje, bet tegu tars tik nors 
kokį prieštaraujantį žodį, padarys netikusį ges- 
tą, ir skels į snukį taip, kad dantys pabirs. 

Bet Rudzkis tik nuolaidžiavo, stingo, nuo- 
lankėjo. 

— Baisus pralaimėjimas,- kartojo jis, - šal- 
tis, pūgos, badas, per parą nukertanti fluenca 
(gripas - vert.), žmonės slėpėsi žuvusių gyvu- 
lių viduriuose. Dieve visagali, Dieve... 

Laikrodis ant židinio matavo laiką. Tik, tik. 
Tik, tik. 

O laikas, kaip atrodė, nė žingsnio. Laikrodis 
daro savo, laikas - savo. Jei panorėtų pajudėti, iš- 
rautų juos iš to sąstingio, iš tos tylos lyg sirupo. 

Net išsimiegojęs, nusiskutęs, sušilęs, pri- 
sivalgęs, diena po dienos labiau įmitęs leite- 
nantas jautė, kad laikrodis taip patiksės, laikas 

taip pastovės, Rangultas pašvilpaus, kornetas 
padvoks, Rudzkis pastenės ir visus juos, kurie 
čia stypso, įtrauks niekšiškas pralaimėjimas, 
nublokš į niekšiškus verpetus istorijos, apie 
kurią senos raganos prie verptuvų pasakos vis 
išmoningesnius prasimanymus. 

Galų gale jei taip turi būti, tebūnie, bet be jo. 

O Rangultas? Kaip Rangultas? Hošovskis 
stengėsi permušti tamsą, bet vis tamsėjo ir 
tamsėjo, krito ir krito, tirštėjo ir tirštėjo. Oro. 

— Oro! - šūktelėjo leitenantas. Jis atlapojo 
duris, pro kurias lyg marionetė iškrito Volani- 
nas su savo lazdynais. 

Iš vestibiulio papūtė šaltis. 

Hošovskis peršoko repečkojantį nuo akme- 
ninių grindų kornetą, peržingsniavo vestibiulį 
ir nubėgo laiptais prie privažiavimo tako. Už 
klombos stovėjo drėgmėje išsimaudęs parkas. 

Leitenantas pajudėjo pirmyn. Jis netvėrė 
savo kailyje iš pasitikėjimo savimi, sveikatos, 
energijos pertekliaus, ir neišmanė, ko imtis. 

Užtat Rudzkis ir Volaninas žinojo, kuo pa- 
vers savo menkybę. 
Niūria garbe. 

Vėlų vakarą, akylai prižiūrint majordomui, 
kuris priėmė jų utėlėtus, išsekusius kūnus be 
pasibjaurėjimo šešėlio, su neatidėliotinu, ne- 
kritišku ištvermės ir pasiaukojimo įvertinimu, 
buvo kambarinių vaikinų ir vyresniojo lioka- 
jaus išprausti, nukirpti, nuskusti, įtrinti aliejais 
ir išmasažŽuoti. 

Tai jiems įkvėpė tiek jėgų, kad lovos galė- 
jo palaukti nakties. Jie buvo aprengti Rangulto 
apatiniais ir viršutiniais drabužiais, ir nepai- 
sant to, kad abiem jie buvo per dideli, dingo 
juose grakščiau negu Hošovskis. 

Jie nebuvo panašūs į aprengtus skolintais 
drabužiais, veikiau savais, prie kurių prisitai- 
kys, kai pailsės. 

Ant aukštų kėdžių prie begalinio stalo, už 
kurio gerais dvarui laikais įsitaisydavo ir šim- 
tas svečių, jie sėdėjo išdidūs ir mandagūs, tarsi 
niekada nuo jo nebuvo pasitraukę. 

Volaninas, kai buvo išvalyta jo skeveldrų 
išdraskyta blauzda, irgi mažiau dvokė. Jo koja 
atrodė blogai, bet ne beviltiškai. Medikas, tas 
pats, kuris prieš mėnesį ėmėsi Hošovskio gal- 
vos, teikė vilčių ją išgelbėti. 

Liokajai palinko prie atvykėlių, kiekvienas 
su kitu vyno buteliu. 

— Manau, kad kiančio, - prabilo Hošovskis 
matydamas Rudzkį dvejojant. 

Majordomas nužvelgė jį paniekos kupinu 
žvilgsniu. Po savaitės nuo leitenanto atvykimo 
į Neklę Ružyla paklausė jo, iš kokių, jeigu ne 
paslaptis, Hošovskių jis kilęs. Iš blogiausių, at- 
sakė tada ne be pasitenkinimo leitenantas. Taip 
ir maniau, apsidžiaugė Ružyla. Puikiai išauklė- 
tas, jis nesugebėjo nuslėpti priešiškumo leite- 
nantui ir blogiausių įtarimų jo atžvilgiu. 

- Ilgai brandintas, - pridūrė Hošovskis ma- 
tydamas Rudzkį dvejojant. 

— Marsalos, - nusprendė už Rudzkį kor- 
netas. 

Majordomas jam draugiškai šypsojosi. Iš 
pirmo žvilgsnio pamėgo tą sužeistą vaikiną, 
gal todėl, kad jį su Rangultu siejo kosulys. 

Kosčiojo abu lyg erzindami vienas kitą. 
Volaninas liaudavosi, kapitonas pradėdavo, 
arba grojo duetu, kapitonas viena oktava že- 
miau. 

Ana irgi nusišypsojo, bet leitenantui. Ne 
mažiau nei jos brolis įbauginta netikėtų sve- 
čių vizito, ji paklausė Hošovskio, kai jis grįžo 
iš pasivaikščiojimo, kas yra atvykėliai. Iš rusų 
karo, atsakė Hošovskis. Ana pripažino, kad tai 
nutuokia, bet norėtų apie juos žinoti ką nors 
daugiau. Du kvailiai, pridūrė Hošovskis, kop- 
damas ant įėjimo laiptų. Kaip gali taip kalbė- 
ti, leitenante, supyko Ana, o Hošovskis atsakė, 


kad gali, tai iš tikro du kvailiai, grįžę iš nesė- 
kmingo karo, du pažeminti kvailiai. 

Ana visa priešinosi tokiam sušalusių, ser- 
gančių, nugalėtų, amžinų lenkų karių verti- 
nimui. Visas auklėjimas, tradicijos, knygos, 
kurias ji perskaitė, eilėraščiai, kuriuos išmoko 
atmintinai, vaikystėje pasakotos pasakos, gir- 
dėtos legendos, visa istorija namų, kurie for- 
mavo ją trisdešimt metų, liepė jai su pagarba ir 
meile žiūrėti į tuos du nepelnyto pralaimėjimo 
piligrimus. 

Bet brutaliuose, abejinguose leitananto žo- 
džiuose ji įžvelgė liūdną tiesą. Teko pajusti, kad 
tai, ką jai visą gyvenimą teigė, pasirodę esą sve- 
tima, o Hošovskio pozicijoje aptiko slapčiau- 
sių ir gėdingiausių įtarimų patvirtinimą. Be to, 
nuo vaikystės tame erdviame pusiau dvare, pu- 
siau rūmuose ji jautėsi apleista, nubraukta, jos 
nebuvo paisoma. Dabar pirmą kartą gyvenime 
susidarė įspūdį, kad kažkas yra jos pusėje, jei 
net ir neilgam ir ne kiekvienu atveju. 

Nepažįstanti vyrų ir nesidominti jais nesu- 
vokė, kaip labai nuviltų karininko lūkesčius, jei 
jis neįžvelgtų joje kažko daugiau nei moterį. Jai 
teko laimė, kad pirmas jos gyvenimo vyras, su 
kuriuo buvo arčiau negu kvėpavimo atstumas, 
suprato, kaip ji norėjo tikėti, kad esama kažko 
daugiau nei geidulys ir, priešingai nei geidulys, 

praeina vėliau, siekia giliau, lemia galutiniau. 
Tikriausiai kratėsi minties, kad šis stiprus, ne- 
patrauklus karininkas tampa jai artimas. 

Tad šypsena, kurią jam dovanojo, visų esan- 
čiųjų pastebėta, nebuvo spindulinga, bet soli- 
dari. Priešinga Rudzkiui, Volaninui, Ružylai ir 
net, noromis ar nenoromis, savo broliui, dva- 
rui, Lietuvai, Žečpospolitai. 

Pietūs užbaigė vėlyvos vakarienės metą. 
Niekas neskubėjo eiti nuo stalo, net ir karšti- 
nės kamuojamas Rangultas. Ant kėdės atsitie- 
sęs Rudzkis kratėsi stingulio, o Volaninas tapo 
kilnesnis. Zapredala kukuryka za dudu, - paniū- 
niavo jis vieną akimirką. 

— Baik, Ksaverai, - švelniai jį sustabdė Rudz- 
kis. 

— Betgi kodėl? - paklausė Ana. 

Rudzkis atsakė, kad to neįmanoma klausytis. 

Rangultas nusišluostė prakaitą nuo kaktos, 
pasirėmė alkūnėmis ant stalo ir nuleido galvą. 
Ana paklausė, ar jis nenorėtų grįžti į savo kam- 
barį. Jis atsakė, kad kol kas ne. 

Liokajai pilstė konjaką. Hošovskis paprašė 
puodelio arbatos. Kol ją nešė, pasakė žinąs tą 
dainelę. 

- Iš kur? - susidomėjo Ana. 

- Iš savo kraštų, - atsakė. Pas Dolmontovičius 
Dibrovkoje ją dainuodavo vasaros vakarais. 


— Ką jūs ten veikėt? - paklausė Volaninas. 

— Tarnavau. 

Kornetas vėl tyliai paniūniavo dainos frag- 
mentą, berniokiškai nusišypsojo ir pareiškė, 
kad Eustachijus Dolmontovičius iš Dibrovkos 
yra jo dėdė, kad vaikystėje ten lankėsi. 

— Nepastebėjau, - nemandagiai nukirto 
Hošovskis. 

Kornetą pradėjo pjauti kosulys. Rangultas 
pakėlė galvą nuo stalo. Nužvelgė leitenantą. Nuo 
karštinės išsiplėtę vyzdžiai akimirką susiaurėjo 
ir sublizgo blyškiu lyg ašmenys plienu. 

Majordomas Ružyla pasistiebė ant pirštų. 
Jo kilnaus senatoriško veido išraiška pranešė 
kapitonui, kad leitenantą Hošovskį jis laiko 
šiukšle ir niekas to nepaneigs. Nepaisant to, 
kad Rangultas prieš valandą pakvietė jį prie 
stalo, Ružyla kaip visada atsisakė. Rudzkis ty- 
lėjo. Ana užsiminė apie dainelę, bet Volaninas 
jau nebandė jos dainuoti. 

— Tai iš esmės niūri istorija, - tarė Hošovskis 
po gerokos nemalonios tylos valandėlės. - Mer- 
gina visą pavasarį ir vasarą augino gaidį. Jis 
užaugo nepaprastai dailus. Nesiskyrė vienas su 
kitu. Kur mergina, ten gaidys, kur gaidys, ten 
mergina. Vienkiemyje sakydavo: nėra tokio 
gaidžio, kaip Paranijos, tai bent gaidys! Atėjo 
ruduo, o kartu ir mugės. Artimiausia Vinicoje. 

Už prekystalio totorius prekiavo skaromis. Ji 
iškeitė gaidį į vieną skarą. Kai ji jau ėjo šalin, 
gaidys širdį veriama gaida užgiedojo, bet nebė- 
go iš paskos, nes jam buvo surištos kojos ir pa- 
kirptas sparnas. Zapredala kukuryka za dudu. 
Pardavė bičiulį už niekniekį. 

- Labai graudu, - Ana nusišypsojo Hošovs- 
kiui. Jos akyse sublizgo ašaros, o balsas suvir- 
po. Leitenantas ją sujaudino. 

Volaninas po valandėlės pasakė: 

— Visada maniau, kad tai daina apie merginą. 

— Ne, - tvirtai pasakė Hošovskis. - Tai daina 
apie išdavystę. 

Ana nenuleido akių nuo leitenanto, kai jo 
paklausė, ar bent graži. 

— Skara? - pasitikslino Hošovskis. 

— Ne, mergina. 

- Šiaip sau, - sumurmėjo Volaninas. - Mer- 
gina šiaip sau. 

Rudzkis sujudėjo už stalo, pastūmė konjaką. 
Jo sulysęs kaklas styrojo iš per didelių marški- 
nių lyg iš pavalkų. 

- Visada sakei, kad graži. Kai tavęs, Ksave- 
rai, klausdavom, visada sakydavai, kad gražes- 
nės nebuvo. 

— Bet paseno, Adonai, - atsakė Volaninas, 
gurkštelėjo marsalos ir pridūrė pašnibždo- 
mis: - Paseno mūsų Paranija. 


- Iš gėdos, - pridūrė Hošovskis. 

Kornetas pažvelgė į visus kažkaip liūdnai, 
bet paprieštaravo: 

— Nemanau, leitenante. 

— Nėra nieko niekšiškiau nei išduoti bičiu- 
lį, - spyrėsi Hošovskis. - Tai žudo. 

- Gaidys nebuvo merginos bičiulis. Paseno, 
nes užėjo sunkūs laikai. Nemanau, kad jūs, lei- 
tenante, ką nors iš tos dainelės supratote. 

Rudzkis, liūdnas ir išdidus, išsitiesęs kaip 
atkaltė už jo nugaros, pareiškė, kad nuomonių 
skirtumą apie dainelę, kuri, be kita ko, apkarti- 
no jam rusų kampaniją, linkęs spręsti korneto 
naudai, nes vis dėlto ji jam artimesnė. 

— Gana! - griežtai pertraukė Hošovskis ir 
tvojo delnu į stalą. 

Suskambo porcelianas, jam atsiliepė stiklas. 
Rudzkis ir Volaninas sustingo. Rangultas bejė- 
giškai brūžtelėjo kėdę ir lyg liepsna suliepsnojo 
nuo karštinės. Liokajai sustojo už pusės žings- 
nio. Tik Ružyla nusileido nuo pirštų ant kulnų 
ir mandagiai padarė leitenantui pastabą, kad 
jis užsimiršo. 

— Tylėt! - pakartojo Hošovskis. Kitas smū- 
gis atviru delnu vos nesuskaldė stalo. 

Leitenantas buvo blyškus ir ramus. Jis kaž- 
kaip netikėtai išsikerojo nuo Neklės maisto. Spin- 
duliavo kol kas tramdomą energiją. Prievarta, 

kurią naudojo dalyvaujančiųjų atžvilgiu, tapo 
vis labiau trykštančiu jo pasitenkinimo šalti- 
niu. Buvo atsikratęs to, kas silpnina. Jis nebuvo 
atsakingas už karą, imperatorių, poną kuni- 
gaikštį, istoriją, tėvynę, giminę, rūmus, atsakė 
tik už save, ir tai tik tiek, kiek buvo linkęs tai 
pripažinti. 

Laisvas nuo įsipareigojimų, nes, ačiū Die- 
vui, jų neprisiėmė. Stebėdamas nusigyvenusią 
Neklę ir iš esmės keistus brolį ir seserį, tarnus, 
lyg susitaikiusius su tuo, kad tarnauja laikams, 
kurie praėjo ir jau nebegrįš, ne pirmą sykį su- 
sidarė įspūdį, kad jam pakaktų akiplėšiškumo 
visa tai užvaldyti, o jei reikia, suimti už gerklės 
drauge su tradicija, kad ir kokia ji būtų. Nes 
kas gi yra toji tradicija? Kuo čia ketina jam akis 
spiginti? 

Priešindamas savo storžieviškumą su dau- 
gių daugiausia išdidžia kitų tyla jautėsi esąs 
pranašesnis. Ėmė netverti nuo nepažįstamo 
jam malonumo. 

Švoležeriai be armijos pasirodė esą niekas. 
Jis, kaip Aranceve prieš tris mėnesius jautėsi 
lyg užspeistas lapinas, taip čia nutarė pats kitus 
vyti. 

Jis kreipėsi į majordomą su tuo truputį išdi- 

— Prašiau arbatos, pone Ružyla. Ar taip? 


Majordomas prisiartino prie leitenanto ir 
atsakė pusbalsiu: 

- Jūs neklystate, pone Hošovski. 

Rangultą suėmė kosulys. Volaninas ėmė 
jam pritarinėti. 

Ana pakilo iš savo vietos ir įsibaiminusi pa- 
sisiūlė pati paruošti arbatos. 

- Sėsk, ponia! - įsakė Hošovskis. 

Ir Ana tai įvykdė. Nedelsdama. 

Hošovskis sudėjo delnus, pirštais palietė lū- 
pas. Jautėsi esąs savo vietoje kaip niekada per 
savo gyvenimą. Net pasakytų, kad kaip nieka- 
da anksčiau buvo pas savimi. Klydo, tuo turėjo 
įtikinti artimiausia para. Bet kai po varginan- 
čio ketvirčio valandos laukimo taikingai pasa- 
kė, kad arbatą gers savo kambaryje, to, žino- 
ma, dar nenujautė. Taikus jo balso tonas kilo iš 
malonės, kurios šaltinis yra jėga. Atsikėlė nuo 
stalo, nusilenkė ir išėjo. Valandėle vėliau išėjo 
Ana Rangultaitė. 

Gvardijos švoležeriai pasiliko. Be žodžių, 
susitaikę. 

Visą kitą dieną Ana, teisindamasi migrena, 
nėjo iš kambario. Rudzkis ir Volaninas naudojosi 

žyla. Leitenantas atsikėlė anksti. Pasisukinėjo 
po namus, vienas išgėrė kavos, paskui liepė pa- 
balnoti jam kumelę, su kuria prieš dvi savaites 
lankė apylinkes. Kai pajudėjo iš vietos smagiais 
šuoliais parko alėja į pasaulį vedančių akmeni- 
nių vartų link, po gruodžio prieblandos ir atly- 
džio pasirodė blyški rudeninė saulė. 

Grįžo po dviejų valandų sveikai pavargęs. 

Pietus prieš trečią valandą valgė vienas. Patar- 
navo jaunesnysis liokajus, aiškiai ėmęs jo bijoti. 
Po pietų Hošovskis pasiėmė švedų rūmų papro- 
čių aprašymą ir su knyga nuėjo į savo kambarį. 

Miegas jį apėmė po poros puslapių. Užmigo 
lyg vaikas. Žinios apie neįsivaizduojamą Di- 
džiosios armijos sutriuškinimą, imperatoriaus 
pabėgimą, beveik visų didžiųjų maršalų mirtį 
jį nuramino. Švoležeriai negalėjo paruošti jam 
didesnės dovanos. 

Ko gero, sapnavo nebaudžiamumą, nes, gu- 
lėdamas aukštielninkas praviromis lyg karpio 
lūpomis, nedaug ką ilgesnis už savo plotį, su 
savaitė po savaitės didėjančiu pilvu, giedrėjo. 

Vakare majordomas įvedė pas kapitoną 
Rudzkį ir Volaniną. Jie atrodė geriau. Poilsis 
juos pastiprino. Rudzkis tapo sąmoningesnis, 
kornetas nurimo. Pradėjo tuo, kad kabinete, 
prie Hošovskio, nepasakė visos tiesos. 


— Apie karą?- paklausė Rangultas. 

— Taigi, grafe, - pritarė Rudzkis. 

Jis grįžo prie pralaimėjimo, kuris nugramz- 
dino ne visus. Didžiosios armijos nebėra iš 
esmės visiems laikams. Imperatorius išdavė, 
karinė vadovybė išžudyta, bet lenkų armija 
išliko. Sužalota, aplamdyta, sušalusi ir alkana, 
bet ir toliau esanti armija. Ponas kunigaikštis 
nė akimirkai nepaleido jos iš geležinės rankos. 
Žuvo ir išmirė daug narsių karių. Yra pulkų, 
kuriuose jau nebeliko nieko, eskadronai su ke- 
liolika raitelių, yra pėstininkų pulkų, kur ne- 
beliko nė dvidešimties. Bet vyriausiojo vado 
būstinė veikia. Brigados jau reformuojamos. 
Generalitetas sąmoningas, kurjeriai keliauja ir, 
o tai svarbiausia, išgelbėtos visos vėliavos. Nė 
vienos netrūksta. 

Jei šioje prakeiktoje žemėje būta valios ir 
klusnumo, tai tik pas lenkus. Ne visa prarasta. 
Ginklus surinks, arklių priaugins, šlovė grįš. 

- Šlovė grįš, kapitone, - paskui Rudzkį kar- 
tojo kornetas ir trinktelėjo į grindis lazdyno 
ramentais. 

Rangulto galva krito ant pagalvių. Karštinės 
geluonis kelias dienas bukino. Ji tebekankino, 
bet lyg su nejautra. 

Aštrios tarsi skustuvas mintys dabar klostė- 
si, atsileido, darėsi abejingos. 

Jis pakėlė ranką ir davė majordomui ženklą 
išeiti. Užmerkė akis. 

— Nieko negalima atsisakyti, grafe. Ne- 
prarasti, - Rudzkis atsisėdo ant lovos kraš- 
to. - Ką pavyko išgelbėti per stebuklą ar 
nežmoniškomis pastangomis, turi išlikti ir 
spindėti. 

— Ryškiau negu bet kada, - pridūrė Volani- 
nas, - nes gal ilgus ir sunkius metus. 

Rudzkis palinko virš gulinčiojo. Prakalbo 
garsiau, negu buvo būtina, pažeisdamas kons- 
piraciją, su kokia čia atėjo. Budo jo tempera- 
mentas. 

- Vienas Dievas žino, kas dabar mūsų lau- 
kia, bet aišku tai, kad, jeigu pamiršime mūsų 
aukas, jeigu praeisime pro šalį, ji mums už 
tai niekada nedovanos. Žinai, apie ką kalbu, 
grafe? 

Rangultas linktelėjo galva. Jis prisiminė 
Prūsiją. Supranti, dėl ko kaunamės? - paklau- 
sė Liamontas, suirzęs dėl kažkokio jauno švo- 
ležerio nesąžiningumo. Dėl Lenkijos, atsakė 
negalvodamas Rangultas. Generolas tada nusi- 
šypsojo, paplojo jam per petį, neįpareigojamai 
pritardamas, ir pasakė konfidencialiai: kau- 
namės dėl kareiviškos šlovės ir garbės, mano 
vaikine. Jei reikalas būtų susijęs tik su Lenkija, 
taip nesistengčiau. 


- Žinau, - sutiko Rangultas. 

— Dėl Lenkijos, - primygo Volaninas tam 
atvejui, jei kapitonas vis dėlto nesutiktų. 

— Joks niekšas, jokia maita nepažeis nei ta- 
vęs, nei tavo šlovės, grafe, - tvirtai pasakė Rudz- 
kis. - Nes per daug tų, kurie gyvi ir negyvi, dėl 
jos dirbo. 

Rangultas atsimerkė. Aplaižė liežuviu suke- 
pusias lūpas. Norėjo pasikelti ant pagalvių, bet 
jam neužteko jėgų. Sušnibždėjo: 

- Leitenantas Hošovskis nėra maita. 

- Juo blogiau jam, - nusprendė Volaninas. 

Liesumas, ne reikalas, padarė Rudzkį griež- 
tą, bet jis kalbėjo su įkvėpimu. 

- Išduosi jį mums, grafe. 

— Ką norite su juo daryti? - paklausė Ran- 
gultas. 

- Patraukti į teismą! 

Volaninas pridūrė: 

— Dombrovskis grįžta per šventąją Žemaiti- 
ją. Surasime jį. 

— Jis nekaltas. 

— Niekas to nežino, - tvirtai pasakė Rudz- 
kis. - Liamonto nebėra, jo kanceliarijos kari- 
ninkų irgi, o mes paliudysime, kas reikalinga. 

— Ką paliudysite? 

— Nesikišk, grafe. Tai mūsų reikalas, ką pa- 
liudysime. 


281 


282 


Su neprarastu, daugių daugiausia nuo grį- 
žimo kančių silpstančiu jausmu vadui, kuris 
atvėso, bet neužgeso, Volaninas pridūrė: 

— Būsi švarus lyg ašara, kapitone. 

Rudzkis pasikėlė nuo lovos krašto. Perėjo 
per kambarį. Sustojo prieš tauro galvą, iškilu- 
sią virš medinės sienos. Žiūrinėdamas ją su- 
murmėjo pats sau: 

— Net jei toks ir nesi. 

Po akimirkos pridūrė dalykiškai: 

- Išduosi mums leitenantą Hošovskį. 

Rangultas vis dėlto atsisėdo. Tad jie vėl drau- 
ge, susaistyti vieni su kitais sumanymo, suokal- 
bio, ketinimo, gyvenimo, su kuriuo švoležeris 
jau pradėjo atsisveikinti. Gal jie jį jam sugrąžins, 
patys jo nedaug turėdami. Gal pasidalys, juk 
visada yra ištikimi, nors, tiesa, varginantys ir 
nepakenčiami, bet iš jam lemto pasaulio. Kas iš 
to, kad jį ėmė varginti tas pasaulis, kad ėmė jam 
įsipykti, kelti nuobodulį, būdavo, kad ir gramz- 
dinti. Kas iš to, kad kelionėje per Rusiją su leite- 
nantu diena po dienos save atrado, atgimė, blai- 
vėjo, bet kuo? Kuo jis turėjo tapti pabaigoje? Kur 
turėjo nueiti, nuėjo. Jeigu į mirtį, dalykas aiškus, 
o jeigu ne, kas toliau? Ką jam siūlo leitenantas? 
Ko jis pas jį atėjo? 

Su draugužiais kitaip. Esama perspektyvų. 

Jis paklausė dusliu balsu: 


— Kada? 

- Šiandien naktį. Nėra ko gaišti, — atsakė 
Rudzkis. - Ar tavo tarnas patikimas? 

— Apie ką klausi? 

- Apie senį. 

- Ružylą? Dieve mano... 

Rangultas atsiduso ir linktelėjo galva. Kai 
linktelėjo, pasigailėjo, kad paklausė „kada“. 

— Paruošk mums kinkinį, - pasakė korne- 
tas. - Ginklus dviem, virvę ir pašarų. Gal tru- 
putį paklaidžiosime. 

Nereikėjo kapitonui klausti „kada“. Koks 
skirtumas, naktį, dieną, temstant, prieš aušrą, 
rytoj, po savaitės? Kariai vis vien padarys ką 
sumanę. Jei nebūtų paklausęs, Apvaizda būtų 
atsižvelgusi į jo neutralumą, o taip jis vienu Žo- 
džiu jį panaikino. 

Švoležeriai išėjo neatsisveikinę su vadu. 
Volaninas suklupo ant slenksčio. Jei ne Rudz- 
kis, būtų išsitiesęs. Abu bjauriai nusikeikė. 
Nebuvo panašūs į žmones, kurie gali ką nors 
suimti. Tai teikė viltį. Bet nereikėjo kapitonui 
klausti „kada“. Visa būtų buvę taip pat, bet vis 
dėlto kitaip. Toks mažas, paikas žodis, o lyg 
šešėlis. 

Gūdžią gruodžio naktį, kiemo šunims pra- 
tisai skalijant, apleistą Rangultą Žodis „kada“ 
ėmė kankinti labiau nei karštinė. 

Hošovskis budo valandėlei ir vėl migo. Už 
lango temo, kiekvieną nubudimą per toną, 
lyg kažkas gruodžio brėkšmos ritmu vieną 
po kitos gesintų lempas. Leitenantas kartojo 
sau, kad prieš užmigdamas iš tikrųjų atsikels 
iš lovos ir nusirengs, bet nevykdė ketinimo, 
nes, kol išsakydavo jį sau, vėl užmigdavo. Tada 
sapnavo, kad nusirenginėja, velkasi ant savęs 
šaltus marškinius iki kulkšnių, o kai jau su jais 
gulėjo pasivertęs ant šono, su veidu pagalvė- 
je ir sulenkęs kojas, iki viršugalvio užsiklojęs 
šiurkščia paklode, pabusdavo, matydamas save 
visiškai skirtingą nuo to, kas vyko sapne. 

Jis truputį stebėjosi priešišku tingumu ir su 
juo susijusia malonia palaima, viena iš tų Ne- 
klės nebūtinumų. 

Tatai buvo kažkas nauja jo gyvenime, kaip, 
pavyzdžiui, mažiau negu saikingas apetitas 
naudotis pakankamai turtinga biblioteka, nors 
niekas tuo atžvilgiu nevaržė. Jo gujami nevei- 
klumas ir tingumas dabar jam atrodė kažkuo 
jei ne pateisinami, tai žmogiški, taigi leistini. 

Jis nejautė šalčio, nors kambarys buvo nekū- 
renamas, 0 jeigu ir juto, tai jo nevargino. Šaltis 
daugių daugiausia kuteno šen bei ten, nepra- 
siskverbdamas iki vidaus, nepasiekdamas tos 


jautrios kūno vietos, iš kur galėtų nebaudžia- 
mas pasklisti. 

Bet pasitenkinimas nėra amžinas, temstant 
šaltis iki jo ras kelią jei ne iš tos, tai iš kitos pusės, 
tad nutarė, kad, kai tik pakankamai nubus, kelsis 
iš lovos ir, jei pristigs valios nuveikti daugiau, už- 
siklos vilnoniu apklotu būdamas su drabužiais. 

Kol šis ketinimas jame kaip reikiant įsitvir- 
tino, vėl užmigo lyg karpis pravertomis lūpo- 
mis ir vėl sapnavo, kad nusirenginėja. 

Bet šį kartą miego tarpsnis buvo trumpes- 
nis nei ankstesni, o miegas nebuvo malonus. 

Pajuto spaudžiant krūtinę ir skausmą po 
Adomo obuoliu. 

Atsimerkė ir virš savęs pamatė Rudzkio 
veidą. 

— Kas čia darosi? - paklausė. 

— O kaip tu manai? - klausimu atsakė Ru- 
dzkis, įpjaudamas jo kaklą peiliu, skirtu žuviai 
darinėti. 

Hošovskis įspaudė pakaušį į pagalvę, kad 
nutoltų nuo dvokiančių ašmenų, bet jie tiek 
pat priartėjo. 

Rudzkis, nors ir sulysęs, buvo sunkus lyg 
kūjis. 

Hošovskis pamėgino po juo sujudėti, bet 
galimybės tam buvo nedidelės. Švoležeris, pra- 
tęs prie smurto, nepaisant išsekimo buvo įniršęs 

ir miklus, visa tai kartu sukausto. Hošovskis 
spyrė lyg pančiojamas arklys. Pajuto, kad kor- 
netas, nes kas kitas ten galėtų būti, bando su- 
rišti jo kojas. Atsakydami į priešinimąsi ašmenys 
įsmigo kiek giliau nei po oda, o leitenanto kūną 
pervėrė neįsivaizduojamas skausmas. Jis leidosi 
surišamas. Rudzkis vikriai nuo jo nušoko, Vo- 
lanino padedamas apvertė jį ant pilvo ir surišo 
už nugaros rankų riešus. Po akimirkos nutempė 
jį nuo lovos, atlaisvino kojų pančius, leisdamas 
jam ribotus judesius lyg šuniui ant pavadžio. 

Volaninas uždegė ant žvakidės žvakę, apsi- 
dairė po kambarį, atidarė spintą, įkišo vieną savo 
lazdyno ramentą po lova ir užčiuopė krepšį. 

— Judėkime! - įsakė Rudzkis. 

— Kur? - paklausė leitenantas būdamas vei- 
du į sieną. 

- Į teismą. 

— Kokį teismą? 

— Pamatysi. 

— O Rangultas? 

- Irgi, - pasakė Volaninas, permesdamas 
per petį sunkų nuo brangenybių ir pinigų 
krepšį. - Tik į kitą. 

Naktis buvo besniegė ir tamsi. Kai nulipo 
laiptais, prie paradinių rūmų durų privažiavo 
brika su pora arklių prie grąžulo ir antra pora 


atsarginių. Iš jos išlipo Ružyla ir atidavė va- 
džias Volaninui. Rudzkis įsitaisė šalia Hošovs- 
kio. Kiemo šunys nutilo, per gėlyną perbėgo 
katinas, sunerimusi kuosa nuskrido nuo medi- 
nio lietvamzdžio, nuo Dauguvos papūtė vėjas. 
Namas lyg išmiręs. Nė viename lange nebuvo 
šviesos. Turėjo būti beveik vidurnaktis. 

- Su Dievu, - sušnibždėjo Ružyla. 

— Sudie, - atsakė jam Rudzkis. 

Volaninas suragino arklius. Iš vietos paju- 
dėjo risčia, tie atsarginiai kiek delsdami. Gerai 
sutepti ratai riedėjo be garso. Visiškoje tyloje 
pasuko į parko alėją. 

Jiedu nevežė leitenanto ilgai nei juo labiau 
į teismą. Tik iki iškilusios virš kitų medžių 
eglės. Gretimas belapis skroblas jiems būtų la- 
biau tikęs, bet nežinia kodėl užsispyrė pakarti 
Hošovskį ant vešlios neprieinamos eglės. Lyg 
nuspėdami, kad jis savaip buvo nusižiūrėjęs šį 
įspūdingą medį. 

Švoležeriai nebuvo linkę laikytis ritualo. 
Norėjo, kad mirties bausmė kuo greičiau liktų 
praeityje. Kas, tarp kita ko, to nenorėtų? Žino- 
ma, išskyrus leitenantą, kuris pagal savo gali- 
mybes tai išsakė. 

Jie apribojo tą galimybę. Su užkimšta burna 
jis dar galėjo akimirką pašokti ant linkstančių 
kojų. Be to, koks tai buvo šokis, gaila Žiūrėti. 

Rudzkis ne be vargo permetė virvę su kilpa 
pro eglės šakų tankmę. Tuo laiku Volaninas, 
laikydamas leitenantą su pančiu lyg šunį su pa- 
vadžiu, mėgino pateisinti jam jų pasirinkimą. 

— Tau būtų parankiau tabaluoti ant skroblo 
ar ąžuolo, bet ant eglės, pats, leitenante, pripa- 
žink, iškilmingiau. 

— Turint omenyje, kad jau netoli Kalėdos, - 
pridūrė Rudzkis tikrindamas kilpą, - supranti, 
toks papuošalas... 

Abu niauriai nusijuokė. 

Hošovskis metėsi į priekį, kad vos rankų iš 
pečių nenutraukė. Gailiai šūktelėjo: 

— Už ką?! 

Volaninas jam atsakė, kad už viską. O jis su 
Rudzkiu nieko daugiau neturėjo. Taip susiklos- 
tė. Nei turtų, šeimos, Dievo, proto. Jų pasaulis 
yra eskadronas, draugužiai, imperatorius ir jo 
karai. Jų pasaulis buvo kapitono Rangulto šlo- 
vė, prie kurios jie šildėsi. Visa velniai griebė. 
Liamontas, kiek juos mylėjo, tiek ėmė nekęsti. 
Imperatoriui sutikus eskadroną išformavo. Iš 
kovingiausios draugijos vien garsas teliko. Jais 
trimis, gvardijos tremtiniais, papildė kažkokią 
nelaimingą pusiau kavaleriją. Vagių, bailių, 
dezertyrų mišinį, kurie arklių nė akyse nebu- 
vo matę. Be to, kokie ten buvo arkliai, jei ne 
aklas, tai kurčias, jei ne patrūkęs, tai išbadėjęs, 


valstiečių yra geresni. Juos iš anksto siųsdavo 
į mūšį ne todėl, kad narsūs, o todėl, kad nie- 
ko verti. Tapo pašaipų, patyčių, nešvankiausių 
juokų objektu jie, taip neseniai buvę pirmi tarp 
pirmųjų. 

— Sulaužei mums pasaulį, leitenante, - pa- 
kartojo Rudzkis paskui kornetą. - Ir dabar su- 
mokėsi už tai galva ir, - parodė į krepšį, - pi- 
nigais. 

Užmetė jam ant kaklo kilpą. Hošovskis pa- 
linko, puolė prie Rudzkio ir smogė galva jam 
į veidą. Švoležeris nuskriejo net po egle. Vo- 
laninas žaibiškai užvyniojo virvę, kuria laikė 
Hošovskį, apie brikos pasostę ir skėlė į ką tik 
išgydytą smilkinį lazdyno lazda. Abu parkrito, 
kiekvienas į kitą pusę. Todėl visi trys kėlėsi nuo 
žemės, bet ne visai sėkmingai. 

Visa kažkaip užsikirto, išsisėmė, užsinešė. 

Švoležeriai neapskaičiavo savo jėgų. Ban- 
ditiškų gebėjimų prisiminimas apdūmė jiems 
akis. Armijos sutriuškinimas panardino fiziš- 
kai iki tokio lygio, kokio jie nesuvokė. Be to, 
kornetui, karštam, talentingam ir narsiam, bet 
iš prigimties gležnam, praktiškai stigo vienos 
kojos, o Rudzkio jaunystė jau seniai buvo pra- 
eity. 

Tačiau Hošovskis buvo savo vyriškų jėgų 
klestėjime, o kiek per didelis nutukimas, kurio 

per keletą savaičių sukaupė nuo dvaro maisto, 
darė jį apsunkusį ir nerangų. 

Kai vėl susikibo, suvirto, sukibo krūvon kaip 
lygūs, aklai tvodami smūgius tamsią gruodžio 
naktį. 

Hošovskis surištomis už nugaros rankomis 
kovojo tuo, ką turėjo laisva, rodydamas gal ir 
sau nelauktus gabumus. Neturėjo viršaus, bet 
ir švoležerių skaičiaus persvara nieko nelėmė. 
Pateko į užsitęsusią padėtį be išeities. Gal visus 
ėmė vienyti mintis, kad, jei mirties bausmė ne- 
išvengiama, tai pakorimą galima būtų pakeisti 
į mažiau rūpesčių keliantį sušaudymą, tačiau 
bet kokį bendravimą darė neįmanomą juos 
absorbavusios pastangos, kaip ir atgrasus visų 
trijų rėkimas. Jis sukėlė aplink buvusių varnų, 
kovų, kuosų, prisijungusių prie jų, atsaką. 

Triukšmas pakilo, galima sakyti, neįsivaiz- 
duojamas. 

Vieną akimirką iki kaktos išsiterliojęs Že- 
mėmis Hošovskis, kuriam pavyko atsistoti, iš- 
stūmęs burnos kaištį, išlaisvinęs riešus, vis dar 
neprarasdamos vilties, įsipainiojo į klastingo 
Rangulto, plasnojančio į visas puses besikau- 
nant, palto skvernus ir nuvirto su įsikibusiu į 
jį Volaninu. 

Rudzkis desperatiškai patraukė už virvės, kil- 
pa užsiveržė, ir Hošovskis nebegalėjo kvėpuoti. 


Buvo jų rankose. 

Švoležeris patraukė į save visą laiką per sto- 
rą eglės šaką permestos virvės galą. Jie buvo 
savo stichijoje. Dabar tik laiko klausimas, o jo 
jiems nestigo. 

Muštynės juos išsėmė tiek, kad sunkų kaip 
slogutį leitenantą nutarė pakelti arkliais. 

Bet jo nepakėlė. 

Įsakymas lyg kardas perskrodė tamsą, au- 
kos gargaliavimą, budelių šūkavimus, paukščių 
nerimą. 

— Stovėt! 

Rudzkis nirtingai supliekė arklius, kurie su 
apvyniota apie pasostę virve šoktelėjo pirmyn. 
Bet tik per vadžių ilgį. 

Virvė įsiterpė. Hošovskis nutilo, tik pirštų 
galais tesiekdamas žemę. 

- Stovėt! - pakartojo Rangultas su atsagsty- 
tais ant krūtinės marškiniais ir medžiokliniais 
šautuvais abiejose rankose. 

Rudzkis sustabdė arklius, bet jų nepatraukė 
atgal. 

Pakabino leitenantą tarp gyvybės ir mirties 
visa šio žodžio prasme. 

Bet arčiau mirties. 

- Eik šalin, grafe! - nepajudino arklių nė 
per centimetrą. - Neuodi sieros? O gal pats ją 
dūmiji? 

— Nupjauk virvę, Ksaverai, - paliepė Ran- 
gultas. 

Volaninas atsakė, apgraibomis ieškodamas 
ant dirvono lazdyno ramento, kurį pametė be- 
sigrumdamas: 

— Per vėlu, maita ką tik gavo galą. 

Iš tikrųjų iš leitenanto krūtinės su oro liku- 
čiais, kurie iš jos išlėkė, išsiveržė aukšta dejonė. 
O iš paskos ilgas lyg jaučio liežuvis. 

Šūvis išgąsdino arklius. Pašoko, pastaty- 
dami kinkinį skersai alėjos. Vienas atsarginis 
arklys atsirišo ir puolė šalin. Stambios kulkos 
nukirsta virvė paleido kūną, ir leitenantas be- 
jėgiškai nuvirto ant nugaros. Jo kairė koja porą 
kartų spyrė žemę ir nurimo. 

- Štai ko reikėjo, kapitone, - tarė kornetas, 
rodydamas nejudantį Hošovskio kūną. - Kin- 
kinys, kaip susitarėme, yra mūsų. 

— Be krepšio, - atsakė jam Rangultas, dėda- 
mas į šalį vieną šautuvą. 

— Kokio krepšio? 

Rangultas parodė į briką. 

— Ramiai, grafe, - Rudzkis buvo taikus, lyg 
nieko nebūtų įvykę. - Krepšyje yra pinigų. Tavo 
ir mūsų. Su savais daryk, ką panorėsi. Mūsiškių 
nedovanosime. 

— Krepšyje nėra nė vieno grašio, priklausan- 
čio jums arba man. 


— Kodėl gi? - paklausė Volaninas. 

— Nes jų neišlošiau. 

Rudzkis nusijuokė. Išskėtė rankas ir priėjo 
prie kapitono. 

— Apie ką kalbi, grafe? 

Rangultas atsargiai žengtelėjo atbulas. Atsa- 
kė tvirtai: 

— Apie tai, kad jų iš kapitono Hošovskio ne- 
išlošiau. Man sekėsi gerai, bet nesuspėjau. 

Rudzkis irgi pasitraukė, gal dėl patirto įspū- 
džio. Nenuleisdamas išskėstų delnų paklausė: 

— Kas apie tai žino? 

Rangultas parodė briką. Liepė kornetui pa- 
siimti krepšį ir nešdintis velniop. 

Volaninas kyštelėjo ranką po pasoste ir iš- 
traukė iš ten senovinį, perlais inkrustuotą, pro 
vamzdį užtaisomą pistoletą su horizontalia 
buože, kuriuo juos apginklavo Ružyla. 

Rangultas iššovė automatiškai. Volaninas 
nulėkė atgal, išmesdamas aukštyn lazdyno 
ramentą. Jis padarė ore lanką ir nukrito šalia 
korneto, lyg galėtų jam dar patarnauti. Bet jau- 
nuoliui jau nebereikėjo nieko, net ir pistoleto, 
kurį spazmiškai spaudė saujoje. 

Senovinio medžioklinio šautuvo Damasko 
plienas sužvilgo iš už debesų išnirusio mėnu- 
lio šviesoje, kai kapitonas Rangultas prisiartino 
prie žado netekusio leitenanto Rudzkio. Pakeliui 

numetė antrą šautuvą ir ištraukė pistoletą iš 
korneto rankos. Paklausė Rudzkio, ar jis už- 
taisytas. Tas linktelėjo galva. Rangultas priėjo 
prie kinkinio arklių. Nuramino juos. Patikrino 
krepšį po pasoste. Grįžo prie Rudzkio. Tarė: 

— Kažkada žadėjau, kad tave užmušiu. Pri- 
simeni? 

Rudzkis atsakė, kad prisimena. 

- Rohatynskių rūmuose. O prieš tai Čeki- 
joje. 

- Taip, kapitone. 

— Išeina, kad netesiu žodžio. 

Rudzkis linktelėjo galva. Jis pasitraukė kiek 
galėdamas nepastebimiau prie vieno iš numes- 
tų šautuvų. 

— Ką ketini daryti? - paklausė Rangultas. 

— Galėčiau pasitraukti, - atsakė Rudzkis va- 
landėlę pagalvojęs. 

— Be pinigų? 

Rudzkis dvejojo. Jo smilkiniai pražilo. Bai- 
sus randas, ženklinęs veidą nuo kaktos viršaus 
per nosį, skruostą iki žiaunos, įsirausė gilyn lyg 
kaverna. Rydamas seiles atsakė: 

— Ne jie svarbiausia. 

Rangultas priėjo visai arti. Virš jų galvų 
praskrido pelėda. Nors naktis buvo tamsi ir 
besniegė, o debesis vėl uždengė mėnulį, paukš- 
čio šešėlis atsispindėjo ant medžių. 


— Kvaily! - sušuko kapitonas rodydamas į 
krepšį brikoje. - Nėra nieko svarbiau už šituos 
pinigus! Prisiminsi? 

Rudzkis, būdamas su ištiesta ranka prie nu- 
mesto medžioklinio šautuvo su Damasko plie- 
no vamzdžiu, atsakė, kad prisimins. 

— Tai gerai, - nusiramino Rangultas. 

Jis paėmė draugužį už sprando, prisitraukė 
prie savęs ir šovė jam iš pistoleto į akį. 

Rudzkis nustebęs pažvelgė į vadą ta, kuri 
jam liko. Sumirksėjo. Rangultas pasodino jį po 
egle, atrėmė nugara į galingą kamieną ir pa- 
klausė, ar uodžia sieros kvapą. Rudzkis tylėjo 
vis greičiau plasnodamas akies voku. 

— Suuodi sierą, Adonai? 

Gal nesuuodė, nes neatsakė. 

Kapitonas numetė pistoletą, giliai atsiduso. 
Spyruokliuojančiu žingsniu paėjo alėja. 

Jo veidas vėl buvo kovotojo veidas. Jame 
tvinkčioja gyvybė, lyg būtų pasisotinęs tomis, 
kurias ką tik atėmė. 

Grįždamas prie kinkinio kyštelėjo koją po 
Hošovskio sprandu ir kilstelėjo jį kartu su gal- 
va. Tuo metu leitenanto liežuvis pasitraukė, 
kaip vyksta kūnui stingstant. Rangultas bjau- 
rėdamasis ištraukė pėdą. Pakaušis trinktelėjo 

aukštyn. Rangultas ištiesė jam ranką. 

Jis vėmė krauju, tulžimi, seilėmis, kosėjo, 
gargaliavo, knarkė ir negalėjo atsistebėti. Tarp 
vieno ir kito vėmimo klausė Rangulto, ar iš ti- 
krųjų jį ketino pakarti. 

— Ketino pakarti mane ant tos prakeiktos 
eglės? - klausė Hošovskis su pretenzijomis vi- 
sam pasauliui, o Rangultas neneigė teigdamas, 
kad bet kokiu atveju būta tokios tikimybės. 

Paprastai santūrus leitenantas šį sykį nepa- 
jėgė nuslėpti pasipiktinimo. Kas akimirką skėtė 
rankas nuostabos gestu ir nervingai trynėsi ka- 
klą. Gyvybę jam išsaugojo tik jaučio sprando ir 
pečių konstrukcija. Įniršęs kaip niekada. Prie- 
šingai nei leitenantas Rangultas, kuris spindu- 
liavo nežemišką ramybę. Su atsagstytais ant 
krūtinės marškiniais, raitelio kelnėmis ir batais 
kvėpavo lengvai, judėjo energingai, galvą nešė 
aukštai, buvo jaunatviškas ir dailus kaip tada, 
kai jį tapė Davidas. 

— Norėjo atimti mūsų pinigus! - Hošovs- 
kis spyrė į briko šoną ir sušnypštė iš skausmo, 
stverdamas sau už sprando. - Po velnių, Ran- 
gultai, jiems tai vos nepavyko. 

— Kalbi apie tuos krepšyje? - paklausė kapi- 
tonas, šviesdamas liesa, baltesne nei marškiniai 
krūtine, ant kurios nebuvo vietos be randų. 


— O yra kitokių? - Hošovskis nesiliovė 
suktis, lyg bejėgis vaikščiojimas turėtų iš- 
sklaidyti emocijas. Bet jis jas tarsi stiprino. 
Leitenanto balsas strigo, kai šūkavo: - Mūsų 
pinigus! Išgelbėjome juos! Pernešėm per visą 
Rusiją! 

— Krepšyje nėra mano pinigų, - ramiai tarė 
Rangultas. 

Hošovskis jo nesiklausė, jį valdė pyktis. 

— Tavo sesuo sakė, kad tavo sveikata pras- 
ta. Nelankiau tavęs, bet klausinėjau kiekvieną 
rytą, kas rytą. Atsakinėjo, kad kiekvieną dieną 
blogiau... Tai mane liūdino... iš tikrųjų... 

— Tai jau praeityje, - pertraukė jį Rangultas. 

— Ačiū Dievui. Kodėl manai, kad tai tik 
mano pinigai? 

— Nes mes neturime nieko bendra, Semenai. 
Tu man išgelbėjai gyvybę, aš tau. Mes atsiskaitę. 

Hošovskis lyg tik dabar suvokė, kad prieš 
valandėlę jie čia buvo keturiese. Priėjo prie Vo- 
lanino, paskui prie atremto į medžio kamieną 
Rudzkio. 

- Gal užmušei juos ne tam, kad su manimi 
atsiskaitytum? - paklausė rodydamas į negy- 
vėlius. 

— Tai nebuvo vienintelė dingstis, - atsakė 
Rangultas, - o dėl pinigų, pusę tu išlošei, kitą 
pusę tau sumokėjo Liamontas. 

- Ir ta antra pusė yra tavo, nes sumokėjo už 
tavo galvą. Nebūtų tavęs, nebūtų pinigų. Pati- 
kėk manimi! - nei iš šio, nei iš to suriko Ho- 
šovskis. 

Balsas jį nuvylė, tad pridūrė kruvinu šnabž- 
desiu: 

- Žinau, ką sakau. Kita vertus, kalbu vis blo- 
giau, tad nesiginčykim. Turime grįžti. Duosiu 
tau savo paltą. 

— Man nešalta, - atsakė Rangultas. 

— Tau negali būti nešalta. Esi vienmarškinis. 
Netenku balso, Rangultai. Patikėk manimi. 

— Neprivalai kalbėti, užteks to, kad pa- 
klausysi. 

— Sutinku, bet grįžkime. Jau niekada nesiar- 
tinsiu prie šito prakeikto medžio! - Hošovskis 
parodė į eglę. 

Jis šūktelėjo, norėjo šūktelėti, sugargaliavo, 
išspjovė seilių su tulžimi. Nusivilko išpurvintą, 
kiaurai permirkusį paltą ir padavė jį švoležeriui. 

— Nejaučiu šalčio, - pakartojo Rangultas ir 
pridūrė, kad jaučia tik nepakeliamą atsakomy- 
bę, spaudimą, paslėptas pretenzijas... 

— Kieno? Dėl ko? Kam? - leitenantas nega- 
lėjo liautis grąžytis. Tai netiko nei jo sunkiai 
konstrukcijai, nei lengvesnei sielai. 

- Drešeris, Rudzkis, kornetas mažiausiai, - at- 
sakė jam Rangultas, nebūdamas tikras, ar leite- 


nantas jo klausosi. - Jie buvo neturtingi ir iš- 
tikimi. Pažadėjau, kad grąžinsiu jiems pinigus 
dar tą naktį. Iš kur jų paimsi, Jendrusi, klausė 
jie. Atsakiau, kad pasiskolinsiu. Dabar? Naktį? 
Iš ko? O aš jiems į tai: iš imperatoriaus. 

— Nieko sau, - prunkštelėjo Hošovskis. - Iš 
imperatoriaus, lyg jis būtų tau po ranka. Iš ti- 
krųjų norėjai pavogti pinigų iš Bonaparto? 

- Ne, nenorėjau. 

— Ir teisingai, - pagyrė jį leitenantas ir pri- 
dūrė aštriai: - Jeigu neapsivilksi palto, nesi- 
klausysiu tavęs, - paskui parodė į Žuvusiuo- 
sius: - Ką darome su jais? 

Rangultas nereagavo nei į leitenanto sąlygą, 
nei įjo klausimą. Kalbėjo ramiai, tyliai, lyg pri- 
simindamas kažką, kas atsitiko kažkam kitam. 

— Kai vidurnaktį užėjau į kanceliariją, pa- 
stebėjau praviras duris ir šviesą už jų. 

Hošovskis pertraukė jį, be paliovos sukda- 
masis pats aplink save. Pasakė, kad pažįsta tą 
kanceliariją ir kad tai dabar, po karo, jau ne- 
svarbu. 

- Tau svarbu, Semenai, - paslaptingai pasa- 
kė Rangultas. Priešingai nei leitenantas, jis ne- 
buvo nekantrus. Buvo nežemiškai ramus ir to- 
dėl nenuolankus. Neapsivilko palto ir nesiliovė 
kalbėjęs. - Tad už jų buvo šviesa. Stumtelėjau 
duris, jos atsidarė be garso. Viduje buvo vienas 

Liamonto ordinaras, buhalteris kasininkas ir 
kažkoks ietininkas. Visi miegojo. Už jų nugarų 
buvo kilnojamoji geležinė kasa, turėjai tokių 
matyti, nieko ypatinga. Jos durys irgi buvo pra- 
viros. Viduje plieninė kasetė, nepatikėsi, irgi 
neuždaryta, o joje man reikalinga suma. Pa- 
maniau, paimsiu ją daugiausia valandai, atsi- 
lošiu, kiek reikia, atiduosiu karininkams skolą, 
o tai, ką paėmiau, atgal į kasą. Pamaniau, kad 
padarysiu tai, nes likimas pakiša man tokią 
galimybę. Būsiu kvailys, jei ja nepasinaudosiu. 
Kodėl? 

— Kas kodėl? 

— Kodėl taip pamaniau? 

— Ko klausi? 

— Tavęs, Semenai. 

— Negalėjai pataikyti geriau, kapitone, - at- 
sakė Hošovskis, sukinėdamas kaklą į visas pu- 
ses. Jo nykstančiame balse girdėjosi daugiau 
susijaudinimo, negu ironijos, bet ir jos nestigo. 
Atsiliepė netikėtu šnabždesiu: - Prieš valandą 
akliname koridoriuje patiesėme milinę ir me- 
tėme kauliukus, pastatę mano šūvį ir tavo gy- 
vybę. Rudzkis suriko: suuodžiu sieros kvapą, 
ponai! Prisimeni? 

Rangultas linktelėjo galva. 

— Jis neklydo. Netikiu Dievu nei velniu. 
Esu popo sūnus ir panašiai kaip mano tėvu- 


lis netikiu niekuo. Tikiu bloga įvykių eiga, 
kai imame jų nebekontroliuoti, kai palieka- 
me savieigai, susitaikę su tuo, kad ir kaip jie 
susiklostytų. Nepuoselėk vilčių, susiklostys 
blogiausiai. Bet tai jau praeityje. Jie buvo pa- 
skutiniai. 

Hošovskis parodė į lavonus. Prie Rudzkio 
baisia, atvira, viską matančia akim, ir leitenan- 
tas pasitraukė. 

Paukščiai nutilo, nutūpė parko tankmėje. 
Dangumi keliavo debesys tai atidengdami, tai 
uždengdami mėnulį. 

- Pražuvo armija, - Hošovskis tvardė 
save, - korpusas, Liamontas, Bonapartas, jo 
gvardija, iš tavo eskadronų neliko nė vieno 
žmogaus. Nėra nieko, kas galėtų mus pasi- 
vyti, įvykdyti teisingumą, apie mus blogai 
paliudyti, kas panorėtų iš mūsų pagrįstai ar 
nepagrįstai pasišaipyti. Tai jau praeityje, kapi- 
tone. O jie, - leitenantas nerodė į nieką, - buvo 
paskutiniai. 

Jis nužingsniavo nuo švoležerio iki brikos ir 
atgal. Jį jau mažiau blaškė. Pridūrė ramiai, per- 
eidamas iki švilpiančio šnabždesio: 

- Tačiau su viena sąlyga. 

— Kokia? - paklausė Rangultas lenkdamasis 
prie leitenanto. 

Tas apgręžė kinkinį ir privažiavo prie kapi- 
tono. Atsakė nuo pasostės: 
- Jei neperšalsime. 


59 

Bet jiedu peršalo. Hošovskis, kuris dar kartą 
apgręžė briką, kad sumestų Rudzkio ir Volani- 
no kūnus po ledu, į Dauguvą, atgulė kelioms 
dienoms, Rangultas po dviejų dienų mirė. 

Po Naujųjų metų nusistovėjo snieginga, 
saulėta, saikingai speiguota žiema. Naktys 
buvo giedros, pavakary rytų vėjas kėlė vaiz- 
dingą pūgą. Didžiosios armijos likučiai perėjo 
aukščiau ir žemiau, aplenkė Neklę. 

Kažkurią naktį administratorius Bornhol- 
mas pranešė apie išbadėjusį, sušalusį lenkų 
kavalerijos būrį, kuris glaudžia rikiuote ledu 
persikėlė per Dauguvą, lanku apėjo Biržus ir 
pasuko į pietus Kauno keliu. 

Vienas šaulys Kūčių išvakarėse kartu su 
zuikiais atnešė žinią, kad pelkėse tarp Ledva- 
nės tvenkinių įklimpo kelios saksų patrankos. 
Netolimas Neklės kaimynas Liudvikas Pliate- 
ris iš Kraslavo per kuklias Rangulto laidotu- 
ves papasakojo jo seseriai Anai, kad neseniai 
matėsi su Kniazevičiumi, kad imperatorius 


nukeliavo iki Paryžiaus ir kad dar niekas ne- 
aišku. 

O vis dėlto skaidriame lyg krištolas ore pas- 
klido pralaimėjimo dvokas. Pralaimėjimo, ku- 
rio, kad ir ką sakytum, kad ir kaip guostumeis, 
kad ir kuo teisintumeis, nepaisyti neįmanoma. 

Imperatoriaus mitas tebegyvavo, nes nebu- 
vo kito, bet slapčiausiose žmonių mintyse ėmė 
rastis, augti ir stiprėti įtarimas, kad tauta buvo 
į kažką įvelta, kažkuo išnaudota. Kaip ir lig tol 
nežinomas nuogąstavimas, kad pikta lemiantis 
rytų šešėlis, jei dabar užklos, tai joks Žemės ap- 
sisukimas jo nepašalins. 

Rudzkis, pasakodamas kapitonui apie gerą 
lenkų armijos kondiciją, perlenkė, bet su teisy- 
be neprasilenkė. 

Įvedęs sau geležinę drausmę, istorijai neži- 
nomą ištikimybę ir lojalumą korpusas išsilai- 
kė. Išsiveržė iš pralaimėjimo branduolio į jo 
pakraštį, šmaukštelėtas jo tiek, kiek Didžiajai 
armijai vis labiau organizuotų, savaitė po sa- 
vaitės vis labiau pergalei bręstančių rusų pulkų 
suduoti smūgiai buvo smūgiai visiems. 

Kartečė tai kartečė, kulka tai kulka, o ka- 
zokų kirtis atsivėdėjus nukerta galvą kartu su 
petimi. 

Bet nematytos sveikatos, slaviškos jaunys- 
tės, skatinančios narsą dėl kaimynystės lenkų 

pulkams pavyko pasipriešinti Europai neįsivaiz- 
duojamai erdvei, monotonijai, šalčiui, pūgoms, 
neišbrendamiems sniegams, badui, nevilčiai, 
begaliniam negyvenamam barbariškumui. 

Leitenantas Hošovskis tatai suvokė. 

Didžioji armija suiro ir tučtuojau, nepaisant 
šalčio, supuvo. Išbadėjusi, sušalusi, nuniokota, 
šen ir ten išmušta alei vieno lenkų armija buvo 
pajėgi keršyti, ir gal alkstanti keršto, gal jo ieš- 
kanti kol kas tam, kam buvo įmanoma. 

Bet kam šioje sumaištyje ateitų į galvą ieš- 
koti pilko lyg pelė, paprasto kaip įkeitimo kvi- 
tas būstinės, tegu ir vyriausiosios, karininko, 
kuris įžeidė imperatorių ar jo neįžeidė, iškvietė 
jį ar pats buvo iškviestas dvikovon, nužudė ins- 
pektoriaus Liamonto kanceliarijos karininkus 
ar tik ten buvo, paliko armiją ar, atvirkščiai, ar- 
mija jį anksčiau paliko? Kokią tai galėjo turėti 
reikšmę, jeigu visa ir taip yra po pralaimėjimo 
skraiste? 

Taip kalbėjo sau Hošovskis prie rytinės ka- 
vos, sočių, vis gausiau užgeriamų pietų, su po- 
pietės pypke kabinete. 

Bet per bemieges naktis, kurių jam nestigo, 
ėmė galvoti apie kažką priešingą. Kad pralošęs, 
sužalotas korpusas sužiaurėjo, apsikaustė buko 
keršto noru, kad dabar išlies jį ant pirmo pasi- 
taikiusiojo. Kad korpuso kerštas yra tik laiko 


klausimas, juo labiau neišvengiamas, kuo la- 
biau korpusas neveiklus. 

Be to, Hošovskis neturėjo planų, o Ana dėl 
to buvo patenkinta. 

Jiedu negyveno kaip vyras su moterimi, 
brolis su seserimi. Nebuvo, nepaisant ankstes- 
nių regimybių ar net ir vilčių, susibičiuliavę, 
patrauklūs vienas kitam, nesiejo jų niekas, iš- 
skyrus tai, kad nei vienas, nei kitas nežinojo, 
kur save dėti. 

Rangultas, nebūnantis namie dėl karų, kon- 
tuzijų, girtavimų, 0 pastaruoju metu sergąs, 
buvo seseriai tam tikras atramos taškas. Kaž- 
kas įvykdavo jo atžvilgiu, su juo, prieš jį arba 
net šalia jo. Dabar Anos vienišumas nesuma- 
žėjo todėl, kad dalijosi juo su leitenantu. 

Ūkis galutinai žlugo. Senstantis Bornhol- 
mas nieko nevaldė, tarnai tingo, šauliai įžūlėjo, 
vasario pradžioje išėjo Ružyla. Nedrausmina- 
mi liokajai diena po dienos šlijo, netekdami 
santūrumo, pagarbos, mokėjimo saugoti pa- 
slaptis, klusnumo. 

Hošovskis truputį jodinėjo, vengė parko, 
du kartus buvo išjojęs medžioti. Kaimynystė- 
je gyvenantys bajorai jų vengė. Ana sykį ar du 
aplankė Pliaterius. Kažkurią dieną pakeliui į 
Gardiną užsuko Sakovičiai. Netyčia susitiko su 
leitenantu ir greitai atsisveikino. 

Laikai, be kita ko, nebuvo palankūs ben- 
drauti. 

Leitenantas dabar daugiau sėdinėjo biblio- 
tekoje. Galų gale įveikė švedų rūmų papročių 
aprašymus, perskaitė du kažkokius prancūzų 
romanus, prisiminė Aristotelį, šiek tiek grįžo 
prie savo lygčių, bet biblioteka nebuvo ta vieta, 
kurioje jis save atrastų. Ketinimas paaukoti gy- 
venimą knygoms, atrasti jose prasmę ir lemtį 
jam pasirodė apsimestinis. 

Būna, kad laukiame kažko, ką pažįstame 
veikiau iš įsivaizdavimų negu iš patirties, o 
paskui tikrovė nepateisina mūsų vilčių. Leite- 
nantas pirmiausia buvo pernelyg kūniškas, kad 
biblioteka taptų vieta, kurioje jis galėtų praleis- 
ti gyvenimą. 

Klausimas, kuris jam kilo ir į kurį nerado 
atsakymo, buvo tai, kad leitenantas nežinojo, 
kur yra jo vieta, ir todėl nenutuokė, kas jis yra, 
ko siekia, kur nori sustoti, įsitaisyti. 

Iki tol jis tokių klausimų sau neuždavinėjo, 
nes nesidomėjo atsakymais. Dabar tai pakito. 
Dėl įvykių, amžiaus, gal ir vienatvės po kapi- 
tono mirties. 

Įsitikino, kad, jei niekas jam neateina į galvą, 
gali pasikliauti aplinkybėmis. O aplinkybės, kad 
ir kaip absurdiškai tai skambėtų, artino jį prie 
gyvenimo, kurį iki tol jis labiausiai niekino. 


Taigi dvarininko gyvenimas su visais jo 
ritualais, rūpesčiais, su visu jam būdingu 
nuoboduliu, bukumu, nekintamumu, bet ir 
šventiškumu, infantiliškais ritualais, bet ir 
iliuminacijomis, jo patogumais, tingumu, 
bet ir pasirengimu aukščiausiam aukojimui- 
si, pasirodė jam kažkas, kur galėtų rasti savo 
vietą. 

Žinoma, čia būtų vietos ir bibliotekai, bet tik 
tiek, kiek ji atitiktų dvarininkų aplinką. Kaip 
aromatingai kavai, medžioklei, kaimynystei, 
vaikams, tradicijai. 

Su tradicijomis turėtų problemų, nuo jų, 
kad ir ką darytų, jis yra toli. Šitos prarajos už- 
pilti tikriausiai nepavyktų. Arba Tėvynė, garbė, 
Viešpats Dievas, nekonkrečios, savo prigimti- 
mi nežemiškos sąvokos, atitrūkusios nuo že- 
mės, klaidinančios, bet kai jas derini prie gyve- 
nimo, kuriame jis taisėsi, gal ir reikalingos. 

Nes kaip, pavyzdžiui, be Dievo, garbės, Tė- 
vynės nudursi ragotine žvėries patiną, kaip pra- 
jodinėsi eržiliuką, kaip liepą švintant išvažiuo- 
si puskariete į lauką ir paglostysi apsunkusias 
javų varpas, kaip merginą ant šieno pargriausi, 
arklininkui į snukį užvoši, per šalčius išsiruoši 
pas kaimyną išlenkti starkos, paną vesi, vaikų 
jai suskelsi, išvažiuosi į karą, ginsi valstybės 
sienas, atiduosi už reikalą gyvybę? 

Leitenantui Hošovskiui iki to buvo dar toli. 

Bet jis priartėjo prie stalo, o per stalą, kad ir 
ką apie tai manytų, prie Anos. 

Jau kapitono laidotuvių šeimos kapinėse 
Neklėje dieną, kai sušalę grįžo dviese į dvarą, 
nes kiti gedėtojai, daugiausia tarnai, nuėjo prie 
savo darbų, o negausūs dvarininkai nerado 
laiko užsukti pas juos, valgė daugiau negu pa- 
prastai. Kitą dieną prie rytinės kavos kiekvienas 
atskirai liepė patiekti sau sviestinių bandelių su 
uogiene, o vidurdienį prieš pietus, lyg susitarę, 
panoro antrųjų pusryčių kabinete, - starkio su 
daržovėmis ir pašteto su spanguolių padažu. 
Dar po trijų valandų suvalgė keturių patiekalų 
pietus, o prieš vidurnaktį sukirto lėkštę šaltos 
mėsos ir išlenkė puskibirį arbatos. 

Rangultas lyg iš kažko būtų išsivadavęs. Abiem 
susidarė įspūdis, kad diena po dienos valgo vis 
daugiau ir kad tas alkis kyla ne iš poreikių. 

Abu vienodai tuko. Hošovskis nuo to pras- 
tėjo, Ana gražėjo. Diena po dienos įgaudavo 
kūno, virsdama iš liesos, įbaugintos kumelės 
moterimi, jei dar ne gražia, tai patrauklia. 

Bet taip pat ji diena po dienos darėsi bana- 
lesnė, tai paprastėjantį Hošovskį šalia jos labai 
drąsino. Jiems buvo gera. Savo nereikšminguo- 
se, dėl to kartais nemandagiuose pokalbiuose 
niekada neužsimindavo apie Rangultą. 


Dienos ėjo, Hošovskis kūrė planus. Sekėsi 
jam šiaip sau. Turėjo kelis variantus, iš kurių 
santuoka su senstelėjusia Ana, net jei ir gali- 
ma, atrodė skandalinga, beformė, žeminanti 
juos abu iki vietinių iškrypėlių iš nusistovė- 
jusių papročių. Jam perlėkdavo galvoje min- 
tis, kad jei išmoktų keliasdešimt daugiau ar 
mažiau naudingų procedūrų, galėtų, o atsi- 
žvelgiant į ūkio būklę, gal net privalėtų pava- 
duoti Bornholmą arba Ružylą ir suimti į nagą 
vis įžūlesnius tarnus. Bet vis dėlto artimesnė 
buvo mintis apie rezidentūrą, neutralią, pu- 
siau dvarininkišką poziciją, nepriklausomą 
nuo pareigų, išskyrus tas, kurias pats sau 
pasiskirs. Keblumas tas, kad tektų pasirinkti 
aplinkybes. Bet kokia ten rezidentūra šalia 
senstelėjusios panos? Ir kuo jie būtų vienas 
kitam? Kuo, metams bėgant, norėtų likti vie- 
nas kitam? Atsakymai atrodė tokie neaiškūs, 
kad leitenantas nežinojo, kas esąs tai moteriai 
dabar. Svarstė, kaip Ana galėtų palengvinti to 
atsakymo paiešką. 

Vasaris praskaidrino dienas. Kaip papras- 
tai prieš dešimtą susėdo prie kavos ir rietuvės 
sviestinių bandelių su uogiene. 

Hošovskis jau buvo valandą pajodinėjęs, 
sveikai pagyvėjęs, visas sveikas lyg šėtonas. Per- 
nelyg sveikas, tiesą sakant. Sveikatos perteklius 

jį vargino. Be sąryšio su tuo rūpesčiu nutarė 
išbandyti Aną. 

Tarė jai lyg nenoromis, kad jo buvimas Ne- 
klėje baigiasi, kad pailsėjo, atsiganė, išsigydė, 
kad privalo ruoštis. 

Ana baigė valgyti bandelę su piramide 
skaidrių vyšnių ir paėmė kitą. Abejingai pa- 
klausė tarp vieno ir kito kąsnio: 

— O kurgi, leitenante? 

Hošovskis atsakė, kad galvoja apie Antibą. 

— Ką ten veiktumėt? - paklausė Ana mėgau- 
damasi kava. 

— Lankyčiausi bibliotekoje, užsiimčiau arit- 
metika ir algebra. Rangultas pasakojo, kad ten 
yra puiki biblioteka. 

— Ką mano brolis galėjo žinoti apie Antibo 
biblioteką? 

Vyšnių uogienė dviem ruoželiais pažymė- 
jo Anos skruostus. Tai darė ją mergaitiškesnę 
kaip ir jau ženklus tuklumas ir nevaržomas 
juokingas apetitas. 

Hošovskis dirbtinai juokdamasis atsakė, kad 
visada galima susirasti veiklos. Jam nebuvo ma- 
lonu, o juo labiau linksma. Ilgėjosi švoležerio. 
Kaip tada, kai jis pats, kaip dabar Ana, irgi ėmė 
į ką nors skverbtis. Atsitiko tai po poros savai- 
čių grįžus iš karo, prieš pat atvykstant Rudzkiui 
ir Volaninui. Panoro išgirsti kapitoną, žmogiš- 


kai jo pasiilgo. Šalia visos poilsio naudos buvo 
valandėlių, kai jam labai stigo Rangulto. Pakilo 
ant aukšto ir eidamas koridoriumi į tą dvaro 
dalį, kurią buvo užėmęs švoležeris, pamatė 
savo atspindį priešais stovinčiame dideliame 
patamsėjusiame veidrodyje. Išvydo kresną fi- 
gūrą blyškiu veidu ir švininiu žvilgsniu, kurio 
būtų pravartu vengti. Prisiartinęs prie apdul- 
kėjusio voratinkliais aptraukto lakšto pasijuto 
nejaukiai, nes pamatė kažką, ko bijotų, jeigu 
nepažintų. Veidrodžių jis vengė nuo vaikystės. 
Įsivaizdavimą apie savo išvaizdą formavo kitų 
nuomonės. Paprastai jos buvo nepalankios. Ne- 
prisiminė, kada paskutinį sykį matė save veidro- 
dyje, bet tai turėjo būti taip seniai, kad tai pa- 
miršo. Net ir skutosi prieš sieną. O jei tekdavo 
pagalvoti apie save, tai nevisiškai atitrūkus nuo 
savo kūno, kuris, kaip buvo įsitikinęs, pasmerkia 
jį teisėtam buvimui šešėlyje. Juodas vienuoliškas 
apdaras, kad ir ką darytų ir kur būtų, atrodė jam 
tinkamiausia apranga. Be ryšio su jo šaltu po- 
žiūriu į bet kokią transcendenciją ir santūrumą 
mistikos atžvilgiu. Juodas apdaras neturėtų iš- 
reikšti jo sielos, bet slėptų kūną. Tai vienintelė 
apranga, kuri jam nebūtų kaukių baliaus dra- 
bužiai. Nes, pavyzdžiui, su munduru jautėsi ši- 
taip persirengęs. Neklė to nepakeitė. Veidrodį jo 
kambaryje dengė lovatiesė. Kiekvieną rytą, kad 

išvengtų susitikimo su savimi, apakindavo bal- 
dą kandžių sukapotu turkišku audiniu. Nu- 
imdavo jį prieš naktį užpūtęs žvakes. Dabar 
koridoriuje, vedančiame į Rangulto medžio- 
klės kambarį, negalėjo išvengti susitikimo, 
nes figūra iš veidrodžio ėjo jam priešpriešiais. 
Neišvengiamai artėjo vienas prie kito. Leite- 
nantas mintyse paklausė apie tikrą jų figūrų 
simetriją. Atsispindinti veidrodyje karti, ver- 
čianti kitus paklusti, klastinga, pasirodė jam 
esanti kažkieno negeranoriška projekcija. Yra 
asmuo - sumurmėjo niūriam atspindžiui pa- 
garbiai, bet be draugiškumo. Taip kaip žmo- 
giškai pasiilgo švoležerio, taip žmogiškai jį 
paliko, nueidamas ant pirštų galų nuo jo kam- 
bario durų. Priešingybė būtų nepakenčiama. 
Abiem. Kelionė per Rusiją, nepriklausomai 
nuo jėgų ir sveikatos, juos vienodino. Dabar 
vienoje pusėje stovėtų švininis, niūrus, nepa- 
judinamas, energiją spinduliuojantis jaunas 
vyriškis, iš kitos jau gal iki rūko redukuotas, 
ligos kiaurai sukapotas asmuo. Viltis, kad ka- 
pitono būklė yra geresnė, negu pasakojo Ana, 
išnyko drauge su sprendimu to netikrinti. Su 
kuo iš tiesų ketino stovėti prie mirštančiojo 
lovos? Ar kartais ne su visa savo persvara? 
Tad žmogiškai pasitraukė nuo Rangulto durų, 
taip kaip anksčiau žmogiškai prie jų artino- 


si. Kai ėjo pro laiptus, pagalvojo, jog ir kaip 
liūdnai tai skambėtų, jis kapitonui jau niekam 
nereikalingas, kad neturėtų jam nieko, išsky- 
rus tuščius paguodos žodžius, kad laukinis, 
nežabotas švoležeris kur kas anksčiau tai su- 
prato. Tai, kas iš jų abipusiškumo turėjo rastis, 
radosi. Tik kas tai yra? 

Hošovskis surijo bandelę su uogiene. Nusi- 
šluostė pirštus ir lūpas staltiese. 

Pasakė Anai nenoromis, su apsimestiniu 
laisvumu: 

— Ne tai rūpi. Rūpi kas kita. 

— Kas? - paklausė visai tuo nesidomėdama. 

Baigdamas kavą leitenantas tarė pats sau: 

— Kuo ten būčiau. 

— O kuo, pone, norėtumėt būti? 

— Galvoju. - Hošovskis per stalą greitai nu- 
žvelgė Aną. - Nuo tam tikro laiko. 

- Ir kas? - paklausė mergina. 

Taip, taip, nuo tam tikro laiko mergina. Gal 
dar ne graži, bet, kaip minėjome, patraukli. Ji 
nieko neprarado iš savo liesumo tose vietose, 
kur jis nebuvo bjaurus. Ir apvalėjo ten, kur lig 
tol būta gėdinančios tuštumos. Įdubos pildėsi, 
o plokštumos brinko, lyg jas kas iš naujo būtų 
kalęs. 

Tai sakytina kad ir apie sėdmenį, kuris, 
nepaisant žiemos, smarkiai ryškėjo po vis 

lengvesnėmis suknelėmis, ar apie pilnėjančias 
šlaunis. Jos pečiai kiek nusileido, jau negąsdino 
pakabišku kampuotumu, kaklą, vis dar ilgą ir 
laibą, dabar galima buvo lyginti su gulbės, o ne, 
pavyzdžiui, ožkos kaklu. 

Skruostai ir smilkiniai buvo įdubę, bet jų 
nedengė depresiją keliantis raudonis, įsiplies- 
kiantis nuo pernelyg atvirų nervų, tik skaistus 
blyškumas, būdingas santūriems, nelinkusiems 
į egzaltaciją asmenims, kuriuos sunku kuo nors 
sujaudinti. 

Šiuo atžvilgiu pokyčiai artino ją prie dvaro 
mergų, kurias leitenantas atsigaudamas vis no- 
riau stebėjo pro svetainės ar bibliotekos langus. 
Jos irgi atrodė tokios keistai blyškios, net būda- 
mos nuo šalčio įraudusios. 

Leitenantas dabar žiūrėjo į Aną kaip į tas ke- 
liolikos metų valstietes, prabėgančias pro šalį, 
atsilapojusias nepriklausomai nuo oro, su pla- 
čiais naščiais ant pečių ir metaliniu kibirų skam- 
besiu. Nustebino save įžūlumu, kai pasakė: 

- Turiu vieną sumanymą. 

Bet, kaip paaiškėjo po dviejų dienų, jo ne- 
turėjo. 

Buvo įžūlus, nevikrus, suprakaitavo, išsi- 
draikė, galop įtūžo. 

— Ar tai tas sumanymas? - paklausė jo 
Ana, abejingai stebėdama jo sutrikimą. Nieko 
jam nelengvino, nieko nesunkino ir kažkaip 
pavyko. 

Šaltoje Hošovskio lovoje jiedu atsidūrė po 
vidurdienio. 

Pusiau nusirengę, pusiau apsikabinę, gėdin- 
gai sąmoningi, aistros periferijoje, nei suža- 
dėtinis su mylimąja, nei vyras su Žmona, nei 
ištvirkėlis su meiluže, net ne vyriškis su mote- 
rimi. Jeigu Viešpats Dievas išgalvojo neskirtus 
vieną kitam Žmones, tai tą porą, siejamą vien 
sumanymų apie savo ateitį stygiaus ir, norėjo 
to ar nenorėjo, kapitono Rangulto. 

Jis negalėjo liautis tarp jų skambėjęs. Ne- 
sitraukė į užmarštį, į šešėlių šalį, nes nebuvo 
šešėlis. 

Popietė tą dieną slinko lėčiau, buvo drąses- 
nė prieš įsigalinčią prieblandą, traukėsi, bet ne 
galvotrūkčiais. Diena linko į pabaigą, bet ne- 
spruko. Antra vasario pusė darė savo. 

- Žinai ką nors apie mano brolio apdovano- 
jimą Garbės legiono ordinu? - paklausė Ana, 
truputį sugėdinta to mėginimo gyventi, kuris 
jiems pasitaikė. 

Hošovskis paneigė. 

- Imperatorius apdovanojo jį Garbės legiono 
ordinu už karą Ispanijoje, Čekijoje ir Rusijoje. 
Prieš pat Maskvos užėmimą šio apdovanojimo 
promesą į eskadroną atvežė kažkoks žmogus. 

— Iš kur tai Žinai? 

Hošovskis pasikėlė nuo patalo ir palinko 
prie merginos. Ji nepaslėpė nuo jo įdubos po 
raktikauliu ir nedidelės, apvalėjančios krūties. 

— Mano brolis minėjo tai klejodamas. Ar 
imperatorius jį apdovanojo? 

Leitenantas buvo vertingas vyriausiojo vado 
būstinės karininkas, nes ne tik pasiekdavo tiks- 
lą artimiausiu keliu, kuo mažiau sugaišdamas 
laiko, bet niekada nežiūrinėjo pašto, kurį ve- 
žiojo. Tad atitiko svarbiausią, bet ne visuotinę 
nekaltumo šiuo požiūriu sąlygą. 

Atsako niūriai, krisdamas ant pagalvės: 

- Ne. 

— Kodėl? - paklausė Ana, lyg kažką nujaus- 
dama. 

Leitenantas nutylėjo, lyg nutuokdamas apie 
merginos nuojautą. Praėjo dar kevirtis valan- 
dos, stiprėjo giedras šaltis. 

Ana paklausė, ar jos brolis buvo didis ka- 
rys. Hošovskis atsakė nemanąs, kad Rangultas 
mirė tuo įsitikinęs. 

Bet žinia apie Garbės legiono ordiną jį la- 
bai sujaudino. Jam nereikėjo klausti savęs, kas 


buvo žmogus, atvežęs Liamontui informaciją 
apie imperatoriškąją promesą, ir vardan ko 
Rangultas sutrypė tą garbę. Dėl menkniekio, 
tad iš esmės dėl nieko. Po krūtinkauliu pa- 
juto skausmą. Jis slėpėsi nuo laisvės, o dabar 
jos ėmė trokšti. Atsikėlė iš lovos, apsigobė 
paltu ir atsisėdo ant kėdės veidu į užšąlantį 
langą. 

— Tad visa tai veltui, - sušnibždėjo mergi- 
na. Jos veidą apgaubė liūdesys ir išaštrino lyg 
peilis. Bet niekas jau negalėjo jos prislėgti mir- 
tinai, paversti tokia, kokia buvo. Laikas nuo 
brolio mirties ją negrįžtamai pakeitė. 

Stojo šviesi naktis. Ana Rangultaitė du ke- 
tvirčius valandos pasakojo neįtikėtiną istoriją 
atgręžusi nugarą į leitenantą, o jis vis labiau 
tapatinosi su jos auka. Netikėjo mergina net 
tada, kai tikėjo, bet klausėsi atidžiai, nes soli- 
darizavosi su jos įsitikinimu, su įsismelkiančiu 
iki vidurių beprasmiškumo jausmu. 

Reikalas tęsėsi jau per keliolika kartų. 

Neklėje prie Dauguvos, prieš tai Upserdo- 
je prie Sušėjos, o dar anksčiau Utenoje, iš kur 
paėjo Rangultų pradžia, vyrai, priešingai negu 
moterys, gimdavo gležni, ligoti, nepasitikintys 
savimi, pasauliu, Dievu. 

Moterys, aukštos ir apkūnios, godžios gyve- 
nimo ir malonumų, stiprino savo sultimis kitas 

gimines, o moterys iš kitų šeimų, parenkamos 
kartais tam tikru nuo jų neslepiamu požiūriu 
lyg kumelės, negimdė sūnų, kurie pajėgtų iš- 
trūkti iš pikta lemiančio netvarumo, išminties 
ir liūdesio rato. Nes tai buvo tiek pat netvarūs 
kiek dvasingi vyrai. 

Palyginti greitai gimdavo du vaikai, pirmiau 
mergaitė, po metų berniukas. Dukros žydėjo, 
sūnūs mirdavo nesulaukę keturiasdešimties. 
Nuo ko nors. Net nuo slogos. 

Jeigu tai buvo pasekmė Kęstutaičių prakei- 
kimo už nužudymą Trakų pilyje pamišusio nuo 
įtarumo ir žiaurumo Žygimanto, tai ji akla lyg 
kurmis, nes tarp sąmokslininkų buvo ir laisvų 
nuo prakeiksmų bajorų. Kaina, kurią teko su- 
mokėti už savo atstovo narsą, šiaip ar taip buvo 
per didelė. 

Pokytis įvyko baisaus aštuonioliktojo šimt- 
mečio pabaigoje. Tai pastebėjo Algirdas, Anos 
ir Andžėjaus tėvas. Panelė augo kaip visos Ran- 
gultaitės, berniukas - kaip kiekvienas iš Ran- 
gultų. Metai po metų glebo, nyko negrįžtamai. 
Kai jam sukako penkiolika, fizinė degeneracija 
buvo suniokojusi jau iš esmės viską, ką galėjo 
suniokoti. Nuolat jį lankė ligos. Neišsikapsty- 
davo iš vienos, kai užklupdavo kita. Prakaitavo 
žiemą, šalo vasarą, pavasarį ir rudenį įnirtingai 
kosėjo, ištisus metus vos vilko kojas. 


Bet būta kai ko, kas dėl to vaikino teikė vilčių. 

Priešingai negu protėvių, jo nevargino iš- 
mintis, nepersekiojo dvasingumas. 

Buvo kvailas lyg bato aulas. 

Maža to, dar užsispyręs ir ūmus, kiek viena 
ir kita pajėgė išlaikyti berniokiškas, o paskui 
seniokiškas trapumas. 

Nors tai atrodė neįtikėtina, jis buvo toks pat 
bukas, nejautrus ir kurčias bet kokiai išorei, 
kaip ir jo šeimos moterys. 

Metais vyresnė Ana, guvi, aistringa, gaiva- 
liška, kartu buvo įtartinai sumani ir, o tai la- 
biausiai stebino, jautri. 

Šiaip ar taip, kelis kartus tai buvo pastebė- 
ta. Sunku buvo pripažinti merginą išmintin- 
ga, bet jai nebuvo būdingas nerūpestingas bu- 
kumas ir niekuo nepažeidžiamas pirmtakių 
pažodiškumas. 

Kažkas ratelyje įstrigo. Atėjo mechanikas, pa- 
barbeno, pabeldė, ratelis pajudėjo, bet figūrėlės 
pakeitė vietas ir pačios nežinia kodėl ėmė vaidinti 
ne joms skirtus vaidmenis. Būdavo, kad berniuką 
apimdavo siutas, o mergina susimąstydavo. 

Dailus lyg porcelianinė figūrėlė Anos ir An- 
džėjaus tėvas, grafas Algirdas, anksti likęs naš- 
liu - jo dailią žmoną per naujametę medžioklę 
nušovė kaimynas - nutarė sekti to pasikeitimo 
pėdomis. Ir vilties. Taip, taip, vilties. 


319 


320 


Vyriškos lyties atstovų menkumas atsky- 
rė šeimą nuo pilietiškumo, visokių artimų jai 
vertybių. Jeigu pateisindavo save patriotiškai, 
tautiškai, lietuviškai, dvarininkiškai, tai ne toje 
srityje, kuri glostytų jų savimeilę. 

Pavyzdžiui, jau daug jų kartų, kovingų iš 
kovingiausių, nedalyvavo karuose. 

O artėjo nauji. 

Šimtmečio pabaiga šiuo požiūriu žadėjo 
būti itin intriguojanti. Europos nuo jų jau nie- 
kas negalėjo apsaugoti. 

Tad kai atgabentas iš Vilniaus mokytojas 
pranešė grafui Algirdui, kad jo sūnus Andžėjus 
neteikia jokių vilčių kaip nors išsimokslinti, gra- 
fas Algirdas pripažino tai Apvaizdos ženklu. 

Jis atleido mokytoją ir vieno iš savo vokiečių 
pusbrolių padedamas pasikvietė į Neklę Odoną 
d'Oberkirchą iš Elzaso, kuris pastaruoju metu 
mokė karo amato Reino palatino sūnus. 

D'Oberkirchas kainavo didelį turtą, bet buvo 
vertas bet kokių pinigų. Net ir tų, kurie visiems 
laikams susilpnino giminės turtą, degraduoda- 
mi Rangultus iki vidutinių bajorų lygio. 

Kai sušalusį į kaulą, sausą lyg skiedrą, pri- 
menantį Frydrichą Didįjį magistrą atviromis 
rogėmis atvežė į Neklę, prasidėjo viena iš spei- 
guotų atsisveikinimo su lediniu aštuoniolik- 
tuoju šimtmečiu žiemų. 


Tą sustirusį elzasietį, pripratusį prie ūkano- 
to Vakarų švelnumo, papildomai prislėgė būsi- 
mojo globotinio išvaizda. 

Jei būtų buvusi vasara, būtų grįžęs atgal, o 
dabar neturėjo jėgų net nusikeikti. 

Atitirpęs apčiupinėjo vaikiną lyg iškastruo- 
tą gaidį. 

Jam nepatiko ne tiek neišsivystę raumenys, 
kiek traškantys, jau linkę stingti sąnariai. Karo 
meno adepto stuburas irgi jį nuvylė, nes kai ga- 
lop atitraukė nykščius nuo juosmens apatinės 
dalies menkų pastolių, piktai prunkštelėjo ir 
sumurmėjo: 

— Darraus wird nichts. Niekam tikęs. 

Treniruotė su rapyra irgi nežadėjo nieko 
gera. Kiekvieno dūrio, su įtūpstu ar be jo, metu 
ginklo ašmenys nusvirdavo žemiau ginklo ran- 
kenos. Vaikinas nepajėgė išlaikyti ašmenų taip, 
ką vargais negalais galima būtų vadinti lygiu. 
Tai bylojo apie silpnumą, kaip ir apie rankos ir 
akies netikrumą, taip pat apie visišką šitų dvie- 
jų organų nesiderinimą. 

Dar prasčiau pavyko jojimas. Pakeitė tris 
arklius, bet nė vienas neparodė nė mažiausio 
noro bendradarbiauti su jaunuoju raiteliu. 

Trečią bandymą nutraukė pasibaisėjęs po 
dviejų šaudymų, kai sunkus per vamzdį užtai- 
somas pistoletas vaikščiojo kaip norėjo gležnoje 


321 


322 


vaikino rankoje. Viena kulka nuskriejo įstrižai 
žemyn tarp elzasiečio kojų, kita, ačiū Dievui, 
nulėkė į dangų. 

— Nein! Nein! Ne! Ne! - suriko magistras, 
slėpdamasis už plačių Ružylos pečių. 

Bet būta ir kažko, kas tenkino pastabią 
d'Oberkircho akį. Andžėjus Rangultas nesi- 
gėdijo savo nerangumo. Jis buvo kurčias lyg 
kelmas, šaltas lyg ledas, nepajudinamas lyg 
akmuo, akiplėšiškas savo abejingumu. 

Jis kiaurai skrodė elzasietį plieniniais vyz- 
džiais, kurie tarsi sakė: teks tau pasistengti, se- 
neli. Aš turiu išeitį, o tu ne. Pabandyk manęs 
nepaisyti. 

Savo amatą elzasietis išmanė. Keliolika 
metų jį sėkmingai dirbo. Žinojo, kad daugelį 
galima padaryti narsiais kariais, o nedauge- 
lį - įžymiais. Niekinantis lėtumas, vaizduotės 
nebuvimas, polinkis į įniršį yra liftai, keliantys 
į viršūnę. 

Odonas d Oberkirchas ėmėsi pabandyti. 

Pradėjo nuo dietos. Troškintos ant silpnos 
ugnies avižos su sviestu, pienu ir džiovintais 
vaisiais. Keptas šernas, elnias, ištvermingi, stip- 
rūs, karingi sutvėrimai. Žalia mėsa, draskoma 
nuo jaunų jaučių šonų, su alyva. Vien kietai 
virti kiaušiniai. Kasdien litras stiprios kavos, 
saldintos medumi. Vandeniu pusiau skiestas 


raudonas vynas. Daug įvairių daržovių, ypač 
morkų ir burokų. Kas antrą dieną košė. Pienas 
tik surūgęs iki kietumo. Iš skanėstų tik riešutai. 
Jokių pobūvių. 

Tuo pat metu paprasčiausias darbas. Tris 
valandas kasdien prie šiaudų, mėšlo, malkų 
skaldymo. Iš aplinkinių laukų vežė akmenis — 
nuo tokių, kuriuos galima nešioti kišenėse, iki 
kopūsto dydžio. Kasdien vaikinas pernešdavo 
po dešimt centnerių vieno kilometro atstumu 
ir dėjo už parko į mūrą. 

Po pusmečio Andžėjus Rangultas tapo dar 
aukštesnis ir tarsi liesesnis, bet tai jau buvo 
kurto liesumas, su sausgyslėmis lyg diržais ir 
sąnariais lyg krumpliaračiais. Jau niekas juose 
nebraškėjo. Jį paliko pūliniai. 

Dabar į verdamas avižas magistras ėmė ber- 
ti po kelis šaukštus miltelių, juodų lyg suodžiai 
ir lakių lyg malti cinamonai. Vaikinas pilnėjo, 
bet ne riebalais. 

Nepraėjus nė metams grįžo prie arklių, pis- 
toletų ir raitelių rapyrų. 

Dūriai buvo tiesūs lyg įtemptas lynas, pis- 
toletai valdomi geležinių delnų gniaužtų, o 
arkliai įtikinti atsisakyti bet kokios nepriklau- 
somybės. 

Dėmesio ir narsumo pratybos surinkdavo 
minias visokių žioplių, pradedant rūmų tarnais 

ir vežikais ir baigiant laisvą valandėlę turinčiais 
baudžiaunininkais. 

Magistras parinkdavo tris stiprius bernus. 
Stalius išdroždavo jiems ąžuolines kuokas, 
siaurėjančias prie rankenų. Rangultą apgin- 
kluodavo tvarto durimis su prikaltais prie jų 
odiniais diržais, po kuriais sukišdavo rankas 
net iki pečių. Bernams įsakydavo naudoti kuo- 
kas ne juokais - jei kuris delsė, pats gaudavo - o 
Rangultas turėjo dangstytis durimis, kad išgy- 
ventų ketvirtį valandos. 

Ir išgyvendavo. Su kiekvienomis pratybo- 
mis jautėsi vis labiau užtikrintai. 

Po šios katorgos mokymasis kautis prancū- 
ziška špaga, lenkišku kardu ar rytietišku jata- 
ganu buvo tik desertas. 

Praėjus dvejiems metams po to, kai elzasie- 
tis atvyko į Neklę, grafas Algirdas neteko gra- 
žaus dvarelio prie Biržų, o jo sūnus Andžėjus 
pelnė pavojingo kaimynų kivirčų ir peštynių 
dalyvio šlovę. 

Aštuonioliktojo amžiaus aidas dar nebu- 
vo išnykęs. Vyrai buvo ūmūs, amžinai įkaušę, 
nepamirštantys skandalų ir juos pamėgę. Ne- 
paisant to, aplinkinis jaunimas ėmė lyg ugnies 
bijoti Andžėjaus pykčio, o jis nebuvo retas ir iš 
tikrųjų įsiplieksdavo dėl menkiausios priežas- 
ties. O kai priežasties nebūdavo, kai kiekvienas 


traukdavosi jam iš kelio, apeidavo, iš tolo kel- 
davo kepurę, šimtus kartų atsiprašydavo, pra- 
smegdavo skradžiai žemę, d Oberkircho uoslė 
lokalizuodavo kokį nors dar žalią drąsuolį, iš 
kurio jaunasis grafas atimdavo sveikatą, o kar- 
tais ir gyvybę. Mėgdavo elzasietis ir lietuvis 
pavakarę vykti į Utenos ar Panevėžio traktą ir 
užpulti pirmą pasitaikiusįjį, nes Rangultas ėmė 
darytis priklausomas nuo smurto, ir daug kas 
bylojo, kad artėdamas prie vyriško amžiaus jau 
negalės be jo išsiversti. 

O su kiekviena savivale jis gražėjo ir gražė- 
jo, ir jau buvo toks dailus, kad akių nuo jo ne- 
įmanoma buvo atplėšti. Merginos dūsavo dėl 
jo dienomis, ištekėjusios geidė jo naktimis, bet 
jis nekreipė į jas dėmesio, nes vienintele jo ais- 
tra tapo teikti skausmą ir kančią. 

Taigi, didžiam magistro pasitenkinimui, jis 
atitiko laiko dvasią. 

Priešingai negu jo sesuo Ana. Nes ji, dar ne- 
seniai besijuokianti, guvi ir jausminga, bjauriai 
liesėjo, juodo, trapėjo, vis sandariau apsigobusi 
liūdesio šydu, ieškojo prieglobsčio nuo bau- 
ginančio ją pasaulio knygose, apmąstymuose, 
palengvėjimo neteikiančiame susikaupime. 

Kažkas juos beprasmiškai sukeitė. 

Iš Anos atėmė gyvenimą, kad neskleistų gė- 
rio: atidavė jį Andžėjui, kad jį naikintų. 

Bet nieko nevyksta be priežasčių, sakė pa- 
tenkintas prasta sūnaus šlove grafas Algirdas. 

Gležnūs, netvarūs Rangultai apylinkėse taip 
ilgai buvo pašaipų objektas, kad paskutinio 
jų atstovo kerštas atrodė pateisinamas. Bet ne 
kerštas nurodė likimą, ne ten likimas taikė, nes 
likimas yra daugiau negu aplinkinės skolos ir 
atlygiai. Jis nurodė karus. 

Didelius, gražius karus. 

Ir senasis d Oberkirchas paėmė į juos jau- 
nąjį Rangultą. 

Apylinkė atsikvėpė. Bet kol tai atsitiko, elza- 
sietis tikino Andžėjų apie mirties iliuzorišku- 
mą. Iš savo bedugnės dėžės ištraukė armėnišką 
durklą su kotu, ploną lyg adata, sąžiningai ap- 
degino jį liepsna ir badė apnuogintą jaunuolį 
į vietas, nuo kurių nepriklauso gyvybė. Ran- 
gultas alpo iš skausmo, bet nemirė. Paslaptingi 
milteliai, kažkokie aliejukai, drebučiai, pelėsiai 
greitai padėdavo atsigauti, kad vėl leistųsi kan- 
kinamas. 

Kiurdau tave kaip sietą, kartojo magistras, 
o vis dėlto gyveni. Kenti, kraujuoji, krinti, bet 
gyveni. 

Nes mirtis tau, kary, neskirta. Kitą kiek- 
vienas tas dūris nužudytų, melavo gudriai be- 
sišypsantis, seniokiškai draugiškas, jau kiek 
olimpiškas, bet ne tave, Andreasai, nes tu esi 


už mirties ir netgi virš jos. Nenukaltas kardas, 
kuris tave nukirstų, neišlieta kulka, kuri tave 
perverstų. Žūsi tik tada, kai pats to trokši. 

Niekas nuo kitų nepriklauso, gundė magistras 
jauną karį. Ir pakartojo tai tą pasakišką, sidabrinį 
pavasario pabaigos rytą, kurį Andžėjus Rangul- 
tas paliko Neklę, iš esmės visiems laikams. 

Diena anksčiau apšilimui prieš tikrus iš- 
bandymus temstant netoli Kalkūnės Rangultas 
nukirto du girtus kacapų jėgerius. 

D'Oberkirchas įniršo už tą savivalę ir ti- 
kriausiai iki Prūsijos sienos bambėjo savo 
seniokišku diskantu, nes kaip kiekvienas ap- 
sišvietęs europietis buvo didelis Rusijos ir jos 
garbingos amžinatilsį motinėlės imperatorie- 
nės Jekaterinos gerbėjas. 

— Dėl to nebūčiau toks tikras, - atsiduso 
Hošovskis. 

- Dėl ko? - paklausė Ana lyg nuo kito 
kranto. 

— Nebūčiau toks tikras, kad nuo kitų niekas 
nepriklauso. 

Valandą nejudėjęs, nepaisant dviejų tankios 
kupranugarių vilnos antklodžių, po kuriomis 
buvo palindęs, jautė šaltį. 

Įkišo ranką po Anos marškiniais. Perbrau- 
kė ja nuo menčių iki patrauklaus, standaus 
sėdmens. Mergina buvo vėsi, ne bekraujė, bet 

sveikai vėsi. Pajuto jos pilvą ant savo tarpkojo. 
Niekas netrukdė atsiduoti palaimai, išskyrus 
vaizduotę. Ji slypėjo negiliai. 

Smulkus Anos veidas buvo čia pat. Ji atmer- 
kė akis. Neprisiminė jų tokių didelių, gilių, be- 
dugnių ir stebinančiai tuštėjančių. Lyg krištoli- 
nius bedugnius tvenkinius. Leitenantas skendo 
jose, riktelėjo. Pataikė vienas į kitą, pajuto abi- 
pusiškumą, neprasilenkė su malonumu. 

Paskui gulėjo tylomis, šildydamiesi kvėpa- 
vimu. 

— Viskas veltui, - pakartojo mergina po ki- 
tos valandos ne taip tvirtai kaip prieš pasako- 
jimą. 

Pora Ružylos augintų purplelių, žiemai pa- 
leistų, plazdėjo po pastoge. 

Atsirėmusi ant peties, mergina pakilo ir įsi- 
klausė. Jos profilis švelnėjo, minkštėjo, darėsi 
jausmingesnis. Lūpų kampučiai kilstelėjo, o lū- 
pos pabrinko. Pravėrė jas lyg bučiniui. Ji grįžo į 
tašką, nuo kurio ėmė trupėti, juosti, pavojingai 
subtilėti. Vėl prieš save turėjo jaunystę, tad ir 
pasirinkimą. Hošovskis jautė, kad ji pasirinko, 
kai tyliai pasakė: 

— Tavo brolis buvo didis karys. Mūsų karai ne- 
pažinojo narsesnio. Bus prisimenamas visada. 

Ledinės nakties tyloje, atšalusiame kam- 
baryje, nesušildytame tuo, kas tarp meilužių 


įvyko, leitenantas Hošovskis pagalvojo, kad 
garbės promesa, kurią atvežė Rangultui, buvo 
imperijos mirties bučinys į savo didvyrio lū- 
pas, kaip muzika orkestro, kuris jau neužgros. 
Kad ta garbė buvo juo vertesnė, juo labiau buvo 
galutinė. Ketino pasakyti tai merginai, pravė- 
rė lūpas, bet, kol iš jų išsprūdo žodis, užmigo. 
Akmens miegu. 

Bet geras atminimas nuo savęs nepriklauso. 
Nekurstomas jis dingsta, kitaip negu, pavyz- 
džiui, bloga šlovė, nešlovė, kurios pačios minta 
tuo, kas papuolė. 

Geras atminimas būna išrankus. Jis yra kaip 
grožis. Neišvengiamai praeina, nė apsidairyti 
nespėsi. O bjaurumas tęsiasi nepajudinamas 
kaip uola. 

Mintis apie išvažiavimą į korpusą Hošovs- 
kiui kėlė šleikštulį. Net jo geležinė sveikata ne- 
pajėgė jo sulaikyti. 

Bet jis žinojo, kad to neišvengs. Grįžimas į 
armiją, žiūrint į reikalą kuo šalčiausiai, kilo iš 
visa ko. 

Iš sunkios, pataikavo sau, draugystės su ka- 
pitonu Rangultu. Iš jo augančio potraukio prie 

dvarininko gyvenimo, jeigu tam būtų lemta 
išsipildyti. Iš atsisakyto ketinimo praleisti liku- 
sius metus Prancūzijos pietuose. Iš profesijos, 
kokią jam suteikė biblioteka. Iš tikėtino įtari- 
mo, skatinamo į Neklę ateinančių žinių, kad 
jeigu jis nevažiuos į armiją, tai armija ateis pas 
jį. Pagaliau iš to, kas svarbiausia. 

Leitenantas išgalvojo save, bet jam nekaip 
sekėsi. Kartais turėjo įspūdį, kad prie kažko 
artėja, dažniau - kad tolsta, juo labiau neišven- 
giamai, juo labiau tai kelia jam nerimą. 

— Neturime kito kelio vienas į kitą, negu per 
kapitoną, - kažkurią dieną pasakė Anai. - Ne- 
apeisime jo. 

Tai atsitiko, kai liovėsi vienas su kitu kalbė- 
tis, nes Ana neteko to gebėjimo. 

Pasakojimas apie prisimenamą karo adep- 
tą, apie nelygiagrečią lygiagretę, ant kurios juos 
susodino, kad diena po dienos stebėtų savo 
prasilenkiančių likimų vėžes, buvo paskutinė 
auka broliui. Pastangomis, kurių neįmanoma 
pakartoti. 

Dabar, kai juo mažiau tarp leitenanto ir mer- 
ginos buvo žodžių, juo daugiau buvo buvimo. 

Vis aistringesnė Ana reikalavo iš Hošovskio 
nuolatinio fizinio artumo misdama juo. 

Vasario pabaigoje išėjo pažaisti sniego 
gniūžtėmis. Įsikvatojusi iki nukritimo mergi- 


na, visa apkvaitusi nuo šlapio sniego, spurdanti 
leitenanto glėbyje lyg sukutis, metė jam sniego 
už kelnių, reikalaudama tokio pat neatidėlioja- 
mo abipusiškumo. 

Fechtavimo sunkiomis švediškomis rapy- 
romis pamokos metu ne juokais įširdusi Ana, 
pavojingai ūmi, pasirengusi kiaurai persmeigti 
leitenantą, nedelsiant nusiginkluodavo, palai- 
mingai glebo, kai Hošovskis mikliai šokdavo į 
šalį. Tada lėkė su rapyra ant sienos, kad prieš 
pat susidūrimą galėtų pagauti ją į glėbį. 

Ne juokais įširdusios kovotojos virsmas al- 
pėjančia moterimi įvykdavo akimirksniu. 

Ana Rangultaitė pamėgo leitenantą kaip 
nieką kitą lig tol. Ir nereikia manyti, kad dėl 
pasirinkimo nebuvimo. 

Hošovskis ėmė vis aiškiau atitikti jos lūkes- 
čius, net jeigu jis pats buvo greta jų. 

Be kita ko, pakako vien pažvelgti į jį, kad 
įsitikintum, kad šiuo atžvilgiu staiga pažadinta 
moteris, besivejanti prarastus metus, nerastų 
nieko tinkamesnio. 

Nes leitenantas buvo lyg kuilys. 

Kovo pradžioje, vakare, susėdo svetainėje 
prie pleškančios ugnies, vienas priešais kitą. 
Nuo liepsnos tvoskė kaitra, bet nepalietė Anos 
blyškumo. Ji rankose laikė vilnonių siūlų ka- 
muolį, Hošovskis - kitą siūlo galą. 

Kaip jau buvo pratę, tarpusavyje nesikalbėjo. 

Ana tik kartkartėmis drausmino leitenantą 
reikalaudama, kad rankas su siūlais laikytų že- 
miau, aukščiau, kad jas praskėstų arba suglaustų. 

Leitenantas be ryšio su užsiėmimu pakar- 
tojo, kad Rangultas buvo įžymiausias Žečpos- 
politos karys, narsiausias Didžiosios armijos 
kavaleristas. 

— Nepažinojau jo, - pakartojo ir Ana, užsiė- 
musi savo siūlų kamuoliu. 

Hošovskis perbėgo žvilgsniu svetainę. Stab- 
telėjo prie kandeliabrų, pastatytų jos kampuo- 
mentus, nutįsusius prie simetriškai vertikalios 
žvakidžių ašies. Tarsi svarstė, ar grožis, gražu- 
mas, civilizacija, patogumas, saugumas verti jo 
sprendimo. Ar jo sprendimas vertas to, ko nori 
atsisakyti. 

Prabilo tvirtai, vydamas šalin pagundą. 

— Tuo mes skirtingi. 

Nebuvo kitaip. Juo jam toliau iki kapitono, 
juo arčiau. Po ketvirčio valandos nuo didvyrio 
mirties Žino apie jį daugiau, nes daugiau apie 
jį galvoja. 

Jeigu grįžimo į armiją neišvengiamybė kilo 
iš daugelio nemalonių realijų, tai klausimas, 
kas paskui, jei išgyvens tą grįžimą, nerado at- 
sako. 


Tą vakarą atsakymas radosi savaime. 

Nesvarbu, ką leitenantas mano apie ateitį, 
svarbu, ką ateitis ketina jo atžvilgiu, versdama 
praeitį ir dabartį jai pasirengti. Tad neprivalo 
savęs išgalvoti, nes jau išgalvojo. 

Jeigu grįš iš korpuso į Neklę, nes kurgi turė- 
tų grįžti, tai kaip gero atminimo apie kapitoną 
sargybinis, jo legendos sargybinis. 

Legendos sargybinis, sušnibždėjo sau ir pa- 
slaptingai šyptelėjo. 

Kitą dieną per pusryčius painformavo Aną, 
kad tokia yra jo sąlyga. 

— Ko? - ne iš karto paklausė mergina. 

Atsakė, kad tokia yra jo buvimo Neklėje są- 
lyga. Kad iš jos išvažiuos. 

— Kur? - paklausė Ana ir padėjo, kas nejįsi- 
vaizduojama, sviestinę bandelę su uogiene. 

- Į armiją. 

- Į kokią armiją? 

Hošovskis atsakė nežinąs, į kokią, kieno vado- 
vaujamą, su kieno planais, jis buvo tas žmogus, 
kuris į Arancevą atvežė imperatoriaus medalio 
promesą. Ir jis privalo sutvarkyti tai iki galo. 

- Kas yra galas, Semenai? - nejuokais su- 
nerimusi Ana stumtelėjo nuo savęs puodelį su 
kava. 

— Garbės legiono ordinas, Ana. Imperato- 
rius gal Paryžiuje. Tad kapitula gyvuoja. Ne 

visi pulkai pražuvo. Grįšiu su Garbės legiono 
ordinu. Nuo to pradėsiu. 

Tiek jai pasakė. Daugiau pagalvojo. 

Kuo taps, kai suras armiją, korpusą, divizi- 
ją, pulką, jis nežinojo, bet, jei liktų, žinojo, kuo 
buvo. 

Pusiau piliečiu, ketvirtį dvarininku. Pasi- 
slėpusiu dezertyru. Netikru dėl savo likimo 
rezidentu, priklausomu nuo senstančios, kad 
ir kokių priemonių griebtųsi, panos nuotaikų, 
biologijos ir įnorių. Amžinu ekonomijos, fak- 
torijos, nuomos praktikantu. Šauliu, vežiku, 
liokajumi, vežiko padėjėju, bernu, šuniu būdo- 
je, šuniu be būdos, galop tuštuma. 

Juk ne tai jam sufleravo lemtis, kai svetainė- 
je laikė baltą lyg sniegas vilnonį siūlą. 

Ji jam sufleravo: su legendos sargybiniu ne- 
juokaujama, nes sargybinis palyginti yra mažų 
mažiausiai lygus legendai. Mažų mažiausiai ly- 
gus. Bet kad juo taptų, turi prieš legendą įsitei- 
sinti, kad jo nepavarytų. 

Todėl grįš į armiją. Garbės legiono ordinas 
yra tam dingstis. 

Kitą dieną švintant atsisveikindamas su 
Ana pasakė, kad iki tarnybos armijoje užsi- 
iminėjo aritmetika ir algebra, pastarojoje ir 
lygtimis, ir kad jo sprendimas išvykti kyla ir 
iš to patyrimo. 


— Lygtis, Ana, yra sąlyga lygybės pavida- 
lu. Kiekviena lygtis turi bent vieną sprendinį. 
Svarbu jį rasti. 

— Gyvenimas nėra lygtis, Semenai. 

Kai pakartojo, kad gyvenimas nėra lygtis, 
akimirką tarsi grįžo į save prieš brolio mirtį. 
Paskui vėl ją pagavo pavėluota jaunystė. 

Ką galėjo jai į tai atsakyti? Ir kuriai? 

Tai, kurią pažino, ar tai, su kuria atsisvei- 
kina? 

Nes atsisveikino su jo išvykimo sujaudinta, 
bet ne mirtinai sužeista moterimi. 

Priešais paradinį dvaro įėjimą atvarė rogu- 
tes su įkinkyta didele infliantų veislės kumele. 
Hošovskis įmetė į rogutes kurjerio krepšį su 
Bonaparto, kapitono, trijų jo draugužių pini- 
gais. Savus paliko Anai. 

Jau atsisėdęs ant šiaudų ištiesė merginai 
ranką. 

Ji priėjo lengvai, su zuikenų kailinukais ant 
marškinių, įšilusi lovoje, aptinusi nuo ašarų, 
tikriausiai alkana kaip vilkė. 

- Jis nesiskyrė su šituo, - tarė paduodamas 
Anai majolikos dėžutę su atvaizdu. 

— Kas tai? - paklausė pašnibždomis. 

- Atidaryk, - pasakė Hošovskis ir tuo pat metu 
šmaukštelėjo botagu per kumelės pasturgalį. 

Ji pajudėjo sunkiai, bet jau negrįžtamai. 

Ana Rangultaitė buvo teisi. Gyvenimas 
nėra lygtis, bet jame, po velnių, kažko reikia 
laikytis. 

Ieškodamas korpuso pajudėjo Vilniaus link. 
Kelias ėjo per Uteną. Už kelių mylių nuo mies- 
to užsuko į tuštoką karčemą ko nors karšto. Pa- 
langėje stalą buvo užėmę du bajorėliai, besivai- 
šinantys arbata su araku. Jie pakvietė leitenantą 
į savo draugiją, o jis mielai prisėdo. 

Žinoma, kalbėjosi apie baisų Napoleono su- 
triuškinimą ir rusų grįžimą. 

Kai leitenantui patiekė sriubos moliniame 
dubenyje, dvokiančios avienos lajumi, susirū- 
pinę reikalais geraširdžiai žmonės ėmė ruoštis 
išeiti. 

Jie buvo iš netoliese esančio dvarelio. Atsi- 
sveikindami paklausė Hošovskio, iš kur jį kelias 
veda. Atsakė niūriai, kad iš dangaus. Į skaistyk- 
lą, pridūrė giedriau, jei tai ponus domina. 

Jaunesnis ir guvesnis vyriškis paklausė, 
žvelgdamas vilku, su kuo tuomet turėjo garbės 
bendrauti. 

— Su legendos sargybiniu, - atsakė Hošovs- 
kis. 

Tai tiek nustebino bajorėlius, kad jie vėl su- 
sėdo už stalo. 


Pala, pala, neperlenkime, dar nėra juo, bet, 
jeigu d Oberkirchas neklydo, visa priklauso 
nuo jo, jeigu nepriklauso nuo kitų. 

Nuo aušros leitenantas buvo apimtas puiky- 
bės ir pakilumo. 

Kapitoną Rangultą jo silpnumo valandė- 
lę armija išdavė. Tai ne leitenantas Hošovskis 
prieš korpusą, tai korpusas prieš leitenantą 
turi atgailauti. Nes būtent leitenantas perėmė 
įsipareigojimus, pripažinkim, gal blėstančiam 
simboliui. 

Nes net jeigu kapitonas pavargo su armija, 
o armija su kapitonu, jeigu net karo horizon- 
te sušvito koks naujas desperatas, kurį galima 
būtų apgaubti nuo švoležerio nuplėštais apda- 
rais, tai nėra dingstis vaduotis kitais. 

Armija turi būti drąsesnė. Ir gailestingesnė. 

Šitaip ji priaugtų ligi legendos, kurią jos 
sargybinis išdistiliuos iki deimanto. Išgarins 
balastą, istorijos storžieviškumą, magiškus 
elzasiečio pokštelius, Rudzkio, Drešerio, Vo- 
lanino stačiokiškumą, kavaleristų anekdotų 
vulgarumą, Heltreino tipo kanceliarines kre- 
atūras, bičiulystę su pagyrūnu, arogantu ir į 
senatvę pamišusiu generolu Liamontu, visus 
neatitikmenis, kurių pasitaikė jos kelyje, kol 
ji įgaus krištolo struktūrą, tyrą lyg mergelės 
ašara. 

O kas turėtų tai atlikti nešališkiau, negu sū- 
nus Vikanovkos popo iš Voluinės gilumos, ku- 
ris kas antrą dieną cerkvėje duodavo tikintie- 
siems garbės žodį, kad Dievo nėra, kad tokių, 
kaip jie, vienintelė tėvynė yra degtinė, nes ji 
niekada neišduoda. Negu vaikaitis Nikolajaus, 
kuriam už dalyvavimą 1788 metų valstiečių ir 
kazokų sukilime Ukrainoje etmonas Branickis 
nukirto koją ir ranką ir paleido į stepę šokuo- 
ti. Negu provaikaitis Frolo, kurį pasmeigė ant 
mieto pats apsišaukėlis Uždnieprės atamanas 
Pilypas Kuoduotasis, su kuriuo jį sukiršino 
balta ir riebi turkė. 

Jis, Semenas Hošovskis iš Vikanovkos, gry- 
nakraujis, gyvo kaulo haidamakų prigimties. 

Kur Žečpospolita ras nešališkesnį sargybinį 
savo mitui išsaugoti? Kas veiksmingiau atskirs 
mitą nuo respublikoniškos pagonybės, mikliau 
išgliaudys iš lietuviško niūrumo, paradiškiau 
pastatys greta žymiausių riterių, ryškiausių di- 
džiosios Žečpospolitos šviesulių? Jau niekas jam 
neprikiš, kad yra greta. Tai jis dabar nustatys 
atstumą iki centro. Kai kam pasakys: prisiartin- 
kite, nes per daug nutolote, o kitiems parodys 
pakraštį atgailai arba amžinybei. Skubės su le- 
genda visur ten, kur ims drumstis, akti, dvokti, 
kur rasis apgaulės pagundų. Niekas nedrįs pasi- 
naudoti ja tikslams, kuriems iš anksto nepritars 


nepaperkamas jos sargybinis. Žmonės, reikia tai 
atminti, yra silpni, nepastovūs, begėdiški. Tad ne 
dezertyras grįžta į nugalėtąją armiją, o teisėjas. 
Ne karininkas, pasiduodantis teisingumui, bet 
tas, kuris jį vykdys. Ne amžinas praktikantas, 
o galutinis depozitarijus. Koks menkas tokioje 
perspektyvoje jam atrodė sumanymas užvaldy- 
ti Rangultų namus. Kiek vis dėlto nedaug jis iš 
savęs reikalavo. Kaip menkai save vertino. Buvo 
prarandąs daiktų mastą, tolo nuo saiko, atsisvei- 
kino su atsargumu. Tai bruožai, būdingi nuo- 
lankiems, susitaikiusiems su savo netobulumu 
ir jiems tekusia vieta. Jam tatai jau praeitis. 

Nebaigė valgyti sriubos, gerti arbatos, rūky- 
ti pypkės. Atsikėlė staiga, kol to dar nepadarė 
bajorėliai, ir, suliutuodamas prie bebro kepu- 
rės, gaubdamasis ilgu iki kulkšnių paltu su vil- 
kenų pamušalu niūriai tarė: 

- Semenas Hošovskis, legendos sargybinis. 

Po akimirkos jis išėjo iš karčemos, neužda- 
rydamas paskui save durų, su kurjerio krepšiu 
per petį. 

Infliantiška kumelė ėjo lygiai, rogių kelias 
buvo puikus, prieš Uteną kelias sugedo, tad 
pristabdė vadelėmis iki žinginės. 

Iš miško kairėje, vakaro prietemoje ėmė slink- 
ti rusų kolonos šešėlis. Iš pirmo žvilgsnio apie 
tūkstantis žmonių. Jėgerių, artilerijos, raitelių. 

Su nelaimę lemiančia geometrija. 

Tai jau nebuvo laukinė, girta, nesutramdo- 
ma tamsuomenė, kokią į Lenkiją vedė Suvo- 
rovas, o kariuomenė, aiškiai buvo matyti, re- 
guliari, suimta geležinės imperinės drausmės 
replėmis, lyg skustuvas išgaląsta imperinio 
apetito. O prie kiekvienos ginklo rūšies baltų 
baronas, skaidrus lyg stiklas. 

Niekas neturėjo to aiškinti Hošovskiui, nes 
tai pakibo speiguotame, priešpavasariu dvel- 
kiančiame ore lyg jų grojama muzika. 

Neatitraukdamas žvilgsnio nuo kolonos jis 
sustabdė rogutes. Sušnibždėjo: 

— Užsitraukė, Rangultai. 

Kelią perbėgo jau pradėjusi rusti stirna. 
Sniegas pabiro nuo žolės, kurią jį sujudino. 
Diena išsprūdo. Leitenantas Hošovskis vis la- 
biau patiko sau, kai emocingai pro sukąstus 
dantis pakartojo: 

- Užsitraukė, Rangultai. 

